
VITICULTURA ÎN TRANSILVANIA 
PÎNĂ LA ÎNCEPUTUL SECOLULUI AL XIV-LEA 


DE 


EMIL LAZEA 


Ramură importantă şi străveche a economiei agrare, viticultura s-a 
dezvoltat de-a lungul veacurilor ca o ocupaţie specială, practicată în ex- 
clusivitate numai de populaţiile sedentare, care, pe lîngă o civilizaţie agri- 
colă înaintată, au dispus și de condiţiile pedo-climatice adecvate și strict 
necesare pentru cultivarea viței de vie. Fiind o plantă ce durează timp de 
multe decenii, dar în acelaşi timp și foarte sensibilă la intemperii şi dăună- 
tori, viţa de vie a necesitat întotdeauna o îngrijire permanentă şi de înaltă 
calificare, efectuată în cea mai mare parte printr-o muncă manuală destul 
de grea, de care a depins în mod nemijlocit randamentul său cantitativ şi 
mai ales calitativ. 

Așa cum era și firesc, atît interesul pentru practicarea viticulturii, 
cît gi locul deţinut de această ocupaţie în cadrul economiei agrare din peri- 
oada feudalismului timpuriu au fost stimulate și respectiv condiționate de 
multitudinea foloaselor ce rezultau de pe urma acestei îndeletniciri. Desigur, 
principalii săi beneficiari au fost nobilii, prelaţii, mănăstirile etc., care 
posedau, de regulă, terenurile viticole cele mai întinse şi care realizau Ye- 
nituri însemnate nu numai din vînzarea vinului obținut din viile proprii, ci 
și de pe urma unei serii întregi de drepturi feudale (dreptul de monopol 
asupra desfacerii vinuluj, dijmele din vin, vămile etc.). Dar pe lîngă inte- 
resele aristocrației feudale de a-și spori câștigurile băneşti, mai trebuie avut 
în vedere gi modul de viaţă al acesteia, cu interminabilele ospeţe, la care se 
consuma vin din belșug. În cultivarea viței de vie mai erau însă interesate 
şi celelalte categorii sociale (orășenii, negustorii, meşteşugarii şi ţăranii), 
pentru că, dincolo de veniturile realizate şi de consumul obişnuit, vinul 
reprezenta pentru societatea acelei vremi un produs absolut necesar, cu 
întrebuințări mai numeroase şi mai diversificate decît în zilele noastre. În 
această privinţă este suficient să menţionăm, foarte pe scurt, că în afara 
folosirii sale necontenite în cadrul cultului creștin la oficierea euharistiei, 
vinul bun a mai avut multiple întrebuinţări și în domeniul medicinei antice 


»STUDII", tomul 23, nr. 5, p. 865—883, 1970, 

yi medievale, fie că era utilizat numai singur, fie în combinații cu mierea 
de albine sau cu diferite plante medicinale. 

Cu toate că rolul nutritiv şi curativ al zaharurilor, vitaminelor și să- 
rurilor minerale ce intră în compoziţia strugurilor a putut fi cunoscut în 
mod științific şi apreciat la justa sa valoare numai de prin secolul al XIX-lea 
încoace, în urma analizelor de laborator, nu încape nici o îndoială că efec- 
tul lor a fost la fel de binefăcător pentru sănătatea oamenilor şi în vre- 
murile mai îndepărtate, dovadă pentru aceasta servind şi faptul că vița 
de vie a fost socotită în vechime ca simbol al fecundității şi sănătăţii. 


Dacă cele de mai sus evidenţiază într-o anumită măsură importanţa 
generală — valabilă pentru oricare din ţările europene — a viticulturii şi a 
produselor sale, trebuie să arătăm că cercetarea cît mai detaliată cu pu- 
tinţă a situaţiei acestei ramuri economice în epoca feudalismului timpuriu 
capătă pentru Transilvania și o importanţă specială. Studierea situaţiei 
viticulturii ne întregeşte nu numai imaginea de ansamblu asupra modului 
de trai al societăţii noastre şi asupra stadiului de dezvoltare al forțelor şi 
relaţiilor de producţie din perioada cristalizării relaţiilor feudale, ci ne aduce 
în acelaşi timp şi elemente noi pentru adîncirea studiului unei probleme 
fundamentale din istoria poporului român, anume aceea a continuității 
sale pe acest teritoriu. 


* 


Situația viticulturii în Transilvania în perioada cristalizării relațiilor 
feudale este oglindită în numeroase și variate documente interne (legiuiri, 
privilegii oficiale, acte de donaţii, testamente, acte de hotărnicire şi de 
vînzare-cumpărare a unor moșii pe care se găseau şi terenuri cultivate cu 
viță de vie etc.), în care se află un număr destul de mare de informaţii des- 
pre existenţa unor podgorii în diverse părţi ale Transilvaniei, despre 
obligaţiile țărănești în legătură cu viticultura, despre dreptul de cîrciu- 
mărit şi de vînzare a vinului etc. Trebuie însă arătat că informaţiile noastre 
documentare, deși numeroase şi variate sub aspectul problemelor la care se 
referă, sînt totuși stereotipe şi insuficient de amănunțite. Se resimte în- 
deosebi lipsa oricăror referințe despre cunoștințele de specialitate ale vi- 
viilor, al vinificaţiei, precum și despre soiurile viței de vie cultivate într-un 
loc sau altul, despre calitatea vinurilor ete. Nici cronicile din epoca res- 
pectivă nu ne spun aproape nimic despre viticultură 2. La fel, nu dispunem 


1 Despre cunoaşterea multiplelor însuşiri şi utilizări ale vinului în scopuri curative 
găsim numeroase mărturii atit la autorii antici, cit şi la cei medievali. O sintetizare a acestor cu- 
noştinţe se găseşte în cunoscuta lucrare bizantină din secolul al X-lea D'eârowxa (în special în 
cartea a 8-a, cap. 18 — 20 etc. (vezi: Ierowxa. Geoponicorum sive de re rustica libri XX, 
ed. A.M. Needham, Cantabrigiae, 1704; [eononunu. Busanmuiickai cenbckozOaRiicmBenHas 
aHuuknonedua x eeka, ed. E.E. Lipşiţ, Moscova-Leningrad, 1960. Detalii interesante cu privire 
la utilizarea vinului în domeniul medical găsim şi în lucrarea lui E. Wickersheimer, Manuscrits 
dialins de medicine du haut moyen-âge dans les bibliothèques de France, Paris, 1966. Din păcate, în 
sursele noastre istorice din epoca studiată nu se găsesc asemenea informații, dar acest lucru 
nu exclude posibilitatea ca vinul să se fi folosit şi la noi în scopuri curative. 

` 2 Dintre cronicarii acelor timpuri, numai Rogerius face citeva referiri tangenţiale la vi- 
ticultură. Astfel, în cap. al 3-lea al „Cintecului de jale” ni se spune că, la intrarea lor în Transil- 
vania, cumanii au făcut mari pagube populaţiei în semănături, grădini, vii etc. Mai departe, 
în cap. 20 se arată că locuitorii din Rodna, după ce au reușit să-i respingă, pen- 
iru moment, pe tătari (în 1241), au început să se îmbete cu vin (inebriari vino 

nici de mărturii arheologice cu privire la această ocupaţie, în parte pentru 
că însăşi viticultura, prin specificul său, n-a putut lăsa prea multe vestigii 
caracteristice numai acestei îndeletniciri: şi în parte pentru că însăși arheolo- 
gia perioadei cristalizării relaţiilor feudale este de-abia la începutul afirmării 
sale. Din toate aceste motive, numeroase probleme esenţiale pentru cer- 
cetarea, aprofundată a situaţiei viticulturii în perioada enunțată nu mai 
pot fi elucidate în mod satisfăcător, cel puţin în stadiul actual al posibili- 
tăţilor noastre de informare și de cunoaştere a realităţilor din trecut. 


* 


Luînd în ordinea firească problemele care îşi așteaptă răspunsul, este 
necesar să ne oprim atenţia, în primul rind, asupra problemei vechimii vi- 
ticulturii în Transilvania. 

Deşi găsim menţiuni despre cultivarea viței de vie chiar în primele 
documente medievale ce ni s-au păstrat, răspunsul acestora la problema 
ce ne interesează aici este incomplet, pentru că însăşi documentele res- 
pective nu datează decît abia de prin secolele XI-XII. Ceea ce poate ob- 
serva însă oricine este faptul că din nici unul din aceste documente nu re- 
zultă că viticultura ar fi fost în acel timp o ocupaţie nouă, necunoscută pînă 
atunci și care să fi fost împămiîntenită aici abia după cucerirea Transilvaniei 
de către Ungaria arpadiană. Dimpotrivă, gradul său înaintat de dezvoltare, 
reflectat între altele și de existenţa timpurie a unei diviziuni sociale a mun- 
cii, nu numai între viticultori şi restul agricultorilor, ci chiar şi în cadrul 
acestei ocupaţii 4, ne arată cu certitudine că viticultura trebuie să fi avut o 
vechime cu mult mai mare decît primele documente care fac menţiuni despre 
ea. Pentru a putea deci răspunde la problema pusă în discuţie, este necesar să, 
ne adresăm mărturiilor istorice mai vechi, din vremea dacilor şi din 
perioada deosebit de vitregă a migraţiei popoarelor. 

Atiît izvoarele istorice, cît şi numeroasele lucrări mai vechi sau mai 
recente au demonstrat clar că începuturile cultivării viței de vie datează pe 
teritoriul Transilvaniei din vremuri străvechi şi că această ocupaţie a ajuns 
la o adevărată înflorire în cadrul vechiului stat al strămoşilor noștri daci 5, 
continuînd apoi să se dezvolte și în timpul stăpînirii romanilor în Dacia €. 
Dar dacă existența viticulturii în trecutul istoric îndepărtat; n-a fost con- 
testată de nimeni, în schimb, în ce privește perioada migrației popoarelor 
barbare, unii istorici străini au negat o dată cu continuitatea populaţiei 


incepereunt). În fine, acelaşi autor ne spune (în cap. 36) că tătarii i-au lăsat pe locuitori să-şi 
adune bucatele și să culeagă viile (ut vindemiarent vineas) înainte de a-i nimici (vezi : M. Rogerii, 
Carmen miserabile, în Scriptores rerum Hungaricarum, Budapest, 1938, vol. II, p. 554, 564; 582), 

3 Unelte caracteristice, cum sînt cosoarele pentru tăiatul viței, nu ştim să fi fost desco- 
perite. Alte vestigii materiale, ca presele pentru struguri, butoaiele etc., fiind confecţionate 
din lemn, n-au putut dura peste veacuri. Iar unelte de muncă, cum sint sapele, hirleţele, caz- 
malele etc., n-au fost folosite numai în viticultură. 

Documentele interne ne vorbesc despre viticultori (vinitores) şi pivniceri (pincernarii) 
încă din secolul al XII-lea. Vezi : Documente privind istoria României, veacurile XI-XIII, C. Tran- 
silvania, vol. I, doc. nr. 10 (1169), p. 5—6 şi 357 — 358 (în continuare, această colecţie se va 
cita prescurtat : D.I.R.7.). 

Strabon, Geographie, livre VIIE, chap. 3, 11, trad. nouvelle par A. Tardieu, Paris, 1873, 
tome II, p. 28; I.C. Teodorescu, Pe urmele unor vechi podgorii ale geto-dacilor, Bucureşti, 1964 ; 
idem, Consideraţii tn legătură cu introducerea culturii vifei de vie tn Dacia preromană, Bucu- 
rești, 1960. é 

S Istoria României (Buc — 399. 

băștinașe daco-romane pe teritoriul său și existenţa oricăror forme de viaţă 
şi de ocupaţii caracteristice populațiilor sedentare, între aceste ocupaţii 
subînțelegîndu-se şi viticultura. Inconsistenţa ştiinţifică a acestei teorii a 
fost de mult demonstrată și combătută de istoriografia noastră, precum 
şi de numeroși istorici străini. De aceea, în ce ne priveşte, ne vom limita 
wici, pentru început, numai la discutarea succintă a problemei existenţei 
viticulturii în bazinul carpatic în perioada migraţiei popoarelor barbare. 

Cu toată penuria izvoarelor istorice din această epocă tulbure și prea 
puțin cunoscută, există totuși suficiente temeiuri care ne pot convinge că 
viticultura, chiar dacă va fi cunoscut un anumit regres față de epoca pre- 
cedentă, n-a dispărut cu totul dintre ocupațiile tradiționale ale populaţiei 
autohtone străromâne nici pe timpul primelor valuri de invazii ale po- 
poarelor migratoare din epoca post-romană şi prefeudală, după cum ştim 
cu toată certitudinea că n-a dispărut niciîn perioada cristalizării relaţiilor 
feudale, pe timpul ultimelor valuri de invazii ale ungurilor, pecenegilor, 
cumanilor și tătarilor (dintre care cea din 1241—1242, a tătarilor, deși a 
fost de scurtă durată, a fost deosebit de pustiitoare). Dimpotrivă, am văzut 
după relatarea lui Rogerius, că tătarii, interesaţi să nu se risipească roadele, 
i-au pus pe locuitorii autohtoni să-și culeagă viile (vindemiare vineas). 

Unul din temeiurile importante ale persistenţei viticulturii l-a con- 
stituit însuşi interesul popoarelor migratoare de a primi şi vin alături de 
diferite alte produse pe care li le dădea populaţia băștinasă în calitate de 
contribuţii periodice. Cunoaştem acest lucru într-o suficientă măsură din 
perioada dominaţiei hunilor şi avarilor 7. 

Între izvoarele autentice care ne dovedesc folosirea vinului de către 
huni putem cita Ambasadele lui Priscus. Făcînd parte dintr-o solie trimisă 
în anul 448 la reşedinţa lui Attila, Priscus ne relatează, între altele, că vinul 
(oivoc) se bucura de multă cinstire (tuh) la huni şi că la ospăţul 
care a fost dat de căpetenia hunilor în cinstea solilor, aceștia au fost serviţi 
cu „cupe de vin” £. Izvorul citat nu ne dă, din păcate, alte amănunte care 
ar fi putut să ne servească la cunoaşterea provenienței vinului pe care îl 
beau hunii, precum şi la cunoașterea situaţiei viticulturii pe timpul hu- 
nilor şi la localizarea zonelor viticole aflate în teritoriile de sub stăpînirea 


? După relatarea lui Mihail Sirianul, avarii se adresau (prin secolul al VI-lea) popula- 
ţiilor supuse cu îndemnul : ,,leşiţi, semănţi și seceraţi, noi vom lua de la voi numai jumătate 
din dajdie”” (citat după P.P. Panaitescu, Introducere la istoria culturii româneşti, Bucureşti, 
1969, p. 89). 

8 Priscus, Ambasadele, în Izvoarele istoriei românilor, vol. VIII, ed. G. Popa-Lisseanu, 
Bucureşti, 1936, p. 49, 95, 109 sq. Observind obiceiurile de la curtea lui Attila, Priscus notează 
că soţia lui Onegesius a ieșit cu servitoarele sale în întimpinarea lui Attila, oferindu-i „„mîncă- 
ruri și vin (aceasta este la sciți (huni) cea mai mare cinstire) şi i-a urat lui Attila bun venit” (p. 
49 şi 95). Mai departe, Priscus ne spune că : „După ce am consumat mincărurile aduse pe primele 
tăvi, ne-am ridicat și nimenea dintre noi nu s-a întors la locul său, pină ce n-a băut cupele de vin 
ce ni s-au oferit” (p. 104). 

Deşi nu-i putem acorda aceeaşi importanţă ca izvorului de mai sus, totuși, mai notăm că 
„tradiţia hunică”” despre moartea lui Attila, consemnată în cronicile ungurești, ne spune că 
acesta a murit de pe urma unei befii (vezi: Simonis de Keza, Gesta Hungarorum, cap 18, în 
Scriptores rerum Hungaricarum, Budapest, 1937, voi. I, p. 160, şi Cronicon pictum, cap. 18, ibi- 
dem, p. 275). 

Desigur, amănuntul referitor la cauza morţii lui Attila a pulut fi o invenţie, dar dacă 
acei ce au păstrat şi au consemnat în scris (prin secolele XI-XIII) aşa-zisa „tradiție hunică” ar 


fi știut că viticultura era o onha Apoi CĂ i timpul în care trăiau ei, atunci 
n-ar mai fi avut nici un temei să'c se putea datora heţiei. 

lor. Ştiind însă că stăpînirea hunilor s-a localizat în bazinul carpato-panonic, 
e firesc să căutăm aici şi proveniența vinului care era atît de apreciat de 
aceştia. Fireşte, s-ar mai fi putut ca vinul folosit de huni să fi fost produs 
şi adus şi de altundeva, din afara teritoriului stăpînit de ei. Dar întrucât mai 
există şi alte mărturii istorice, dintr-o epocă ceva mai recentă, care atestă 
existența sigură a viticulturii în bazinul carpatic şi care nu poate fi ex- 
plicată decît prin persistența neîntreruptă a viticulturii din timpul stă- 
pînirii romane încoace, sîntem convinși că și vinul despre care ne spune 
Priscus că îl foloseau hunii provenea tot de pe teritoriul stăpînit de aceştia 
în bazinul carpato-panonic. 


O altă mărturie de o importanţă excepțională cu privire la existența 
viticulturii în bazinul intracarpatic, de data aceasta de pe timpul stăpînirii 
avarilor, o găsim în lucrarea cunoscută sub denumirea de Lexiconul lui 
Suidas ?. Mai precis, este vorba despre un pasaj din această lucrare în care 
se vorbeşte despre întrîngerea avarilor de către bulgari în timpul cînd 
aceștia erau conduși de hanul lor Crum (803—814). Întrebaţi despre cauzele 
decăderii puterii lor, avarii au enumerat, printre altele, şi bețiile la care 
s-au dedat datorită cantităților nemăsurate de vin pe care le-au avut la 
dispoziţia lor. Pentru a preîntimpina răspîndirea moravurilor rele și 
printre bulgari, Crum a dat poruncă, după cum glăsuiește izvorul citat, ca 
„Să fie extirpate toate viile” (dunedâvac măvrac Expumooat Exthevoe). Întrucât 
nici în izvorul citat mai sus nu se face o localizare strictă a viilor de ale 
căror roade se folosiseră într-un mod atît de excesiv avarii, este necesar 
să ne întrebăm : ce teritorii sau zone viticole mai puteau avea avarii în 
stăpînirea lor pe la începutul secolului al IX-lea, cînd au avut loc luptele 
lor cu bulgarii? Aici lucrurile sînt destul de clare. Aflată în plin proces de 
destrămare, în special după înfrîngerile suferite în anul 796 din partea fran- 
cilor, puterea avară nu mai deținea sub controlul său efectiv decît teritoriul 
de la răsărit de Tisa 10. Prin urmare, ţinînd seama de evenimentele istorice 
petrecute la sfîrşitul secolului al VIII-lea şi la începutul secolului al IX-lea, 
putem trage concluzia că singurele zone viticole care se mai puteau afla 
după 796 sub dominaţia avarilor pot fi localizate numai pe teritoriul Tran- 
silvaniei, de-a lungul văii Mureșului 1! și probabil şi în părțile Bihorului, 


9 Svidae Lexikon, ed. Ada Adler, Lipsiae, MCMXXVIII, pars I (sub voce: fovăyapoL 
p. 483—484. Deşi în privința datei cind a fost redactat izvorul (prin sec. X) şi asupra autorului 
său critica istorică n-a ajuns la concluzii sigure şi definitive, totuși, Lexiconul este considerat 
ca un izvor autentic, iar datele sale se află în concordanţă cu alte izvoare istorice despre eve- 
nimentele din secolele VIII-IX din această parte a Europei. Vezi despre această problemă și lu- 
crarea lui Kiss Attila, A Kdrpălmedence korakăzepkori szălămiivelesenek kérdéséhez (Cu privire 
la problema viticulturii în bazinul carpatic în evul mediu timpuriu), în Agrărtărteneti Szemle 
(Revista de istorie agrară), Budapest, 1964, nr. 1-2, p. 147. 


10 Despre alungarea avarilor la răsărit de Tisa (Hunis= Avaris) trans Tisam fluvium fu- 
gatis) vorbesc numeroase izvoare apusene. Vezi: Monumenta Germaniae Historica, Scriptores, 
I, p. 252; Annales Eginhardi, ibidem, p. 182; Annales Fuldenses, ibidem, sub anul 796 etc.). 


u Despre vestigiile arheologice de factură avară, descoperite pe valea Mureşului şi despre 
dominaţia avarilor în Transilvania, vezi: Kurt Horedt, Contribuții la istoria Transilvaniei, sec. 
IV—XIII, București, 1958, p. 61—108. 

În ce privește incercarea bulgarilor de a-și extinde dominaţia asupra unei părţi a teri- 
toriului Transilvaniei, aflat anterior sub stăpînirea avarilor, aceasta a fost pusă de unii istorici 
în legătură cu extragerea sării din salinele de aici. (A. Grecu (P.P. Panaitescu), Bulgaria în nor- 
dul Dunării în veacurile IX-X, în „Studii şi cercetări de istorie medie”, vol. I, 1950, p. 231). Pro= 


blema respectivă este însă contrestttă dacoromanica.ro 

deci acolo unde vom vedea îndată că te găseau viile ce sînt menţionate și 
în primele noastre documente medievale. 

Cînd discutăm despre problema persistenţei neîntrerupte a viticul- 
turii printre îndeletnicirile populaţiei autohtone strărocmâne pe timpul 
migraţiei popoarelor, mai trebuie să avem în vedere nu numai interesele 
năvălitorilor de a se îndestula din belşugul roadelor pămîntului nostru, ci 
şi multitudinea necesităților practice, de neînlocuit, care îi făceau pe local- 
nici să se ocupe cu cultivarea viței de vie chiar şi în condiţiile cînd partea 
cea mai mâre a produselor lor încăpea pe mîini străine. Lăsînd la o 
parte necesitățile consumului de struguri, must şi vin, interesul strămo- 
şilor noştri de a cultiva viţa de vie a fost întreţinut şi de nevoile perma- 
nente de a mai folosi vinul atît la oficierea euharistiei (care a început să se 
practice în lumea creștină de prin secolul al doilea al e. n.) 12, cît şi în cele 
mai diverse scopuri curative, la fel ca şi alte popoare. Poate că n-ar fi 
exagerat să afirmăm că chiar dacă vinul nu ar fi fost folosit decît pentru 
nevoile cultului creștin şi tot ar fi existat un suficient temei pentru a nu se 
întrerupe cultivarea viței de vie. 

În fine, faptul că viticultura s-a menţinut tot timpul printre ocu- 
paţiile obişnuite ale strămoşilor noştri în perioada migrației popoarelor 
— care coincide şi cu perioada de formare a poporului şi a limbii rorrâne— 
ne este demonstrat cît se pcate de convingător şi de lingvistică. Ori- 
ginea latină a termenilor de bază cu care sînt denumite în limba rcmână 
via şi produsele sale 13 constituie de asemenea o dovadă sigură că viticul- 
tura n-a putut dispare niciodată dintre ocupațiile practice ale înaintaşilor 
noștri. Lingviștii au afirmat categoric că „de n-am avea noi decît vorba 
via, tot ar fi nerecusabilă mărturia despre persistenţa viniculturii în Dacia 
de la Traian pînă astăzi” 14. 

Concluzia firească şi fermă cu privire la vechimea viticulturii în Tran- 
silvania este deci că această ocupaţie, împămîntenită aici încă din anti- 
chitate, a persistat gi în perioada migrației popoarelor, lăsînd societăţii 
medievale o prețioasă moștenire, care şi-a găsit expresie nu numai în bazele 
materiale, ci și într-o îndelungată experienţă de producție şi pe care socie- 
tatea medievală le-a dezvoltat în continuare cu mijloacele şi după nece- 
sităţile noii epoci istorice. Dar concluzia de mai sus ar fi unilaterală și in- 
completă dacă n-am sublinia în mcd special faptul că dacă viticultura a 
putut persista neîntrerupt de-a lungul atîtor vremuri tulburi, atunci acest 


12 Răspindirea creștinismului în rindul populaţiei daco-romane a avut loc prin secolul 
al IV-lea al e.n. (Istoria României, vol. I (București, 1960), p. 629-633). În privinţa folosirii vi- 
nului la euharistie, istoria bisericească (apologetul Iustin ş.a.) consemnează practicarea acestui 
lucru încă de prin sec. al II-lea al e.n. (Euseviu Popovici, Istoria bisericească universală, ed. a 
2-a, București, 1925, p. 318). 

13 Principalii termeni viticoli de origine latină în limba română sint: via (vinea); vija 
(vitis); mustul (mustum) ; vinul (vinum). În privinţa termenului „strugure””, opiniile sînt îinpăr- 
ţite. B.P. Hasdeu, de pildă, susţinea că termenul, ”'deși grec de origine, ne-a venit de asemenea 
prin intermediul Romei” (B.P. Hasdeu, Originile viniculturii la români, în „Columna lui Traian”, 
nr. 4, 1874, p. 90). Mai recent, I.I. Rusu crede că termenul discutat aparţine „substratului autoh- 
ton preroman” (I.I. Rusu, Le substrat thraco-dace et illyrien dans le processus de l'ethnogenăse des 
roumains, în „Revue Roumaine d'Histoire”, 1965, nr. 5, p. 897-898); idem, Elemente autohtone 
în limba română. Substratul comun româno-albanez, Bucureşti, 1970, p. 36, 101. Tot B.P.Hasdeu 
a mai demonstrat că în limba română s-a menţinut pînă prin secolul al XVIII-lea (în textele 


religioase) și termenul aua (u dacoromani 
14 B.P. Hasdeu, op. city PY We ca.ro 

lucru nu poate fi atribuit altcuiva şi explicat altfel decît prin continuitatea. 
populaţiei autohtone strărcmâne care, pe lîngă alte îndeletniciri tradiţio- 
nale, s-a ocupat neîncetat și cu cultivarea viței de vie pentru satisfacerea 
multiplelor necesităţi ale traiului său. Căci altfel, nici condiţiile naturale 
locale n-au putut face ca vița de vie să crească de la sine pentru a explica, 
eventual, în felul acesta dăinuirea sa, nici populațiilor migratoare nu li se 
poate atribui o astfel de activitate economicălt. 


A 


Pornind de la bazele moştenite din epoca migraţiilor, viticultura. 
din perioada cristalizării relaţiilor feudale și-a urmat linia sa firească de 
dezvoltare, împreună cu celelalte ramuri ale economiei agrare. Ca şi în tre- 
cut, la fel şi în noua perioadă istorică, factorul principal al dezvoltării vi- 
ticulturii a fost omul cu munca şi cunoştinţele sale. Fireşte, dezvoltarea 
acestei ramuri economice a cunoscut şi în această epocă istorică anumite 
limite, impuse atît de raporturile feudale de proprietate, cît și de nivelul ge- 
neral al dezvoltării forţelor de producţie. De asemenea, varietatea foarte mare 
ca relief a teritoriului Transilvaniei şi condiţiile climatice din unele Jocuri 
n-au permis răspîndirea viței de vie peste tot cuprinsul acestei provincii. 
Întrucât viţa de vie n-a putut fi cultivată peste tot, este de la sine înţeles 
că numai o parte a populaţiei locale a putut să se îndeletnicească cu viti- 
cultura. Dar tocmai acest lucru a putut servi şi ca stimulent pentru cei 
ce dispuneau de terenuri cultivate cu viţă de vie să intensifice această, 
activitate economică în aşa fel, ca să poată satisface cerinţele de vin ale 
întregii populaţii, realizînd, bineînţeles, venituri importante din această 
ocupaţie. 'Ținînd seama de particularităţile geografice ale Transilvaniei, 
în care, alături de terenuri mănoase de la cîmpie și dealuri, există și o în- 
semnată suprafaţă de teren muntos, impropriu pentru viticultură, este 
important să vedem şi care era aria de răspândire a viticulturii în epoca 
cristalizării relaţiilor feudale. 

Urmărind răspîndirea teritorială a viței de vie în Transilvania în 
perioada istorică respectivă, se poate constata, pe baza mărturiei docu- 
mentelor interne din acest timp, că încă de pe atunci existau numeroase 
vii sau podgorii situate pe colinele însorite din părțile Aradului, Bihorului, 
precum și din centrul Transilvaniei, în părţile Albei și Tirnavelor. Deși nu 
vom putea şti probabil niciodată care a fost numărul şi întinderea viilor 
existente în acel timp în Transilvania, totuși, putem observa dintr-un în- 
ceput că viile sau centrele viticole atestate în documentele vremii sînt 
situate tocmai în zonele pomenite mai sus, care, de altfel, s-au şi menţinut 
pînă astăzi ca principalele zone viticole ale Transilvaniei. 


16 Deşi în citeva locuri din sudul Banatului poate fi întilnită şi specia de viţă sălbatică 
(vitis silvesiris), aceasta n-a contat niciodată în producţia de struguri și de vin, care se obţin nu- 
mai de la specia de viţă domestică (vitis vinifera). 

16 Acest lucru este recunoscut şi de Kiss Attila (în lucrarea sa citată mai sus). Referindu-se 
la rolul populaţiei autohtone în persistenţa viticulturii, cit și la existenţa acesteia în bazinul car- 
patic înainte de venirea ungurilor în Panonia, el conchide că : „Originea ei, excluzind posibili- 
tatea existenţei viticulturii la huni, germani, avarii timpurii, poate fi explicată numai prin păs- 
trarea viticulturii din epoca romană”! (vezi : „A grârtârteneti Szemle’, 1964, nr. 1—2, p. 147— 
149). Nici ungurii, pină prin secolul al XI-lea, nu se obișnuiseră suficient cu munca cîimpului. 
Cu privire la acest lucru, episcopul Gerardus spunea că,,ungurului îi place mai mult calul, grajdul, 
războiul, decit munca productivă”! (citat după Eber Ernö, A magyar állattenyésztés fejlödése 
(Dezvoltarea creșterii vitelor în Li: i 

Primele podgorii atestate în documentele medievale pe teritoriul 
Transilvaniei sînt cele din părțile Aradului, pe dealurile de la Macra (lingă 
Miniş, la est de Arad). Aici, regina Gizella, soția regelui Ștefan I cel Sfînt, 
i-a dăruit, cu încuviințarea soțului său, abației din Bakonybél (în Ungaria), 
în prima jumătate a secolului al XI-lea, „opt vii cu tot atîția vieri” (în 
Matra (= Macra) dedi octo vineas cum totidem vinitoribus)”. Tot de timpuriu 
este atestată cultivarea viței de vie şi în părțile Bihorului. Dintr-un docu- 
ment din 1075, aflăm că printre obligațiile ce le aveau locuitorii de lingă 
cetatea Bihorului (iuxta Bichari) faţă de mănăstirea Sf. Benedict (în Ce- 
hoslovacia) era și aceea de a transporta vinul abatelui (vinum portent)". 
Deşi în document nu se precizează unde se aflau viile abatelui, credem că 
ele se aflau chiar în hotarul Bihariei, unde mai sînt pomenite nişte vii prin 
anul 1212, sau la Episcopia Bihorului, unde de asemenea a existat un im- 
portant centru viticol. 


Documentele ceva mai tîrzii, din secolul al XII-lea, ne furnizează 
amănunte mult mai prețioase, atît în ce priveşte răspîndirea podgoriilor, 
cît şi referitor la viticultori. Astfel, dintr-un document de pe la 1169, ştim 
că mănăstirea din Sîniob (la nord-est de Oradea) avea în satul Șiria (Seuri, 
Arad) douăzeci de vii (viginti vinee), în satul Keures (dispărut, aproape 
de Zerind, pe Crişul Alb) douăsprezece vii şi şase gospodării de vieri (Ke- 
ures cum sex mansionibus vinitorum et duodecim vineis), în satul Setz (dis- 
părut, pe Crişul Negru) patru vii şi două gospodării de vieri (due mansio- . 
nibus vinilorum cum quatuor vineis), în satul Kezthela (dispărut, aproape 
de Arad) două vii cu vieri (due vinee cum vinitoribus) şi în satul Zigelfeu 
(dispărut, la est de Arad) şase vii şi șase gospodării (sex mansiones cum to- 
tidem vinitoribus). De aceeași mănăstire din Siniob mai țineau, printre 
altele, și trei case de pivniceri (tres (domus) pincernarum)!?. Amănuntele 
cuprinse în acest document au o importanţă excepţională, atît în ce pri- 
veşte răspîndirea teritorială a culturilor viței de vie în numeroase sate 
din partea apuseană a Transilvaniei, cît și în privința gradului de dezvol- 
tare al viticulturii. Menţionarea gospodăriilor de vieri și chiar de pivniceri 
dependenţi de mănăstirea din Sîniob (alături de numeroase alte gospo- 
dării de morari, brutari, berari etc.) ne demonstrează în modul cel mai 
convingător că viticultura atinsese deja prin secolul al XII-lea o asemenea 
dezvoltare, încît a fost posibilă adîncirea diviziunii sociale a muncii, între 
altele şi prin desprinderea viticultorilor de restul agricultorilor. În aceste 
condiţii, este evident că viticultura devenise deja pentru un număr li- 
mitat de oameni o ocupaţie de bază, în cadrul căreia putea exista chiar o 
oarecare specializare (Vieri-pivniceri). 


1? A pannonhalmi Szent Benedek-rend tirtenele (Istoria ordinului benedictin din Pannon- 
halma), red. de Erdélyi L., Sörös Pongrác, vol. VIII, p. 590 (documentul nu e datat, dar ele 
anterior anului 1038). Pentru localizare, vezi: Györffy György, Az Arpădkori Magyarország 
történeti földrajza (Geografia istorică a Ungariei arpadiene), ed. a 2-a, Budapest, 1966, I, p. 
163—164. În această regiune se aflau numeroase podgorii, între Şoimuş şi Zarand (Györffy 
Gy, op. cil., p. 163). Despre viile de la Miniş (Macra) mai găsim menţiuni şi într-un act din 
1231 (D1. 61. 122), (publicat în : G. Fejér, Codex diplomaticus Hung. eccl. ac civilis, vol. III/2, p. 
230) și într-altul din 1302 (Dl. 91 152) etc. 

138 D.I.R.T., vol. I, nr. 1 (1075), p. 1 şi 355, 

19 D.I.R.T., vol. I, nr. 10 (c. 1 069), p. 5—6 şi 357—358. Aceeași informaţie se găseşte 


și în Codez Latinus, nr. 115, p. wie datordiianitäiirór Budapesta. 


9 VITICULTURA ÎN TRANSILVANIA PÎNĂ ÎN SEC. AL XIV-LEA 873 


Din secolul al XIII-lea dispunem de mult mai multe dovezi docu- 
mentare despre cultivarea viței de vie în Transilvania, deoarece este cu 
mult mai mare şi numărul global al documentelor ce ni s-au păstrat din 
acest veac. 

Deosebit de preţioase amănunte despre viile şi vierii dependenţi de 
biserica Sf. Martin din Arad se găsesc într-un document ce datează de 
prin anii 1202—1203. Această biserică avea (în satul... ?)20 douăsprezece 
vii (duodecim vineas) şi douăzeci și unu de vieri (vinitores)®, în satul Ju- 
venin (dispărut, în părţile Aradului) trei vii (tres vinee) şi şase yieri, în 
satul Galșa (Golosa) zece vii (decem vineas) şi douăzeci și doi de vieri, în 
satul Sencural (dispărut, pe lingă Socodor-Arad) unsprezece vii (undecim 
vinee) şi douăzeci şi unu de vieri, în satul M(e)gâyer (dispărut, pe lingă Șiria ) 
patrysprezece vii (în eadem villa vinee sunt quatuordecim) şi douăzeci şi 
nouă de vieri, în satul Bard (dispărut, în apropiere de Nădab — Zarand )trei 
vii (tres vineas) şi trei vieri; în satul Reguen (dispărut, lingă Biharea) bi- 
serica avea cei mai mulți vieri, vreo şaizeci şi doi, dar nu se specifică nu- 
mărul viilor existente în acel sat 22. Chiar după datele incomplete ce ni s-au 
păstrat, vedem că biserica Sf. Martin din Arad avea în peste şapte sate (si- 
tuate pe teritoriul actualelor judeţe Arad şi Bihor) un număr impresionant 
de nu mai puţin de 53 de vii şi un număr de cel puţin 160 de vieri (sau vreo 
81 de gospodării de vieri, socotind capii de familie menţionaţi în document). 

Tot în părțile Aradului şi Bihorului mai avem atestate documentar 
şi alte podgorii, precum şi unele gospodării de vieri. Astfel, din actele de 
donaţie (din 1212—1214) ale episcopului Boleslau din Vác (Ungaria) aflăm 
că acesta i-a dăruit conventului din Lelez (în Cehoslovacia), printre altele, 
un număr de peste 32 de vii (din care, 10 vii cu vieri, se aflau în satul Galşa 
(Arad), 12 vii în Nygad (dispărut, lîngă Miniş, Arad), 5 vii în Mykusa (dis- 
părut, lîngă Oradea) şi 5 vii în hotarul Bihariei etc.)23. 

Despre viticultorii din părţile bihorene mai găsim menţiuni și în- 
tr-un document din 1273, în satul Fughiu (Pudy, la est de Oradea), unde 
episcopul de Oradea avea cinci gospodării de vieri4. Numărul viilor exis- 
tente acolo nu este însă specificat”. 

Informații preţioase despre viile din părţile Șoimușului (Arad) mai 
găsim și într-un document inedit din 1278, în care se arată că banul Paul 
i-a donat comitelui Pousa niște vii la Miniş şi Şoimuş. Același ban Paul 
mai dăruieşte o vie şi bisericii Sf. Fecioare din Şoimuș?€. 

20 Nu se cunosc toate posesiunile cu care a fost înzestrată biserica, deozrece din acest 
document nu s-a păstrat decît un fragment. 

21 În document se specifică şi numele unor viticultori (probabil al capilor de familie) ; 
alături de aceştia, sînt menţionaţi (numai numeric) şi ceilclţi membri de familie, socotiți și ei 
vieri (am citat peste tot numai numărul total al lor). 

22 D.I.R.T., vol. I, nr. 41 (c. 1202—1203), p. 23—27 și 363—367. 

23 Georgius Fejér, Codex diplomaticus Hungariae ecclesiasticus ac civilis, vol. XII/5, p. 
210—211 și vol. III/1, p. 153—163 (critica istorică consideră însă că autenticitatea documen- 
tului ar fi îndoielnică. Vezi : Szentpetery I., Regesta regum stirpis arpadianae critico-diplomatica, 
vol. I (Budapest, 1923), nr. 95. 

24 D.I. R.T., vol. IL, nr. 161 (1273), p. 155. 

25 Despre vinzarea unor vii din acel sat, găsim informaţii într-un document din 1312 
(DL. 25.777). 

26 Dl.1020 (... Adiecimus etiam, quod dedimus eidem Pouse comiti sylvam nostram 


Menes vocatam, insuper vineam nostram, quam emimus de Feies Georgio et de Puthus, ar vineam 
que est ante castrum Solymos... Insuper, vineam nostram de Bud emplam reddimus ecelesie 


superius annotatae). WWW. 

Urmărind, mai departe problema răspîndirii teritoriale a viței de vie, 
putem constata că şi în părțile centrale ale Transilvaniei cultivarea acesteia 
era înpămîntenită, de asemenea, în numeroase locuri. Astfel, în apropiere 
de Alba-Iulia avem atestate documentar viile dela Cricău, Ighiu şi Romos?, 
precum şi cele de la Şard?8 şi de la Oarda%. Între satele Țelna şi Şard, 
se afla o vie numită Crasu (vinea Crasu)??. 


Răspîndirea viticulturii în părţile Tîrnavelor ne este atestată de un 
document în care se menţionează că episcopul Petru din Alba-Iulia a arendat 
în 1283 trei pătrimi din dijmele ținutului Mediaş, şi anume „din roade și 
vinuri”, unor preoţi din Biertau, Richiș, Moşna, Mediaş, Brateiu, Ațel, 
Şaroş și Copşa Mare 31. Deşi nu se dau amănunte cu privire la locurile din 
care proveneau dijmele din vin arendate, cel mai probabil este că acestea 
se adunau tocmai din satele menţionate mai sus. Documentele din secolul 
al XIV-lea ne confirmă, de altfel, cu numeroase mărturii răspihdirea 
viticulturii în părţile Tirnavelor. 

Viţa de vie se mai cultiva și în părţile Sălajului. Pe la 1259 este 
pomenită o vie ce se afla în hotarul Șimleului Silvaniei 32. 

Toponimia istorică ne oferă, la rîndul său, bogate indicii despre 
răspîndirea viticulturii pe teritoriul Transilvaniei. Lîngă Sibiu, de pildă, 
se afla un „deal al viilor” (mons vinearum de villa Hermani) 33. Mai multe 
sate, de pe Tirnave, din Bihor și din părţile Aradului ete. purtau denu- 
mirea de „,Seleuș” (ung. sz6l6s=podgoria) %, fapt ce constituie un indiciu 
sigur că acolo se afla cultivată vița de vie. Acelaşi lucru se poate spune şi 
în Jegătură cu denumirea satului săsesc Vingard (germ. Weingarten) % din 
părțile Sebeșului. Mărturiile acestui gen de toponimice sînt prețioase nu 
numai pentru că ne întregesc cunoștințele despre răspîndirea teritorială, 
a viticulturii, ci şi pentru că ele pot constitui în acelaşi timp şi un indiciu 
cu privire la locul pe care îl putea ocupa cultivarea viței de vie printre 
celelalte ocupații ale locuitorilor de acolo. 


În documentele vremii găsim menţiuni și despre unele vii mai vechi, 
dispărute deja. Un asemenea exemplu ni-l oferă, de pildă, un document 
din 1256 în care, cu ocazia unei hotărniciri, este pomenit un deal de lîngă 
pirîul Şerghiş (lingă Oradea), numit „Creasta de sus”, „unde altă dată a 
fost o vie” (ubi quondam fuit vinea)%. 


Din cele arătate pînă aici, s-a putut constata deci că izvoarele istorice 
ne confirmă existenţa şi răspîndirea viticulturii în numeroase sate, situate 
îndeosebi în principalele zone viticole ale Transilvaniei (Arad, Bihor, Alba, 
Tîrnave). Ar fi însă greşit să se creadă că viticultura a fost o ocupaţie numai 


„T., vol. I, nr. 53 (1206), p. 32 și nr. 258 (1238), p. 307. 
TD vol. II, nr. 462 (1295), p. 413. 
„, vol. II, nr. 522 şi 523 (1300), p. 478, 480. 
„, vol. I, nr. 259 (1238), p. 311. 
., vol. II, nr. 283 (1283), p. 249 şi nr. 348 (1289), p. 308. 
, vol. II, nr. 25 (1259), p. 28. 
7, vol. I, nr. 145 (1223), p. 200. 
24 Vezi ic. Suciu, Dicționar istoric al ' localităților din Transilvania (București), 1968, 
vol. II, p. 114—115 etc. 
3 C. Suciu, op. cit., II, p. 250. 


36 D.I.R.T., vol. II, n WWW. ica.ro 

a sătenilor. Pe măsura dezvoltării oraşelor transilvănene (unele începînd de 
prin secolul al XIII-lea, dar cele mai multe din secolul al XIV-lea), viti- 
cultura şi comercializarea vinului au început să devină încetul cu încetul 
o ocupaţie de bază a unui număr destul de mare de orășeni. Din epoca la 
care se limitează cercetarea de faţă încă nu avem decît foarte puţine infor- 
maţii despre existenţa viilor la Sitiu 37 şi la Oradea 33, dar de prin secolul 
al XIV-lea dispunem de numeroase documente în care se fac referiri şi la 
viile de la Alba-Iulia, Bistriţa, Cluj etc. 

Larga răspîndire teritorială a viței de vie în Transilvania ne demon- 
strează că locuitorii săi aveau acumulate deja suficiente cunoştinţe şi ex- 
perienţă în domeniul practicării viticulturii şi totodată şi un interes activ 
faţă de această ramură economică, 


+ 


O altă problemă importantă din istoria viticulturii care ar necesita 
să fie elucidată, în măsura posibilului, este aceea a tehnicii și cunoștințelor 
viticole existente în acel timp. Dar, aşa cum am arătat deja mai sus, în 
contrast cu multitudinea informaţiilor despre răspîndirea viței de vie, 
sursele istorice de care dispunem nu ne oferă nici un detaliu despre modul 
concret de desfăşurare a lucrărilor de îngrijire a viței de vie şi în domeniul 
vinificaţiei de-a lungul întregului an agricol şi nici despre factorii care au 
putut asigura un oarecare progres al acestei ramuri economice, 

Este ştiut însă că tehnica medievală, în întreaga economie agrară, 
este dominată de rutină și tradiție, e lipsită de inovații importante 3 şi că 
acumulările capabile să o revoluţioneze se fac într-un ritm extrem de lent. 
Condiţionate de un anumit nivel de dezvoltare al forțelor de producţie, 
tehnica medievală și procesele de producţie în domeniul viticol nu prezintă 
deosebiri prea mari de la un loc la altul şi în bună măsură nici chiar de la 
o ţară la alta. Mai mult decît atita, în domeniul viticulturii au existat în- 
totdeauna, indiferent de timp şi loc, o serie de cerințe generale de care a 
fost nevoie să se ţină seama pretutindeni. Una dintre aceste cerințe obli- 
gatorii este aceea a alegerii și pregătirii terenurilor 4 pe care se plantează 
viţa, de vie. Mult mai pretențioasă decît oricare dintre plantele agricole, 
vița de vie n-a putut fi niciodată cultivată oriunde, pe orice fel de terenuri 
şi la orice altitudine. Pămînturile joase, cu multă umezeală gi puţin însorite, 
care puteau fi folosite pentru cultivarea cerealelor sau ca finețe, nu erau 
prielnice pentru plantarea viței de vie. Pentru ca vița de vie să se dezvolte 
viguros şi să dea roade cantitativ şi calitativ bune, viticultorii erau obli- 

2 ad 

4 D.I.R.T., vol. I, nr. 145 (1223), p. 200. Atit viile de la Sibiu, cit şi cele de la Cluj, 
au fost distruse de filoxeră în secolul al XVIII-lea. 
wo 38 Cele mai vechi mențiuni cunoscute despre viile de la Oradea datează de prin anii 
1282 şi 1286. Prima se referă la faptul că locuitorii don Olosig (Latinorum Villa, cartier al 
Orăzii) posedau o vie pe dealul Orăzii (Györffy György, op. cit., I, p. 648), iar cea de-a doua se 
referă la cumpărarea unei vii, cu 21 de mărci, de către comitele Paul Barbatus. Via cumpărată 
se găsea în vecinătatea altor vii (citat după Györffy Gy., op. cit., I, p. 683, 685). Un alt 
document, din 1300, se referă la o înțelegere cu privire la plantarea şi îngrijirea unei vii din 
hotarul Orăzii (Dl. 33.335; T. Smiciklas, Codex diplomaticus regni Croatiae, Dalmatiae ac 
Slavoniae, vol. VII, p. 385). Podgoria de pe dealul Orăzii s-a menţinut pină în zilele noastre. 

3 D. Mioc, Din tehnica viticolă medievală tn Țara Românească, în ,,Studii”, 22, nr. 3, 


1969, p. 446. 
40 Ibidem, p. 447, 449. 

gaţi să aleagă terenurile cele mai însorite, în pante înclinate spre sud, cu 
o anumită umiditate şi compoziţie a solului. Indiciile despre cunoaşterea 
acestor cerinţe de către viticultorii transilvăneni le găsim în însăşi locali- 
zarea viilor şi a zonelor viticole din Transilvania. Acelaşi lucru ni-l spune 
şi terminologia folosită în viața practică şi în documentele vremii în le- 
gătură cu amplasarea viilor (mons vinearum, dealul viilor, podgorie etc.), 
cât şi darea impusă asupra viilor : tributum montanum de vineis îl. 


Deosebirile dintre cultivarea cerealelor şi cultivarea viței de vie își 
găseau expresie nu numai în condiţiile pedo-climatice, ci şi în privinţa 
uneltelor de muncă folosite. În timp ce pentru cultivarea cerealelor princi- 
cipala unealtă de muncă era plugul, pentru cultivarea și îngrijirea viței de 
vie nu puteau fi utilizate decît unelte ce erau acţionate cu forţa manuală aviti- 
cultorilor : sape, hirleţe, cazmale etc. Aceste unelte, pe lingă faptul că 
solicitau eforturi mai mari, aveau şi un randament de muncă cu mult mai 
redus în ce privește suprafeţele ce puteau fi lucrate în aceeași unitate 
de timp 42. 

Lucrul în podgorii trebuia început primăvara de timpuriu (cel mai 
tîrziu prin martie) cu dezgropatul viei (acolo unde se practica), cu tăierea 
corzilor de prisos de pe butucii de viţă, apoi era continuat cu prăşitul viei 
(minimum de 2—3 ori), paralel cu care se făceau şi arăcitul și legatul viei. 
Desigur, lucrările viticole erau condiționate în bună măsură şi de mersul 
timpului. Culesul strugurilor, în funcţie de coacerea acestora, putea avea 
loc la date variabile, ce depindeau atît de soiurile lor, cît şi de condiţiile 
climatice generale. Se poate admite însă că, în mod normal, sezonul de 
vîrf al culesului strugurilor (pentru vin) era cuprins între 15 septembrie și 
15 octombrie 43. 


Pentru stoarcerea mustului din struguri, procedeul cel mal larg folo- 
sit în acel timp (nu numai la noi, ci şi în alte ţări europene producătoare 
de vin) era călcarea strugurilor cu picioarele de către oameni în vase spe- 
ciale („,călcători”), din care mustul se scurgea în alte vase. Cu toate că 
despre folosirea teascurilor de presat strugurii nu găsim menţiuni documen - 
tare decit începînd de prin secolul al XIV-lea 4%, nu este exclusă posibili- 
tatea, ca acestea să fi fost cunoscute şi utilizate şi în secolele premergă- 
toare, cu atît mai mult cu cît ele au fost inventate încă din antichitate, 


Deşi nu avem informaţii directe nici despre procedeele utilizate la 
prepararea şi păstrarea vinurilor, totuşi, existența timpurie a pivnicerilortf 
ne face să credem că se acumulaseră deja cunoştinţe destul de avansate 
şi în acest domeniu. 


îi A. Bartal, Glossarium mediae el infimae latinitatis. .., Lipsiae, 1901, p. 674. 

4&2 Un om, într-o zi la săpat via, putea prelucra circa 80 de stinjeni pătrați de teren, 
pe cînd cu un plug, tot într-o zi, se putca ara circa 1 200 de stinjeni pătraţi (cf. Réthly Antal, 
Idöjárási események és elemi csapások Magyarországon, 1700-ig (Mersul timpului și calamitățile 
naturale în Ungaria pină la 1700), Budapest, 1962, p. 20. 

43 Cu privire la desfăşurarea lucrărilor de plantare și îngrijire a viilor, cele mai prețioase 
detalii ni le furnizează Geoponica. 

4 Statutele capillului din Oradea (1374), rubrica XXI. Pentru folosirea teascurilor se 
percepea o taxă de 1 fertun pentru un teasc vechi şi 1/2 de fertun pentru un teasc nou. 

45 N. Mironescu, Cu privire la istoricul și răspindirea tipurilor de călcători și de teascuri 
pe teritoriul României, în ,,Terra nostra”, Bucureşti, 1969, I, p. 91—101. 

4 D.I.R.T., vol. I, nr. 10 (c. 1069), p. 5. 

Munca de îngrijire a viilor nu înceta o dată cu culesul strugurilor. 
Oerotirea viței de vie contra înghețurilor şi a stricăciunilor cauzate de 
animalele rozătoare (prin îngropare sau prin învelirea butucilor de viță 
cu paie), deşi nu este pomenită în documentele vremii, trebuie să se fi prac- 
ticat şi în acel timp, cel puţin atunci cînd se prevesteau înghețuri puter- 
nice, la care vița de vie este atît de sensibilă. Tot pentru protejarea viilor 
(şi a roadelor) se făceau împrejurul lor îngrădituri puternice din crengi 
de copaci şi din spini %. 

Primele menţiuni despre paza viilor de către oameni ce aveau această 
atribuţie specială, le găsim de asemenea abia în documentele din secolul 
al XIV-lea 4%. Cu toate acestea, paza viilor a fost necesară şi mai înainte, 
cel puţin în timpul coacerii strugurilor. De vreme ce sînt pomeniţi în do- 
cumente încă din secolul al XII-lea paznicii pădurilor 4%, este cu atît mai 
mult de presupus că şi viile îşi vor fi avut paznici proprii. 

În nici unul din documentele interne din perioada de care ne ocupăm 
nu se vorbeşte despre vătămarea viței de vie de către vreo molimă a acestei 
plante. Totuşi, aceasta nu înseamnă că viile n-au avut de suferit mari stri- 
căciuni, fie din cauza lăcustelor, fie din cauza grindinei sau a îngheţurilor 
puternice, a secetei excesive şi a altor calamităţi naturale 50. 


* 


Ultima problemă care urmează să fie discutată în cadrul acestei lu- 
crări — dar nu şi cea din urmă ca importanță — privește viticultura în 
cadrul relaţiilor social-economice ale perioadei cristalizării relaţiilor feudale. 

Fără a intra în detalii istorice, cunoscute de altfel, cu privire la modul 
în care a avut loc statornicirea relaţiilor de producţie feudale, vom spune 
doar atît, că procesul aservirii viticultorilor a fost simultan gi identic în 
formă şi conținut cu al restului agricultorilor gi că în cadrul acestor relații 
s-au statornicit şi formele specifice de exploatare a muncii viticultorilor 
pe baza relaţiilor feudale de proprietate şi a dependenţei personale a 
producătorilor direcţi de stăpînii feudali de pămînt. 

Am văzut că încă din secolele XI—XII o serie de mănăstiri şi biserici 
(din Sîniob, Arad etc.) posedau numeroase vii şi, totodată, că un număr 
destul de mare de viticultori se aflau deja în stare de dependenţă faţă de 
acele biserici. Aceeaşi situaţie a putut; avea loc în vremea respectivă şi pe 
proprietăţile feudale laice. Dar dacă vrem să cunoaștem mai amănunțit 
esența acestor relații de dependenţă în faza lor inițială, exprimate, între 
altele, prin natura şi cuantumul obligațiilor acelor viticultori față de stăpînii 
lor direcți, ne lovim de imperfecțiunea materialului documentar existent 
din acel timp, care nu ne mai poate ajuta cu nimic în plus în aprofundarea 
acestei probleme. 

Începînd de prin secolul al XIII-lea însă, documentele interne vor- 
hesc în mod curent despre obligaţia viticultorilor de a da anual stăpînilor 


47 Aceste îngrădituri ale viilor purtau denumirea de indagine şn actele medievale, adică 
prisăci. Deși termenul e sinonim cu cel al întăriturilor pentru paza hotarelor ţării, totuşi se 
poate distinge ușor sensul și destinația lor diferită. 

45 Anjoukori okmánytár (Documente din epoca angevină), vol. V, p. 603—604 (1372): 
românii ce ţineau de cetatea Kechkes i-au alungat pe paznicii viilor de pe dealul Tibru (Alba), 

4 D.I.R.T., vol. I, nr. 10 (c. 1069), p. 5; nr. 13 (1181), p. 8etc. 

50 Vezi pentru aceste probleme : Réthly A., op. cit., p. 30—40. 

de pămînt, laici şi clerici, dijma (decima) adică a zecea parte din produse 
(de obicei, în vin, nu în struguri ) 51. Deoarece vinul dijmuit se măsura cu 
găleţile sau vedrele, darea din vin mai purta şi numele acestor unități de 
măsură 52, Pentru strîngerea dării vedrelor din vin existau slujitori ofi- 
ciali ce aveau această atribuţie specială, purtînd denumirea de „,strîngă- 
tori de vedre” (collectores chybrionum). 

Strîngerea dijmelor din vin, la fel ca şi a celor din grîne, n-a fost lipsită 
de abuzuri. Acestea s-au manifestat, printre altele, prin constrîngerea 
viticultorilor să plătească dijma nu în natură, adică în produse, ci în bani. 
Reglementarea acestei probleme a trebuit să constituie obiectul mai mul- 
tor decrete regale. Astfel, în 1222, prin „Bula de aur” (articolul 20) s-a 
stabilit că „dijmele nu se vor răscumpăra în bani, ci se vor plăti după cum 
va, fi rodul pămîntului, în vin sau în bucate” 53, Pe la sfîrşitul secolului al 
XIII-lea, la adunarea generală a nobililor, ţinută la Buda Veche (în anul 
1291), regele Andrei al III-lea a dat un nou decret, prin care s-a stabilit, 
între altele, ca „dijmele de vin să se primească toamna, în natură, cu mustul. 
Dacă se va amina sorocul strîngerii vinului sau al mustului, să se plătească 
valoarea sau preţul (în bani) în locul mustului” 54, Această dispoziţie nouă 
referitoare la perceperea dijmelor din vin, cu o formulare mai echivocă 
decît în „Bula de aur” din 1222, îi avantaja pe stăpînii de pămînt, care, 
dacă dintr-un motiv sau altul nu erau interesați să stringă dijmele din vin 
toamna, în natură, puteau amîna perceperea lor, pentru a le strînge ul- 
terior, în bani, la un preţ care era convenabil beneficiarilor acelor dijme. 

În anumite cazuri speciale, regii Ungariei acordau privilegii de scu- 
tire de plata dijmelor din vin unor persoane sau comunități laice sau 
religioase. O asemenea scutire au primit, de pildă, din partea lui Andrei 
al II-lea, în 1206, coloniștii saşi din satele Ighiu, Cricău şi Romos, de 
lingă Alba-Iulia : acestora li s-a acordat dreptul „să nu plătească nimă- 
nui vreo dare pentru viile pe care le vor fi sădit ei” 55, În 1238, Bela 
al IV-lea le reînoiește aceloraşi coloniști (din Ighiu şi Cricău) privilegiul 
ca „din vinul pe care-l vor fi scos din viile cultivate de ei în hotarele pă- 
miîntului lor să nu plătească vreo dare” 5. Un privilegiu asemănător le-a 
fost acordat şi călugărilor din ordinul Ospitalierilor, care aveau nume- 
roase posesiuni pe teritoriul Ungariei şi Transilvaniei. Acestor călugări, 
Bela al IV-lea le încuviințează ca „în regatul nostru, numita casă să nu 
plătească vedrele după viile proprii” 5. Acelaşi privilegiu este reînnoit 


51 În Istoria României, Bucureşti, 1962, vol. II, p. 90 se admite probabilitatea ca darea 
din vin să fi fost ,,a douăzecea parte” din recoltă. În nici unul din documentele interne sau 
legiuirile din acel timp care se referă concret la dările din vin nu găsim însă menţionat cuan- 
tumul acestora la o proporție mai mică decit a zecea parte din recoltă. 

5 D.I.R.T., vol. I, nr. 210 (1231), p. 250 etc. 

5 D.I.R.T., vol. I, nr. 137 (1322), p. 191 și 377: Decime argento non redimantur, sed 
sicut terra protulerit vinum vel segetes persolvantur. 

5 D.I.R.T., vol. II, nr. 397 (1291), p. 363 şi 507: Item decime vini in auctumno in 
specie reperiantur cum musto. Si vero tempus nevi vini sive musti in exigendo distulerit, esti- 
malio sive pretium solvatur pro musto. 

55 D.I.R.T., vol. I, nr. 53 (1206), p. 32 și 369. 

58 D.I.R.T., vol. I, nr. 258 (1238), p. 310 şi 411. 

5 D.I.R.T., vol. I, nr. 258 (1238), p. 307 și 408. 

după numai patru luni, menţionindu-se din nou că „am îngăduit casei 
Ospitalierilor din Ierusalim ea să nu fie datori să dea vedrele (chibriones) 
din viile lor în nici o parte a regatului nostru”, atrăgîndu-se atenţia strîn- 
gătprilor de vedre ,,să nu îndrăznească să ia de la sus-numita casă nici 
vedrele și nici nimic altceva în locul și sub numele acelor vedre” 58, 

Între marii beneficiari ai dijmelor din vin au fost şi episcopiile, 
atît cele de pe teritoriul Transilvaniei, cît şi altele din afara teritoriului 
său. Printre acestea din urmă, putem cita şi episcopia din Agria (Eger, 
în Ungaria), căreia regele Ştefan al V-lea i-a acordat în 1271 un privile- 
giu, conform căruia ,,dijmele din vin din toate comitatele unde sînt sădite 
vii, sau se vor sădi în viitor, se vor statornici şi lua în întregime de către 
dijmuitorii episcopului sau ai capitlului, afară de comitatul Zarandului, 
unde vinurile dijmuite se ştie că aparțin numai episcopiei” 5. Pasajul 
citat, avînd o formulare imprecisă, poate fi înțeles în sensul că episcopiei 
din Agria i s-ar fi recunoscut dreptul de a stabili cuantumul dijmelor din 
vin şi de a stringe „în întregime” aceste dijme ,,din toate comitatele”. 
Prin aceasta însă s-ar fi încălcat; drepturile a nenumărați stăpîni de pămînt, 
laici şi clerici, care aveau pe moşiile lor vii. Dreptul de strîngere a tuturor 
dijmelor, inclusiv cele din vin, acolo unde se cultiva viţa de vie, aparţinea 
stăpînilor de pămînt respectivi. În realitate, episcopiei din Agria nu i s-a 
putut întări decît dreptul de a-şi strînge dijmele proprii din vin, atît 
cele provenind de pe pămînturile pe care aceasta le avea împreună cu 
capitlul din Agria în diferite comitate, cît şi dijmele bisericeşti din vin 
de pe cuprinsul diecezei de Agria, exceptind dijmele ce proveneau din 
comitatul Zarandului care îi aparțineau numai episcopiei, nu gi capitlului. 

O altă episcopie pe care documentele ne-o înfăţişează ca beneficiară 
a dijmelor din vin este cea din Oradea. Conform unei înțelegeri din 1273 
între episcopul Lodomer din Oradea şi capitlul din același oraș, cu pri- 
vire la unele bunuri pe care le foloseau împreună, s-a convenit : „Cu pri- 
vire la dijmele din vin, oriunde aceste dijme se pot strînge, adică sau în 
Oradea sau în orice loc din dieceza noastră, jumătate din ele se cuvin epis- 
copiei, iar cealaltă jumătate trebuie dată capitlului” ©, 

În sfirşit, între baneficiarii dijmelor din vin ne este atestată şi epis- 
copia din Alba-Iulia. Mai importantă decît cele de mai sus, nu numai pentru 
problema cunoaşterii problemei dijmelor din vin în sine, ci şi pentru că 
demonstrează pătrunderea relațiilor bănești și pe această cale în domeniul 
producţiei viticole, este informaţia care ne arată că episcopul Petru din 
Alba-Iulia a arendat trei părţi din dijmele din vin ce îi reveneau episcopiei 
din ţinutul Mediașului (împreună cu dijmele din cereale, albine și miei) 
preoților din 9 sate de pe Tirnava Mare (situate în jurul Mediașului), pentru 
suma de 40 de mărci de argint. 


5 D.I.R.T., vol. Í, nr. 260 (1238), p. 312, şi Fejér G., Codex dipl. Hung. eccl. ac civi- 
țis, VII/1, P. 260—261. 

59 D.I.R.T., vol, II, nr. 143 (1271), p. 144, şi Fejér G., op. cit., VII, p. 153—159. 

% D.I.R.T., vol. II, nr. 161 (1273`, p. 153. 

îi D.I.R.T., vol. II, nr. 283 (1283), P. 249, și nr. 348 (1289), p. 308. (...tres partes 
decimarum de Medies sibi debitarum, scilicet in frugibus, in vino, in apibus et in agnellis, tam 
in ipsarum personis, quam ecclesiis eorundem, locaverunt. . . pro quadraginta marcis bon: argenti). 
Trebuie notat că alte mărturii documentare despre dijmele din vin, în afară de cele men- 
ționate mai sus, nu se mai găsesc în perioada de care ne ocupăm. 

În afara dijmelor din vin, o altă obligaţie feudală legată de producţia 
viticolă a fost aceea a transportului vinului? aparținător stăpînilor de 
pămînt. Dar în timp ce plata dijmelor din vin a fost numai o obligaţie a 
viticultorilor, obligaţia de transportare a vinului, fie la curtea stăpînului 
feudal, fie la tîrgurile de pe moșiile acestuia, a putut fı pretinsă şi de la alți 
ţărani, în cadrul îndatoririlor lor de a presta renta în muncă. 

Tot în legătură cu viticultura, documentele ne-au mai păstrat; dovezi 
şi despre existenţa obligaţiei unor ţărani aserviţi, specializaţi în mește- 
șugul lemnăritului, de a confecţiona pentru stăpînii lor un anumit număr 
de vase şi butoaie pentru vin 68. 

Obligaţiile menţionate mai sus nu constituiau însă singura formă de 
exploatare feudală în legătură cu producţia viticolă. Stăpînii de pămînt 
mai aveau la îndemîna lor şi alte mijloace şi drepturi suplimentare pentru 
a-şi spori veniturile economice. 

Unul dintre acestea era „dreptul de găzduire” (descensus) al stăpi- 
nului de pămînt, de obicei o dată pe an, în satele care îi aparţineau. Cu 
această ocazie, locuitorii din satele respective erau îndatoraţi să-i dea stă- 
pînului lor o anumită cantitate de produse, dintre care nu lipsea nici vinul, 
cel puţin acolo unde existau podgorii. Dacă la început aceasta nu fusese 
decît o obligaţie întîmplătoare, ocazionată de descinderea în satele lor a 
stăpînilor de pămînt, cu timpul ea s-a transformat într-o obligaţie anuală 
regulată, chiar dacă „,descinderea” respectivă nici nu avusese loc. Există 
indicii că, cel mai tirziu către sfîrşitul secolului al XIII-lea, dreptul de 
găzduire se transformase şi în Transilvania într-o obligaţie feudală per- 
manentă, statornicită şi practicată pe o scară generală. O confirmare a 
acestui fapt o găsim, între altele, într-un document din 1295, în care se 
menţionează că locuitorii din satul Şard (de lîngă Alba-Iulia) erau obligaţi 
să-i dea, o dată pe an, episcopului din Alba Iulia (în posesia căruia se afla 
acel sat) 64 cîte un butoiaș de vin (unam tunellam vini) pe lîngă alte produse 
datorate în cadrul dreptului de găzduires. 


Viticultorii însă nu-și puteau desface în mod nestingherit produsele 
muncii lor nici chiar după achitarea tuturor obligaţiilor pretinse de stă- 
pînii de pămînt. Alte mijloace de sporire a veniturilor feudalilor şi totodată 
de exploatarea muncii viticultorilor şi a cumpărătorilor vinului erau câr- 
ciumile și vămile. 

Încă în această perioadă, stăpînii de pămînt obțineau venituri supli- 
mentare de pe urma cîrciumilor existente pe domeniile lor, prin impunerea 
şi încasarea dărilor sau taxelor de cîrciumărit. Confirmarea existenței 
dărilor asupra cîrciumăritului o găsim, de pildă, într-un document din 


6 DI.R.T., vol. I, nr. 1 (1075), p. 1 şi 355. 

63 între oamenii dependenţi de biserica din Arad (posesoare a numeroase vii) se aflau 
nu numai vieri, ci și meșteri dogari. Astfel, în satul Bard este pomenit un meșter strungar 
(fornator) numit Arden, care îi datora anual bisericii cite 50 de vase: D.I.R.T., vol. I, nr. 41 
(c. 1202—1203), p. 24. La 1235, în satul Tunna! sint pomenite mai multe familii de ,,dogari 
(funnari) ai regelui”. D.I.R.T., vol. 1, Registrul de la Oradea, nr. 287, p. 146. 

64 Referitor la stăpinirea satului Șard de către episcopia din Alba-Iulia, vezi și D.I.R.T., 
vol. II, nr. 269 (1282). 

% D.2.R.7., vol. II nr. 462 (1295), p. 413. Locuitorii din Șard mai trebuiau să-i dea 
anual episcopului din Alba-lulia pentru găzduire, în fiecare an, cite un bou și cite un porc, 
din partea întregului sat, precum și cite o găină, o cîblă de ovăz și cite două piini, din partea 

1273, în care se vorbește despre „darea de la cârciumi de pe vin sau orice 
alte băuturi care se vînd”, care îi revenea capitlului din Oradea din satul 
Olosig (azi cartier în Oradea). 


Despre existenţa altor cârciumi (tabernae) în epoca respectivă în di- 
ferite localităţi mai pomenesc şi alte documente. Astfel, avem cunoștință 
despre existenţa unor cîrciumi ale coloniştilor din Satul Mare (Zathmar)”, 
precum și despre cîrciumile din Rodna, aparținînd comiţilor Nicolae şi 
Benedict 885. De asemenea, tot la Oradea mai exista şi o cârciumă aparţinînd 
episcopului de acolo ®. 

Chiar şi din puţinele documente în care găsim referiri la existenţa 
cîrciumilor şi a cârciumăritului, putem vedea că vînzarea winului începuse 
să fie monopolizată deja, cel mai tîrziu prin secolul al XIII-lea, fie de către 
proprietarii teudali de pămînt — care concedau dreptul de cîrciumărit 
unor vinzători care erau obligaţi să plătească pentru aceasta darea cîr- 
ciumăritului—,fie de unele persoane care reușiseră să obțină privilegii 
pentru a putea vinde numai acestea vinul în anumite localităţi. Un astiel 
de privilegiu le-a fost acordat în 1271 coloniştilor din Satul Mare, în care 
se menționează, printre altele, că „în satul Sătmar nici slujbașşii care vor 
fi acolo, nici alți străini să nu-și poată vinde vinurile în câroiumi..."10. Deşi 
privilegiul citat nu este suficient de explicit, el lasă totuşi să se înțeleagă 
că dreptul de vînzare a vinului în cîrciumile din Satu Mare era rezervat 
numai coloniștilor respectivi. 

Privilegiul citat mai conţine încă o prevedere importantă în legă- 
tură cu vinul : aceloraşi oaspeţi se îngăduie ca „din vinul lor să nu fie datori 
să dea vamă în nici un loc”. Din formularea că oaspeţii din Sătmar nu 
erau obligaţi să plătească nicăieri vamă pentru vinul lor nu putem însă ști 
dacă se avea în vedere vinul pe care îl vor fi produs ei înşiși şi îl duceau 
spre vînzare în alte părţi sau tocmai invers, şi-l procurau ei din alte locuri 
pentru a-l vinde acasă, în cîrciumile lor. Dar chiar și aşa, privilegiul ne per- 
mite să observăm că şi în legătură cu producţia de vin începuseră să apară 
asemenea preocupări care aveau ca obiect transportul și comercializarea 
vinului —lucru de o importanţă deosebită pentru epoca respectivă. 


Despre activitatea de vînzare-cumpărare a vinului ne mai vorbesc 
și alte documente. Astfel, de pildă un privilegiu al lui Andrei al II-lea, 
din 1225, prevedea că „de la vînzarea şi cumpărarea vinului celor dintii 
oaspeţi ai noştri saşi, adică a celor din Cricău și Ighiu, nimeni să nu 
cuteze a lua vreo vamă nici pe apă, nici pe uscat..." 72. Privilegiul de 
faţă constituie în același timp şi o dovadă că vămile asupra vinului se 
percepeau (la fel ca şi asupra altor produse) atit pe apă, cîtşi pe uscat, 
în cadrul unui trafic destul de susținut, aducînd beneficii însemnate 


66 D,I.R.T., vol. II, nr. 161 (1273), p. 154 (Item in villa Olazy de tabernis tam in vino 
vel in quollibet polu venditur lribulum ex hiis expectat capitulo. . .). 

6 D.I.R.T., vol. II, nr. 135 (1271), p. 138. 

6 D.I.R.T., vol. II, nr. 422 (1292), p. 383, 

6 D.I.R.7., vol. II, nr. 381 (1291—1294), P. 346. 

7 DI.R.T., vol. II, nr. 135 (1271), p. 138 (...in villa Zathmar nec oficiales ibi 
existentes, nec aliqui extranei, in tabernis vendere possint vina sau. . .). 

1 D.I.R.T., vol. II, nr. 135 (1271), p. 138 (...de vino ipsorum in nullo loco tributum 
dare lenealur. ..). 

133 D.1.R.T., vol. I, nr. 177 (1225), p. 222 și 387. 

— mai ales în bani — stăpinilor acelor pămînturi peste care treceau dru- 
murile comerciale. După cum ne demonstrează documentele vremii, pînă 
către sfîrşitul secolului al XIII-lea numărul locurilor de vamă se înmul- 
tise atît de mult şi se făceau în legătură cu aceasta atîtea abuzuri, în- 
cît a fost necesar ca puterea centrală să intervină în mai multe rînduri şi 
să ia unele măsuri — de altfel, nu îndeajuns de eficiente — pentru des- 
fiinţarea unor locuri de vamă şi pentru limitarea abuzurilor stăpînilor 
acestora, 73, 

Despre cuantumul vămii impuse asupra transporturilor de vin 
nu avem date aproape de loc. Un singur document din secolul al XIII-lea 
ne arată că la vama de la Birtin (Berthelm, sat aproape de Aleşd) era 
stabilit ca „de fiecare car încărcat cu marfă, cu postav, vin sau alte măr- 
furi, care trece prin acel loc al vămii de la Birtin, să se ceară ca vamă o 
umătate de groş” (dimidia pondera)”. 

Datele despre prețul de vînzare al vinului în epoca de care ne ocupăm 
ne lipsesc, de asemenea, aproape cu totul. Citeva informaţii despre preţul 
unor butoaie de vin le găsim numai într-un registru al socotelilor de 
dijme al episcopului Benedict 5 din Oradea. Din cele notate în registru 
(între anii 1291—1294) rezultă că episcopul a vîndut unui oarecare 
Dumitru două butoaie de vin pentru 45 de pense; fierarului Lampert, 
un butoi de vin pentru 23 de pense; croitorului Voede, un butoi pentru 
33 de pense; soţiei lui Itimer, un butoi mare pentru 45 de pense; lui 
Petru din Buda, un butoi mare pentru 5 mărci fără o jumătate de fertun ; 
lui Ambrozie şi Iacob, un butoi pentru 5 mărci fără o jumătate de fertun 
şi, în sfîrşit, meşterului Geraldus, un butoi pentru 5 mărci fără o jumă- 
tate de fertun 7%. Cu toate că valoarea informativă a datelor de mai sus 
despre preţul vinului este diminuată prin faptul că nu se specifică ce ca- 
pacitate aveau butoaiele respective, documentul de mai sus ne oferă 
totuși o prețioasă mărturie în plus despre faptul că producţia de vin 
trebuie să fi fost suficient de dezvoltată pentru ca prisosul de vin să poată 
fi vîndut. 


Dar concluzia cea mai importantă pe care o putem desprinde de pe 
marginea celor de mai sus este că încă în perioada feudalismului tim- 
puriu o parte din producţia viticolă era deja destinată comercializării, 
vînzării pe bani. Prin urmare, putem vedea că relațiile bănești începuseră 
să-şi croiască drum şi să-și găsească teren în legătură cu producţia viti- 
colă încă într-o epocă timpurie, în care s-a crezut că exista o dominație 
absolută a economiei naturale. 


Obiectul tranzacţiilor băneşti nu l-au constituit însă numai vinul, 
ci şi viile. Pentru acoperirea nevoilor lor acute de bani, unii proprietari 
de vii sau de terenuri apte pentru cultivarea viilor se vedeau nevoiţi să 
recurgă la împrumuturi bănești, pentru acoperirea cărora ei trebuiau 
apoi să le zălogească, fie să vîndă unele din viile ce le aveau. O astfel 
de situaţie o întilnim într-un document din 1299, în care este consemnat 
faptul că comitele Cosma a dat lui Ştefan şi Petru din Resighea (lingă 


73 D.I.R.T., vol. II, nr. 298 (1284), p. 262; nr. 496 (1298), p. 452—453. 
14 D.I.R.T., vol. II, nr. 298 (1284), p. 262. 

75 Benedict a fost episcop de Oradea între anii 1291—1296, 

% D.I.R.T., vol. II, nr. 381 (1291—1294), p. 346. 

Oradea) două treimi din via sa aflătoare pe dealul Bihorului (la Biharea), 
pentru o datorie de douăsprezece mărci şi jumătate??. Ca de obicei, nici 
acest document nu este suficient; de detaliat, ca să putem cunoaște ce 
suprafaţă avea via lui Cosma. Cu toate acestea, documentul respectiv 
ne dă putinţa să cunoaștem, măcar cu o oarecare aproximaţie, care a 
fost pe atunci prețul (în bani) al unei vii. În întregimea ei, via comitelui 
Cosma putea valora 18—20 de mărci (dacă ţinem seama de faptul 
că 2/3 din vie au fost date pentru 12 mărci şi 1/2, iar cealaltă 1/3 din vie 
trebuie să fi valorat cam pe jumătate atita, adică 6—7 mărci). Un motiv 
în plus care să ne tacă să credem că suma sus-menţionată putea reprezenta, 
preţul real al viei respective constă în faptul că în document se preci- 
zează că aprecierea valorii băneşti a viei lui Cosma a fost efectuată ,,potri- 
vit preţuirii făcute de preţuitori pricepuţi”,deci în condiţii care nu pre- 
supun dezavantajarea în vreun fel a fostului proprietar al viei. 

Documentele vremii nu fac vreo distincție specială în privinţa 
dreptului de proprietate al oamenilor liberi asupra; terenurilor viticole. 
O dată cu cristalizarea relaţiilor feudale, căile de dobîndire a viilor sau 
a terenurilor propice pentru plantarea viței de vie au fost, în general, 
aceleaşi ca şi în cazul dobîndirii oricăror altor proprietăţi funciare, și 
anume : donațiile, deposedările, moștenirile, cumpărările etc. În cazurile 
cînd viile erau dobîndite prin cumpărare, este posibil ca preferințele 
cumpărătorilor lor să se fi îndreptat spre acele locuri sau zone viticole care 
își cîștigaseră deja un oarecare renume prin calitatea mai bună a strugu- 
rilor şi a vinului lor. 


x 


Posibilităţile de cunoaștere pe care ni le oferă sursele istorice interne 
referitor la situaţia viticulturii în Transilvania în epoca feudalismului 
timpuriu se limitează la cele arătate mai sus. Dar chiar și prin prisma 
mărturiilor istorice de care dispunem astăzi am putut vedea că viticul- 
tura — avînd ca premisă îndeletnicirile viticole, fie ele oricît de modeste, 
ale populaţiei autohtone din epoca migraţiei popoarelor — a reprezentat 
în perioada cristalizării relaţiilor feudale o ocupaţie economică distinctă 
şi importantă. Producerea strugurilor și a vinului — destinată să ser- 
vească în mod permanent satisfacerii unor multiple necesităţi, nu 
numai în domeniul consumului obișnuit, ci şi al cultului religios şi al 
medicinei — a constituit încă în această epocă timpurie o sursă impor- 
tantă de venituri atît pentru proprietarii viilor, cît şi pentru toţi acei ce 
se  interpuneau între viticultori şi consumatorii vinului. Activizînd 
şi alte ocupaţii economice, în special comerțul, viticultura a avut o con- 
tribuţie importantă la apariţia şi dezvoltarea relaţiilor bănești încă în 
perioada feudalismului timpuriu. 


7 D.I.R.T-., vol. II, nr. RRĂgiRPYatofămanica.ro 

CONCEPȚII BURGHEZE ÎN PRAVILELE DIN 

ȚARA ROMÂNEASCĂ ȘI DIN MOLDOVA LA 

SFÎRȘITUL SECOLULUI AL XVIII-LEA ȘI 
ÎNCEPUTUL SECOLULUI AL XIX-LEA 


DE 


CONSTANTIN BUCŞAN 


Sfirşitul secolului al XVIII-lea și începutul celui de-al XIX-lea repre- 
zintă o perioadă de tranziţie de la feudalism la capitalism. Această peri- 
oadă stă sub semnul unor profunde prefaceri politice, sociale, economice 
şi culturale. Noile relaţii de producţie, de caracter capitalist, bazate pe 
creşterea forțelor de producţie, pe intensificarea și liberalizarea comer- 
ului şi pe dezvoltarea orașelor, fac necesară intervenţia puterii centrale, 
avînd ca scop o reorganizare a instituţiilor. Contactul cu Apusul, interven- 
ţia Rusiei și Austriei în afacerile Principatelor şi pătrunderea ideilor ilumi- 
niste şi a celor revoluționare apusene exercită o înriîurire, în sensul unei 
modernizări, asupra instituţiilor juridice, 

Răscoalele țărănești, fuga ţăranilor pe alte moşii sau peste hotare, 
revendicările lor de drepturi pe calea justiției, toate aceste forme de 
luptă socială dovedesc gravitatea crizei prin care trecea societatea. Struc- 
tura, societății începe să se schimbe datorită producţiei de cereale pentru 
piaţă, în continuă creştere, un fenomen prevestitor al destrămării vechiului 
regim feudal. 

Conţinutul eteroclit al dreptului feudal a putut servi unor aplicaţii 
judiciare contradictorii, marii boieri invocînd unele dispoziții în sprijinul 
intereselor lor, iar noile elemente burgheze invocînd altele pentru susține- 
rea revendicărilor lor. Perioada de tranziție de la feudalism la capitalism 
se caracterizează însă prin tendința persistentă de a unifica dreptul, 
înlăturînd treptat contradicţiile şi dispozițiile pe care s-a sprijinit socie- 
tatea feudală. Pină la  codificările burgheze care au apărut tirziu, în 
a doua jumătate a secolului al XIX-lea, și care au dus la instaurarea unui 
sistem unitar de drept, se simţea nevoia unei legislații de tranziție, care 
să corespundă noilor cerințe ale societăţii în transformare. 


STUDII”, tomul 238, nr. 5, D. 885—895, 1970, 

tw 


Pravilele de la sfîrşitul secolului al XVIII-lea și începutul secolu- 
lui al XIX-lea nu sînt codificări burgheze care corespund unui proces de 
unificare şi de sistematizare a dreptului, totuşi ele reprezintă un progres 
față de pravilele secolului al XVII-lea, care erau doar compilaţii bazate 
pe obiceiuri şi pe pravile bizantine. „Ele sînt opere cărturăreşti şi sistema- 
tizări bazate pe unele generalizări de filozofie juridică. Din punctul de 
vedere al tehnicii lor, ele sînt codificări ce premerg elaborărilor sistematizate 
proprii dreptului burghez ; prin conţinutul lor, ele corespund procesului 
istoric al trecerii societăţii româneşti de la relaţiile feudale la relaţiile ca- 
pitaliste şi cuprind măsuri destinate să îrîneze lupta ţăranilor pentru pă- 
miînt şi libertate. Figurează însă în aceste pravile şi numeroase dispoziţii 
menite să încurajeze activităţile industriale şi comerciale, adică să în- 
lesnească dezvoltarea economiei de schimb şi ridicarea elementelor sociale 
care promovau această economie în cadrul orînduirii feudale, fără a surpa 
structura de bază a societăţii feudale”!, 


Rolul factorilor interni a fost esenţial, ca şi dezvoltarea socială și 
juridică a poporului român, în concordanţă cu evoluţia restului Europei. 
Totuşi în lupta intereselor divergente dintre boieri și ţărani sau orăşeni 
n-au triumfat totdeauna ideile avansate. Relaţiile de producţie capitaliste 
au fost promovate fie în măsura în care clasa dominantă avea interesul 
să o facă, fie sub presiunea noilor forțe sociale. . 


Dispoziţiile cu caracter progresist din pravile apar alături de cele 
feudale într-o concurență activă. Apar unele măsuri impuse de clasa stă- 
pînitoare pentru a frîna sau a limita revendicările claselor de jos, dar apar 
şi dispoziții cu caracter antifeudal; mai figurează sub o formă nouă, 
aparent progresistă, unele principii învechite. Se constată totodată că unele 
noţiuni de drept şi justiție transmise prin textele vechi încep să aibă şi 
un conţinut nou, determinat fie de concepțiile înaintate ale unor pravilişti, 
fie de interesul domniei de a lărgi semnificația lor, aplicîndu-le și catego- 
riilor sociale nefeudale. Rolul lor este important în această nouă orientare 
a dreptului românesc. Ceea ce este nou și interesant este punctul de vedere 
că dreptul poate să fie schimbat, că el nu se limitează la izvoarele romano- 
bizantine, considerate a reprezenta dreptul universal. ,,Considerarea 
societăţii ca fiind supusă schimbării, desfășurîndu-se sub forma unui pro- 
ces istoric, este o caracteristică a epocii moderne, a filozofiei Luminilor. 
Ideea de schimbare a unei forme sociale prin altele a fost străină evului 
mediu, cînd istoria se desfășura lent, cînd oamenii aveau impresia de 
stagnare continuă a formelor respective de vizţă socială și nu întrevedeau 
nici o posibilitate de evoluţie a societăţii” 2. 

Atît filozofii iluminiști, cît şi cărturarii păturilor avansate ale so- 
cietăţii de la începutul secolului al XIX-lea erau convinşi că legi raționale 
aplicate cu bună-credință pot singure să realizeze dreptatea socială şi să 
înlăture abuzurile și totodată să unifice dreptul prin contopirea diferitelor 
sisteme de drept feudal. Pornind de la acest punct de vedere, s-a ajuns 
la o vastă operă de codificare, cuprinzinăd Manualul de legi al lui Mihail 


1 Gh. Cronţ, Iluminismul tn Țara Românească și Moldova, în Istoria gindirii sociale și 
filozofice in România, Edit. Acad., București, 1964, p. 110. 

Fotino (1765, 66, 77), Pravilniceasca condică (1180) şi Codul Caragea (1818) 
în Țara Românească și Sobornicescul hrisov (1785), Manualul juridic al 
lui Andronache Donici (1805—1814), Codul Calimach (1817) şi Condica 
criminalicească (1820—26) în Moldova pe lingă mulţimea de hrisoave care 
le completează sau le modifică. 


Cum s-a ajuns la această concepţie nouă şi fecundă că dreptul şi 
instituţiile pot fi, și e necesar să fie, modificate? Izvorite din imperioase 
necesităţi interne, încercările de stabilire a regulilor care erau încă vala- 
bile în dreptul românesc, au dus mai întîi la o culegere a obiceiurilor 
şi a dispoziţiilor de drept receptat și pe urmă la o alegere a celor pe 
care domnia le considera că mai sînt încă valabile. „Domnul își afirma 
două drepturi noi, care depășeau vechea funcţie de aplicare judecăto- 
rească a vechiului drept receptat ... Într-adevăr, domnul săvîrșea acum 
un act care avea un caracter incipient legislativ : pe de o parte „apro- 
băluia”” obiceiurile, asigurîndu-le o superioritate practică asupra celorlalte, 
respinse, iar pe de altă parte proceda la o armonizare — „,potrivire'” 
spune Pravilniceasca condică — a dreptului receptat şi a obiceiului apro- 
băluit” 3. 

Toate hrisoavele de întărire ale pravilelor amintite menţionează 
o asemenea alegere. Hrisovul de întărire. al Manualului lui M. Fotino 
din 17654 glăsuiește: „De acest lucru, așadar, apucîndu-ne cu toată. 
rîvna, am hotărît să punem în lucrare întocmirea acestor legi civile care 
fiind nu numai cu totul nelămurite, ci şi împrăștiate, au nevoie totodată 
şi de traducerea după înţelesul lor şi de adunare din toate legiuirile, 
ba şi de alegere”. Hrisovul de întărire al Pravilniceștii condici prevede’ : 
„am strînsu Domnia-mea, însă din pravili ceale ce sînt mai trebuin- 
cioase spre povaţa judecăților, iară din obiceiuri am ales ceale mai adesea 
urmate în țară, urmîndu-se oareşicum şi cu pravilele”. Manualul juridic 
al lui A. Donici, în predosloviet, explică geneza sa: „...dintru care 
s-a făcut aceasta de adunarea şi aleagerea pravilelor împărătești”, iar 
hrisovul de întărire al Codului Calimach”: „Ne-am mai hotărît încă să 
adăugăm din neapărată trebuinţă şi unele legi despre unele chestiuni 
ce nu erau în întrebuințare la cei vechi deoarece nu le erau cunoscute 
şi despre altele cîteva care în timpurile noastre au devenit oarecum alt- 
fel...*. În hrisovul de întărire al Codului Caragea : „,...şi aşa priimind 
unele din ceale vechi, iar altele îndreptind şi ceale mai multe adăugînd, 
am întocmit aceste pravile” 8. 


Această metodă de culegere şi de alegere a fost poarta de intrare 
în pravile a ideologiei revoluționare, care a provocat atîtea frămîntări 
în popor şi în mica burghezie, dar și puternice reacții din partea stratu- 
rilor sociale posedante. Spre sfirşitul secolului al XVIII-lea și mai mult 


3 V.Al. Georgescu, Trăsăturile generale și izvoarele Codului Calimach, în ,„,Studii”, nr. 4, 
1960, p. 75. 
- 4 Mihail Fotino, Manual juridic, 1765, de V. Grecu şi Gh. Cronţ, în manuscris la Insti- 
tutul de istorie, p. 5. 
5 Pravilniceasca condică, ediţie critică, Edit. Acad., 1957, p. 44. 
€ Manualul juridic al lui A. Donici, ed. critică, Edit. Acad., 1959, p. 19. 
7 Codul Calimach, ediţie critică, Edit. Acad., 1958, p. 51. 


€ Codul Caragea, ediţie critică Vă SEG hi ani p. 4. 

la începutul secolului al XIX-lea, noile forțe sociale au adoptat idei 
care au pregătit terenul pentru unificarea legislaţiei de mai tîrziu. Apar 
în aceste pravile concepţii contradictorii, se confruntă în ele interesele 
clasei privilegiate cu cele ale burgheziei, care urmărea să atragă de partea, 
sa şi celelalte categorii sociale nefeudale. 

Încurajate de unii domni, ajutaţi de pravilişti, ideile noi au făcut 
o breşă în sistemul feudal. Criticismul antifeudal al gîndirii burgheze a 
început să sape temelia credinţei religioase, încurajiînd tendinţele de lai- 
cizare ; iluminismul, întemeiat pe teoria dreptului natural, a stimulat 
progresul principiilor de libertate, egalitate şi demnitate umană, iar in- 
teresele burgheziei active au reuşit să înscrie în pravile dispoziţii potrivite 
noii forme de proprietate burgheză. 

Doctrina dreptului natural a contribuit şi ea la pregătirea spirite- 
lor spre o gîndire critică asupra societăţii, spre o viziune a unei lumi 
eliberate de dogmatism şi teologie. Divinitatea nu mai este considerată 
ca factor suprem, căruia toate i se supun, autoritatea bisericii scade, 
fatalismul orbeste criticat și se deschid perspectivele unei vieţi sociale mode- 
lată de oameni. Tendința de laicizare se accentuează, Aproape jumătate 
din dispoziţiile pravilelor din secolul al XVII-lea erau de drept canonic, 
pe cînd prima pravilă din secolul al XVIII-lea, Manualul de legi al 
lui M. Fotino, în variantele din 1765—1766, cuprinde numai 32 de titluri 
din 108 şi acestea se referă în special la cler şi la administrarea bunuri- 
lor bisericeşti, dispoziții care în varianta din 1777 nici nu mai sînt men- 
ținute ?. 

Textele cu caracter religios devin mai rare, amestecul bisericii este 
redus şi se restrînge din ce în ce mai mult. Astfel, în Țara Românească, 
Pravilniceasca condică, deşi influențată puternic de Manualul lui Fotino, 
nu mai cuprinde ca dispoziții canonice decît adeverirea testamentelor de 
către arhiereu şi de către martori Y, pe cînd Codul lui Caragea permite 
să se adeverească sau de arhiereu, sau de judecători, sau de martori #, 

Deşi pravilele moldoveneşti sînt mult mai avansate, Codul Cali- 
mach mai cuprinde încă anumite dispoziții de drept canonic, de exemplu 
cele referitoare la cercetarea condițiilor de valabilitate a căsătoriei de 
către arhiereu 1?, dar hotărîrea acestuia este supusă stăpiînirii, singura 
competentă să aducă la îndeplinire hotărîrea bisericii. De asemenea, se 
mai prevede închiderea la mănăstire, sub purtarea de grijă a arhiereului, 
a celor ce se despart prin învoială 13. 

Codul mai cuprinde o serie de dispoziții învechite, ca de exemplu 
desfacerea logodnei pentru deosebire de credință sau de dogmă şi interdic- 
ţia de a fi martori unui testament a celor ce în taină urmează altei 
credințe gi a celor de altă lege decît testatorul. 


? Mihail Fotino, Manual juridic, 1765, de V. Grecu și Gh. Cronţ, în manuscris la Insti- 
tutul de istorie. 

10 Pravilniceasca condică, ed. critică, „Pentru diiată”, rind 10—15. 

11 Codul Caragea, ed. critică, „,Moştenire”, par. 26, p. 126. 

22 Codul Calimach, ed. critică, art. 109, 114. 


33 Ibidem,art.136.  Wwww,.dacoromanica.ro 


5  CONCEPȚII BURGHEZE ÎN PRAVILELE DIN Ţ. ROM. ȘI MOLDOVA (SEC. XVIII—XIX) 889 


Trebuie să ţinem seama că însăși burghezia concepea să lase în 
competenţa bisericii o parte din vechile sale atribuţii judiciare și îndeo- 
sebi pe cele de notariat. În general însă, față de pravilele vechi, noile 
legiuiri reprezintă un pas înaintat în sensul laicizării. 

Pe şcoala filozofică a dreptului natural se reazemă atît curentul 
progresist din perioada luptelor antifeudale, cît şi unele programe revo- 
luţionare. Dreptul natural în perioada capitalismului incipient din ţările 
noastre serveşte de bază teoretică pentru autorii pravilelor. Începuturile 
relațiilor capitaliste în dezvoltarea istorică a societăţii românești se carac- 
terizează în domeniul gîndirii juridice prin timide apeluri la rațiune şi 
la dreptul natural. Acestea reflectă noua orientare a ideologiei juridice., 
Spunem timide apeluri, fiindcă realitățile existente din ţară, regimul 
social bazat pe privilegii şi aservire care nu se împacă cu principiile 
dreptului natural nu puteau fi schimbate de pe o zi pe alta. Pravilele 
sînt o adunare de principii şi de idei contradictorii destinate să servească 
unei perioade de tranziţie, pe cînd conceptele de drept natural gi de 
rațiune sînt porţi deschise spre viitor, o încercare de îndreptare a condi- 
țiilor de viaţă, a instituţiilor. „Dreptul natural era un criteriu elastic, 
din care se putea deduce tot ceea ce era necesar și util unei societăţi 
în plină transformare”! 15, Principiile de dreptate şi de echitate, care stau 
la baza dreptului natural, au existat totdeauna. Dar într-un fel au înțe- 
les dreptatea cei antici, altfel cei din evul mediu şi altfel o văd cei din 
epoca modernă. Numai în măsura în care conținutul progresist, modern 
al dreptului reuşeşte să se impună, putem spune că s-a făcut un pas 
înainte. 

Unul dintre marii învăţaţi moldoveni, A. Donici, autorul Manua- 
lului juridic, în predoslovia ediţiei din 1814, ne arată concepţia sa gene- 
rală despre drept. După el „înţelegerea cea cuvîntătoare a omului are 
puterea de pravilă nu din zioa care s-au scris, precum s-au scris pravilele, 
ci dintru început şi deapururea... fiindcă pravilele dintru început nu 
s-au alcătuit într-alt chip, decît după fireaştile şi după obşteaştile drep- 
tăți a neamurilor şi după sfătuirea cuvîntului înțălegătoriu ce este în- 
ființat omului, prin care povăţuindu-să, înțălepţii au alcătuit pravilele 
politiceşti. . .căci nu poate fi mai iscusit judecătoriu decît mustrarea cuge- 
tului omenesc, nici mai bun pravilist decît lumina cea înființată a cuge- 
tului prin carea însuși omul iaste martur lui-și de bine sau răul şi de 
dreptatea sau strimbătatea ce voieaştea face”. „Deci firească dreptate 
iaste care nu numai omului, ci şi pasărilor ceriului şi dobitoacelor iaste 
înfiinţată din fire... şi iarăși, firească dreptate iaste ca omul să fie 
slobod a face cu lucrul ce iaste drept al său, ceea ce va voi, după a sa 
plăceare, însă fără a să abate din ceale ce sînt oprite prin poruncă în 
epicratiia patriei sale...” 18, Urmează o înşirare a instituţiilor pe care 
el le consideră izvorite din fireasca. dreptate : raporturile de familie între 
părinţi şi copii, între bărbat și femeie, moștenirea, proprietatea, vînzarea, 
donația, obligaţiile etc. În acest izvod sînt cuprinse toate instituţiile 


14 Gh. Cronţ, op. cif., pP. 110. 
15 V.A]. Georgescu, Figuri de juriști români, Andronache Donici, p. 36 în ms. 
18 A. Donici, Manualul juridic, Pp. 17—21. , 

dreptului burghez din secolul al XVIII-lea. Concepţia sa despre drept 
şi instituţii este cea a dreptului lui Iustinian, însă cu un conţinut nou, 
adaptat condiţiilor vremii. 


Analizind textele din pravilă, găsim trecute în ele principiile drep- 
tului natural: „Şi dreptatea iaste carea fiește căruia dă ceaia ce i să 
cuvine a lua întoema după cum hotărăsc canoanele pravililor ; iar strim- 
bătatea este împrotiva dreptăţii” 1”, „Și iarăşi fiindcă pravilile privese 
de a pururea asupra dreptăţilor, pentru aceaia nici o pravilă nu poate 
să întărească ceea ce iaste împrotiva firii lucrurilor şi împrotiva drepţii 
judecăţi” 18. „Iar ființa dreptăţii iaste ca viiaţa omului să fie cinstită, 
pre niminea să nu vatăme și lucrul strein să-l dea a cui iaste ''1,,, Întru toate, 
iar mai ales în pravile, să cuvine a socoti ceaia ce să cuvine după dreptate” 2, 

Un alt mare jurist al secolului trecut, Christian Flechtenmacher, 
unul din principalii autori ai Codului Calimach, cod puternic inspirat de 
codul civil austriac din 1811, în conferinţa pe careaţinut-o la Academia 
Mihăileană din Iași, în 1836, la deschiderea cursului său de drept natural, 
consideră dreptul natural ca expresia dreptului divin, identificîndu-l cu 
„raţia” sau „mintea cuvîntătoare”. În acest sens el precizează : „Drep- 
tul naturii nu este altul decît dreptul « Raţiei » adică a mintei cuvîntă- 
toare, pe care ne învaţă mintea noastră. El este ştiinţa care deosebește 
ideea dritului sau acei de către Raţie poruncite juridice relaţii între 
oameni, fără deosebire către acel în deosebitele staturi valabil drit” 27, 

Tradiționalist şi progresist în acelaşi timp, el era convins că în 
societate coexistă un drept natural şi unul pozitiv și că eforturile fiecărui 
jurist sau legiuitor constau în tendința de a apropia pe cel din urmă 
de cel dintii, pînă la confundarea lor, dacă este posibil. El considera 
dreptul natural ca avînd un caracter etern şi socotea ca drepturi natu- 
rale esenţiale libertatea, egalitatea şi proprietatea, socotindu-le izvorul şi 
țelul drepturilor. 

Codul Calimach, după modelul codului civil austriac, a dat o nouă 
orientare dreptului românesc din Moldova: „A fost ridicat dreptul dom- 
nesc la o treaptă nouă, față de dreptul receptat, a înfăptuit o sinteză 
unificatoare a dreptului receptat, a obiceiului şi a dreptului nou dom- 
nesc. Acordind dreptului bizantin încă un rol important, s-a păşit la un 
nou tip de receptare, în spiritul dreptului burghez bazat pe prelucrarea 
iusnaturalistă apuseană a dreptului roman iustinianeu” 22. 

Şi în textul Codului se rezervă un loc de seamă principiilor drep- 
tului natural. Astfel: „De vor lipsi şi mijloacele aceste, ce prin para- 
grafele de sus s-au arătat, atuncea se cercetează pricina cu cerşuta scum- 
pătate şi luare aminte către toate împrejurările şi apoi se hotărăşte după 
prințipiile dritului firesc” 23. „Tot omul are drituri firești, care cu desă- 


1? Ibidem, Cap. despre pravile, titlul 1, § 2. 

18 Ibidem, titlul 1, $ 7. 

19 Ibidem, titlul 1, § 9. 

2 Ibidem, titlul 1, § 14. 

21 A, Rădulescu, Două lecții de drept ținute de Chr. Flechtenmacher în 1830 și 1836, Bucu- 
reşti, 1930, p. 17—19; Vezi şi C. Bucşan, Chr. Flechtenmacher, P. 21, în ms. 

22 V, Al. Georgescu, Trăsăturile generale și izvoarele Codului Calimach, Studii“, nr. 4, 
1960, p. 97. 

vîrșire se înţeleg prin povăţuirea minţii cuvîntătoare, deci dar trebuea 
a se socoti ca o persoană”! 4. „Toate-cele potrivite cu driturile firești a 
_omului, după iuridica presumţie se socotesc temeinice, pînă cînd nu se 
dovedeşte înmărginire a acestor drituri” %. 


O dispoziție caracteristică a perioadei de tranziţie găsim în art. 27 : 
„Robia şi aceia cătră dînsa urmată stăpînire, deşi sînt împotriva fires- 
cului drit al omului, s-au urmat din vechime în principiul acesta, însă 
nu aşa precum romanii într-o vreme au urmat, ci cu o mare deosebire. 
Căci aice puterea stăpînului nu poate vreodinioară supt nici un cuvînt 
sau pricină a se întinde asupra vieţii robului ...Dintre aceste vederat 
se cunoaşte că robul nu se socoteşte întru toate ca un lucru, ci în cît 
faptele, legăturile, driturile şi îndatoririle lui privesc cătră alţii, iar nu 
cătră stăpînul său, se socoteşte el ca o persoană; drept aceia este robul 
supus pămînteştilor legi și se apără de cătră ele” 2%, 

Autorii codului recunosc că robia este împotriva dritului firesc, 
afirmaţie grea de sens și de viitor, în acelaşi timp justificarea ei denotă 
concesiile făcute sistemului feudal în vigoare, pe care nu vor să-l schimbe. 


Şi pravilele din Țara Românească se referă la dreptate, ca un prin- 
cipiu al dreptului natural. Cea mai veche dintre ele, Manualul juridical lui 
M. Fotino, afirmă că scopul tuturor legilor este dreptatea? . Pravilni- 
ceasca condică, în hrisovul de întărire explică alcătuirea pravilei pentru ca 
„toţi cei năpăstuiţi să-şi afle dreptatea lor la limanul bunelor pravili şi la, 
toţi supuşii noştri să se arate biruitoare dreptatea..."28. Iar Codul Caragea, 
în hrisovul de promulgare, prevede că la pricinile de judecăţi să se 
păzească dreptatea 2. 


Armonia socială este tot un concept al şcolii dreptului natural, o 
consecinţă socială a acestuia. În cuvîntarea sa din 1836, Flechtenmacher 
definea dreptul ca „unirea individualei slobozenii personale cu slo- 
bozenia altora, armonia bunei şi liniştitei convieţuiri a unui om cu altul; 
acest drept, după plăsmuirea naturii omeneşti, se găsește în legiuirea Raţiei 
care este nestrămutată, vecinică temelie, un îmbelşugat izvor al legiu- 
irilor pozitive, adică : acele aşezate ori prin convenţie (bună învoire) sau 
prin autoritate (puterea legiuitoare)” 3. Donici, în predoslovia manualului 
său, se exprimă astfel : „Iar obştească dreptate a neamurilor iaste întru 
a oamenilor împreună petreacere, obştească pravilă carea oamenii de la 
sineşi au aflat, precum: a dărui unul altuia, a să împrumuta unul de la 
altul, a schimba unul cu altul, a vinde lucrul său şi a-l cumpăra altul ete.” 3! ; 
urmează înşirarea drepturilor şi obligațiilor civile. 

Hrisovul de promulgare al Codului Caragea pomeneşte şi el de armonia 
socială : ,, ... n-am contenit de-a pururea nu numai de a cugeta, ci şi 
în faptă de a pune orice am chibzuit că priveşte, și în parte şi de obşte, 


24 Ibidem, art. 26. 

25 Ibidem, art. 28. 

25 Ibidem, art. 27. 

27 M. Fotino, Manual juridic, I1/5. 
28 Pravilniceasca condică, P. 44. 

22 Codul Caragea. 

30 A. Rădulescu, op. cit., p. 17—19. 
3i A. Donici, Manual juridic, p. 21. 

spre buna, petrecere și fericire tuturor celor ce sînt supt a noastră oblă- 
duire ... din care se alcătuieşte între norod o fericită chinonie şi pe- 
trecere” 22, 

Desigur, armonia socială putea fi înţeleasă atunci atît în sensul con- 
cepţiilor feudale de a se respecta stratificarea socială existentă, cît şi în 
sensul nou al gîndirii burgheze, care preconiza lărgirea drepturilor 
şi libertăţilor sociale prin apropierea categoriilor nefeudale. 

Un alt principiu progresist este acela de echitate, bazată pe toleranţă, 
egalitate şi dreptate. Manualul juridic al lui M. Fotino, deşi recunoaşte 
domnului o stăpînire absolută şi neîngrădită asupra supușilor săi, îi cere 
să fie „milostiv faţă de toţi, iertător, blind, nepărtinitor şi neprimitor de 
mită” 33, să fie „blind și îngăduitor față de toți cei cum se cade” 34 şi „să 
împiedice pe cei puternici de a vătăma pe cei slabi” 3%. Tortura este des- 
ființată în prima fază a cercetărilor. 

Pravilmiceasca condică de asemenea recomandă judecătorilor „să 
se arate cu dulceaţă către cei ce să judecă şi făr de pizmă sau fățărnicie, 
făr de a nu căuta la obrazul cuiva” %. De asemenea prevede ca : „judecătorii 
să nu se pornească nici odinioară la vreo strimbătate sau pentru prieteşug sau 
pentru rudenie sau pentru frică ; şi de să vor şi sili de vreun obraz tare, să 
nu să plece, căci de să vor pleca, să vor pedepsi foarte greu, ca unii ce s-au 
temut mai vîrtos de acel obraz tare decît de Damnezei, de pravili şi de 
Domn” %. 

Se constată astfel că şi dreptul penal se regenera sub influența con- 
cepțiilor burgheze. Pedepsele crude şi arbitrare ce caracterizau dreptul 
penal feudal au început să fie înlocuite prin sancţiuni penale mai umane, ur- 
mărindu-se individualizarea pedepsei şi recuperarea socială a condamnaților. 

Dispoziţiile referitoare la inviolabilitatea domiciliului (ordonanța 
nr. 1) din Manualul lui M. Fotino sînt idei avansate, ca şi cele din Pra- 
vilniceasea condică, și anume : motivarea hotăririlor judecătorești (I, 2 ; III, 
4; IV, 2); comunicarea hotărtrilor părţilor în proces (I, 2); forma scrisă 
a procedurii şi înregistrarea în scris a dezbaterilor (IV, 4; II, 8; XIII,3); 
preocuparea de pregătirea profesională a judecătorilor; mărturisirea in- 
culpatului nu justifică ea singură condamnarea sa (IV, 7); garantarea 
libertăţii individuale prin obligaţia ca inculparea să aibă la bază o poruncă 
domnească (IV 8); afirmarea principiului legalităţii (V, 9); interzicerea 
caznei în prima fază a cercetărilor (IV, 5). 


Manualul lui A. Donici cuprinde de asemenea dispoziţii înaintate, 
care prevestesc modernizarea dreptului penal : „Judecătorii criminalicești 
nu să cuvine îndată a începe cercetările prin bătăi şi pedepse, nici să arate 
cruzimea înspăimîntătoare, nici să creadă lesne aceluia ce deodată mărtu- 
risește că iaste vinovat, căcipoate de frică şi de sfiială să mărturisească, 
pentru sine fapte care nu le-au făcut; ci cu multă răbdare şi prin înde- 
lungată cercetare să afle adevărul ” 38, 


32 Codul Caragea, P. 182. 

33 M. Fotino, Manual juridic, III, 1. 

34 Ibidem, III, 3. 

35 Ibidem, III, 8. 

36 Pravilniceasca condică, ,,Pentru judecători”, 2. 
37 Ibidem, 6. 

38 A. Donici, Manual juridic, titlul 41, 2. 

„La pricini de vinovăţii judecătoriul să cerceteze și să întreabe pe 
marturi, unul cîte unul, deosebit, cum și pre vinovaţi, asemenea deosebi, 
luînd în scris zisele lor, ca să poată afla adevărul” 39, 

„La pricini de vinovăţii fieşte carele pentru al său păcat îşi ia pe- 
deapsa, nici fiiu pentru tată răspunde, nici tată pentru fiiu” 40, 

Pravila cea mai influenţată de aceste idei avansate este Condica 
criminalicească a Moldovei din 1820—1826, atît prin faptul că era în- 
tocmită după Codul austriac din 1803, în care pătrunseseră ideile timpului, 
cît şi prin faptul că a fost întocmită mai tîrziu. Găsim astfel recomandarea 
ca judecătorii „să nu îndrăznească a pedepsi cu cruzime pe cei pirîţi sau 
învinovăţiţi, ci cu răbdare și cu păsuială, cercetînd să deslușească adevărul: a, 
„Cînd nu va fi cu putinţă a se descoperi urmările faptei, atuncea singură 
mărturisirea nu poate avea puteare spre a fi deplină dovadă” 42. Principiul 
legalităţii în pronunţarea şi executarea pedepselor este formulat astfel : 
„„Fieştecare judecătoriu datoriu iaste a şti că are să urmeaze pravilii, iar nu 
părerii sale ...” 13%. „Singură pravila hotărăşte pedepsele”44. Jude- 
cătorii trebuie să nu facă exces nici de blindeţe nici de cruzime, adică să 
aplice o pedeapsă justă, proporţională cu gravitatea faptei : „Tot judecă- 
toriul ce să arată fără de vreme milostiv, sau peste măsură aspru, să abate 
din drumul dreptăţii: de aceia trebue să fie întocma următor legiuirii 
pravilelor” 4, Tortura este condamnată : „Judecătorii nu trebue lesne a 
hotărî spre a se pune piritul sub pedeapsă pentru mărturisirea faptii ... 
căci nici o dreptate nu poate statornici legiuirea unei pedepse, cînd încă 
rămîne îndoială, de este pîrîtul vinovat sau nevinovat...''46. Pedepsele 
excesiv de aspre sînt condamnate : „Îngrozirea pedepsii pentru ca să aibă 
desăvirşit lucrarea ei, să cuvine, ca aceaea ce easte prin pravilă hotărît, 
să fie nestrămutat. Căci de şi vor fi pedepsile mai măsurate, însă cu hotă- 
rîre de a nu să erta, atuncea vor face mai tare lucrarea în sufletele tuturor 
decît frica unei pedeapsi mai aspre cu nădejde de scăpare” £, din care des- 
cifrăm dispariția concepţiei feudale care considera infracţiunea ca un păcat. 
Ultimele vestigii de compaosițiune între părți dispar : „Prin învoiala ce ar 
face vinovatul cu pirişul său, nu va putea scăpa desăvirşit de pedeapsa 
pravilii ; ci atuncea rămîne la hotărîrea judecătorilor de a măsura pedeap- 
sa? 48, 

În domeniul dreptului civil însă, pătrunderea ideilor avansate a 
avut o mai mare înrîurire. Activitatea civilă și comercială de fiecare zi a 
păturilor active ale populației nu mai poate suporta imobilismul şi îngră- 
dirile dreptului feudal. Această activitate are nevoie de o mai mare li- 
bertate de miscare, de repeziciune în încheierea şi executarea contractelor, 
de garanţii suficiente, de instrumente de plată adecvate intensificării 


39 Ibidem, 41, 3. 
40 Ibidem, 41, 4. 
al Condica criminalicească a Moldovei, 1820—26, 1928, $ 15. 
42 Ibicem, § 131. 
43 Ibidem, § 147. 
4 Ibidem, § 173. 
45 Ibidem, § 148. 
45 Ibidem, $ 175. 
47 Ibidem, § 181. 
48 Ibidem, § 184. 

activității contractuale. Dezvoltarea producției de marfă pentru piață a 
dus la activarea schimburilor comerciale prin deschiderea unui vast cîmp de 
activitate şi de desfacere a mărfurilor din Principate, fie ele produse de 
stăpînii de moșii, fie de ţărani sau de orăşeni. De unde pravilele secolului 
al XVII-lea erau dominate de dispoziții de drept penal, drept canonic sau 
de drept de familie, cele de la sfîrşitul secolului al XVIII-lea și începutul 
secolului al XIX-lea pun accentul pe dispoziţiile de drept contractual. 


Manualul juridic al lui M. Fotino prevede o reglementare amănunţită 
a contractelor de vînzare (XXXIII și XXXV), de depozit (XXX), de 
dezvoltare a creditului prin  înlesnirea împrumuturilor (XXV), a 
raporturilor dintre proprietari şi chiriaşi. Dezvoltarea oraşelor pune noi 
probleme prin complicarea raporturilor de vecinătate, aglomerarea con- 
strucţiilor şi desfăşurarea mai intensă a circulaţiei (XVII). 

Manualul lui Donici de asemenea stabileşte normele de bază ale 
unui regim de proprietate privată și pentru un sistem contractual adaptat 
noilor relaţii de producţie. În materie contractuală se admite principiul că 
proprietatea nu se transmite prin simplu consimțămiînt, ci prin tradiţie, 
însoţită de plata unei părţi din preţ sau a preţului întreg, sistem adoptat, 
după Codul austriac, şi de Codul Calimach ®. 

În Legiuirea Caragea, alături de dispoziţii feudale care se păstrează, 
alături de clasificări învechite ca aceea a „obrazelor” pe care le împarte, 
după noroc, în slobozi, robi şi sloboziţi 5, apar instituţii noi, specifice orîn- 
duirii burgheze : poliţa 5! şi falimentul (mofluzia) 52 îşi găsesc reglementarea 
în această legiuire. 

În comparaţie cu aceste pravile, Codul Calimach reprezintă un mare 
pas înainte, prin sistematizarea şi prin dezvoltarea materiei, dar mai ales 
prin prelucrarea în sens burghez a dreptului roman al lui Iustinian şi a 
Bazilicalelor şi prin forma modernă, proprie dreptului burghez, aşa cum o 
făcuseră mai înainte Codul civil francez din 1804 şi Codul civil austriac din 
1811. Deși cuprinde şi reglementează încă instituţii feudale, concesii fă- 
cute sistemului existent ca robia, claca, situația inferioară a femeii mă- 
ritate, deosebirea între creştini şi necreștini, materia obligațiilor este re- 
glementată pe larg, şi în sens burghez, ca de exemplu rinduiala con- 
cursului creditorilor 5%, astfel că el reprezintă ultima expresie a evoluţiei 
dreptului din acea perioadă. i 

O dovadă că texte vechi, în sens nou, s-au aplicat în ţările noastre, 
este şi cartea de judecată din 28 noiembrie 1773, dată de către departa- 
mentul de judecăţi al divanului Moldovei. În acest proces de natură co- 
mercială, ocazionat de schimbul de mărfuri între negustori din Rusia, 
Turcia, Italia şi Moldova, care arată dezvoltarea tranzitului de mărfuri, 
s-au aplicat textele bizantine din FEzabiblul lui Armenopol. Printre pro- 
bele prezentate figurează polițe şi facturi cu sume imense, în diferite 
monede străine. Textele invocate sînt cele relative la regulile „,tovărăşiei 


49 A, Donici, Manual juridic, ed. critică, titlul 11, 2. 
50 Codul Caragea, partea I, d. 

51 Ibidem, partea a III-a, cap. 7, 

52 Ibidem, partea a V-a, cap. 4. 

53 Codul Calimach, ed. critică, $ 1 974—2 032. 

negustoreşti”! şi la obligaţia reclamantului de a face dovada susținerilor 
sale, texte bizantine care au fost aplicate într-un spirit nou, pentru a 
corespunde naturii comerciale a acestei operaţiuni 5. 

Sobornicescul hrisov, un autentic produs juridic românesc, apare la 
1785, într-o perioadă în care feudalismul, încă puternic, se află în con- 

„flict cu noile forţe sociale. Stăpiînii de pămînt, avînd la dispoziție mari 
capitaluri, încearcă să le plaseze în pămînturile şi imobilele răzeşilor, eludînd 
dispoziţiile de protimisis şi folosind pentru cumpărare, forma daniei, 
Hrisovul, interzicînd daniile făcute de cei slabi celor puternici, se face 
apărătorul răzeşilor, în dauna marilor proprietari. Este semnificativ fap- 
tul că hrisovul apără proprietatea răzeşească, cea mai apropiată de pro- 
prietatea de tip burghez, de abuzurile păturii posesoare de capital, uti- 
lizînd o instituţie de drept feudal, pe care o întăreşte. Faptul că hrisovul 
se aplică numai pentru viitor, pune în lumină principiul neretroactivi- 
tăţii legilor. 

În materie de procedură, ținem să menţionăm încercările de orga- 
nizare a instanţelor de judecată făcute de Pravilniceasca condică, in- 
stanțe care pînă la ea erau de tip pur feudal. Aceste reguli, care pregătesc 
pe cele ale orînduirii burgheze, fixează atribuţiile organelor de judecată, 
stabilesc că apelul se adresează unei instanţe judiciare superioare şi 
extind practica de reprezentare prin ,,vechili“ avocaţi, ca nişte auxiliari 
indispensabili ai justiţiei şi ai justiţiabililor. 

În concluzie, pravilele de la stirşitul secolului al XVIII-lea și de la 
începutul secolului al XIX-lea, fără să fie coduri propriu-zise, sînt culegeri 
de norme juridice şi morale impregnate de ideile noi ale vremii. Apărute 
într-o perioadă de tranziţie, ele reflectă atît realitățile unui sistem feudal 
în declin, cît şi noile relații de caracter capitalist. 

Ideile iluministe de dreptate, de libertate şi echitate socială, bazate 
pe evoluţia relaţiilor economice şi sociale, au fost utilizate de noile forțe 
sociale care s-au străduit să adapteze vechile instituții noilor relații ale 
unei lumi în plină transformare. Dreptul gi instituţiile reușesc să se des- 
cătușeze parțial de tutela bisericii, apar dispoziții noi pentru instituții 
noi, se modernizează cele vechi, se organizează şi se sistematizează 
dreptul scris în dauna obiceiului, care nu-şi mai găseşte justificarea numai prin 
vechimea sa. În funcţie de raportul dintre forţele sociale, dreptul serveşte 
cînd de frînă, cînd de stimulent. Ceea ce caracterizează această epocă și 
pravilele ei este efortul societăţii românești de a se desprinde de vechile 
concepţii şi de a căuta unele formule noi. Această perioadă reflectă eloc- 
vent interdep>ndența dintre progresul social şi cel juridic. 


54 Document publicat de C. Istrate, Știri noi despre comerțul de tranzit prin Moldova tn 
a doua jumitate a secolului al XVIII-lea, în „Studii și cercetări științifice”, Istorie, 1960, fasc. 
2, p. 246—254, comentat de Gh. Cronţ în Ezabiblul lui Armenopol, ,,Studii”, nr. 4, 1963, 


p. 831—832. 

PERSONALITATEA ISTORICĂ A LUI AL.I.CUZA 
(Cu ocazia împlinirii a 150 de ani de la nașterea sa)* 


DE 


N. ADĂNILOAIE 


Poporul român a sărbătorit în această primăvară împlinirea a 150 
de ani de la naşterea lui Alexandru I. Cuza, patriot înflăcărat, luptător 
neobosit; pentru formarea gi consolidarea statului nostru naţional, unul 
dintre cei mai populari domnitori pe care i-au avut ţările române. Revo- 
luţionar la 1848, animat de idei înaintate în decursul întregii domnii, caracter 
integru, dîrz şi cavaleresc totodată, Al.I. Cuza a luptat cu perseverenţă 
şi abnegaţie pentru apărarea demnităţii şi intereselor României pe plan 
extern și pentru introducerea unor reforme interne necesare modernizării 
şi democratizării statului. 

n adevăr, de numele domnitorului Unirii — și al sfetnicului său 
credincios M. Kogălniceanu — sînt legate actele mari ale istoriei noastre 
moderne : secularizarea averilor mănăstirești, organizarea învățămîntului, 
a justiţiei, a armatei, a administraţiei locale, întocmirea codurilor : civil, 
penal și comercial, abolirea servituţilor feudale, împroprietărirea clăca- 
ilor şi alte reforme structurale menite să contribuie la progresul Româ- 
niei pe toate tărîmurile. 

Născut la Birlad, la 20 martie 18201, cu un an înaintea răscoalei 
lui Tudor Vladimirescu, într-o perioadă de adinci frămîntări — când 
poporul român devenise o naţiune conștientă şi-şi revendica împlinirea 
năzuințelor sale legitime de unificare politică și cînd se impunea cu acuitate 
înlăturarea orînduirii feudale — , Al. I. Cuza se trăgea dintr-o străveche 
familie de dregători moldoveni ; doi dintre înaintaşii lui s-au jertfit pentru 
ideile lor politice, iar tatăl său, Ioan Cuza, fost ispravnic al ținutului Fălciu, 
a fost surghiunit de domnitorul Mihail Sturdza pentru că participase la 
revoluţia din 1848. 

Atât în familie, cît mai ales la Paris — unde face studii juridice — 
Al.I. Cuza ia cunoștință în mod direct de ideile revoluţionare de libertate 
şi egalitate de care erau animați şi alţi tineri veniţi din Principate. De 
altfel, aceste idei înnoitoare se înrădăcinează pretutindeni, pe măsură 


* Comunicare ţinută la 20 martie 1970 în ședința plenară a Institutului 
„N. Iorga”. 
1 A. D. Xenopol, Domnia lui Cuza Vodă, vol. I, Iaşi, 1903, p. 18; Constantin C. Giu- 
rescu, Viața şi opera lui Cuza Vodă, Edit. ştiinţifică, Bucureşti, 1966, p. 61. 


„STUDII”, tomul 23, ar. 5. p. 897-918, 1970. 


www.dacoromanica.ro 


898 N. ADĂNILOAIE 2 


ce ţările europene pășesc pe calea dezvoltării capitaliste, iar burghezia 
în ascensiune revendică, în numele întregului popor, drepturi politice 
şi economice. 


În Principatele Române — ca şi în celelalte ţări din sud-estul Europei 
— dezvoltarea elementelor capitaliste a dat naştere, în această perioadă, 
ideii naţionale, imprimînd frămîntărilor interne şi un caracter național, 
pe lingă cel social. Deşteptarea conştiinţei naționale a contribuit în mare . 
măsură la mobilizarea poporului la lupta pentru crearea statului naţional 
independent. V.I. Lenin, subliniind „legitatea istorică a mișcărilor 
naţionale”, preciza că „trezirea maselor din somnolenţa feudală, lupta 
lor împotriva oricărei asupriri naţionale, pentru suveranitatea poporului, 
pentru suveranitatea națiunii reprezintă un fenomen progresist”? și că 
„orice mişcare naţională tinde spre formarea de state naţionale ..." 2. 

În Principate, vicisitudinile istorice și mai ales jugul străin au frînat 
dezvoltarea internă, contribuind astfel la prelungirea relaţiilor feudale 
dominante, la întîrzierea procesului de formare a statului naţional. 


Pentru a înțelege mai bine rolul jucat de Cuza în istoria patriei, 
semnificaţia, operei legată de numele său, este necesar să aruncăm o scurtă 
privire asupra epocii în care a trăit, asupra coordonatelor în care s-a înscris 
activitatea sa. O asemenea retrospectivă ne dă prilejul să medităm nu 
numai la pildele de vibrant patriotism şi chibzuinţă politică date de gene- 
raţia unioniștilor, ci şi la ansamblul evoluţiei poporului nostru, la liniile 
diriguitoare ale acestei evoluţii. Într-adevăr, unirea țărilor române, căreia 
Cuza şi ceilalți făuritori ai ei i-au consacrat întreaga lor energie, nu a fost 
triumful unei singure generaţii, ci al unui ideal format şi pregătit în decurs 
de secole, ce străbate ca un fir roşu istoria patriei încă din îndepărtatul 
ev mediu, traversînd întreaga epocă modernă. 

Idealul acesta îşi trage seva, cum se ştie, din conștiința originii 
comune, a unităţii de neam şi de limbă, transmisă din generaţie în gene- 
Taţie şi continuu cimentată prin multiplele legături — economice, poli- 
tice şi culturale — care, în curgerea veacurilor, au unit tot mai strîns 
poporul din ţinuturile de dincoace şi de dincolo de Carpaţi. Conștiinţa 
unităţii răzbate întreaga cultură românească de la cronicari pînă la iluștrii 
scriitori, publicişti şi oameni politici din secolul trecut care au pregătit; 
şi înfăptuit Unirea. Cuvintele savantului domn al Moldovei, Dimitrie 
Cantemir „neamul moldovenilor, muntenilor, ardelenilor..., cu toţii, 
cu un nume de obşte, români se cheamă”, avînd pe romani drept ,,moșşi 
şi strămoşi”, sînt continuate firesc, ca reflectare a aceleiași realităţi, dar 
mai închegată şi mai pregnantă, în aprecierile lui Nicolae Bălcescu potri- 
vit cărora la unire: românii sînt ,„,meniţi prin naţionalitate, prin aceeaşi 
limbă, religie, obiceiuri, sentimente, prin poziția geografică, prin trecutul 
lorjşi, în sfîrşit, prin nevoia de a se păstra şi d-a se mîntui” 2. 

Dacă premisele Unirii se întîlnesc în vremurile îndepărtate ale istoriei 
noastre, înfăptuirea ei a devenit obiectiv necesară şi stringentă abia la 
mijlocul secolului trecut, sub impulsul dinamic al dezvoltării forțelor de 


2 V.I. Lenin, Opere complete, ed. a 2-a, vol. 24, Bucureşti, Edit. politică, 1964, p. 143 
şi 144; vol. 25, p. 281. 
3 N. Bălcescu, Opere, vol. I, Bucureşti, Edit. Academiei, 1953, p. 311. 

producție şi al relaţiilor capitaliste, al progresului economic care reclama 
o piaţă internă largă şi unitară. În aceste condiţii, cînd poporul român 
devenea o naţiune, înfăptuirea statului naţional unitar se impunea drept 
cadrul optim pentru dezvoltarea socială și politică a societății româneşti. 
De aceea, ideea Unirii, asociată cu ideile de libertate şi democraţie, 
pus stăpînire pe minţile cele mai înaintate ale vremii, aflîndu-se în centrul 
preocupărilor revoluţionarilor paşoptişti, alături de abolirea relaţiilor 
feudale, împroprietărirea ţăranilor, proclamarea egalităţii tuturor cetă- : 
țenilor în faţa legii şi alte revendicări burghezo-democratice. În fond, 
revendicările programatice ale revoluţiei erau menite să desăvirşească 
procesul formării naţiunii române, în sensul că înlăturau barierele juri- 
dice dintre clasele sociale, cointeresau țărănimea în apărarea micii pro- 
prietăţi, implicit a patriei, și hotărau întrunirea ţărilor române într-un 
singur stat naţional. 

N. Bălcescu, care — alături de alţi revoluționari —a luptat cu 
înflăcărare pentru cauza Unirii, scria cu fermitate în martie 1849 : „Unire 
naţională şi libertate vrem”. Marele democrat revoluţionar preciza, 
totodată, că „nu poate fi libertate fără putere, şi noi românii nu vom 
putea fi puternici pînă cînd nu ne vom uni cu toţii într-unul şi acelaşi 
corp politic”? 4. 

Dar, deși întregul popor român dorea să.se unească într-o Românie 
modernă, condiţiile istorice — şi mai ales politica de expansiune și domi- 
nație a marilor imperii feudale absolutiste înconjurătoare — nefiind 
favorabile unirii simultane a celor trei ţări, statul nostru naţional avea 
să se formeze treptat, primul pas pe această cale fiind unirea Moldovei 
şi Munteniei. 

În fruntea luptei pentru Unirea Principatelor au stat cele mai lumi- 
nate figuri de patrioţi ai vremii,ca: Al. I. Cuza, Mihail Kogălniceanu, 
V. Alecsandri, Costache Negri, V. Mălinescu, C.A.Rosetti, D.Bolintineanu, 
Cezar Bolliac şi alţii. Toţi aceştia au fost participanţi activi şi la revoluţia 
din 1848. Al.I.Cuza a fost chiar unul dintre fruntașii mişcării pașoptiste 
moldovene. 

La întrunirea revoluţionarilor moldoveni din 27 martie 1848 Cuza 
a expus suferințele poporului, cerînd tuturor să pună mai presus intere- 
sele patriei şi adăugînd că „este gata să-şi dea viața pentru libertate”. 
A doua zi, îndemnînd pe revoluționari să atace palatul domnitorului 
M.Sturza, el sublinia : „Cu moartea noastră trebuie să deschidem un vii- 
tor naţiei noastre, vrednic de trecutul strămoşilor noștri romani''5. Arestat; 
şi schingiuit — rănit grav la picior —, Cuza a reuşit totuși să scape gi 
să participe, peste două luni, la adunarea de pe Cimpia Libertăţii din 
Blaj, unde, prin cunoscutul strigăt „Vrem să ne unim cu țara”, românii 
transilvăneni au cerut, printre altele, şi unirea cu fraţii de peste Carpaţi. 
Refugiat în Bucovina — alături de M. Kogălniceanu — ,Cuza se ocupă 
cu întocmirea și răspîndirea apelurilor către popor ori a memoriilor către 
ambasadele străine, referitoare la legitimitatea revoluției pașoptiste. 


4 N. Bălcescu, Opere, IV, Corespondenţă, București, Edit. Academiei, 1964, ediţie cri- 
tică de Gh. Zane, p. 135. 

5 Matei D. Vlad, Rolul lui Alexandru Ioan Cuza în făurirea României moderne, în ,,Slu- 
dii și arlicole de istorie”, VI, București, 1964, p. 95; vezi și Dumitru Hincu, Kogălniceanu, 

După întoarcerea din emigrație, Cuza a fost numit, de către noul 
domnitor Gr. Ghica, președinte al „judecătoriei ținutului Covurlui”, 
apoi director în Ministerul de Interne, iar mai tirziu, în 1856, „în postul 
de pîrcălab la orașul și portul Galaţi”. În aceste funcţii el se remarcă 
„printr-o cinste exemplară”! și „printr-o adîncă înţelegere față de țărănime”. 

Caimacamul antiunionist N.Vogoride, încercînd să și-l apropie pe 
Al.I.Cuza, îl reintegrează în armată (unde mai fusese între anii 1837-1840) 
avansindu-l, în scurt timp, pînă la gradul de maior. La 24 iunie 1857, 
maiorul Cuza își dă demisia din funcţia de pîrcălab de Galaţi, protes- 
tînd cu vehemenţă împotriva teroarei separatiste introdusă de caimaca- 
mul Vogoride în Moldova şi a falsificării alegerilor pentru Divanul ad-hoc. 
Scrisoarea prin care Cuza își dădea demisia — şi în care demasca totodată 
ingerinţele electorale — a fost multiplicată și răspîndită în ţară şi străină- 
tate, stîrnind pretutindeni un mare ecou și contribuind la hotărîrea puteri- 
lor garante de a anula alegerile falsificate din Moldova. La noile alegeri 
a fost ales și Al.I.Cuza, deputat de Galaţi, în Divanul ad-hoc. În această 
adunare el a sprijinit propunerea lui Costache Negri, Ioan Roată şi a 
altor deputaţi, cu privire la împroprietărirea ţăranilor; în acelaşi timp 
s-a pronunţat; pentru desfiinţarea privilegiilor de clasă. În toamna anului 
1858, Cuza fusese avansat colonel şi numit locţiitor al hatmanului oștirii. 

Activitatea de la 1848 şi din anii următori, demisia răsunătoare 
în care a demascat pe Vogoride, patriotismul şi ideile sale liberale au 
făcut din Cuza un luptător popular cunoscut atît pe plan intern, cît şi 
în afara granițelor ţării. Puternica personalitate a lui Cuza explică dubla 
sa alegere ca domn al Moldovei şi al Ţării Româneşti — la 5 şi 24 ianna- 
rie 1859 — şi entuziasmul deosebit al maselor largi populare la aflarea 
ştirii că el fusese menit să întruchipeze principiul unirii celor două prin- 
cipate. La București, unde la 24 ianuarie rolul hotăriîtor în alegerea domni- 
torului l-au avut masele populare, la aflarea rezultatului votului era o 
atmosferă de adevărat delir; martorii oculari arată că în acele clipe de 
entuziasm „tot Bucureştiul era în picioare, de la Filaret și Dealul Mitro- 
poliei pînă la Băneasa: şi că din piepturile tuturor răsunau uralele : 
„Trăiască Unirea”, „Trăiască Cuza-Vodă, alesul Moldovei și al Munteniei !”, 
„Trăiască România, una şi nedespărțită !* 8. 

La începutul lunii februarie 1859, cînd domnitorul Cuza a venit 
în București i s-a făcut o primire triumfală. Populaţia capitalei, aproape 
în întregime, i-a ieşit în întîmpinare. Oamenii stăteau înghesuiți pe străzi 
la ferestre, în balcoane și chiar pe acoperișurile caselor spre a-l putea 
vedea pe Cuza. În aclamaţiile și uralele mulţimii „din toate părţile ploau 
valuri de flori”? în „calea domnului”, scriu ziarele vremii?. Niciodată pînă 
atunci nu fusese primit vreun domnitor atît de frumos, cu atîta căldură, 


8 Constantin C. Giurescu, op. cit., p. 65—66 ; vezi şi N. Corivan, Precizări cu privire la 
funcțiile publice ocupate de Alexandru Cuza pină la alegerea-lui ca domn, în Omagiu lui P. 
Constantinescu-Iași, Bucureşti, 1965, p. 482—484. 

? Constantin C. Giurescu, op. cit., p. 66. 

8 I.G.  Valentineanu, Din memoriile mele. Alegerea, detronarea și Înmormintarea lui 
Cuza- Vodă. 1859, 1866, 1873, Bucureşti, 1898, p. 11. 


? Vezi ,,Dimboviţa” Aro dăeoremniiniea ro februarie 1859. 

nici chiar „suveranii marilor state”? n-au avut parte de asemenea primire 
— remarca M. Kogălniceanu”, 

Ecoul dublei alegeri a lui Cuza a fost foarte mare şi în Transilvania, 
Nu numai periodicele românești, dar și gazetele progresiste săseşti și 
ungureşti — ,„Kronstädter Zeitung”! gi ,,Koloszvâri Közlöny” — relevă că 
„de 200 de ani, poporul român n-a fost aşa de fericiti, ori că alegerea 
de la 24 ianuarie este „o demonstraţie care face cinste poporului român, o 
victorie rar întîlnită în istorie'"1, După 24 ianuarie, forţa de atracţie a 
tînărului stat naţional român asupra ardelenilor a sporit mereu. Subli- 
niind bucuria deosebită a ardelenilor la alegerea lui Cuza, cărturarul 
Al. Papiu-Ilarian arată că actul de la 24 ianuarie a făcut să crească flacăra, 
speranţei unirii tuturor românilor într-o singură ţară și că „românii 
din Transilvania numai la Principate privesc':12, 

În acei ani, adeseori, mulți români transilvăneni, cînd se întilneau 
între ei, se salutau cu cuvintele : „Să trăiască Badea Ion”, sau, la petreceri 
închinau cîte un pahar de vin în sănătatea, lui „Badea Ion” (adică a lui 
Alexandru Ioan Cuza), în speranţa că va veni să-i dezrobească şi pe ei 
spre a se putea „uni cu ţara”, 

Optimismul transilvănenilor este totodată o dovadă peremptorie că 
alegerea din Principate reprezenta triumful principiului unirii întregului 
popor român, că Al.I.Cuza era personificarea marii idei de unitate. Este 
ilustrativ faptul că a doua zi după alegerea de la Iaşi ziarul ,,Românul” scria 
că numele domnitorului a fost aclamat în toată România cu un singur 
glas : „Să trăiască Alexandru Cuza, alesul românilor”"13. Poporul a văzut 
în alegerea lui Cuza nu numai „reînălțarea naționalității române”, ci şi 
începutul unei ere noi de dreptate, libertate şi progresis, 

De altfel, modul în care s-a urcat pe tron şi a condus țara Al.I.Cuza 
nu-şi are asemănare în viaţa şi opera nici unui alt domnitor din istoria 
patriei. El a ajuns la domnie nu în virtutea unor drepturi dinastice sau 
ca rezultat al vreunui joc de interese între marile puteri, ci prin voința 
celor mai largi mase populare, a națiunii întregi, care, prin dubla alegere 
de la 5 și 24 ianuarie 1859, își împlinea, în pofida a nenumărate opre- 
liști, un vechi și scump ideal. Deși a purtat titulatura gi însemnele tradi- 
tionale ale domniei, primul conducător al României moderne nu s-a con- 
siderat decît un mandatar al voinței poporului, înțelegînd să folosească 
prerogativele domnești spre a sluji interesele naționale fundamentale. 

O caracteristică a lui Al.I.Cuza a fost fermitatea cu care a gtiut 
să apere drepturile şi demnitatea ţării în toate împrejurările, asumîn- 
du-și orice risc pentru situaţia sa personală. Bărbat de stat curajos şi 
tenace, animat de un fierbinte patriotism, Cuza, în toată domnia lui, 
a vegheat şi n-a îngăduit să fie atinse nici unul din drepturile recunoscute 
românilor de Convenţia de la Paris şi nici prestigiul ţării. Cînd Poarta 
otomană, urmărind să intimideze Principatele, adună, demonstrativ, 


10 Documente privind Unirea Principatelor, Corespondenţă politică (1855—1859), Edit. 
Academiei, 1963, p. 517 (volum întocmit de Cornelia Bodea). 

u Vezi Ştefan Pascu, Ecoul unirii Țării Românești și Moldovei tn Transilvania, în 
Studii privind Unirea Principatelor, Edit. Academiei, 1960, p. 463, 

12 Ibidem, p. 464, 

B „„Românul” din 6/18 ianuarie 1859, apud D.A, Sturdza, Acte și documente relative 
ia istoria renașterii României, vol. VIII, Bucureşti, 1900, p. 371, 

14 Vezi A, Oțetea, Însemnătatea äi a Unirii, în „Studii”, XII (1959), nr. 1, p. 35. 

trupe la Şumla, Cuza ordonă, la 14 aprilie 1859, concentrarea armatelor 
muntene şi moldovene în tabăra de la Florești, pentru a putea stăvili o 
eventuală agresiune turcească ori austriacă. Chiar mai înainte — în 
februarie 1859 — domnitorul declarase categoric consulului englez 
Colquhoun că, „dacă turcii încearcă să intre pe teritoriul muntean, se va 
aşeza în fruntea poporului său, şi va fi vărsare de sînge''16. Cînd guvernul 
otoman şi cel austriac — nerecunoscînd Unirea Principatelor —ignorau 
paşapoartele românești, domnitorul a dat dispoziţii ca autorităţile române 
să adopte măsuri similare față de pașapoartele turcești ori habsburgice 
şi, bineînţeles, cele două puteri au fost obligate să revină asupra dispo- 
ziţiilor discriminatorii anterioare. 


Chemat la Constantinopol pentru a face vizita îndătinată sultanu- 
lui, Cuza amînă peste un an și jumătate plecarea şi răspunde invitaţiei 
numai după ce obţine asigurarea că va fi primit cu toate onorurile cuve- 
nite unui conducător de stat. Şi în adevăr, domnitorul s-a bucurat la Con- 
stantinopol de o primire deosebită, fiind tratat ca un suveran. 


În anii următori, cu ocazia secularizării averilor mănăstirești, a 
introducerii Statutului dezvoltător al Convenţiei ori a înlăturării regimului 
capitulațiilor, Cuza a dus aceeași politică energică și demnă în relațiile 
cu Poarta otomană, ca de altfel în relaţiile cu toate puterile europene. 
Domnitorul se considera „șeful unei adevărate națiuni moderne, capabilă 
de a-și apăra toate drepturile ei''18. În toamna anului 1865, cînd marele 
vizir şi-a permis să facă anumite observaţii lui Cuza, în privinţa tulbu- 
rărilor de la București, a primit din partea acestuia un răspuns demn, 
„unul din cele mai mîndre acte — scrie N.Iorga — care au pornit vreo- 
dată de la un guvern românesc în legăturile cu străinătatea’’ 19. 


Am menţionat că domnitorul se purta la fel de demn și în raportu- 
rile cu celelalte ţări europene spre a nu şștirbi — cu vreo manifestare 
personală — prestigiul României. De pildă, atunci cînd ţarul Rusiei venise 
în Crimeea, iar unii oameni politici îl sfătuiau pe Cuza să meargă să-i facă, 
o vizită, acesta le-a declarat categoric : „Eu sînt Alexandru Cuza, dar ca 
domn reprezint demnitatea unui tron ce-mi este încredințat, reprezint 
suveranitatea națiunei; nu ştiu dacă susceptibilitatea națiunei nu s-ar 
irita cînd, fără voia ei, domnul ei ar juca rolul solilor. Dacă politica bazată, 
pe interesele națiunei cere ca guvernul României să exprime sentimente 
de omagiu cătră unul din puternicii vecini, înaintînd chiar în statul său 
spre a-l felicita, vor merge oamenii trimiși de guvern să execute acest act 
de curtenie ; eu nu uit că reprezint suveranitatea unei naţii şi nu pot da 
mai mult decît ea voiește''2. Cuza a trimis totuşi în întîmpinarea ţarului 
pe generalul Florescu și pe N.Docan, care nu erau miniștri. 


15 Constantin C. Giurescu, op. cit., p. 82. 

18 T.W.Riker, Cum s-a înfăptuit România. Studiul unei probleme internaționale, 1836 — 
1866, trad. de Alice L. Bădrscu, Bucureşti, 1944, p. 270. 

1? Constantin C. Giurescu, op. cil., p, 102—103. 

18 N, Iorga, Războiul pentru independență națională — Actiuni diplomatice și stări de 
spirit, Bucureşti, 1927, p. 17. 

19 Ibidem, p. 18. 

20 Vezi M. Savel, Domnia marelui domnilor român Alexandru Ion I Cuza, ediţia a 2-a, 


Bacău, 1911, p. 96. ; j . 

Alegerea lui Cuza pe tronul celor două principate n-a constituit 
decît prima etapă a unirii lor, deoarece acest act trebuia să fie recunoscut 
de marile puteri europene, iar apoi se impunea și efectuarea unirii admi- 
nistrative, cu un singur guvern şi o singură adunare. Rămînea ca domni- 
torul să apere şi să consolideze pe plan european unirea completă. Con- 
ştient de menirea sa istorică, Cuza sublinia de la începutul domniei : ,Uni- 
rea este credinţa mea politică, ea este ţinta de mântuire a naţiunii române 
la care părinţii noştri au căutat a ajunge şi la care sper că vom putea 
ajunge. Eu trebuie să fac unirea, căci sînt dator către naţia care m-a ales 
şi către istoria către care trebuie să am o responsabilitateti21. Desăvîrşirea 
unirii — implicit recunoaşterea dublei alegeri — era o necesitate strin- 
gentă a dezvoltării social-economice a principatelor şi de aceea Cuza 
— dînd dovadă de o iscusinţă politică deosebită — a luptat cu dîrzenie, 
în primii ani de domnie, pentru atingerea acestui obiectiv??. 

Spre a obţine recunoaşterea dublei alegeri, Cuza a trimis oameni 
politici  destoinici — C.Negri, V.Alecsandri, Ştefan Golescu, Ludovic 
Steege — pe lingă cabinetele europene. La începutul lunii aprilie 1859 
recunoaşterea acestei alegeri din partea Franţei, Rusiei, Angliei, Prusiei 
şi Sardiniei era fapt împlinit. Austria şi Turcia au continuat să se opună 
şi nu l-au recunoscut pe Cuza decît în august, după ce, în prealabil, Impe- 
riul habsburgic fusese înfrînt de Franţa și Sardinia în războiul ce avusese 
loc în nordul Italiei. La începutul lunii octombrie 1859 sultanul trimise 
lui Cuza cele două firmane de învestitură, pe care domnitorul le primi 
într-un cadru foarte restrîns şi discret, spre a arăta că nu acordă nici © 
importanță acestor formalităţi?3 — el fiind ales prin voinţa ţării și nu 
prin favoarea puterii suzerane. 

Şi mai grea a fost bătălia pe care a trebuit s-o dea domnitorul pentru 
acceptarea de către puterile garante a desăvirșirii pe plan administrativ 
a Unirii Principatelor. Prin măsuri interne, treptat și tacit, s-au unificat 
relațiile externe, armata, poştele și telegraful. Administraţia telegrafului 
din ambele principate a fost centralizată încă din luna mai 185924. 

În același timp, în memorii adresate puterilor garante, Cuza arăta, 
greutățile guvernării cu ministere şi camere diferite, cu deplasări conti- 
nue dintr-o capitală în alta, insistînd mai ales asupra necesităţii de a se 
împlini voia poporului, care încă în divanurile ad-hoc se exprimase pentru 
unirea completă a Principatelor Române. În vara anului 1861, cînd 
Turcia şi Austria tergiversau încă consimțămîntul lor pentru unirea 
completă a Principatelor ori puneau condiţii inacceptabile (ca dreptul 
de intervenţie armată, numirea unui guvernator în Moldova și a unor 
consilii provinciale), Cuza a declarat categoric consulului austriac: „Ne 
trebuie unirea, dacă nu ne-o vor acorda puterile, vom fi siliți să ne-o dobiîn- 
dim singuri‘ %, 


21 Ibidem, p. 27. 

?? Pentru cunoașterea aprofundată a acestor probleme vezi : N. Corivan, Lupta diplo- 
malică pentru recunoașterea dublei alegeri a lui ALI. Cuza, în Studii privind Unirea Principa- 
telor. Edit. Academiei, 1960, p. 387—412, şi Dan Berindei, Lupta diplomatică a Principatelor 
unile pentru desăvirșirea unirii, în op. cit., p. 413—449. 

23 Constantin C. Giurescu, op. cit., p. 84. 

2 Vasile Maciu, Crearea României moderne. Înfăptuirea statului național independent, în 
Studii și articole de istorie, XI, București, 1968, p. 124. 


25 Dan Berindei, op. cit., Pufu adtoa op. cit., p. 102. 

Manevrînd cu mult tact, circumspecţie şi perseverenţă — necedînd 
în faţa celor care-l îndemnau la acţiuni pripite, imprudente ori riscante 
şi bucurîndu-se continuu de sfaturile competente şi încurajatoare ale 
destoinicului diplomat C.Negri, reprezentantul ţării la Constantinopol —, 
Cuza a reuşit să obțină, în noiembrie 1861, consimţămîntul celor şapte 
puteri europene pentru înfăptuirea unirii administrative şi legislative 
a Principatelor cu un singur guvern, o singură cameră și o singură capitală. 
La 3 decembrie 1861, domnitorul, declariînd în fața Adunării de la Iaşi 
că „după trei ani de silinţe neîntrerupte... Unirea este în fine dobîndită, 
pentru noi“, ţinea să precizeze că „Înalta Poartă, precum şi toate puterile 
garante, au aderat la Unirea Principatelorit, iar această unire ,,va fi aşa 
precum România o va; simţi şi o va dori! 26, Observăm. că Al.I.Cuza prezenta, 
— pe bună dreptate — unirea deplină ca un rezultat al acţiunilor hotărite 
ale poporului român şi nu ca un dar al puterilor garante. Peste o săptămînă 
Cuza a dat o proclamaţie către ţară prin care a subliniat: , Unirea este 
îndeplinită ! Naţionalitatea română este întemeiată... În zilele de 5 și 24 
ianuarie ați depus toată a voastră încredere în alesul naţiei, aţi întrunit 
speranțele voastre într-un singur domn. Alesul vostru vă dă astăzi o 
singură Românie''?, 

La 24 ianuarie 1862 s-au deschis la București lucrările primei adu- 
nări a Principatelor Unite, care de acum înainte aveau să se numească 
România. Domnitorul anunţa, cu bucurie, deputaţilor că ziua aceasta 
„este o zi de serbare“! pentru întregul popor; „Unirea — preciza Cuza — 
dobindită cu preţul atîtor necurmate silințe este „singura stare politică!“ 
ce poate „să asigure viitorul nostru şi să ne permită a da ţării organizarea 
ce o aşteaptă de atît de mult timp“ 28, În adevăr, de acum înainte lupta 
avea să se dea pe plan intern pentru introducerea instituţiilor şi a refor- 
melor necesare dezvoltării statului pe calea progresului. 


Rolul progresist al lui Cuza nu constă numai în strădaniile sale 
pentru desăviîrşirea Unirii Principatelor, ci şi în elaborarea de legi şi în 
crearea de instituţii care aveau să reorganizeze statul pe baze moderne. 
La 5 ianuarie 1859, cu ocazia alegerii lui Cuza pe tronul Moldovei, M. 
Kogălniceanu — în numele Adunării deputaţilor — i-a adresat cele mai 
semnificative urări pentru misiunea ce o avea de îndeplinit noul domni- 
tor : „Alegîndu-te pe tine domn în țara noastră, am vroit să arătăm lumii 
aceea ce toată ţara dorește : la legi nouă, om nou ... Fii dar omul epocei; 
fă ca legea să înlocuiască arbitrariul; fă ca legea să fie tare; iar tu, 
măria-ta, ca domn, fii bun, fii blind, fii bun mai ales pentru acei pentru cari 
mai toţi domnii trecuţi au fost nepăsători sau răi ... Fă dar ca domnia-ta, 
să fie cu totul de pace şi de dreptate” 2. Cuza — înzestrat cu o inteligenţă 
sclipitoare şi cu o voinţă nestrămutată — a căutat şi a reuşit în mare mă- 
sură să fie un om nou, deosebit de domnitorii din trecut, să creeze insti- 
tuţiile şi să facă reformele necesare stadiului de dezvoltare al societăţii, 
reforme care să ducă la modernizarea statului, la emanciparea clăcaşilor 


2 Dan Berindei, op. cit., p. 447. 

2? Mesagii și proclamații ale lui Cuza Vodă, Vălenii de Munte, 1910, p. 61. 
28 Ibidem, p. 63—65. 

29 Matei D. Vlad, op. cit., p. 103. 


30 D.A. Sturdza, Acte și documente. .., vol. VIII, p. 345. 
www.dacoromanica.ro 

şi la egalitatea tuturor locuitorilor în fața legilor. „Avem tot de creat 
— declara Cuza în primulan al domniei —, avem a întemeia creditul 
nostru public, a deschide drumuri, a face poduri, a împodobi şi a sănă- 
tăţi oraşele, a lărgi porturile, a înflori comerţul, a încuraja industria, 
a întări armata, a săpa canaluri, a întinde linii de drum de fier pe su- 
prafața pămîntului nostru pentru înlesnirea comunicărilor şi într-un cu- 
vînt a dezvolta toate stabilimentele publice” 31. 

În mesajele domneşti pentru deschiderea sesiunilor Adunării de- 
putaţilor şi în proclamaţiile către țară, Cuza dădea, directive sau sugestii 
interesante, în privința legilor ori a măsurilor ce trebuiau adoptate. 
Astfel, arătînd că învățămîntul primar este absolut necesar „spre a răspîndi 
o viaţă nouă în toată ţara”, Cuza sublinia că „în educaţia poporului, bine 
condusă, se află cele mai bune garanţii de ordine, de progres și de pa- 
triotism luminat”. De aceea el cerea ca instrucția publică să fie pusă la 
„îndemiîna tuturor claselor”, ca „fiecare locuitor să ştie în curînd a scrie 
şi a citi”, ca să se înființeze pe lingă facultăţile proiectate şi facultăți de 
ştiinţe economice, administrative, agronomie, industrie şi comerț, spre a 
pregăti oamenii capabili de care ţara are nevoie 3%. Preconiza ca adminis- 
traia locală să fie condusă de consilii liber alese, agricultura de comisii 
agricole judeţene, justiţia de magistrați incoruptibili, iar rangurile armatei 
să fie deschise tuturor românilor chemaţi întru apărarea patriei 33. Dom- 
nitorul conchidea ca toate reformele ce se vor face să fie însuflețite de 
„Spiritul libertăţii, al egalităţii şi al propăşirii, pentru binele și fericirea 
obştească” 34, 

Cuza, s-a străduit să instaureze în ţară, în toate ramurile de activitate, 
spiritul de muncă, de dreptate, de egalitate, ordine şi disciplină, împo- 
trivindu-se cu tărie privilegiilor feudale şi abuzurilor dregătorilor. „Cu 
cît dar cineva este pus mai sus — arăta domnitorul Unirii — cu atît mai 
mult el trebuie să respecte legea şi să fie pedepsit mai aspru cînd nu o 
păzeşte” 35. Arătind că legile țării trebuie să se aplice în mod corect tuturor 
locuitorilor — indiferent de condiţia lor socială —, Cuza declara, în 
octombrie 1860, că națiunea i-a „delegat suveranitatea sa” nu pentru a 
avea, „două măsuri”, nu pentru a permite „unora toată licenţa şi celorlalți 
să nu li dăm măcar dreptatea” 3. 

Pe linia organizării interne de stat, Cuza a dispus — după unificarea, 
armatei muntene și moldovene — să fie întocmite primele legi gi re- 
gulamente militare cu caracter național, concretizate în legea de re- 
organizare a armatei din februarie 1864. Aceasta privea recrutarea şi 
organizarea armatei, constituindu-se patru divizii teritoriale cu sediul în 
oraşele : București, Craiova, Galaţi şi Iaşi. Armata a devenit permanentă. 
În afară de trupele permanente mai erau milițiile formate din grăniceri 


31 Mesagii și proclamaţii.. ., p. 14. 
32 Ibidem, p. 22—23. 

33 Ibidem, p. 19—20. 

34 Ibidem, p. 58. 

35 Ibidem, pP. 46. 

36 Ibidem, p. 47. 

şi dorobanţi. Serviciul militar era obligatoriu şi ţinea patru ani în acti- 
vitate şi alți doi ani în rezervă %. 


Prin grija domnitorului, toate categoriile de arme — infanterie, 
artilerie, cavalerie etc. — şi-au mărit simţitor efectivele. Tot din timpul 
domniei lui Cuza datează atelierele pirotehnice din Bucureşti şi Arsenalul 
armatei; de asemenea, primele -publicații de specialitate, ca revista ,Ro- 
mânia militară” sau ,, Almanahul militar”. Se căuta ca în aceste reviste,. 
în afară de datele privitoare la instrucţia, încadrarea ori organizarea armatei, 
să, se publice şi fapte din trecutul de luptă al ţării pentru a cultiva patrio- 
tismul la ostaşi 3%. Înmînînd regimentelor drapelele noi, cu trei culori, 
Cuza a ţinut să sublinieze : „Steagul e România, acest pămînt binecuvîntaf, 
al patriei, stropit cu sîngele străbunilor noştri şi îmbelşugat cu sudorile 
muncitoriului. El este familia, ogorul fiecăruia, casa în care s-au născut 
părinţii şi unde se vor naşte copiii voştri. Steagul este încă simbolul devo- 
tamentului, credinţei, ordinii şi al disciplinei ce reprezintă oastea ...,. 
e totodată trecutul, prezentul şi viitorul tării, întreaga istorie a României” 3, 
Domnitorul urmărea să creeze o armată puternică, capabilă să lupte 
pentru a dobîndi independenţa naţională a României. 


O realizare de seamă din timpul domniei lui Cuza este organizarea, 
învățămîntului. Prin legea pentru instrucția publică din 25 noiembrie 
1864 s-au stabilit 3 grade de învățămînt, și anume: primar, secundar şi 
superior. S-a proclamat obligativitatea şi gratuitatea învățămîntului 
primar atît la orașe, cît și la sate. În vederea răspîndirii culturii s-au 
luat o serie de măsuri pentru înfiinţarea de școli rurale și urbane. Pe lingă 
Universitatea de la Iaşi, care luase ființă din 1860, în anul 1864 a fost creată, 
— pe baza unor institute de învățămînt superior existente — şi Universitatea. 
din Bucureşti, avînd facultăți de: drept, litere, filozofie şi științe. 

La 6 decembrie 1864, exprimîndu-şi încrederea în eficacitatea legii 
instrucţiunii publice, Cuza declara în fața corpurilor legiuitoare că „nu 
mai tîrziu decît într-un an, pe toată suprafața României nu va mai 
exista un singur oraş, orășel sau sat care să nu aibă şcoala sa, care să nu poată 
îndestula tînăra generaţie cu pîinea intelectuală” 4. Deşi optimismul aces- 
ta a fost parţial infirmat de realităţile anilor următori — multe sate ră- 
minînd fără şcoală — este un fapt notoriu că domnitorul Unirii acorda 
o mare atenţie dezvoltării învățămîntului, vizitind adeseori locașurile 
de cultură 41; uneori participa chiar la serbările de sfîrşit de an — la 
Iaşi ori la Bucureşti — ,distribuind personal premii elevilor silitori. Odată, 
cu ocazia distribuirii premiilor la Iași, Cuza reliefează nobila menire a 
educaţiei și a slujitorilor şcolii: „Învățătura — spunea domnitorul — 
e fără îndoială mijlocul cel mai puternic, spre a aduce o naţiune la 
adevărata ei maturitate şi cultură. Instrucţiunea este începutul şi finitul 


31 N. Adăniloaie, Formation de létat national roumain, Edit. Meridiane, Bucarest, 
1965, p. 69. 

38 Vezi În acest sens Ion Cupşa şi Gh.Romanescu, Curs de istoria artei militare, sub redacţia 
.» Bucureşti, 1968,p.97—98. E 

39 Mesagii şi proclamafii ..., p. 99. 

40 Ibidem, p.135. 

41 Vezi în acest sens și interesanta povestire a lui I.L.Caragiale intitulată Peste 50 de ani, 
in culegerea apărută sub îngrijirea acad. P.Constantinescu-Iaşi și Dan Berindei, Gindirea social- 

civilizaţiunei. Națiunea română este dorită de a rezolvi această frumoasă 
problemă”, de a dobîndi „înflorirea şi fericirea de care se bucură celelalte 
naţiuni europene. Dezvoltarea şi întărirea simțului naţional, dragostea 
de patrie, cultivarea virtuţilor celor mai frumoase, respectarea legilor, 
înrădăcinarea principiilor liberale şi egalitare, moralizarea societăţii, 
răspîndirea tuturor cunoștințelor practice şi folositoare — iată ce trebuie 
să ne deie instrucțiunea. Reprezentanţii ei, corpul profesoral este chemat 
de a lucra în acest simț prin concursul patriotismului, al talentelor, 
cunoştinţelor şi zelului lor. Pretutindenea profesorii au stat şi stau în 
capul tuturor ideilor, tuturor reformelor celor mari”. În încheierea cu- 
vîntării, adresîndu-se direct profesorilor, Cuza preciza : „A domniei-voastră 
domnilor profesori este menirea de a lumina nu numai pre aceice sunt 
copii, ci |şi] pre acei ce nu mai sînt copii; de a lumina societatea, națiunea 
întreagă în sînul căreia trăiţi. Dv. sunteţi chemaţi de a deştepta prin 
idei, scrieri şi cuvinte, renașterea morală şi materială a ţării” 42, 

Al. I. Cuza s-a interesat în mod permanent de administraţia țării. 
El voia să fie informat, prin rapoarte scrise, despre situaţia exactă a unor 
instituţii, judeţe ori oraşe, despre bugetele lor ori despre moralitatea func- 
ţionarilor 43. Cînd trecea printr-un oraș se interesa şi personal de aceste 
lucruri. În 1864 au fost promulgate şi legile privind reorganizarea admi- 
nistraţiei locale : legea pentru înființarea consiliilor județene şi legea comu- 
nală. Prin aceste legi, judeţul şi comuna erau considerate circumscripţii 
teritorial-administrative investite cu personalitate juridică şi cu putere 
publică. Administraţia judeţelor şi a comunelor se făcea de consilii alese 
pe baza votului cenzitar 4, Cuza arăta, în mesajul din 6 decembrie 1864, 
că de la înființarea acestor consilii „comuna și judeţul, primind o viaţă 
proprie a lor, au devenit o realitate”. 

Una dintre cele mai importante înfăptuiri din timpul domniei lui 
Cuza a fost reorganizarea justiţiei. Prin legile de organizare, instanțele 
judecătoreşti erau : judecătoriile de plasă, tribunalele judeţene, curţile 
de apel, curțile de juraţi (în materie de criminalitate) şi Curtea de casaţie, 
care era totodată şi instanţa de recurs. Judecătorii, fiind declaraţi inamo- 
vibili, îşi încetau funcţiile numai prin demisie, pensionare sau destituire 
(în cazuri grave) și nu puteau fi strămutați fără consimțămîntul lor, 

Îndată după Unire—din îndemnul lui Cuza—s-a început şi opera 
de unificare a legislaţiei civile, penale și comerciale, cît şi de întocmirea şi 
aplicarea codurilor, care să prevadă statornicirea normelor juridice cores- 
punzătoare unui stat modern. Spre sfirşitul anului 1864 a fost terminată 
elaborarea Codului comercial, a Codului penal şi a Codului civil. Codurile 
au intrat în vigoare în 1865. O atenţie deosebită s-a dat întocmirii Codului 
civil, luîndu-se ca model Codul Napoleon din 1804 şi unele norme juridice 
autohtone. Codul civil, modificîndu-se substanţial după 1944, a rămas şi 
astăzi în vigoare, fiind bineînțeles interpretat în spiritul constituţiei 
socialiste%. 


42 Vezi M.Savel, op.cit., p.87. 

43 Constantin C.Giurescu, op. cit., 398—402. 

44 Dionisie Ionescu, Gh.Țuţui, G. Matei, Dezvoltarea constituțională a statului român, 
Edit. ştiinţifică, București, 1957, p.147. 


45 Ibidem, p.148—150, 

Este de menţionat faptul că în 1865, prin aplicarea Codului penal, 
s-a desființat de fapt jurisdicţia consulară străină, care dăunase economiei 
şi demnității naționale. A fost așadar înlăturat regimul eapitulaţiilor, 
potrivit căruia, pînă atunci, cetățenii străini, bucurîndu-se de dreptul de 
extrateritorialitate, nu puteau fi supuși jurisdicției române; de acum 
încolo ei vor fi supuşi legilor româneşti şi prin aceasta autonomia statului 
va creşte, făcîndu-se încă un pas spre independenţă. 


În decembrie 1863, guvernul român a înfăptuit un act de mare im- 
portanță naţională : secularizarea. averilor mănăstireşti. Etatizarea acestor 
bunuri, reprezentînd o necesitate, fusese cerută şi inclusă ca atare atît în 
programele revoluţiei din 1848 din Moldova şi Ţara Românească, cît și 
de divanurile ad-hoc. Moşiile închinate reprezentau un sfert din suprafața 
întregii țări, iar călugării greci, care administrau aceste însemnate averi, 
nu voiau să respecte legile și autoritatea statului român. În cursul anului 
1864, moşiile acestea au fost preluate şi date în arendă de guvern, iar, treptat, 
o suprafaţă de 571 976 ha a trecut, prin aplicarea legii rurale, în proprie- 
tatea foştilor clăcași. În felul acesta, secularizarea averilor mănăsti- 
reşti a însemnat, în afară de creşterea autorităţii statului român, a avu- 
ţiei naţionale, și un pas important spre rezolvarea problemei ţărăneşti!” 

Reformele mai importante nu au putut fi înfăptuite în primii ani de 
domnie a lui Cuza, întrucît adunarea—aleasă pe baza stipulaţiilor elec- 
torale ale Convenţiei d ela Paris şi formată din reprezentanţii moşierimii și 
ai marii burghezii—s-a opus cu înverşunare politicii înnoitoare preconizată 
de şeful statului sau de guvernele mai progresiste ce s-au perindat; la cârma 
țării. Reforma agrară şi reforma electorală au fost mereu respinse de ma- 
joritatea conservatoare a adunării. În aceste condiţii s-a impus necesitatea 
unei reforme constituționale menită să modifice prevederile Convenţiei 
în sensul creării unor stipulaţii electorale mai largi, care să permită ale- 
gerea unei adunări legislative mai reprezentative. 


Cuza a fost nevoit să dea lovitura de stat de la 2 mai 1864—sfărimînd 
„legalitatea pentru a putea să înfăptuiască dreptatea'"45— dizolvînd adunarea, 
şi supunînd apoi, printr-un plebiscit, aprobării poporului o nouă lege elec- 
torală şi un act constituțional intitulat „Statutul dezvoltător al Convenţiei 
din 7/19 august 1858”. Acest statut, aprobat prin plebiscitul din mai 1864, 
reprezenta o adevărată constituţie, aducind modificări esenţiale Conven- 
ției de la Paris. Prin statut au fost mărite prerogativele domnitorului. 
Noua lege electorală, micşorind censul, a sporit cu mult numărul alegă- 
torilor. La sfîrşitul lunii mai 1864, Cuza, mergînd la Constantinopol, a 
reuşit să obţină din partea sultanului aprobarea statutului și recunoașterea 
deplinei autonomii interne a României cu dreptul de a-şi modifica ori- 
cînd legile de organizare ale statului. 


Dintre toate reformele cea mai mult aşteptată de masele populare 
a fost cea agrară. De altfel, A.D. Xenopol a scris că reforma agrară fu- 
sese cuiul în jurul căruia se învîrtise toată domnia lui Cuza». Cînd Cuza şi 
M. Kogălniceanu au înţeles că pe cale legală nu pot impune deputaţilor 


48 Vasile Maciu, op.cit., p.127. 

4? N.Adăniloaie, op.cit., p.61. 

48 N. Yorga, Discursuri parlamentare, vol. I, partca I, Bucureşti, 1939, p. 370, 
4 A.D.Xenopol, op. cit., p.412. 

conservatori împroprietărirea clăcaşilor, au recurs la lovitura de stat din 
2 mai 1864, pentru ca apoi, după trei luni, să poată decreta mult aștep- 
tata, reformă agrară. 

Legea rurală, decretată de Cuza la 14 august 1864, a fost difuzată — 
— împreună cu o proclamaţie a domnitorului către săteni —, citită şi expli- 
cată ţăranilor, prin judeţe, Proclamaţia lui Cuza anunţa pe țărani că claca 
este desființată și ei rămîn „,proprietari liberi” pe locurile ce le stăpînese 
„în întinderea hotărită prin legile în ființă”. „De astăzi —spune Cuza 
țăranilor— voi aveţi o patrie de iubit şi de apărat”5,. 

Într-adevăr, vestea decretării legii rurale — care aducea reforma 
agrară—a avut un mare ecou la sate, țărănimea primind-o cu explozii de 
bucurie. Imediat, din multe comune rurale au pornit scrisori de mulțumire 
şi recunoștință către guvern și în special către domnitorul Cuza, sătenii 
glorificîndu-l pentru că le-a dat pămînt şi libertate și le-a ridicat de pe 
umeri apăsătorul jug al clăcii. Astfel, la 25 august 1864, ţăranii din mai 
multe sate ale județului Fălciu, într-o telegramă către Al. I. Cuza, arată : 
„Fapta...pe care Măria-Voastră aţi isprăvit slobozind neamul românesc 
din boieresc, munca silită ce era mai rea şi decît robia, este atît; de mare, 
cât nu o poate scrie nimenea. Dumnezeul părinților noştri păstreze zilele 
Măriei-Tale ferice nebînduite, îl rugăm să ia din zilele noastre și a co- 
piilor noştri și să adauge pe ale Măriei-Voastre”, În încheiere sătenii scriu : 
„Rugămu-te ... dă-ne yoe ca de acum înainte să te numim părintele cel 
binevoitor și slobozitorul neamului țărănesc”. 

Locuitorii din Vălenii de Munte își exprimă şi ei „cea mai vie recu- 
noştință pentru dezrobirea clăcaşilor” şi îi urează domnitorului ani mulți, 
ca urmaș al lui Ştefan cel Mare și Mihai Viteazul, să conducă ţara „la mă- 
rire și independenţă”, strigînd „Trăiască România mare şi în veci nedes- 
părţită””52. Scrisori şi telegrame asemănătoare de mulțumire pentru legea 
rurală sînt foarte multe ; ele se află în fondul Arhivei Cuza de la Biblioteca 
Academiei. 

Dată fiind vertiginoasa creştere a popularității lui Cuza, nu e de mi- 
` rare că în luna septembrie 1864, cînd domnitorul a plecat în Moldova, „mii 
de ţărani” au alergat în calea lui să-și exteriorizeze bucuria „la fiecare 
stație de poştă, ca şi în fiecare oraş”. Apoi, cînd Cuza a poposit cîteva zile 
la moşia sa de la Ruginoasa, s-au adunat acolo circa 6 000 de țărani 
din nordul Moldovei; Cuza, venind în mijlocul ţăranilor, le-a tălmăcit 
legea rurală pe înţelesul lor şi i-a sfătuit să fie oameni harnici și de bună 
rînduială55. 

Legiuirea agrară, ca și celelalte reforme de organizare internă—în- 
temeiate pe principiul apărării proprietăţii burgheze—au contribuit la dez- 
voltarea mai rapidă a relațiilor capitaliste şi au format totodată baza de 
susținere a statului național român. Cu toate limitele lor, reformele din 
timpul domniei lui Cuza au dus la progresul societății românești pe linia 
burghezo-democratică. Țăranii, îndeosebi, i-au păstrat o amintire neştearsă 


50 Mesagii și proclamaţii ..., p.126, 

51 Biblioteca Academiei, Manuscrise, fond. Arh. Cuza, vol. XXXVI, î.4, 

52 Ibidem, f. 58. 

53 Vezi N.Adăniloaie, Dan Berindei, Reforma agrară din 1864, Edit. Academiei, 1967, 

domnitorului Unirii, domnitorului care i-a emancipat şi împroprietărit, 
“Cînd se vedeau gicanați şi nedreptăţiţi la împroprietărire, sătenii amenințau 
pe moșieri ori pe subprefecți că se vor plînge lui Cuza și de multe ori o făceau, 
avînd o mare încredere în spiritul de dreptate al domnitorului. 

D. Bolintineanu arăta că domnitorul Cuza „cunoștea oamenii și 
lucrurile ... primea plîngerile tuturor” şi nemulţumea uneori chiar pe 
miniştri, pentru că intervenea direct şi îndrepta „rătăcirile lor” cauzatoare 
de plingeri. „Orice om nedreptăţit de ministru afla încă la palat o 'pro- 
tecţie, Tronul nu era străin de popor în păsurile lui” 54. N, Iorga sublinia, 
de asemenea, că lui Cuza „nu-i plăcea pompa și strălucirea, se amesteca 
bucuros în mulțimeii, se apropia „fără trufie şi de cei mai mici” şi avea 
„urechea deschisă pentru plingerile lor”. Era „sincer şi franc în gîndul 
şi în vorba sa, necruțînd pe nimeni și nedespreţuind pe nimeni”, Cuza le 
spunea tuturor „adevărul cu curaj”. Era „om fără frică, dar nu fără pre- 
'vedere, fără cruțare de sine, dar nu fără grija ţării”, om viteaz, dar dez- 
interesat de persoana sa, „niciodată nu i-a păsat,.. de tronul său, de 
sănătatea sa, de viaţa şi chiar de reputaţia sa. Țara era totul pentru dinsul, 
țara pe care a întemeiat-o” şi „pe care a ştiut s-o reprezinte cu demnitate”, 
Pentru toate aceste lucruri Cuza a meritat „recunoştinţa contemporanilor 
săi” şi a urmaşilor şi a fost iubit de popor, iar ţara a fost fericită să-l 
„aibă în fruntea sa”, conchidea marele nostru istoric 5, 

Al. I. Cuza însuși arăta că e mîndru că a reușit să înzestreze ,,Ro- 
mânia cu niște instituţii atît de mari, atît de liberale”, e mindru că este 
domnitorul „unui asemenea popor” — capabil „de orice progres” şi 

„matur pentru viața politică” — care l-a înţeles și a răspuns chemării lui%, 
"Dorinţa şi ambiţiunea mea este — preciza Cuza în decembrie 1864 — şi va 
fi de a face ca poporul român să dobindească sub domnia mea toate li- 
bertăţile de care se bucură naţiunile cele mai înaintate... Eu am conștiința 
misiunii mele, care este de a funda statul și societatea română. „ pe baza 
marilor principii ale egalităţii şi civilizaţiei moderne. Această misiune 
voi şti a o îndeplini în tot timpul și în toate împrejurările” 57, 

Dar reformele introduse de Cuza şi în special reforma agrară şi 
electorală (lărgirea dreptului de vot) au înăsprit relaţiile dintre domnitor 
şi moșşierimea conservatoare. Domnia autoritară, întronată după lovitura 
de stat; din 2 mai, a nemulţumit o parte a burgheziei 5. Totodată burghezia 
invoca, tot mai insistent, dorințele deputaţilor unioniști din divanurile 
ad-hoc de a aduce pe tron un prinț străin, dintr-o dinastie apuseană, 
în speranța că ţara de origine a noului domnitor wa sprijini eficient inte- 
resele naţionale ale României, inclusiv obținerea independenţei. Din 
aceste considerente unii fruntaşi ai burgheziei s-au aliat temporar cu 
reprezentanții moşierimii conservatoare constituind ,,monstruoasa coa- 
liţie””, menită să înlăture pe Al. I. Cuza şi să aducă un domnitor străin. 


54 D.Bolintineanu, Viaţa lui Cuza Vodă, ediţia a V-a, București, 1873, p.56—57, 

55 N.Iorga, Cuza Vodă și dușmanii si a doua zi după delronare, Vălenii de Munte, 1909, 
p. 9—10. 

58 Mesagii și proclamaļii ..., p.132 şi 140. 

57 Ibidem, p.144. 

58 Vasile Maciu, op. cil., p.128. 

Un ziarist al vremii va scrie, mai tîrziu, în acest sens, următoarele : „Cu 
cît popularitatea lui Cuza Vodă se mărea, mai ales în urma măreţelor acte 
săvîrşite ca domn al românilor, cu atît conspirațiunea ocultă lucra 
din răsputeri pentru ajungerea scopului ei de răsturnare” 5, 

Se pare însă că, la sfîrșitul anului 1865, chiar domnitorul îşi consi- 
dera misiunea oarecum încheiată. La 5 decembrie, în ultimul mesaj 
către corpurile legiuitoare, domnitorul, arătînd că se consideră doar un 
depozitar al coroanei, lăsa să se înțeleagă că are intenţia de a renunţa 
la tron în favoarea unui prinţ străin. Cu acest prilej Cuza declara depu- 
taților : „Singura mea ambiţie este de a păstra dragostea poporului 
român, este... de a fi folositor patriei mele, de a menţine drepturile ei 
neatinse... Fie în capul ţării, fie alăturea cu d-voastră, eu voi fi totdeauna 
cu ţara, pentru ţară, fără altă ţintă decît voința națională şi marile inte- 
rese ale României. Eu voiesc să fie bine ştiut că niciodată persoana mea 
nu vya fi o împiedicare la orice eveniment care ar permite de a consolida 
edificiul politic la a cărui aşezare am fost fericit a contribui” 6. După 
dezvăluirea intenţiei domnitorului de a abdica, prietenii politici au în- 
ceput să-l părăsească, „puţini nu îl trădară” — va preciza D. Bolinti- 
neanu îi. De altfel, a doua zi după detronare, însuși domnitorul le va 
declara complotiștilor că dezaproba doar „modul și alegerea momentului:"62. 

Cu toate că Al. I. Cuza arătase limpede că e dispus să abdice dacă 
interesele majore ale ţării reclamă acest lucru, monstruoasă coaliţie şi-a 
intensificat pregătirile pentru a-l detrona cît mai repede. Reprezentanţii 
acestei coaliții temîndu-se totuși de o reacţie spontană a maselor populare 
în apărarea lui Cuza, au ales, pentru înlăturarea domnitorului, nu calea 
legală sau lupta fățișă, ci conspirația nocturnă, cu complicitatea unor 
comandanţi militari din garda palatului. 

Detronat de complotiști la 11 februarie 1866 și expulzat apoi peste 
graniță, domnitorul Unirii se stingea din viaţă, în mai 1873, la Heidelberg, 
departe de țara pe care o clădise și pentru care luptase atât de mult.Ră- 
mășiţele sale pămînteşti au fost aduse în patrie şi înhumate la Ruginoasa, 
Cu toate măsurile restrictive luate de guvernul conservator, zeci de mii 
de săteni — din toate colţurile ţării — au venit la Ruginoasa să verse 
lacrimi de durere și să-i aducă un ultim omagiu marelui dispărut 6. 

Amintirea domnitorului Cuza a rămas vie în conştiinţa ţăranilor. 
Acest lucru s-a văzut atît în anul detronării, cu ocazia răscoalei grăniceri- 
lor din mai 1866 — cînd răsculații strigau : „Nu vrem pe Carol, pe care 
l-au pus ciocoii”, sau „să trăiască Cuza... căci ne-a dat puştile şi pămîn- 
tul” 4 —, cît şi mulţi ani mai tîrziu, cînd fostul domnitor nici nu mai era 
în viață; de pildă, în timpul răscoalelor din 1888 şi 1907 ţăranii strigau, 
de asemenea :,,Jos Carol! Trăiască Cuza !”. 

În contrast cu masele populare, moşierimea nu l-a simpatizat pe 
Cuza chiar de la începutul domniei, pentru că nu făcea parte din „înalta 
protipendadă” ; după reforma agrară ostilitatea acestei clase s-a accentuat. 


59 1.G.Valentineanu, Din memoriile mele. Alegerea, detronarea și înmormintarea lui Cuza 
Vodă, 1859, 1866, 1873, Bucureşti, 1898, p.105. 

© Mesagii și proclamaţii ..., p.196—197. 

$1 D.Bolintineanu, op. cit., p.143—144. 

62 N, Iorga, Cuza Vodd și dușmanii săi a doua zi după detronare, p.20. 

63 M.Savel, op. cit., p.160—162. 


64 V.Mihordea, Răscoala räni i dă dăforAâni AR 1958, p.38. 

Cuza era învinuit că prin împroprietărirea sătenilor şi prin lărgirea drep- 
tului de vot a jertfit „inteligenţa ţării”, adică pe moşieri. 

Spiritul de obiectivitate ştiinţifică ne impune ca, o dată cu rele- 
varea marilor merite ale primului conducător al României moderne, 
să menţionăm şi unele limite ale sale, limite care, în general, au fost şi 
ale clasei pe care a reprezentat-o. I s-a reproșat lui Cuza că, mai ales 
după lovitura de stat, a introdus domnia autoritară, că s-a înconjurat 
de o „camarilă”” personală compromițătoare, că şi-a adoptat pe cei doi 
fii nelegitimi, că nu a dat suficientă libertate presei etc. Este adevărat 
că Al. I. Cuza a avut unele scăderi, oscilări şi inconsecvenţe în adoptarea 
unor măsuri ce se cereau mai urgente şi mai categorice, că se lăsa cîteodată 
influențat de oameni politici interesaţi să-l împiedice în opera de aplicare 
a anumitor idei înaintate, că favoriza uneori un grup de prieteni care 
nu aveau o comportare ireproşabilă, că n-a reușit să potolească discor- 
diile dintre grupările politice, dar, aşa cum a precizat M. Kogălniceanu 
în discursul funebru de la Ruginoasa, „nu greşelile lui l-au răsturnat, 
ci faptele cele mari''%65. 

Domnitorul Cuza — după cum au afirmat și unii contemporani 
— a fost „expresia adevărată a epocii în care a trăit”! ; în calitate de con- 
ducător, el a înțeles cerinţele obiective al dezvoltării societăţii românești 
și a acționat, cu toată energia, pentru rezolvarea tuturor problemelor 
ridicate de această dezvoltare istorică. Identificîndu-se cu năzuinţele de 
libertate, dreptate și progres social, Al. I. Cuza şi-a pus pecetea persona- 
lităţii sale pe marile reforme care au consolidat şi modernizat statul 
român. Călăuzindu-ne după indicaţiile lui Lenin, trebuie să judecăm 
marile personalități istorice nu după ceea ce „n-au dat... în comparaţie 
cu cerinţele contemporane, ci după ceea ce au dat nou în comparaţie cu 
predecesorii lor". Şi A]. I. Cuza, în comparaţie cu predecesorii săi, a 
înfăptuit foarte mult în scurta-i domnie. Pe bună dreptate scriitorul 
Emil Giîrleanu, arătînd că domnitorul Cuza a fost o măreaţă şi strălu- 
citoare „figură istorică”, sublinia : „Lîngă cei 47 de ani glorioşi, lîngă 
domnia petrecută în vajnice și biruitoare războaie ale marelui voievod 
Ştefan, nici o altă domnie pămînteană nu poate sta mai cu fală alăturea 
de dinsa ca cei cîţiva ani bogaţi în fapte mari ai domniei lui Vodă Cuza. 
Alături de acest mare om — continuă Giîrleanu — aceeaşi soartă noro- 
coasă aducea pe cel mai înțelept sfetnic care a fost dat vreodată să-l aibă 
un domn român — pe Mihail Kogălniceanu. Amiîndoi aceşti oameni erau 
chemaţi să se întregească ; unul fără altul n-ar fi putut îndeplini acel şir 
de alcătuiri măreţe cari au pus temelia României de astăzi; faptele lor 
deci nu se pot despărți". Mihail Kogălniceanu însuși ținea să precizeze 
în discursul de la Ruginoasa că Al. I. Cuza „nu are trebuință de istorio- 
graf’, deoarece „el singur şi-a scris istoria sa prin legi, prin actele cu care 
a făcut un stat, o societate alta decit aceea ce i s-a fost dat, cînd l-am 
proclamat  domnitor'”68. 


55 M.Savel, op. cit., p. 150. 
6 V.I.Lenin, Opere complete, ed. a 2-a, vol. 2, București, Edit. politică, 1963, p.174—175. 
©? Vezi Gindirea social politică despre Unire (1859), p.335. 


68 M,Savel, op. cit., p.149. j . 

Prin actele sale grandioase, străbătute de un fierbinte patriotism, 
Cuza şi-a înscris numele cu litere de aur în istoria României, alături de 
numele marilor voievozi din trecut ; memoria lui va trăi veşnic, bucurîn- 
du-se de recunoştinţa posterităţii, căci fără Unirea Principatelor, fără 
reformele înfăptuite în timpul domniei lui, nu ar fi fost de conceput pro- 
gresul poporului român şi intrarea lui în rîndul popoarelor libere, civili- 
zate ale lumii. Hotărîrea UNESCO de a-l sărbători anul acesta pe Al. I. 
Cuza şi de a-i considera opera ca parte integrantă a patrimoniului uni- 
versal asociază poporului român celelalte popoare care se recunosc soli- 
dar responsabile de păstrarea neîntinată a gîndirii personalităților isto- 
rice care au contribuit la progresul libertăţii şi civilizației umane. 

Astăzi, în noile condiţii istorice — cînd statul nostru socialist ridică 
pe o treaptă superioară tradiţiile luptătorilor din trecut și cinstește cum 
se cuvine memoria acestora —, sărbătorind împlinirea a 150 de ani de la 
naşterea celui mai popular domnitor român, îi aducem un sincer și profund 


omagiu. 

ACTIVITATEA ZIARISTULUI SLOVAC GUSTAV 
AUGUSTINI ÎN TRANSILVANIA (1893—1900) 


DE 


LUCIAN BOIA 


În legătură cu activitatea lui Gustav Augustini, ziaristul slovac 
care în ultimele două decenii ale secolului al XIX-lea a activat printre 
români, există numeroase materiale de arhivă inedite (mai ales în Ceho- 
slovacia, dar şi în România), precum şi multe articole din presa vremii, 
română, slovacă şi cehă. Dată fiind cantitatea şi diversitatea documente- 
lor, precum şi importanţa personajului, o monografie despre Gustav 
Augustini ar fi o realizare posibilă şi de dorit. Pînă acum s-au publicat 
cîteva articole şi studii care prezintă în ansamblu sau parţial activitatea 
ziaristului slovac; deși necesare istoricului, ele nu analizează însă 
„n întregime personalitatea și acţiunea lui G. Augustini, încadrate în 
epoca, atît de complexă, în care a trăit, 

Dintre slovaci, printre cei care s-au ocupat cu cercetarea vieţii lui 
G. Augustini trebuie amintită mai întîi Jindra Huskovâ-Flajshansovâ, 
profesoară de limba română la Universitatea din Bratislava. Este autoa- 
rea unui interesant studiu, apărut în 1928, privind acţiunea lui G. Augustini 
în vederea apropierii dintre organizaţiile de femei din Transilvania și 
Slovacia, bazat pe materiale inedite (între care şi mai multe scrisori sem- 
nate de G. Augustini)!. De asemenea, J.Huskovâ-Flajshansovâ s-a refe- 
rit la G. Augustini în mai multe articole de popularizare, dintre care amin- 
tim Ziaristul slovac, prieten al românilor, Gustav Augustini, publicat în 
19402. 


O prezentare destul de completă a întregii vieţi a lui Gustav 
Augustini găsim în studiul Gustav Augustini — ziarist slovac și român 
(1851 — 1900), semnat de Fedor Ruppeldt?. Autorul, nepot de soră al 
ziaristului, a avut la dispoziţie ce a mai rămas din arhiva personală a 


1 Jindra Hu$kovâ-Flajshansovâ, Zajímavá episoda vzájemnosti slovensko-rumunske, în 
»„Prúdy”, 1928, p. 646—654. 

2 Jindra Hušková-Flajšhansová, Slovenský novinár, prialeľ Rumunov, Gustáv Augustiny, 
în „Kalendár slovenskej ligy”, 1940. 

3 Fedor Ruppeldt, Gustáv Augustiny — slovenský a rumunský novinár (1851—1900), în 
»Otázky novinârstva”, 1959, p. 223—237. 


„STUDII“, tomul 23, nr. 5, p. 915—926, 1970. 

acestuia, căutînd în plus şi în alte arhive din Cehoslovacia urme ale acti- 
vităţii sale. Îndreptar de un real folos, studiul lui F. Ruppeldt trebuie 
însă adîncit. 

Un studiu interesant, alcătuit cu mult simţ critic, este cel al lui 
Milan Krajčovič, intitulat Însemnătatea lui Gustav Augustini (1851—1900) 
în relaţiile slovaco-româno-sîrbe*. Deşi conceput doar ca o recenzie a stu- 
diului alcătuit de P. Olteanu şi Gh. Călin, despre care vom vorbi mai jos, 
aduce mult material inedit şi interpretări noi. Ulterior Milan Krajčovič 
şi-a lărgit baza documentară, scriind un remarcabil studiu Congresul 
românilor, slovacilor şi sîrbilor, în care este analizată şi o parte a activi- 
tăţii lui G. Augustini (autorul are sub tipar şi un volum privind politica 
slovacă la sfîrşitul secolului trecut, bazat pe cercetări de arhivă în mai 
multe ţări, inclusiv în România). 

Un interes la fel de mare ca în Slovacia a trezit activitatea lui 
G. Augustini în România, cu atît mai mult cu cît cea mai fructuoasă parte 
a vieţii sale s-a desfăşurat aici. Vasile Netea este autorul unui articol 
despre ziaristul slovac. Exceptind unele articole cu caracter comemora- 
tiv, ocazional, acesta este primul care s-a scris la noi despre Gustav 
Augustini. Un studiu mai amplu a apărut în 1962 sub semnătura lui 
P. Olteanu şi Gh. Călin”. Lucrarea este întemeiată pe studiile anterioare 
amintite, aducînd elemente noi prin prezentarea unor articole scrise de 
G. Augustini în presa română din Transilvania. Nu se foloseşte însă mate- 
rial de arhivă. 

Considerăm că se poate face un pas înainte în prezentarea activi- 
tăţii lui G. Augustini, prin analizarea mai completă şi mai aprofundată 
atît a materialelor românești, cît gi slovace (eventual şi cehe) tipărite 
sau inedite. În cele ce urmează ne propunem a trece în revistă doar o 
perioadă a vieţii lui G.Augustini, este drept cea mai importantă : ultimii 
șapte ani (1893—1900), petrecuţi aproape în întregime în Transilvania. 
Ca material documentar, în afara articolelor şi studiilor amintite, am 
folosit materialele din presa română şi slovacă a vremii, în primul rînd 
ziarele „Tribuna” (Sibiu), „Tribuna poporului” (Arad) şi „Národnie 
Noviny” (organul Partidului Naţional Slovac), precum şi documente 
din diferite arhive române şi slovace. 

Gustav Augustini s-a născut în anul 1851 la Liptovský Svatý 
Mikula, în Slovacia. A urmat studiile la Universitatea din Praga între 
1872—1878. În anul 1883 emigrează în România, unde lucrează timp de 
doi ani în magazinul lui G. Poloni, un negustor slovac din Bucureşti, iar 
apoi ca ziarist la gazetele bucureștene „DL’Étoile Roumaine” și „Express 
Orient”. În această perioadă publică multe corespondențe din România 
în ziarul slovac „Národnie Noviny” şi un amplu reportaj Malý Pariž 
(Micul Paris) în revista ,,Slovensk6 Pohl'ady”. Prin această activitate 
contribuie la o mai bună cunoaştere a României în Slovacia şi chiar în Cehia. 


4 Milan Krajčovič, Význam Gustáva Augustinyho (1851—1900) pre slovensko-rumunsko- 
srbské vztahy, în „Slovanské Štúdie”, VII, 1965. 

5 Idem, Kongres Rumunov, Slovákov a Srbov, în „Slovanské štúdie”, VIII, 1966, p.71—110. 

8 Vasile Netea, Un slovac, ziarist român: Gustav Augustini, în ,,Transilvania”, 1944, 
p. 420—429. 

? P. Olteanu şi Gh,Călin, Ziaristul slovac Gustav Augustiny (1851—1900) in România, în 
„Analele Universităţii București”, Ştiinţe sociale, filologie, nr. 25, 1962. 

Pînă la începutul anului 1893 G. Augustinia fost exclusiv ziarist. 
Desigur, prin articolele lui a pregătit şi terenul unei apropieri politice 
între români și slovaci, însă o acţiune politică nemijlocită nu a avut. 
Din 1893, activînd în Transilvania, în condiţii noi, contribuţia sa devine 
tot mai multilaterală. Ziaristul G.Augustini este acum un militant activ 
în lupta de eliberare naţională a popoarelor din monarhia habsburgică, 
în lupta pentru închegarea unei alianţe a naţiunilor asuprite. 

Trecerea sa din vechea Românie în Transilvania se leagă de un 
moment istorie important: lupta pentru făurirea alianţei naţionalită- 
ţilor din Ungaria, în condiţiile unei frămîntări naţionale intense (în ce 
îi priveşte pe români, acțiunea memorandistă era în plină desfășurare). 

n septembrie-octombrie 1892, prin Eugen Brote, vicepreşedintele său, 
Partidul Naţional Român din Transilvania iniţiază acţiunea de apropiere 
cu celelalte popoare asuprite. Eugen Brote merge la Turtansky Svaty 
Martin, unde are convorbiri cu conducătorii slovaci, la Novi Sad, unde 
se întilnește cu conducătorii sîrbi, de asemenea la Zagreb, în Croaţia 
(croații nu vor intra însă în alianță, dată fiind relativa autonomie obţinută 
în 1868). În lupta lor, memorandiştii români făceau apel aşadar atît la 
ajutorul românilor din vechea Românie, cît şi la colaborarea cu celelalte 
popoare asuprite din Ungaria. 

n octombrie 1892, Eugen Brote, iar în noiembrie-decembrie 1892 
Ioan Raţiu, Vasile Lucaciu şi Iuliu Coroianu vin la Bucureşti, solicitînd 
sprijinul cercurilor politice și opiniei publice româneşti. Acum se ia în 
discuţie eventualitatea trecerii în Transilvania a lui G. Augustini care, 
cunoscînd bine limbile română, slovacă şi sîrbă şi avînd legături cu repre- 
zentanţii celor trei popoare, putea să aducă o contribuţie, greu de înlo- 
cuit, în acţiunea de apropiere recent începută. Eugen Brote, sosind la 
Bucureşti, după călătoriile întreprinse în diferitele capitale slave, i-a 
cerut lui Grigore Brătianu, preşedintele „Ligii pentru unitatea cultu- 
rală a tuturor românilor” (Liga culturală), o persoană care să se descurce 
atît în limba română, cît şi în limbile slave. După plecarea lui E. Brote, 
Gr. Brătianu a făcut apel la G. Augustini, pe care îl cunoştea de mai multă 
vreme, oferindu-i un post la ziarul „Tribuna” din Sibiu. Activitatea 
urma să o înceapă la 1 ianuarie 1893 stil vechi. 

Gustav Augustini nu era un necunoscător al situaţiei din Transil- 
vania, care se asemăna, de altfel, destul de bine cu situaţia din Slovacia. 
Urmărise cu atenţie în ultimii ani atît lupta naţională de peste munţi, 
cît şi sporirea manifestărilor de solidaritate a românilor din România 
cu mişcarea memorandistă (corespondenţțele sale din Bucureşti, publi- 
cate în „Národnie Noviny”, la 12 mai 1891 şi 12 şi 19 iulie 1892 se referă 
tocmai la aceste manifestări). Avea de asemenea legături cu „Liga cul- 
turală””, cunoscînd personal şi pe unii dintre oamenii politici transilvă- 
neni (de pildă pe Vasile Lucaciu). Deci G. Augustini nu pleca la începutul 
anului 1893 pe teren necunoscut şi nici pentru o cauză necunoscută. Era 
de fapt și cauza poporului slovac. A acceptat îndată propunerea. 

La 15 octombrie 1892, Gr. Brătianu îi scrie lui E. Brote : ,,... astăzi 
mă grăbesc să vedem terminată afacerea cu d. Augustini, căci ideea dumi- 
tale de a stabili relațiuni cu celelalte naționalități mi se pare de o impor- 


8 Literârny Archiv Matice slovenskej, scrisoarea lui G. Augustini către S.Hurban Vajan- 
sky din 4 decembrie 1892 (fond neinventariat). 

tanță capitală, de la a cărei realizare sperăm că se va folosi mult cauza 
română. Primind scrisoarea dumitale, îndată am trimis după d. Augustini. 
E prea bucuros să vie, căci şi la el soarta naţiunii sale e idealul pe care-l] 
urmăreşte... Lucrul în sine mi se pare mie important, şi realizîndu-se, 
sînt convins că Tribuna” are să se ridice mult, crescîndu-i importanţa 
într-un mod extraordinar prin faptul că îmbrăţișind cercuri tot mai 
mari, va deveni un organ cu o autoritate incontestabilă la toate cele- 
lalte naţionalităţi din Ungaria și Austria, 

Angajat la „Tribuna din Sibiu, organul Partidului Naţional Român, 
Gustav Augustini se impune de la început ca un simbol al cooperării 
româno-slovace. În acest spirit este scris și primul său articol, Vocea unui 
slovac : „alianţa între slovaci şi români — arată el — e nu numai fireas- 
că, dar şi imperios trebuincioasă, cu atît mai intimă, cu atît mai nedes- 
părţită, cu cît amîndoi simţim că trebuia încheiată de mult. Români 
şi slovaci! Nu-i aşa că vom merge mînă în mînă ?''10, 

În activitatea lui Gustav Augustini în Transilvania deosebim două, 
perioade, strîns legate de evoluţia politică a românilor de aici şi a popoa- 
relor din Ungaria în general : prima, între 1893—1897, ani cînd a activat 
la „„Tribuna” din Sibiu, a doua între 1898—1900, cînd a lucrat la „Tribuna 
poporului” din Arad. ` 

Prima perioadă este cea mai rodnică din întreaga viață a lui 
G. Augustini, deoarece se încadrează intr-un avînt general al luptei popoa- 
relor asuprite din monarhie. În acest cadru, entuziasmul nemărginit al 
ziaristului slovac şi-a găsit cele mai prielnice posibilități de realizare. 

Un prim domeniu în care excelează Gustav Augustini este, desigur, 
cel ziaristie. Continuă să trimită în Slovacia ziarului „Národnie Noviny” 
corespondențe din Transilvania, după cum trimisese pe vremuri din 
Bucureștii, 


? Arhiva Bibliotecii Centrale de Stat, ms. 4 211, scrisoarea lui Gr. Brătianu către E.Brote, 
din 15 octombrie 1892, 

10 Gustav Augustini, Vocea unui slovac, în „,Tribuna”', X (1893), nr. 20 (27 ianuarie 8 
februarie). 

1 Biblioteca Academiei R.S.R., ms. arhiva Valeriu Braniște, I ms 8 Însemnările zilnice 
ale lui Ioan Raţiu, p. 18). 

Iată, o scurtă prezentare a articolelor trimise de el (probabil că, nesemnate, şi alte ştiri 
sau ir ap din presa română publicate în „,„Narodnie Noviny'' provin tot de la G.Augustini). 

n 1893: 

— 6 aprilie, în legătură cu mişcarea naţională a românilor. 

— 25 aprilie, în legătură cu un proces de presă al „,Tribunei”, 

— 1 iunie, Gr. T. Brătianu, președintele ,„Ligii”' române, un amplu necrolog. 

— 6, 8, 15 iunie şi 6 iulie, Procesul împotriva „Memorandului român. 

— 1 şi 4 iulie, Dr. Lucaciu În temniță. 

— 18 iulie, în legătură cu adunarea naţională a românilor. 

— 27 iulie, tot în legătură cu adunarea naţională. 

— 3 august, despre vizita delegaţiei slovace (Samuel Daxner, Milos Štefanovič) în Tran- 
silvania, cu ocazia adunčr:i naţionale. 

— 5 şi 7 septembrie, Procesul „,Replicei””. 

— 21 septembrie, despre procesele „Replicei” şi ,„,Tribunei”, 

— 28 octombrie, despre situaţia la „Tribuna”, în urma proceselor şi condamnărilor şi 
despre noul ei redactor, Valeriu Branişte. De asemenea, aprecieri asupra lui A.C.Popovici. Despre 
elevii slovaci care învaţă în Transilvania. 

— 12 decembrie, despre Eugen Brote, de curind emigrat la Bucureşti. G. 
Augustini îl consideră „sufletul, spiritul conducător al întregii mişcări româneşti”, 

În total deci 17 corespondențe publicate în 1893 în „Národnie Noviny””, cuprinzind amă- 
nunţit desfăşurarea vieţii politice transilvănene. ` 

În calitate de redactor al „Tribunei”, G.Augustini nu își semna ma- 
joritatea articolelor. Putem însă considera că, în general, ce s-a scris în 
„Tribuna? între 1893 şi 1897 despre mișcarea popoarelor slave din monar- 
hie (ca şi traducerile din presa acestora) este opera sa. 


În afară de activitatea de ziarist, care în perioada Memorandumului 
căpătase un pronunţat caracter politic, Gustav Augustini a avut şi o 
acțiune politică directă. A fost în această vreme sacretarul particular 
al președintelui Partidului Naţional Român, I. Raţiu. Acesta l-a folosit; 
mai ales pentru a ţine legătura între cele trei popoare aliate: români, 
slovaci și sîrbi, În acest scop, G.Augustini a făcut o serie de drumuri, 
atit în Slovacia, cît şi în regiunile locuite de sîrbi, atât înainte, cât şi după 
Congresul naționalităților din august 1895 (o prezentare completă gi 
precisă a acestor deplasări și tratative ale lui G.Augustini, rămîne să 
fie făcută), În arhiva Bibliotecii mitropolitane Sibiu se găseşte un intere- 


În anul 1894: 

— o primă corespondenţă la 1 februarie, după care urmează o întrerupere de ctteva luni. 

— 8 septembrie, în legătură cu un articol despre slovaci apărut în „Tribuna”. 

— 27 septembrie, despre vizita făcută la întoarcerea sa din Slovacia (unde își petrecuse 
un concediu de două luni) întemniţaţilor de la Vaţ şi Seghedin (în însemnările sale din închisoare 
1. Raţiu notează această vizită, care a avut locla 8—9 septembrie 1893). 


— 6 octombrie, despre Vasile Lucaciu și alţi conducători ai mișcării naţionale întemnițați. 
— 3 noiembrie, tot despre vizita la Seghedin. 

— 15 decembrie, despre adunarea naţională a românilor din 28 noiembrie 1894. 

— ultima corespondenţă din 1894 este publicată la 29 decembrie. 


Mai puţin explicabilă este în acest an lipsa corespondenţelor din zilele procesului Memo- 
randumului, căruia presa slovacă i-a acordat un spaţiu foarte larg. Soarta conducătorilor Par- 
tidului Naţional nu l-a lăsat însă indiferent pe G. Augustini, dovadă vizitele făcute la închisoare 
şi articolele scrise. 

În anul 1895: 

De acum înainte numărul corespondenţelor scade. În ce priveşte anul 1895 faptul este 
explicabil prin rolul important jucat de G. Augustini în pregătirea Congresului naționalităților, 
activitate care i-a luat mult timp. Acţiunea politică face ca acţiunea ziaristică să treacă pe 
al doilea plan. Găsim corespondențe în „Národnie Noviny” la 13 şi 18 aprilie (ambele în legătură 
cu conducătorii Partidului Naţional întemnițați). 


În 1896, doar la sfirșitul anului întilnim semnătura lui G. Augustini în „Národnie Noviny” : 

— 16 şi 17 decembrie, corespondenţă intitulată Cazul Sturdza, despre situaţia politică 
din România, i 

— 31 decembrie, o corespondenţă nesemnată, dar aparţinind lui G. Augustini, despre nouk 
guvern român. 

În anul 1897: 

— 8 ianuarie, despre Partidul Naţional Român. 

— 2, 3 şi 5 aprilie, Va fi sau nu război, relatarea unei discuţii avute la București cu 
Take Ionescu. 

— 27 şi 28 aprilie, Rusia și Europa, pe baza aceleiași discuţii. 

Scăderea numărului corespondenţelor în anii 1896—1897, ca și tematica lor, mai puţin 
legată de situația din Transilvania, se pot explica prin refluxul temporar înregistrat în acești ani 
de mișcarea naţională, mai ales în urma crizei prin care trecea Partidul Naţional Român. 

Este mai greu de urmărit activitatea lui Gustav Augustini în presa română, mai precis 
în „Tribuna”, deoarece aici doar puţine articole sint semnate. Amintim citeva dintre acestea : 

— Vocea unui slovac (27 ianuarie 8 februarie 1893). 

— Slovacii și Jan Kollar (24 iulie/5 august 1893), în care este prezentată românilor una 
dintre cele mai importante personalităţi ale culturii slovace. 

— Părintele Lucaciu (31  octombrie/12 noiembrie 1893), sub pseudonimul ,„,Slovacul”?. 
G. Augustini relatează aici o vizită făcută luptătorului român la închisoare. 

sant raport alcătuit de G.Augustini, privind tratativele sale cu condu- 
cătorii sîrbi!?. 

Desigur, inițiativa tratativelor şi concretizarea lor a fost opera 
partidelor naționale respective (conducătorii acestor partide s-au întîlnit 
în mai multe rînduri, prima întrunire fiind în ianuarie 1893 la Viena). 
Dar, lui G.Augustini îi revine un merit deosebit în menţinerea unei legă- 
turi permanente şi chiar în găsirea unor puncte de vedere comune. 

I.Raţiu a recunoscut contribuţia esenţială a ziaristului slovac, 
făcînd următoarele aprecieri : „Dar dintre toţi şi toate, mai mult a con- 
tribuit la realizarea înfrăţirii Augustini, care e de naționalitate slovac 
şi din 1893 colaborator la ,„Tribuna”. El a fost secretarul meu în toate 
afacerile referitoare la alianţa naționalităților. Din însărcinarea noastră 
a călătorit mai de multe ori la slovaci şi la sîrbi, iar în timpul din urmă, 
cînd era să se zădărnicească înțelegerea cu sîrbii, el a călătorit la 
Neuplanta şi pe lîngă unele condițiuni a exoperat învoirea sîrbilor pentru 
congres'13, 

Un rol important a avut Gustav Augustini şi în timpul lucrărilor 
Congresului naționalităților (al românilor, slovacilor şi sirbilor) din 10 
august 1895, dela Budapesta. S-a prezentat la congres ca un reprezentant 
al alianţei celor trei popoare, traducînd discursurile dintr-o limbă în 
alta. 10 august 1895, dată memorabilă în lupta unită a popoarelor din 
monarhia habsburgică, este o dată memorabilă și în viaţa lui G.Augustini, 
desigur cea mai importantă împlinire din întreaga sa activitate. 


Cu totul remarcabil în activitatea ziaristului slovac din aceşti ani 
este însă faptul că nu a privit unilateral apropierea româno-slovacă, nu a 
redus-o doar la: apropierea între partidele naţionale respective. G. Augustini 
a încercat și a reuşit, condiţiile îiind prielnice, să facă mult mai 
mult. El a înţeles alianța slovaco-română ca o convieţuire strînsă a celor 
două popoare, manifestată în toate domeniile posibile, chiar în cele care 
par mai mărunte la prima vedere. Desigur, ce s-a realizat nu este numai 
opera lui. Momentul istoric a fost cel care a impus o extrem de strinsă 
colaborare româno-slovacă. Însă, pentru înfăptuirea acestei colaborări 
pe toate planurile, G.Augustini a muncit neobosit, sacrificînd orice altă 
activitate înfăptuirii idealului său. 

Fără a intra în detalii — căci s-ar putea scrie foarte mult — facem 
o simplă enumerare a diferitelor modalităţi în care s-a realizat colaborarea 
româno-slovacă (în afara laturilor politică şi ziaristică, descrise anterior) : 


— Înscrierea la şcolile din Transilvania a unor elevi slovaci. Gimnaziile 
slovace fuseseră desființate, elevii slovaci fiind nevoiţi să-și continue stu- 
diile în alte părţi. În ultimul deceniu al secolului al XIX-lea, ca urmare 
a făuririi alianţei româno-slovace, unii dintre ei învaţă în Transilvania, 
fie la liceul „Andrei Şaguna” din Brașov, fie la liceul german din 
Sibiu. Mai cunoscut este Jan Botto (Ivan Krasko), mai tirziu cunos- 
cut poet şi autorul unora dintre cele mai bune traduceri din M. Emi- 
nescu (la Sibiu învaţă şi un nepot al ziaristului, Igor Ruppeldt). Gustav 


12 Arhiva Bibliotecii Mitropolitane Sibiu, fond. Vasile Mangra, doc. 58, G. Augustini 
către V, Mangra (nedatat). 
13 Biblioteca Academiei, mss., arhiva Valeriu Braniște, I ms. 8 Însemnările zilnice ale lui 


Ioan Rațiu, p. 134—135. 

Augustini a contribuit în mare măsură la organizarea venirii elevilor slo- 
vaci în Transilvania. În multe din scrisorile sale, adresate cunoscuţilor 
din Slovacia, găsim ştiri despre această activitate. Considera că cea mai 
bună soluţie este înscrierea inițială a tinerilor slovaci la şcoala germană 
din Sibiu, iar apoi, după învățarea corespunzătoare a limbii române, 
trecerea lor la. şcolile româneşti din Braşov, Blaj sau Beiuş. Pentru 
primirea într-o şcoală românească a unor elevi slovaci exmatriculați din 
motive politice, G. Augustini îi scrie şi lui V. Branişte, profesor la Bra- 
şov, Un alt profesor din Brașov îi spunea lui G. Augustini : „Elevii 
voştri... vor fi primiţi nu numai ca școlarii noştri români, aceasta nu ar: 
fi destul, ci ca proprii noştri copii... fiecare casă românească le va fi 
deschisă”"1€. Sînt numai cîteva exemple dintr-o activitate foarte vastă. 


— Învăţarea reciprocă a limbilor română şi slovacă. Gustav Augustini 
a depus eforturi şi în această direcţie considerînd, pe bună dreptate, că 
astfel legăturile româno-slovace vor deveni și mai strînse. În afara celor 
care învățau în Transilvania și alţi slovaci se interesează de limba română. 
De exemplu, sub influenţa lui G. Augustini, unul dintre fii sorei sale, 
Dušan Ruppeldt, învăţa singur limba română şi era mereu urmărit de 
gindul de a-şi continua studiile la Bucureşti!”. Şi în Transilvania se mani- 
festă un interes pentru limba slovacă. Într-o scrisoare, G. Augustini se 
referă la dorinţa lui George Popovici, protopop în Lugoj, de a învăţa 
limba slovacă; pentru aceasta i-a cerut o gramaticăls. 

— Apropierea între studențimea română, slovacă și sârbă. Paralel 
cu crearea alianței naționalităților, tinerimea universitară a celor trei 
popoare, de la Budapesta şi Viena, începe să țină un contact tot mai 
strîns şi să organizeze întruniri. G. Augustini are şi aici un rol. Încă în 
1893 el merge la Budapesta şi îi convinge pe unii studenţi slovaci şi sîrbi 
să participe la o serbare de înfrățire organizată de studenţii români. 
Mai tîrziu pregătesc slovacii o întrunire la care vin vreo 15 studenți 
români, conduşi de G. Augustini!?. Cu timpul, aceste manifestări vor 
deveni tot mai numeroase și mai frecventate. 


— Sirîngerea legăturilor dintre organizaţiile de femei din Transil- 
vania şi Slovacia. Este un capitol în cadrul căruia s-ar putea scrie mult, 
studiul de bază rămînînd cel semnat de Jindra Huskovâ -Flajshansovâ. Fără 
a intra în amănunte, trebuie arătat că şi aceasta este în bună parte opera lui 
G. Augustini. În anii alianţei naționalităților, între slovace şi românce s-a 
purtat o vie corespondenţă, despre legăturile lor s-a scris mult şi în presa 
vremii, şi toate acestea au contribuit substanţial la înfăptuirea unui cli- 
mat favorabil în relaţiile dintre cele două popoare. 


14 Literárny Archív Matice slovenskej, scrisoarea lui G. Augustini către A. Halasa, din 
Sibiu, 26 februarie 1894. 

15 Scrisoarea lui G. Augustini către V. Braniște, din Sibiu, 1 februarie 1896, în colecţia 
d-nei Căliman, Braşov. 

16 Literárny Archív Matice slovenskej, o scrisoare a lui G. Augustini din Sibiu, 5 iunie 
1894. 

1? Arhiva Centrală a Statului Bratislava, fond. Pavel Knizko (diferite scrisori semnate de 
Klema Ruppeldtovâ și Karol Ruppeldt). 

18 Literárny Archív Matice slovenskej, scrisoarea lui G. Augustini către J. Skultety, 
din Sibiu, 23 septembrie 1893. 

19 Seara de înfrățire, în „Tribuna”, XI (1894), nr. 240 (11/23 noiembrie). 

— Ca o contribuţie personală a lui G. Augustini mai amintim 
colaborarea sa la alcătuirea Enciclopediei Române, editată de „Astra”, 
sub redacţia lui C. Diaconovici (primul volum, singurul la care a cola- 
borat G. Augustini, apare la Sibiu în 1898). La începutul lucrării, zia- 
ristul slovac este trecut printre autorii Enciclopediei, specificîndu-se că 
a redactat articole referitoare la slavi. În legătură cu această activitate 
s-a păstrat o scrisoare a lui G. Augustini, prin care solicită în Slovacia 
o enciclopedie cehă, fiindu-i necesară pentru colaborarea sa%, precum şi 
două scrisori către ©. Diaconovici”, | 

În urma acestei succinte prezentări se poate trage uşor concluzia 
că, în ultimul deceniu al secolului trecut, politica, presa, şcoala, organi- 
zaţiile de femei şi tineret din Transilvania şi Slovacia s-au aflat în foarte 
strîinsă legătură. Alianţa naționalităților nu a fost numai formală, cia 
pătruns pînă în adîncul societăţii româneşti şi slovace. Iar G. Augustini, 
care a fost considerat un simbol al alianţei, a fost şi unul dintre princi- 
palii ei făuritori. A fost cel care a insistat în cea mai mare măsură pentru 
pătrunderea ideilor alianţei cît mai adînc şi pentru concretizarea lor în 
toate domeniile posibile. 


Plecarea lui Gustav Augustini de la „Tribuna” și din Sibiu este în 
strînsă legătură cu evoluţia situaţiei politice. De la începutul anului 1896, 
alianţa româno-slovaco-sîrbă începe să traverseze o perioadă dificilă. 
Tactica partidelor naţionale, pasivismul, se învechise. Se impunea schim- 
barea ei, dar trecerea la activism se va dovedi destul de dificilă, ca urmare 
a împotrivirii vechilor cadre ale partidelor. De aceea, pînă în 1901 pentru 
Partidul Naţional Slovac şi pînă în 1905 pentru Partidul Naţional Român 
(datele cînd se adoptă tactica activistă, participarea la alegeri și la viața 
parlamentară), ambele partide trec printr-o criză. Cu deosebită violenţă, 
s-a manifestat criza în Partidul Naţional Român, declanșîndu-se la sfîrşitul 
anului 1895 şi începutul anului 1896; partidul s-a rupt de fapt în două, 
o parte a membrilor săi urmînd gruparea lui I. Raţiu, susținătoare a 
pasivismului, alta gruparea lui E. Brote care se îndrepta spre activism. 
Primii au rămas în jurul ,Tribunei” din Sibiu, iar partizanii lui E. Brote 
şi V. Mangra au înființat, sub redacţia lui I. Russu-Şirianu, la sfîrşitul 
anului 1896, ziarul „Tribuna poporului” la Arad. 

La izbucnirea crizei, G. Augustini s-a situat alături de I. Raţiu. 
Într-o lungă scrisoare trimisă în Slovacia, de fapt un raport detaliat al 
crizei, el ia în întregime partea grupării rămasă fidelă preşedintelui Par- 
tidului Național??. 

Criza a paralizat însă aproape complet activitatea grupării rămasă, 
la „Tribuna”. G. Augustini a continuat să meargă în Slovacia, ca şi prin- 
tre sîrbi, să poarte tratative pentru noi acţiuni comune, însă practic nu se 
mai realizează decît prea puţin. Dimpotrivă, la Arad, „Tribuna poporului”? 
insistă pentru întărirea alianţei naționalităților. Prezenţa lui G. Augustini 


20 Literárny Archív Matice slovenskej, scrisoarea lui G. Augustini către A. Halaţa, din 
Sibiu, 14 martie 1896. a 

2 Arhivele Statului Sibiu, fond. Astra, cutia 619, doc. 435 și 436. 

22 Literárny Archív Matice slovenskej, scrisoarea lui G. Augustini către A. Halaša, din 

la Sibiu în condițiile în care conducerile partidelor naționale, din motive 
interne, nu mai arătau interes pentru o activitate susținută a alianței, 
nu mai avea nici un sens. Venise la Sibiu în momentul inițierii acțiu- 
nilor comune, era firesc să plece cînd acestea încetau. 

Criza din partid se manifesta uneori foarte violent şi în redacția 
„Tribunei”. Fără a intra în amănuntele acestor dispute, pentru care nu 
lipsesc documentele, ajunge să amintim că în urma unor neînţelegeri 
survenite la „Tribuna”, G. Augustini îşi dă demisia în iunie 1897 şi pără- 
seşte Sibiul, în care petrecuse patru ani și jumătate, cei mai însemnați 
din întreaga sa viaţă. Redacţia „Tribunei” anunţa la 13/25 iunie 1897: 
„Începînd cu 20 1.c. dl. Gustav Augustini, vechi colaborator al ,Tribunei”, 
nu mai face parte din redacțiunea noastră. Dl. Augustini a intrat în re- 
-dacţiunea ,,Tribunei” la 20 ianuarie 1893, şi de atunci a muncit necon- 
tenit pentru cauza naţională şi mai ales pentru cauza alianţei popoarelor 
asuprite din Ungaria. Acum, cu 20 iunie, dl. Augustini şi-a dat însuşi 
.abzicerea, care i 8-a și primit şi a fost absolvit cu ziua aceea de la orice 
mai departe lucrare ca membru intern al redacţiei. Ne place a crede 
însă că şi pe viitor, oriunde ar fi, dl. Augustini va servi cu devotament 
«cauza pentru care şi-a câştigat merite, cauza alianței naționalităților din 
Ungaria”"23, 

La 1 iulie 1897 G. Augustini pleacă din Sibiu. Cu aceasta se încheie 
prima perioadă a activităţii sale în Transilvania. „Tribuna poporului”, 
«condusă de vechiul său colaborator la „Tribuna, I. Russu-Șirianu, l-a 
invitat să se stabilească la Arad. Bolnav de mai mulţi ani, merge la Braşov 
pentru a se trata ; preţurile fiind însă prea ridicate vara, pleacă în cursul 
Junii iulie în Slovacia, urmînd să se întoarcă toamna la Brașovpentru 
tratament şi în același timp să lucreze în calitate de colaborator extern 
la „Gazeta Transilvaniei”, condusă de Aurel Mureşianu. I. Russu-Şirianu 
insista însă ca G. Augustini să sosească la 1 septembrie la Arad, pentru 
a intra în redacţia ,,Tribunei poporului”24. La începutul lunii septembrie 
1897 G. Augustini începe tratamentul la Braşov şi se preocupă tot mai 
mult de posibilităţile sale viitoare de activitate. Urmare și a bolii, dar 
„desigur și a situaţiei politice confuze, observăm o mare nehotăriîre, care 
se va prelungi cîteva luni. Oscilează între mai multe posibilităţi : să se 
stabilească la Budapesta, în calitate de corespondent al mai multor ziare 
cehe, slovace şi române, să meargă la Arad sau la o altă revistă română, 
sau să accepte propunerea unui ziarist slovac, Karol Salva, de a înfiinţa, 
împreună o publicaţiei. Pînă la urmă acceptă propunerea acestuia gi edi- 
tează la Rozomberok (Slovacia) gazeta „Šlovenské Listy”? (apare la 20 
noiembrie 1897). Neînţelegerile între cei doi nu întirzie, astfel că numai: 
după câteva săptămîni de colaborare, la începutul lunii ianuarie părăsește 
revista. „M-am hotărît — îi scrie acum lui Aurel Mureşianu — la ceea ce 
aveam gînd îndată când plecasem de la „Tribuna, adică să mă stabilesc 


23 Redacțional, în „Tribuna, XIV (1897), 13/25 iunie. 

24 Arhiva Bibliotecii Mitropolitane Sibiu, fond V. Mangra, doc. 91 scrisoarea lui G. Au- 
:gustini către I. Russu-Şirianu din 5/17 august 1897. 

25 Literárny Archív Matice slovenskej, fond Fedor Ruppeldt, scrisoarea lui G. Augustini 
“către J. Holeček din 15 noiembrie 1897. 

în Budapesta ca corespondent al cîtorva foi. Între acestea număram gi 
atunci încă „Gazeta Transilvaniei'"26, 


La începutul lunii februarie 1898 îl găsim pe G. Augustini în capi- 
tala Ungariei. Planurile sale se spulberă însă curind. Îi scrie acum lui 
Aurel Mureșianu : „Sint aici de aproape o lună; am venit pe baza unor 
promisiuni şi prospecte, care însă nici pe departe nu s-au realizat ; n-am 
putut să mă agăț la nici un punct fix, de care era vorba în promisiunile 
de care fac amintire... Vin să te rog, dacă ar fi posibil să mă primeşti 
ca colaborator intern la „Gazeta”27. 

Răspunsul directorului „Gazetei Transilvaniei” este însă negativ, 
ziarul neavînd nici un post liber. Ca urmare, G. Augustini recurge la 
ultima soluţie care îi mai rămăsese: stabilirea la Arad şi colaborarea la 
„Tribuna poporului”. Această nehotărire de aproape un an este uneori 
greu de înţeles, gazeta arădeană fiind sub unele aspecte mai apropiată 
de ideile sale decit oricare altă publicaţie. Probabil însă că G. Augustini, 
din ce în ce mai bolnav, prefera să se stabilească acasă, în Slovacia, 
sau să facă o muncă independentă în calitate de corespondent la 
Budapesta. 


Dar, din primăvara anului 1898, odată nehotărîrea înfrîntă, G. Augus- 
tini începe să lucreze la Arad cu acelaşi entuziasm de care dăduse dovadă 
la „Tribuna” din Sibiu. În această ultimă perioadă (1898—1900) rezul- 
tatele muncii sale sînt mai puțin importante ca în anii precedenţi, căci 
alianța naționalităților nu se reînviorase încă, iar Aradul nu devenise 
un centru politic de însemnătatea ce o avusese Sibiul. Evenimente politice 
mai importante se vor petrece după anul 1900, cînd G. Augustini nu va 
mai fi însă în viață. Cu toate acestea, în cei doi ani de activitate la ,Tri- 
buna poporului”, ziaristul slovac a adus o contribuţie de preţ fiind, 
alături de T. Russu-Şirianu, principalul redactor al gazetei şi contribuind 
la ridicarea acesteia pe primul plan al publicisticii şi vieţii politice tran- 
silvănene. 

Preţioasă pentru cunoașterea activității lui G. Augustini la „Tribuna 
poporului”: este o scrisoare trimisă lui J. Skultety din Arad, la 7 iunie 1898. 
„Sînt aici — scrie G.Augustini — de la 8 aprilie. Aproximativ o săptămînă 
după sosirea mea, primul redactor al ,,Tribunei poporului”, Russu- Şirianu, 
a plecat în România; ... Am rămas aşadar singur, aceasta înseamnă că eu 
scriu şi aranjez întreaga gazetă ... și însuşi Russu în fiecare scrisoare mă 
felicită ... Lucrez în redacţie de la 6 1/2 dimineața pînă la 12 1/2 la amiază 
şi de la 2 1/2 la 6—6 1/2 după amiază”28. Trebuie amintit că acest om 
care lucra 10 ore zilnic în redacție şi scria aproape întreg ziarul era 
de mult timp și din ce în ce mai grav bolnav deo boală probabil incurabilă. 

Spre deosebire de situația de la „Tribuna, în „Tribuna poporului” 
multe articole ale lui G.Augustini sînt semnate sau precedate de inițialele 
(Ag). Desigur, dată fiind partea importantă ce a avut-o la redactarea zia- 
rului, trebuie să existe şi multe articole scrise de el, dar nesemnate. 


26 Arhiva Muzeului familiei Mureșianu, doc. 1872, scrisoarea lui G. Augustini către A. 
Mureşianu din 27 ianuarie 1898. 

2? Loc. cit., doc. 1873, scrisoarea lui G. Augustini către A. Mureşianu din 2 martie 1898. 

28 Literárny Archív Matice slovenskej, scrisoarea lui G. Augustini către J. Skultety, 

O prezentare a tuturor acestora şi-ar găsi locul într-un studiu mai vast 
privind activitatea lui G.Augustini. Este suficient să amintim aici arti- 
colul scris imediat după stabilirea sa la Arad, intitulat Solidaritatea naţio- 
nalităţilor?. Autorul arată că numai prin solidaritate şi organizare popoa- 
rele asuprite din monarhie pot să cîştige victoria. Probabil că şi alte 
articole din lunile următoare, referitoare la aceeaşi problemă, sînt scrise 
tot de G.Augustini. 

În acești ani, colaborarea sa îndelungată la „Nârodnie Noviny” 
încetează. G.Augustini nu mai este de acord cu organul oficial al Parti- 
dului Naţional Slovac, după cum nu se mai situează nici pe poziţiile 
„Tribunei”. Pe de altă parte, după cum în Transilvania se încadrează 
în noul curent de la Arad, şi în Slovacia colaborează la revista tinerei gene- 
raţii, „Hlas”. Publică aici în anul 1899 un amplu articol intitulat Pro- 
blema naționalităților sub Bánffy şi după e1%. Se referă pe larg la problema 
naţională din Transilvania şi la politica guvernului liberal din România 
prezidat de D.A.Sturdza. 

În cursul anului 1899 boala lui G.Augustini se agravează. Fiind 
convins că nu mai există scăpare se sinucide la 1/13 februarie 1900. 
În camera lui s-a găsit o scrisoare, datată 25 ianuarie 1900, adresată lui 
Vasile Mangra. Dăm mai jos cîteva extrase din ea, care vorbesc mai bine 
decît orice comentariu despre personalitatea și idealurile lui Gustav 
Augustini : „Boala mea în stadiul în care mă aflu este, cred, incurabilă ; 
dar să fie chiar curabilă, ar cere o aşa cură specială și îndelungată, încît 
aș cădea orişicum spre sarcină grea... Cu mult regret mă hotărăsc la pasul 
fatal, deoarece, dacă aş fi sănătos şi în putinţa de a lucra, aș avea încă, 
multe de îndeplinit; cu regret atît mai mare fiindcă-mi stă mai limpede 
ca nicicînd pînă acum în viaţă-mi dezvoltarea evenimentelor într-un 
viitor relativ apropiat ; văd cu siguranţă biruinţa cauzei drepte naționale 
a fiecăruia, ba chiar o slăbire a luptelor naţionale... Vă rog pe toţi şi 
în special pe dta, să mă îngropaţi după „legea românească”, să-mi faceţi 
un locşor în cimitirul românesc printre D-tre...‘‘3t, 

Dorinţa de a muri printre români și a rămîne după moarte în pămîntul 
românesc constituie o dovadă emoţionantă a gradului în care G. Augustini 
se identificase cu aspirațiile naţionale ale poporului nostru. Desigur, 
a continuat să se simtă slovac, dar anii îndeiungaţi de luptă alături de 
români, activitatea sa care, în tot ce are mai valoros, s-a desfăşurat în 
mijlocul românilor, l-au făcut să vorbească, să scrie şi să simtă româneşte. 
Sinteza slovaco-română pe care o realizase în el însuşi, G.Augustini a 
vrut să o realizeze şi între cele două popoare. A fost ajutat în aceasta de 
un entuziasm extraordinar, de o pasiune rar întilnită. Dăruirea totală 
pentru o cauză a făcut din ziaristul slovac un simbol al înfrăţirii între 
cele două popoare, de asemenea un simbol al alianţei naționalităților : 
români, slovaci şi sirbi. 


25 G, Augustini, Solidaritatea naționalităților, în „Tribuna poporului”, II (1898), nr. 
65 (5/17 aprilie). 

30 G, Augustini, Národnostná otăzka pod Bánffy a po ňom, în „„Hlas”, I (1899), nr. 12, 
p. 353—362. , 

51 Arhiva Bibliotecii Mitropolitane Sibiu, fond V. Mangra, doc. 269, scrisoarea lui G. 
Augustini către V, Mangra din 25 ianuarie 1900. ` 

Mesajul lăsat de Gustav Augustini este însă mai cuprinzător. În 
condiţiile existente la stirşitul secolului trecut era necesară gi posibilă 
o luptă unită a celor trei popoare amintite. Credem însă că, aşa cum reiese 
şi din ultima scrisoare adresată lui V.Mangra, idealul lui G.Augustini 
era triumful definitiv al ideii naţionale şi în acelaşi timp o deplină înţe- 
legere între toate naţiunile. El însuși a fost unul dintre oamenii cei mai 
potriviți pentru a milita în vederea unei asemenea înțelegeri. Trăind, 
de-a lungul existenţei sale, în mai multe țări, în mijlocul mai multor 
popoare, le ştia, obiceiurile, idealurile şi cunoștea un număr impresionant 
de limbi : slovaca, ceha, rusa, sîrba, româna, maghiara, germana, franceza. 
Viaţa şi-a dăruit-o înţelegerii și prieteniei între popoare. 


ANTIFA SCISMUL MASELOR POPULARE, FACTOR 
HOTĂ RÎTOR AL ÎNTÎRZIERII INSTAURĂ RII 
DICTATURII FASCISTE ÎN ROMÂNIA 


DE 


Gh. I. IONIŢĂ 


În cuvîntarea rostită cu prilejul celei de-a 45-a aniversări a creării 
Partidului Comunist Român, tovarășul Nicolae Ceauşescu, secretarul 
general al C.C. al P.C.R., caracterizînd viaţa politică a României interbelice 
şi mai ales perioada care a urmat luptelor eroice proletare din 1933, apre- 
cia că „eroica luptă dusă în acei ani de partidul comunist în fruntea clasei 
muncitoare și a unor largi forțe progresiste sub steagul democraţiei și inde- 
pendenţei țării, atitudinea lucidă a umor grupări politice ale claselor condu- 
cătoare au stăvilit pentru un timp ascensiunea spre putere a organizaţiilor 
fasciste și înrobirea ţării Germaniei naziste“. 

Consistenţa acestei aprecieri, probată cu forța de convingere a 
concluziilor desprinse din analiza tumultuoasei vieţi politice a României 
din perioada premergătoare celui de-al doilea război mondial, rezultă 
pregnant din rezultatele cercetărilor istorice întreprinse în țara noastră 
în ultimul sfert de veac?. 

Preocuparea istoricilor pentru investigarea ştiinţifică a proble- 
maticii extrem de complexe a perioadei interbelice s-a dovedit, mai 
ales în ultimii ani, tot mai insistentă, Au fost publicate în acest sens 
numeroase lucrări, studii şi articole, la elaborarea cărora a contribuit 
un cere larg de istorici, cercetători ai istoriei patriei, a istoriei partidului 
comunist, a mişcării revoluționare, democratice și antifasciste. 

În intenţia de a deschide mai larg viziunea asupra problemei deo- 
sebit de importante pe care o abordăm în acest studiu și cu dorința de 


1 Nicolae Ceauşescu, Partidul Comunist Român — continuator al luptei revoluționare și 
democratice a poporului român, al tradițiilor mișcării muncitorești și socialiste din România, în 
România pe drumul desăvirșirii construcției socialiste, vol. 1, Bucureşti, Edit. politică, 1968, 
p. 371. 

2 În numărul 6/1969 al revistei „Anale de istorie” am avut prilejul de a ne referi pe larg 
la rezultatele obţinute în ultimul sfert de veac în cercetarea ştiinţifică a istoriei contem- 
porane a României. 


„STUDIL”, tomul 28, nr. 5, p. 927—953. 1970. 

a contribui la precizarea unor concluzii rezultate dintr-o cercetare efectu- 
ată timp de mai mulţi ani, ne vom strădui să argumentăm în cele ce 
urmează teza potrivit căreia antifagcismul maselor populare din România» 
a constituit factorul hotăriîtor al întîrzierii instaurării unei dictaturi fasci- 
ste în această ţară. 

Este bine cunoscut faptul că fascismul nu a fost o mişcare apărută, 
independent în ţara noastră, ci rezultatul exercitării unor influențe de 
această natură pornite din alte zone și ţări de pe continentul european. 
Orientarea unei părţi a cercurilor oligarhice spre lichidarea democraţiei 
parlamentare şi înlocuirea ei prin dictatură a fost, după cum se ştie, un 
fenomen internaţional, generat pretutindeni de aceeaşi cauză fundamen- 
tală : agravarea contradicţiilor de clasă. 

Ascensiunea unui curent de dreapta sau de extremă dreaptă în 
diferite ţări încuraja forţele reacționare de pretutindeni. Între mişcă- 
rile fasciste îndeosebi s-au stabilit de timpuriu relații, acordindu-şi spri- 
jin reciproc şi împrumutiîndu-şi unele altora din arsenalul ideologic, din 
formele şi din metodele de acţiune folosite. Un rol mare au avut în acest 
sens regimurile fasciste şi dictatoriale instaurate în deceniul al treilea, 
și la începutul deceniului al patrulea în Portugalia, Italia şi Germania. 

Este neîndoielnic că, pretutindeni unde a existat fascism, una din- 
tre principalele ,arme” ale acestuia, un element central al propagandei: 
lui demagogice, a fost exaltarea ultranaţionalismului. Hitler prezenta, 
imaginea unei Germanii Mari şi a unei lumi dominate de Germania şi 
de arieni. Mussolini visa la un nou imperiu roman. Japonia năzuia să 
domine Răsăritul şi chiar mai mult. Mişcările fasciste din diferite ţări 
— ustaşii din Croaţia, naționaliștii din Serbia, Garda de fier din România, 
fasciştii gi extrema dreaptă din Polonia și Ungaria, Crucile de foc din 
Franţa și cercurile fasciste din celelalte ţări din Europa occidentală — 
erau prin excelență profund govine. Naționalismul extremist, rasismul, 
visurile de imperiu şi de dominație asupra unor regiuni mari ale lumii 
se aflau în centrul ideologiei fasciste. 

Şi toate acestea, știut este, se creau sub masca celui mai „pur? 
patriotism. În Franţa, de pildă, grupările burgheze de dreapta și diferi- 
tele grupări fasciste (cum este cazul amintitelor Cruci de foc), în timp 
ce afirmau că sînt superpatriote, nu numai că s-au ridicat împotriva 
drepturilor democratice cucerite în decursul a zeci de ani de luptă, dar 
au negat și au respins întregi sectoare largi ale istoriei şi culturii franceze : 
revoluţia franceză din 1789—1792, tradiţiile revoluționare din 1830 şi 
1848, Comuna din Paris, materialiştii din secolul al XVIII-lea, pe Dide- 
rot şi pe ceilalți. semeni ai lui, lucrările și învățămintele lui Voltaire, 
întreaga contribuţie în istorie şi cultură a clasei muncitoare şi a oameni- 
lor muncii francezi. 

Istoricii şi-au pus adeseori întrebări firești, căutînd să afle cauzele 
care au determinat răspîndirea fascismului în atît de multe țări şi mai 
ales victoria lui de proporţii în Germania. Desigur, un răspuns complet 
la asemenea întrebări majore nu se poate formula decît la capătul unei 
analize complexe și atotcuprinzătoare?. Ceea ce dorim să subliniem aici 


3 Din cele ce s-au scris şi publicat pînă acum cu privire la nașterea și dezvoltarea fascis- 
mului în România, în mod deosebit dorim să remarcăm abordarea problemei de către Lucrețiu 
Pătrășcanu în cunoscuta sa lucrare Sub trei dictaturi, „Forum”, 1944, p. 36—64. 

este numai o concluzie la care am ajuns printr-un studiu de mai mulţi 
ani, şi anume că fascismul de pretutindeni a progresat în împrejurările 
în care popoarele şi în primul rînd factorii răspunzători de conducerea 
destinelor acestor popoare nu au înţeles marea importanţă a apărării demo- 
crajiei burgheze gi a luptei pentru lărgirea ei sub capitalism ca parte a luptei 
pentru progres, tar dacă ne referim la mişcările comuniste, revoluționare, 
antifasciste, ca parte a luptei pentru socialism. Dar, pentru a înţelege mai 
profund lucrurile, să detaliem în cele ce urmează subiectul pe care ni-l 
propunem spre analiză. 
+ 


Încă în primii ani care au urmat; încheierii primului război mondial, 
viaţa politică a ţării avea să înregistreze acţiunea de coloratură naţiona- 
listă şi antisemită, cu evoluţii deschise spre fascism, acţiune în fruntea 
căreia se situa în calitate de ideolog şi practician profesorul ieșean A.C. Cuza. 
„Haina antisemitismului sub care s-a născut fascismul în România 
a sporit în mod deosebit simpatia unei părţi a cercurilor de dreapta pentru 
noul curent, în acea perioadă cînd orice diversiune era bine venită pentru 
a abate atenţia maselor de la problemele majore care le frămîntau "4. 

Spre cinstea lor, mişcarea revoluţionară, Partidul Comunist; Român, 
încă în momentele în care pentru prima oară fascismul se strecura în 
viaţa politică a ţării prin acțiuni şi mijloace nu întotdeauna dintr-o dată 
gesizabile, au intuit primejdia reprezentată de acesta, caracterul său 
reacţionar, antipopular şi antinaţional, stigmatizîndu-l în fața maselor 
şi chemîndu-le pe acestea să-i riposteze vehement. Inspirat din curente 
asemănătoare prezente în alte ţări, şi în primul rînd în Italia, „fascismul 
— citim în organul de presă central al P.C.R. încă la 7 decembrie 1922 
— caută să-și găsească imitatori şi la noi. Guvernul îl încurajează... 
Dacă guvernul protejează pe aţiţătorii la pogromuri, muncitorimea are 
datoria să înăbuşe așa cum se cuvine încercările fasciste ale bandelor 
antisemite”. Acelaşi ziar privea mult; mai larg problema atunci cînd, 
într-un alt număr al său, preciza: „Așadar, fascismul, care s-a dezvoltat 
în Italia şi a apărut; în diferite alte state burgheze, își face apariţia şi la 
noi ca un fenomen firesc al dezvoltării capitalismului, care, simțind că-i 
scapă puterea statului din mînă, îşi formează bande plătite pentru susţi- 
nerea sa şi înfrîngerea muncitorimii. Proletariatul din România va avea 
deci de luptat şi împotriva teroarei guvernamentale, ca şi în contra ban- 
delor plătite de capitalişti şi susţinute de guvern’. 

Izvorit din aceeagi poziţie înaintată conformă stării de spirit a 
maselor celor mai largi, Comitetul secţiunii București a P.C.R. a lansat 
la începutul anului 1923 un viguros apel adresat clasei muncitoare şi 
tuturor oamenilor de bună-credinţă pentru a se organiza în vederea apărării 
drepturilor şi libertăților democratice supuse atacurilor extremei dreptef. 

Analizînd asemenea prime reacţii, dar deosebit; de semnificative prin 
conţinutul lor, se poate toncluziona că mişcarea antifascistă din România 
îşi are originile îndepărtate în efervescenţa revoluționară din primii ani 


4 Al. Gh. Savu, Dictatura regală (1938— 1940), Bucureşti, Edit. politică, 1970, p. 18. 

5 „Socialismul”?, an. XVII, nr. 188 din 25 septembrie 1922. 

6 Ibidem, an. XVII, nr. 10 din 4 februarie 1923. În valoroasa lucrare amintită mai sus, 
Al. Gh. Savu consideră cu justeţe acest apel drept unul din primele documente cu caracter 

postbelici, atunci cînd a apărut ca o ripostă împotriva agitaţiilor adepților 
fanatici ai lui A.C.Cuza și ai celor cîţiva sprijinitori ai acestuia. Concluzia nu 
ar fi deplin întemeiată dacă nu i-am adăuga totodată opinia potrivit căreia 
mişcarea antifascistă incipientă din România acelor ani a purtat în sine 
şi o pronunțată tentă demascatoare și protestatară față de ascensiunea 
fascismului în Italia. De aici desprindem caracterul internaționalist pe 
care mişcarea antifascistă din România și-l imprima siegi încă pe primele 
trepte ale apariţiei şi dezvoltării sale. 

Departe de a înregistra succese răsunătoare nici în influențarea 
maselor, nici în convertirea unor exponenţi ai cercurilor politice mar- 
cante, preocupate în acea etapă de probleme mult mai arzătoare pentru 
stabilizarea propriilor poziţii şubrezite în urma avîntului revoluționar 
din anii de după primul război mondial, fascismul s-a extins totuşi în 
perioada următoare şi, ceea ce reține atenţia, s-a închegat din punct de 
vedere organizatoric. Astfel, în cadrul unui congres deschis la Iaşi la 
4 martie 1923, s-au pus bazele grupării fasciste denumite „Liga apărării 
naţional-creştine” (L.A.N.C.), sub conducerea lui A.C.Cuza?. În fruntea 
grupării de tineret a ligii a activat încă de la începuturi Corneliu Zelea 
Codreanu, organizatorul manifestaţiilor şi pogromurilor antisemite, 
care au fost puse la cale atit atunci, cît şi în anii următori. 


Clasa muncitoare, masele largi în general au primit încă de la înce- 
put cu vie dezaprobare acţiunile banditeşti, huliganice ale elementelor 
declasate cuprinse în rîndurile acestei ligi. Guvernul liberal însuşi a sim- 
tit nevoia să ia unele măsuri de ordine atunci cînd a constatat că elemen- 
tele fasciste depășeau cu mult limitele inițial admise și formele de acti- 
vitate scontate. Riposta căpeteniilor fasciste a fost pregătită însă fără 
şovăire, în toamna anului 1923 fiind pusă la cale organizarea unui complot 
care urmărea suprimarea a şase miniștri. În fruntea acţiuni se afla ace- 
lași invariabil Corneliu Zelea Codreanu. 


, În împrejurările în care huliganismul bandelor fasciste și împinge- 
rea ,,glumei'! pînă la adevărate asasinate politice au rămas nepedepsite 
de autorităţi, patru ani de activitate deşănțată fiind consideraţi sufici- 
enți pentru o demonstrație de această natură, în 1927 Corneliu Zelea 
Codreanu avea să părăsească ,,Liga apărării naţional-creștinei* și să înfiin- 
teze la 24 iunie, împreună cu adepţii săi fanatici, o nouă organizaţie tero- 
ristă, „Legiunea arhanghelului Mihai'8. Pe actul de naștere al noii grupări 
politice era înscrisă de la început crima, iar violenţa i-a rămas metodă 
forte de acţiune în tot restul existenţei sale. Însăși Siguranţa generală 
a statului avea să aprecieze! cîțiva ani mai tîrziu, în 1938, că ,,în acest 
mod un asasinat a constituit geneza organizaţiei «Arhanghelului Mihail », 
care s-a născut cu un viciu congenital, păstrat pînă în zilele de față‘ °, 


Treptat; această grupare teroristă avea să se consolideze, în limite 
care aveau s-o menţină însă constant departe de a-şi stabili contacte 
şi influenţă însemnată în masele largi populare și mai ales în rîndurile 
claselor a căror ostilitate față de fascism nu a contenit să se afirme, în 


? Ernst Nolte, Les mouvements fascistes d'Europe de 1919 à 1945, „,Calmann — Lévy”. 
1969, p. 241. d 

8 Ernst Nolte, op. cit., p. 243, 

9 Arh. M.A.I., dos 110 237, vol. 13, f. 60 (citat de Al, Gh, Savu, op. cit., p. 20). 

cele mai multe din împrejurări, în maniere care purtau amprenta vehe- 
menţei, a protestului manifest. Totuşi, așa cum afirmă cu justețe Henri 
Prost, în acei ani ofensiva fascistă codrenistă s-a întețit treptat. „În 
însuși sînul guvernului el a găsit sprijinitori puternici. În 1926 el a bene- 
ficiat de sprijinul Ministerului de Interne, pe care-l conducea Goga. EL 
a beneficiat apoi de sprijinul mai discret al lui Vaida-Voievod, care va 
recunoaște el însuşi că a încurajat propaganda naționalistă pentru a 
contracara agitația muncitorească. Codreanu — conchide Henri Prost 
— a putut deci în toată liniştea să-și întărească pozițiile‘, 

Într-un asemenea context politic, în perioada crizei economice din 
1929-1933, gruparea codrenistă a procedat la schimbarea denumirii sale 
în Gardă de fier, considerată mai aptă pentru a agita spirite și a răvăși 
în acea etapă conştiinţele celor mai uşor de convertit. ,, Fenomenul cel mai 
caracteristice al tendinţelor ultrareacționare promovate de cercurile oli- 
garhiei române îl constituie crearea organizaţiei teroriste de tip fascist. 
«Garda, de fier » şi impunerea ei în viaţa politică a ţării — sublinia tova- 
răşul Nicolae Ceaușescu, caracterizind semnificația apariţiei pe arena 
politică a mișcării fasciste sub noua ei titulatură. — Mișcarea legionară, 
agentura hitlerismului în România, aservită în întregime imperialismului 
german, a dus o politică profund antinaţională, prejudiciind grav intere- 
sele poporului român. În cîrdăşie cu reprezentanţii burgheziei monopo- 
liste, ea a trădat interesele poporului, a subordonat ţara dominaţiei 
Germaniei hitleriste, punînd în pericol însăşi existența României ca stat 
independent şi suveran “Il. 

O dată cu ,,reorganizarea'* principalei grupări fasciste din România, 
reorganizare căreia i s-a asigurat o largă acțiune propagandistică ale 
cărei încheieri se cufundau în aceleaşi tenebre ale demagogiei sociale şi 
politice proprii fascismului de pretutindeni şi dintotdeauna,s-a procedat; 
la gruparea adepților pe cuiburi, la introducerea unei ierarhii împrumu- 
tate cu intenții mărturisite din arsenalul hitlerist, abundent la acea dată, 
în mijloace dintre cele mai „rafinate“ de distragere a maselor de la pro- 
blemele fundamentale prin orientarea atenției lor înspre aranjamente 
politice intens regizate în vederea obţinerii unor efecte cu pronunţat iz 
de stupefiant. 

Graţie unora asemenea manevre, gruparea gardistă a reușit în 
1932 să obţină chiar trimiterea primilor săi reprezentanţi în parlamentul 
țării, moment de tristă amintire, insuficient stigmatizat în scrierile isto- 
rice sau de altă natură de pînă acum. În viaţa parlamentară burgheză 
tradițională a ţării se infiltra în acele momente morbul fascist, apăreau 
primele semne vizibile ale unor alteraţii, care, nestăvilite, îi puteau deveni 
fatale. 

Paralel cu Garda de fier, pe o pistă mai moderată a continuat să 
evolueze în viaţa politică a ţării a doua grupare fascistă mai importantă, 
„Liga apărării naţional-creștine“ a lui A.C.Cuza. 


10 Henri Prost, Destin de la Roumanie, Paris, 1954, p. 63. 
11 Nicolae Ceauşescu, op. cil., p. 368—369. ` 

Ambele grupări și alte cîteva care au luat fiinţă în acei ani sau ulterior* 
au beneficiat pe diverse planuri —în unele momente mai vizibil, alteori 
în forme mascate —de îngăduința autorităţilor, de sprijinul unor moșieri, 
capitalişti, al unor politicieni de diverse nuanţe. ,,Cercuri politice influ- 
ente, aparținind vechilor partide burgheze, nu se temeau de concurența 
pe care le-o făceau grupările fasciste, prea slabe pentru a le periclita pozi- 
tiile dominante deţinute în viaţa politicăi“12. Este în afara oricărei îndo- 
ieli că, situîndu-se pe poziţiile parlamentarismului, aceste cercuri nu 
erau de acord cu ideologia şi cu orientarea spre dictatura fascistă a acestor 
grupări, dar pentru ele pericolul venea nu din partea grupărilor fasciste, 
ci a mișcării revoluţionare, a forțelor progresiste, spre înăbuşirea cărora 
îşi concentrau toată atenţia. Acestui scop, existenţa și activitatea gru- 
părilor fasciste nu numai că nu-i dăuna, dar, dimpotrivă, îi aduceau ser- 
vicii deosebit de mari. Aceasta cu atît mai mult, cu cît, prin atacurile 
teroriste împotriva mișcării revoluționare şi a unor elemente democra- 
tice, fascismul completa gama măsurilor represive întreprinse de orga- 
nele polițienești ale statului. 


Deceniul al patrulea al secolului nostru, jalonat de marea criză 
economică din 1929—1933 şi de începutul celui de-al doilea război 
mondial, a constituit, cum se ştie, pentru întreaga omenire o perioadă 
de profunde frămîntări sociale şi politice, care reflectau, pe de o parte, 
ascuţirea contradicţiilor fundamentale ale capitalismului, instabilitatea 
lumii burgheze, iar pe de altă parte viguroasa ridicare la luptă a forțelor 
democratice şi progresiste. 


Pe plan internațional, în timpul şi în anii următori crizei economice 
s-au conturat tot mai mult grave amenințări din partea statelor fasciste 
-militariste la adresa păcii, la adresa suveranităţii şi independenţei multor 
popoare, prevestind viitoarea conflagrație mondială. Consolidarea fascis- 
mului în Italia, instaurarea dictaturii hitleriste în Germania, alianța 
dintre acestea două și Japonia militaristă au dus la schimbarea raportu- 
lui de forțe pe plan internaţional, la accentuarea tendințelor de reîm- . 
părţire a sferelor de influenţă şi a coloniilor, de cotropire a unor teritorii 
străine. Transformată în centrul celor mai reacționare forțe ale imperia- 
lismului, Germania nazistă a devenit principala primejdie pentru secu- 
ritatea şi pacea generală, pentru libertatea popoarelor. Se năşteau și se 
activizau în diverse ţări noi organizaţii fasciste și militariste puse în slujba 
fascismului războinic, organizaţii serios impulsionate de instalarea lui 
Hitler la putere în Germania. 

Aşa s-au petrecut lucrurile cu Garda de fier, devenită coloana a 
cincea a hitlerismului în România, precum şi cu celelalte grupări şi orga- 


* Amintim în acest sens în primul rînd grupările hitleriste care au acţionat în România 
sub directa îndrumare a NSDAP Auslandsorganisation (Secțiunea pentru străinătate a Par- 
tidului Naţional Socialist German) și a DAF (Frontul muncii germane). Ne referim la „Hitler 
Jugend”, „Evanghelischer Frauenverein”, „Reichsdeutsche Frauenschait”, „Österreichischer 
Club” şi altele. Ne referim de asemenea la organizaţiile hitleriste care acționau printre cetățenii 
de naţionalitate germană din România, conduse de Hans Otto Roth („Frontul unităţii germani- 
lor din România””) şi de Fritz Fabricius (,,Deutsche Volkspartei in Rumânien'”). Amintim 
de asemenea ;,Cruciada românismului”, „,Svastica de foc” şi menţionăm existenţa altor 
citeva organizaţii sau grupări fasciste a căror influenţă politică și număr de membri au fost cu 
totul neînsemnate. 

14 Al. Gh. Savu, op. cit, p. 21. 

nizaţii fasciste. Garda de fier, organizație teroristă, criminală, lipsită, 
de principii şi de ideologie, care, după aprecierea şefului ei însuși trebuia, 
să fie „mai degrabă o şcoală sau o armată decît un partid politic” 13, a 
făcut în acea perioadă eforturi desperate pentru a-şi menține prozeliţii 
— tulburaţi şi ei de amploarea marilor bătălii revoluţionare aflate la 
ordinea zilei — în nebuloasa misticii, în marasmul izvorit din îmbinarea 
hibridă a fanatismului religios cu demagogia deșănțată. Legionarii au 
recurs tot mai mult la rezolvarea”? problemelor lor cu ajutorul unor 
lozinci grandilocvente : „veac nou legionar”, „sfintă tinereţe legionară”, 
„„moartea — cea mai sfîntă nuntă dintre nunţi”, sau cu împrumuturi din 
textele sacre : „ecumenicitate națională”, „învierea neamului”, noţiuni de 
neluat în seamă în arena politică, unde, de regulă, nu se validează istorie 
decît soluţiile conforme cu realitatea. 


Folosind prejudecățile religioase şi bizuindu-se pe apreciabila doză 
de obscurantism a păturilor înapoiate, în special a celor de la sate, eri- 
jîndu-se în apărători ai religiei, în „cavaleri ai crucii”, în purtători ai 
„războiului sfint” împotriva comunismului, acţionînd adesea sub patro- 
najul regelui și al guvernanțţilor, legionarii regizaseră şi pînă atunci, dar 
după 1933 aveau 8-o facă şi mai intens, tot felul de minuni dumnezeieşti, 
sfințirea de troițe ale Gărzii de fier, depuneri de jurăminte legionare în 
cadrul unor procesiuni religioase etc. 


Propovăduitori obişnuiţi ai cultului morţii, ai terorii şi rasismului, 
ai sadismului nedisimulant, ai urii faţă de om, altoită pe egocentrism și 
pe megalomanie, legionarii au folosit instalarea lui Hitler la putere în 
Germania în scopul intensificării propagandei lor deșănțate şi, fără nici 
o sfială, au militat consecvent pentru apropierea treptată a României 
de Germania hitleristă pînă la subordonarea țării intereselor imperialis- 
mului revanşard și revizionist hitlerist. De altfel, Corneliu Codreanu, 
căpetenia Gărzii de fier, nu o singură dată în acei ani şi chiar în împreju- 
rări hotăritoare pentru soarta țării a afirmat public că, „în 48 de ore de 
la biruința mişcării legionare, România va avea o alianţă cu Roma şi 
Berlinul” 1. 


Fireşte, acesta urma să fie prețul pentru sprijinul pe care Garda 
de fier gi celelalte grupări fasciste îl primiseră permanent din partea 
Reichului hitlerist 15. ` 


13 Klaus Charlie, Die Eiserne Garde, Berlin, 1939, p. 43. Această grupare fascistă n-a avut 
un program propriu-zis şi nici o ideologie în sensul unui sistem de idei distinctă de a altor par- 
tide fasciste. Lipsa programului decurgea din însăși concepția generală a fasciștilor, care, 
neadmiţind lupta de opinii, înlocuiau principiul argumentării ştiinţifice cu acela al supunerii 
oarbe față de „căpitan”! și de ordinele lui. 


14 Vezi, de exemplu, ,„,Buna-vestire”, an. I, nr. 225 din 25 noiembrie 1937. 


15 Numeroase documente atestă legăturile strinse existente între Hitler și Garda de fier 
în anii premergători celui de-al doilea război mondial. O scrisoare a ambasadorului german în 
România, Fritz Fabricius, adresată secretarului de stat von Weizsâcker arăta în acest sens: 
„Procesul lui Codreanu (din mai 1938. — n.n.), care fără îndoială va fi urmat de alte procese 
analoge ale şefilor Gărzii de fier, este pentru noi foarte neplăcut. Pe de o parte, din cauza do- 
cumentului care a fost găsit la Codreanu și cu ajutorul căruia vrea să dovedească relaţiile cu 
Fiihrerul, pe de altă parte pentru că printre membrii Gărzii de fier urmărite sînt cei a căror ide- 
ologie se apropie cel mai mult de a noastră” (Les archives secretes de la Wilhelmstrasse, vol. II, 


Paris, 1954, p. 318—319). 

Pentru a se infiltra în sînul maselor, al muncitorilor în primul rînd, 
legionarii au lansat în mod demagogic o serie de lozinci de real interes 
în acele vremuri şi cu care, gîndeau ei, puteau mai uşor converti conştiin- 
țele. Așa era lozinca : „pîine pace, dreptate; nici pîine fără muncă, nici 
muncă fără pîine; contra exploatării capitaliste”. Țăranilor li se adresau 
cu „omul şi pogonul”, „înnobilarea muncii” sau cu „ţăranii trebuie să 
stăpînească avutul pe care-l creează”, deşi nu-şi propuneau nici să expro- 
prieze moșierimea şi nici să împroprietărească țărănimea muncitoare. 

Adevărata față a Gărzii de fier a rezultat însă efectiv din practica 
istorică : nicicînd ea nu a acţionat pe linia îndeplinirii unor asemenea, 
promisiuni larg trîmbițate în masă. 

Nu puţine la număr au fost încercările făcute pe plan „ideologic, 
în momentele care au urmat instaurării hitlerismului la putere în Germania 
de a se da un suport „,teoretic” curentelor care preconizau instaurarea şi în 
România a unui regim de dictatură fascistă. Au fost traduse în acest scop 
o serie de lucrări apărute în Italia fascistă şi în Germania hitleristă, publi- 
cîndu-se totodată şi unele producţii „originale”, ca, de exemplu, România, 
stat corporativ (1933) şi Le siècle de corporatisme (1934) de Mihail Mano- 
ilescu, Sistem de politică corporativă de I. Rădulescu, Problema noilor 
elite (1933) de G. Brătianu, Mustul care fierbe de O. Goga etc. Străbătute 
de la un capăt la altul de idealism, propagînd concepții rasiste şi mistice, 
cultul eroilor” şi al „elitelor”, care aveau „chemarea istorică de a 
conduce „gloatele”, aceste lucrări reprezentau de cele mai multe ori com- 
pilații, cu vizibile trăsături eclectice. 


Încercările repetate ale fasciștilor autohtoni, încurajați de semenii 
lor de peste hotare, de a intra într-o ofensivă care să-i conducă pînă la 
instaurarea în România a unei dictaturi fățişe s-au izbit însă şi în această, 
perioadă ca de un zid de ostilitatea maselor largi față de fascism, de hotă- 
rîrea acestora de a apăra cu preţul oricăror sacrificii așşezămintele demo- 
cratice ale ţării, integritatea teritorială, independența şi suveranitatea ei 
naţională. 

În acest context, evident, în faţa Partidului Comunist Român, 
forța cea mai activă şi mai consecventă din întreg peisajul vieţii politice 
interbelice, se ridica imperativul major al dezvăluirii marilor primejdii 
reprezentate de fascism, punerea maselor largi la adăpost față de pericolul 
fascist. „În aceste împrejurări — sublinia tovarăşul Nicolae Ceauşescu —, 
Partidul Comunist din România, exprimînd interesele vitale ale maselor 
largi, militează activ pentru unirea tuturor forțelor democratice şi patri- 
otice ale poporului pentru apărarea independenţei şi suveranităţii ţării” 16, 

Obiectivele sub care s-a desfășurat activitatea pentru unirea tuturor 
acestor forţe — lupta contra stării de asediu şi a cenzurii, pentru dezar- 
marea organizațiilor fasciste şi interzicerea activităţii lor, pentru amnis- 
tierea deţinuţilor comuniști şi antifascişti, pentru apărarea integrității 
fruntariilor naţionale, a independenţei şi suveranităţii patriei ete. — inte- 
resau în mod firesc masele cele mai largi: clasa muncitoare, țărănimea, 
intelectualitatea, studențimea, funcţionărimea, meseriaşii, micii între- 
prinzători, pensionarii, în general păturile mijlocii, inclusiv o parte a bur- 


14 Nicolae Ceaușescu, op. cil., p. 369. 

gheziei, neliniștită de perspectivele sumbre ale aservirii ţării intereselor 
Germaniei hitleriste. Pornind de la asemenea considerente, comuniştii, 
organizaţiile de masă legale conduse sau influențate de P.C.R. au putut 
înregistra în perioada tratată succese deosebite în mobilizarea maselor la 
acţiuni pe cele mai diferite probleme şi în jurul unor variate revendicări 
general-democratice, antifasciste, antihitleriste. 


. Acest lucru a fost posibil numai ca urmare a unor intense și perma“ 
nente eforturi făcute în cadrul mișcării antifasciste de către clasa munci- 
toare și de alte pături și categorii sociale. Mișcarea antifascistă a cunos- 
cut o amploare deosebită în ţara noastră şi s-a materializat în forme bine 
organizate îndeosebi în anii ce au urmat eroicelor lupte ale ceferiștilor şi 
petroliştilor din ianuarie-februarie 1933, iniţiate şi conduse de partidul co- 
munist. Creşterea forţei de atracţie a proletariatului şi a prestigiului P.C.R. 
în cursul acestor mari bătălii de clasă a constituit fondul pe care ulterior 
au avut loc noi şi noi regrupări ale forţelor sociale şi politice angajate efec- 
tiv în frontul luptei antifasciste, pentru democraţie Şi pace. Orientindu-se 
just în acele împrejurări, P.C.R. sublinia că o reală apărare a maselor 
populare împotriva pericolului fascist, împotriva acţiunii teroriste, huli- 
ganice, distructive a legionarilor şi altor elemente fasciste putea fi asigu- 
rată numai în condiţiile grupării în jurul clasei muncitoare a tuturor 
păturilor sociale asuprite și amenințate de ofensiva forţelor reacționare, 
fasciste. 


Valorificînd experiența pozitivă a luptelor proletare din 1933, P.C.R. 
a reușit în perioada următoare să activizeze, în jurul clasei muncitoare, 
țărănimea, intelectualitatea progresistă, funcționărimea nevoiașă, studen- 
țimea democrată, micii întreprinzători, pensionarii, invalizii de război, mase 
largi de cetăţeni, bărbaţi şi femei, tineri şi vîrstnici pentru crearea unui 
front democratic capabil să apere interesele celor mai largi pături sociale, 
capabil să creeze o opinie de masă împotriva fascismului. Pentru aceasta, 
partidul comunist s-a sprijinit, în anii premergători celui de-al doilea răz- 
boi mondial, pe un însemnat număr de organizaţii de masă democratice, 
dintre care o intensă activitate şi rezultate deosebite au obținut : Comitetul 
național antifascist, Frontul plugarilor, Comitetul antirăzboinic, Liga 
muncii, Madosz-ul, Blocul democratic, comitetele cetăţeneşti, comitetele 
pentru apărarea antifasciştilor, patronajele populare, Grupul avocaţilor 
democrați, Frontul feminin, Uniunea democratică ete. /7. 


În lupta împotriva fascismului, clasa muncitoare s-a afirmat în 
România drept clasa socială fundamentală, forța principală. Sub condu- 
cerea Partidului Comunist Român, forța politică fundamentală a mișcării 
antifasciste, clasa muncitoare a activat hotărît pentru a antrena în această 
luptă alte pături şi categorii sociale în vederea concentrării lor pe o plat- 
formă comună a Frontului popular antifascist. Din păcate, pînă acum în 
literatura de specialitate din ţara noastră nu a apărut o lucrare care şi-ar 
justifica cu totul utilitatea şi care ar trebui să se numească fără îndoială 
Clasa muncitoare — forța socială fundamentală a mișcării antifasciste din 


17 Cu privire la activitatea desfășurată de aceste organizaţii în perioada amintită vezi, în 
„Anale de istorie”, nr. 1/1969, p. 31—52, articolul lui Gh. I. Ioniță, Organizațiile democratice 
create, îndrumate și influențate de P.C.R — rezervor de cadre și energii revoluționare, mijloc im- 
portant de stringere a legăturilor partidului cu masele în anii 1921— 1944. 

România. Au apărut însă numeroase studii, articole şi comunicări, care 
constituie tot atitea eontribuţii la elucidarea problemei enunțate gi în 
acelaşi timp părți componente ale unei viitoare monografii pe problematica 
enunțată mai sus 18. 

O atenţie din ce în ce mai mare a acordat partidul comunist întăririi 
legăturilor sale cu satele !?. Alături de obiectivul de mare interes pentru 
țărănime, lupta pentru pămînt, lupta împotriva primejdiei fasciste a 
constituit pentru partidul comunist o a doua pistă principală pe care 
s-a întîlnit cu țărănimea. Nu au fost puţine la număr prilejurile în care 
lupta antifascistă a trecut chiar pe primul plan în cadrul unora dintre 
acţiunile ţărăneşti. Din multitudinea întrunirilor, a manifestaţiilor şi a 
celorlalte acțiuni de acest gen desfăşurate în acei ani, reținem cu titlul de 
exemplu una dintre ele, desfăşurată la 8 februarie 1936 la Turnu-Severin. 
Aici, în cadrul unei întruniri convocate de Blocul democratic, organizaţie 
de masă legală condusă de P.C.R., au participat delegaţi ai țărănilor din 
16 comune. Luînd cuvîntul, Athanase Joja, secretarul general al Blo- 
cului democratic, „a salutat pe participanţi, scoțînd în relief importanța 
acţiunii pornită de membrii ţărani ai Blocului (democratic. — n.n.) care 
au înţeles să trezească pe frații lor de muncă la conștiința drepturilor lor”. 
„„Părănimea — spunea el în continuare — trebuie să înţeleagă că salvarea 
nu-i poate veni de la ciocoime, ci numai de la o acţiune comună a păturilor 
exploatate : țărănimea şi muncitorimea”. Luînd cuvîntul din partea parti- 
dului comunist, Ilie Pintilie, secretar al C.C. al P.C.R., arăta în continuare : 
„Trebuie să luptăm pînă la ultima suflare împotriva fascismului, fiindcă 
pătura producătoare orăgenească şi sătească vor suferi grozav de pe urma 
lui”. Concluzia cu care se încheia această semnificativă întrunire era 
simbolic exprimată în cuvîntul muncitorului metalurgist Nicolae Cristea. 
Rezolvarea situaţiei grele prin care trecem, spunea el, o vom găsi „numai 
unind forțele țărănești şi muncitorești în lupta pentru o adevărată demo- 
crație muncitorească și ţărănească, strîns legate într-un front popular 
antifascist” 20. 

Cum este şi normal, pe planul demascării fascismului și al luptei 
practice împotriva lui, o contribuţie de seamă au adus-o intelectualii demo- 
craţi, patrioţi 21, Într-o etapă de mari frămîntări sociale şi politice ca cea 


18 Ne referim la Lupta muncitorilor metalurgiști din România impotriva exploatării ca- 
pitaliste și a pericolului fascist (1934 — februarie 1938) de Gh. I. Ioniţă şi C. Botoran, în „Analele 
„+, nr. 3/1965, p. 52-68; Acţiuni ale minerilor din Valea Jiului desfășurate impotriva exploatării 
capitaliste și a pericolului fascist tn perioada 1934—1937, de Gh. I. Ioniţă, în „Analele...”, nr. 
6/1964, p. 14—26 ; Date privind mișcarea grevistă în timpul dictaturii regale de Al. Gh. Savu, în 
o lele. ..”, nr. 5/1963, p. 65—80 ; Realizarea Frontului unic muncitoresc — moment de tnsemnă- 
tale istorică în lupta de eliberare a poporului român de Gh. Țuțui, în „Anale de istorie”, nr. 
2/1969, p. 3—15. i 

19 Vezi pe larg date privind această problemă în lucrarea Alianța clasei muncitoare cu 
țărănimea muncitoare în România, Bucureşti, Edit. politică, 1969, p. 143—243. 

20 Arh. C.C. al P.C.R., fond. 6, dos. 9 084, f. 119; dos. 1190, f. 48—51. 

21 În literatura de specialitate, această concluzie se desprinde din numărul mare de lu- 
<rări, studii şi articole publicate, dintre care ne rezumăm a aminti cu titlu de exemplu doar cîteva: 
Titu Georgescu, Intelectuali antifasciști în publicistica românească, Edit. ştiinţifică, 1967 ; I. M. 
Oprea, Poziția unor personalități științifice și culturale din România față de problemele războiului, 
fascismului și independenţei naționale, în Din lupta antifascistă pentru independența și suverani- 
tatea României, Edit. militară, 1969, p. 104—129; Gh. I. Ioniţă, Corpul didactic universitar — 
o prezență activă şi eficientă în mișcarea democratică, antifascistă din România (1933 — 
1944), în „Revista învățămîntului superior”, nr. 1/1968, p. 16—28. 

cuprinzînd anii la care ne referim, tot ce a avut mai de preţ intelectuali- 
tatea noastră — savanți, scriitori şi artişti al căror renume depăşise de 
mult granițele țării — s-a situat de partea forțelor democratice, a militat 
prin fapta şi opera lor, în spiritul chemărilor partidului comunist, împotriva 
fascismului, a afirmat năzuințele de independenţă şi de suveranitate ale 
poporului nostru, s-a ridicat împotriva înrobirii străine, a nesocotirii dem- 
nităţii naţionale. O trăsătură a antifascismului intelectualităţii româneşti 
a constituit-o faptul că manifestările sale nu erau izolate de mișcarea 
antifascistă a celor mai consecvente forţe ale democraţiei : clasa muncitoare 
şi organizaţiile sale. 

Lupta împotriva ideologiei şi politicii fasciste a mobilizat tot ce avea 
mai bun intelectualitatea românească, care înţelegea că ora gravă a isto- 
riei îi poruncea să-și fixeze atitudinea. „Astăzi — scria Camil Petrescu în 
1936 — oricărui intelectual i se cere să se pronunţe”. În ce direcţie să se 
pronunțe ? Răspunsul la această întrebare majoră purta girul autorităţii 
lui Mihail Sadoveanu, care arăta că datoria intelectualilor patrioți era de 
a se situa „pe linia de progres pe care au urmat-o intelectualii din toate 
timpurile”. 

Nenumăraţi intelectuali de prestigiu au înfierat în acei ani fascismul 
şi hitlerismul în general, activitatea trădătoare antinaţională şi antipopu- 
lară a legionarilor şi a celorlalte organizaţii fasciste în special. Condam- 
narea Gărzii de fier era făcută de pe postamentul solid al intereselor vitale 
ale patriei, al apărării democraţiei, independenţei şi suveranităţii, a însăşi 
integrităţii statului naţional unitar român, grav amenințată de fascism. 
„Dacă este un dușman al națiunii, el este, pretutindeni ca şi la noi, fascis- 
mul — aprecia Lothar Rădăceanu în „Şantier” din 1 noiembrie 1933. 
— Nimic nu poate fi mai antinaţional decît hitlerismul, cel german în 
primul rînd şi, întocmai ca el, cel ce se dezvoltă sub o formă românească, 
sub ochii noștri în România”. ,,Fascismul — menţiona Kovacs György în 
cotidianul clujean ,„Uj Szö” din 2 februarie 1936 — vrea să răpească nu 
numai pîinea muncitorului, pămîntul ţăranului sărac și uneltele micului 
meseriaş, el vrea să nimicească și ultimele rămăşiţe ale democraţiei din 
țara noastră”. În chip asemănător, Petre Constantinescu-laşi scria în 
„Buletinul mişcării antifasciste” din 12 noiembrie 1933 : „Oricum privim 
fascismul, el este un generator de războaie. El gestează cel mai groaznic 
război, acela al distrugerii totale pe bazele progresului tehnic. În faţa lui 
se ridică însă o pavăză uriaşă, care-l va zăgăzui : muncitorimea de la oraşe 
şi sate”. În apărarea intereselor primejduite ale maselor muncitoare îşi 
ridica energic glasul şi Athanase Joja în articolul Fascismul: expresie a 
capitalului monopolist, publicat în „Cuvîntul liber” din 4 ianuarie 1936. 
„Aprecierea justă a fenomenului fascist — preciza el — nu reprezintă 
un simplu interes teoretic, ci o covîrșitoare importanţă practică. Lămuri- 
rea naturii fascismului, dreapta sa înțelegere, e o condiție esenţială a unei 
juste tactici antifasciste a forţelor muncitoreşti şi democratice, amenin- 
țate direct de ofensiva anticapitalistă a batalioanelor de asalt, coman- 
date, prin mijlocirea ducilor, fiihrerilor şi căpitanilor, de statul-major al 
marelui capital”. N.D. Cocea, relevînd necesitatea stringentă ca „nebuniei 
lui Hitler” să i se pună capăt, cerea ca „tot tineretul, toți proletarii şi 
intelectualii cu adevărat democrați să se unească și să înceapă o cruciadă a 

păcii, a înfrățirii dintre popoare şi a realizării unei democrații sincere” 22, 
Ideile nobile ale luptei pentru apărarea păcii, periclitate de uneltirile răz- 
boinice ale Germaniei hitleriste și ale sateliților săi, au fost permanent 
prezente în publicistica lui Geo Bogza. De ororile războiului pregătit cu 
febrilitate de Hitler, scria Geo Bogza în „Lumea românească” din 13 
iunie 1938, „nimeni nu mai trebuie să se îndoiască. Această oribilă amenin- 
tare care pianează asupra noastră e un motiv grav şi e un motiv tragic 
pentru întreaga omenire de a se ridica din toate puterile împotriva răz- 
boiului viitor”. 

Cu multă vigoare, profesorul comunist Ilie Cristea scria în articolul 
Imponderabilul decide, apărut în „Cuvîntul liber” din 11 aprilie 1936: 
„Unii susţin orientarea spre Germania fără să le pese prea mult de inte- 
gritatea, hotarelor. În numele naţionalismului intransigent, ei sînt dispuși 
să accepte pentru ţară şi situaţia de colonie germană, numai ordinea 
capitalistă să rămînă în ființă. Dacă nu mai pot fi patroni, se mulţumese 
să se transforme în lachei. Presa lor cade în extaz în faţa erupţiilor iste- 
rice ale cancelarului german”. Avertizind căpeteniile organizațiilor fas- 
ciste, elemente iresponsabile şi trădătoare, asupra gravelor primejdii la 
care expuneau țara, semnatarul acestor rînduri conchidea: ,,Cei care se 
lasă atrași în mirajul puterii germane vor avea să-şi regrete gestul”. 

Dezvăluind primejdia pe care o reprezenta fascismul pentru cultură, 
George Macovescu asocia în „Cuvîntul liber” din 25 mai 1935 semnificaţia, 
acestui lucru cu situaţia existentă în Germania hitleristă, unde, în acele 
momente de dominație a fascismului, „prostia a luat locul inteligenţei, 
incapacitatea a detronat cultura, brutalitatea a luat locul simțirii și forța 
musculară pe acela al gîndirii”. În dorinţa de a insufla încredere în opinia 
publică din România asupra inevitabilității înfrîngerii fascismului, marele 
muzician George Enescu își exprima în „Cuvîntul liber” din 17 martie 
1934 convingerea fermă potrivit căreia „cultura va trăi... Prea e mare patri- 
moniul ce l-au acumulat atitea secole de trudă şi credință pentru a face 
dintr-o dată TABULA RASA din tot ce am strîns şi am asimilat. Impa- 
suri a mai avut omenirea. Şi le-a răzbit pe toate cu o vitalitate eroică. 
Nu-i va lipsi curajul nici de data aceasta. Trebuie să credem că vom 
ÎNVINGE”. 

Pe măsură ce primejdia hitleristă creștea în întreaga Europă, în 
momentele în care sub amenințările urgiei fasciste popoarele se mobilizau 
tot mai activ în vederea organizării rezistenţei, în România intelectuali- 
tatea progresistă s-a concentrat tot mai mult pe problemele luptei pentru 
apărarea fruntariilor patriei, a independenței şi a suveranității naționale. 


De la catedra pe care a slujit-o vreme de jumătate de veac, prin 
articolele zilnice apărute în ,„,„Neamul românesc” sau în alte ziare, prin 
conferințele pe care le ţinea în toate colțurile ţării, ca şi la numeroase 
reuniuni internaționale, reputatul istorie român Nicolae Iorga a arătat 
permanent primejdia pe care o constituiau ideologia hitleristă și milita- 
rismul german. Cercul atît de larg al preocupărilor lui Iorga, care, pornind 
de la interesele propriului său popor, îmbrăţișa deopotrivă interesele altor 
popoare amenințate şi, în genere, valorile umane permanent aflate în 
primejdie, făcea din istoricul român o figură proeminentă a rezistenţei 


22 Clopotul”' din 20 octombrie 1933. 

europene împotriva Germaniei hitleriste. În slujba acestei acţiuni, Iorga 
aducea, o energie veşnic trează şi adinca sa cunoaştere a trecutului, pres- 
tigiul său de savant, condeiul său de neîntrecut polemist. De aici şi ecoul 
deosebit; al acțiunilor sale, cărora forţele adverse legionare nu i-au putut 
pune capăt decît prin suprimarea fizică a autorului lor, prin asasinat. 

Asemenea lui Nicolae Iorga, şi alţi intelectuali de prestigiu au stat 
în acei ani alături de forţele democratice, slujind cu patriotism cauza apă- 
rării pămîntului strămoșesc de urgia hitleristă (Nicolae Titulescu, Petre 
Andrei, ©. Băicoianu, Mitiţă Constantinescu, Grigore Filipescu, Nicolae 
Lupu, Dem. Dobrescu, Grigore Iunian ş.a.). 


O vie și extrem de necesară acțiune s-a dus prin coloanele presei 
democratice a vremii pentru demascarea celor mai „nevinovate? nuanțe 
sub care se ascundea ascensiunea fascismului. Împotriva fascismului s-au 
pronunţat străluciții reprezentanţi ai culturii românești, patrioţi luminaţi, 
conștienți de gravitatea primejdiei hitleriste. M. Sadoveanu i-a înfierat cu 
indignare pe legionari ca „partizani năimiţi ai lui Hitler” ; „,Hitlerismul e 
o rătăcire a timpurilor de după război — scria el —, o enormă sălbăticie 
şi o revenire la epoca de piatră”. Spiritul umanist al lui Enescu respingea 
cu aversiune nazismul : „Nu recunosc în Germania de azi nimic din măre- 
tia celor ce au sfințit geniul german în secolele trecute” 23. Plin de mînie 
şi demnitate patriotică a demascat N. Iorga cîrdăşia dintre căpitanul”? 
german și „căpitanii? români, legaţi prin „zvastica berlineză comună”! ; 
cu marea sa autoritate, savantul patriot lansa o chemare la vigilenţă pen- 
tru apărarea independenţei și integrităţii teritoriale amenințate de Germania 
nazistă : „Fereşte-te, popor al meu, căci mari primejdii ţi se pregătesc...”. 

Semnificative demascări ale fascismului aflăm de asemenea şi 
într-o serie de articole semnate de Iorgu Iordan, Despre fascism („Beoul” 
din 1 iulie 1934), Andrei Oțetea, Revoluţia naţional-socialistă în Germania 
(„Viaţa românească” din iulie-august 1935), Eduard Mezincescu, Situ- 
ația țărănimii, în Germania hitleristă („Tara de mîine” din ianuarie- 
februarie 1937) ş.a. 

Spre cinstea lor, intelectualii patrioţi au dat în publicistica vremii 
riposte energice reacţiunii şi fascismului, ideologiei acestora, lui Nae Iones- 
cu și acoliților săi întru metafizică şi trăirism, promotori ai celei mai 
tenebroase dintre „.filozofii”, cea legionară. Bătălia cu fascismul, cu ideo- 
logia gîndiristă-ortodozxistă, cu cea deghizată sau direct legionară a fost 
aspră şi aprigă, angajînd nume prestigioase ale culturii, ştiinţei, artei, 
literaturii şi publicisticii militante, atent îndrumate de partidul comu- 
nist, avangarda a tot; cea ce a reprezentat în acei ani pe plan ideologie 
mai bun, mai nobil şi mai înălțător în ţara noastră. 

În perioada la care ne referim, cu contribuţia efectivă a intelectu- 
alilor patrioţi, partidul comunist a făcut să circule ideile cele mai înaintate 
cu privire la artă şi la literatură. Din inițiativa partidului s-au purtat 
discuţii în presă, în întruniri publice şi la o serie de simpozioane despre 
realism în artă şi literatură, despre rolul scriitorului în societate, despre 
umanismul artei, despre caracterul naţional al artei şi literaturii, despre 
apărarea tradiţiilor culturale ale poporului român, despre arta populară, 


23 „„Gazeta” din 1 ianuarie 1936. 

despre valoarea marilor creatori de artă şi literatură română din trecut. 
Desigur, cercetătorul nu va găsi punctele de vedere ale partidului în aceste 
probleme concentrate într-o singură publicaţie sau simpozion, dar, răs- 
foind cu atenţie ziarele şi revistele din acea vreme, legale şi ilegale, le 
va descoperi fie exprimate direct, fie în reacţia literaţilor faţă de ele. 

Cum s-au reflectat aceste discuţii în creaţiali terară? Este de acum 
un lucru constatat că al patrulea deceniu a produs o literatură valoroasă 
în ansamblul ei. Mihail Sadoveanu, Liviu Rebreanu, Camil Petrescu, 
Cezar Petrescu, George Călinescu au ridicat în acea perioadă proza română 
pe o treaptă superioară faţă de deceniile trecute. Realismul acestei proze, 
înțeles în sensul larg al noţiunii, era o consecință a problematicii vremii 
respective, la rîndul ei determinată de lupta maselor muncitoare conduse 
de Partidul Comunist Român. Nu e o întîmplare că în acel deceniu de mari 
frământări sociale în România, de greve muncitoreşti, de răzmeriţe ţără- 
nești, de proteste ale intelectualilor, de luptă patriotică pentru apărarea 
independenţei ţării, împotriva fascismului, Sadoveanu a conceput şi a 
scris în parte Fraţii Jderi, Liviu Rebreanu a publicat; Răscoala, Camil 
Petrescu Patul lui Procust, Cezar Petrescu 1907. Nu e o întîmplare că, 
în acea vreme, cînd forțe acaparatoare din afară, sprijinite pe cele mai 
reacționare cercuri din interior, tindeau la deplina înrobire politică şi 
economică a ţării şi în acest scop ne contestau trecutul, contestau continui- 
tatea existenţei noastre şi în special prezenţa unei culturi româneşti de-a 
lungul veacurilor, George Călinescu a scris Istoria literaturii române de 
la origini şi pînă în prezent şi Viaţa lui Mihail Eminescu. 

În împrejurările în care se manifesta asupra culturii o presiune 
ideologică obscurantist-fascistă, de falsificare, de negare şi defăimare a 
creaţiilor tradiţionale, critica literară marxistă și progresistă lupta per- 
severent pentru a menţine neîntinată creaţia măiastră a lui Mihail Emi- 
nescu, Ion Luca Caragiale, Ion Creangă, George Coşbuc şi a celorlalți 
reprezentanţi ai culturii românești, întîmpinînd în acelaşi timp cu căldură 
operele de reală valoare ale scriitorilor contemporani, continuatori ai 
tradiţiilor progresiste ale culturii românești şi cunoscători ai năzu- 
ințelor maselor populare. Pe această din urmă linie se situau Mihail 
Sadoveanu, „una din figurile reprezentative ale culturii române — cum 
îl califica un ziar al vremii —, figură care va rămîne și sub unghiul de 
privire schimbat al unei Românii proletare de mîine” ; Liviu Rebreanu, 
care prin epopeea Răscoala şi-a dobîndit; locul de pionier al romanului 
gocial contemporan românesc ; Tudor Arghezi, care prin ceea ce publicase 
pînă în 1937 era deja situat „pe treapta cea mai de sus a tinerei noastre 
poezii românești”. Contribuţii prestigioase în patrimoniul vieţii artistice 
româneşti au adus în acei ani George Enescu, Constantin Brâncuși, N.N. 
Tonitza, Aurel Jiquide ş.a. 


Valoroşi oameni de. știință şi de cultură cu orientări materialiste în 
activitatea lor științifică au fost purtători ai curentului democratic, 
progresist în cultura şi ştiinţa românească. Dragomir Hurmuzescu, 
G. Atanasiu (fizică), G. Țiţeica, S. Stoilov (matematică), Gh. Marinescu, 
C. I. Parhon, D. Bagdazar (medicină), Athanase Joja (filozofie) şi mulţi 
alții s-au situat pe poziții materialiste în interpretarea unor importante 


probleme „teoretice, CUG daarnaa. po 2cticii ştiinţifice. Împo- 

triva propovăduitorilor ideologiei obscurantiste fasciste (Nae Ionescu, 
Nicolae Rogu, Nichifor Crainic, M. Manoilescu etc.) s-a manifestat un 
important număr de filozofi, istorici, sociologi şi psihologi. Printre a- 
ceştia se aflau, deşi unii cu multe inconsecvențe, Nicolae Iorga, Petre 
Andrei, Mihail Ralea, Dimitrie Gusti, P.P Negulescu, Tudor Vianu, D. 
D. Roşca, Mircea Florian, Dan Bădărău, Alexandru Posescu ş. a. 

Un sector important în care s-a desfășurat o susţinută luptă pentru 
apărarea, valorilor culturale şi a culturii însăşi l-a constituit activitatea 
de demascare a obscurantismului, a misticismului religios, a supersti- 
țiilor de tot felul, care stăpîneau anacronic mintea oamenilor. Pe această 
linie s-au înscris nenumăratele articole demascatoare apărute în presa 
vremii, cum a fost de pildă, cel semnat de Alexandru Philippidi în „Adevărul 
literar şi artistic” din 31 ianuarie 1937 (Misticismul, infiltratie antiromă- 
nească), pe această linie s-a înscris acţiunea practică de dezvăluire 
a josniciei înscenărilor maglavitiene asupra ,„„minunilor” umilului cioban 
Petrache Lupu, pe aceeaşi linie s-au înscris alte variate acţiuni de demas- 
care a propagandei mistice desfășurată de organizaţiile fasciste, şi în pri- 
mul rînd de Garda de fier. | 

O vie activitate au desfăgşurat-o intelectualii democrați pe linia 
apărării integrităţii fruntariilor naţionale, a independenţei şi suverani- 
tății naționale. „Politica internă şi externă a fascismului se desfăşoară 
în mod absolut paralel — arăta Iorgu Iordan în articolul Fascismul și 
pacea apărut în „„Ecoul” din 7 iulie 1934 —, cum nici nu se poate almin- 
trelea, şi amândouă constituie o mare primejdie pentru interesele adevă- 
rate ale omenirii”. În aceeaşi ordine de idei, cu adîncă înţelegere și răspun- 
dere pentru soarta țării, Vasile Maciu se întreba în articolul Relaţii franco- 
române : „Care vor fi deci relaţiile de azi şi de mîine ale României cu 
Franța? Vom continua legăturile care ne-au folosit atît de mult în trecut, 
rămâînînd în interior pe tărîm democratic, sau ne vom remorca Germaniei 
şi culturii germane, ca în epoca de umilire a României mici pentru a fi 
pe placul fasciștilor de la noi? Întrebarea aceasta, care ar fi părut nefi- 
rească acum zece ani, se pune astăzi cu atît mai stăruitor, cu cît sînt 
în ţară partide politice şi curente ideologice care cer apropierea de Ger- 
mania hitleristă gi de Italia fascistă, fiindcă aceste ţări sînt conduse de 
dictatori fasciști” 24. 

O contribuţie de preţ a adus intelectualitatea în acei ani prin in- 
termediul publicisticii la miscarea de solidaritate cu lupta antifascistă a 
altor popoare. Pe această linie se înscriu, de pildă, articolele semnate de 
Petre Constantinescu-laşi, Fascismul şi războiul („Buletinul mișcării anti- 
fasciste” din 12 noiembrie 1933) şi Evenimentele din Germania (,,Clopotul” 
din 6 iulie 1934), Dumitru Almaș, Reocluţia mută („Lumea românească” 
din 6 noiembrie 1937), Ilie Cristea, Lovitura iminentă („Cuvîntul liber” 
din 18 iulie 1936) etc. Sentimente de profundă simpatie a exprimat in- 
telectualitatea din România în legătură cu orientarea realistă, democra- 
tică şi antifascistă pe care o avea Franţa Frontului popular antifascist 
în acei ani. Aceste sentimente și manifestaţiile deschise de solidaritate 
cu această țară sporeau în condiţiile în care, cum citim într-un document 
al vremii elaborat de asociaţia „Tinerimea amică româno-franceză”, 


24 „„Gindul vremii” din 15 decembrie 41937. 

„poporul românesc, apropiat sufleteşte de Franţa, nu poate uita trecutul 
care îl leagă de ţara care a încălzit la flacăra ei şi spiritele mari ale noastre, 
oameni care au clădit şi înălţat România” %. 

O formă obişnuită de exprimare a hotăririi de luptă antifascistă, 
antihitleristă a maselor o reprezenta organizarea unor mari întruniri 
populare. Adeseori aceste întruniri se sfîrgeau prin puternice manifestații 
antifasciste, pentru pace, prin organizarea de demonstraţii de stradă. 
Din numărul impresionant de întruniri pe care le-a înregistrat istoria în 
acei ani, ne mărginim aici a ne referi la puternicele întruniri antifasciste 
organizate în cursul anului 1933 în capitală şi în alte centre ale ţării de 
către Comitetul naţional antifascist, la impresionantele întruniri ţărăneşti 
organizate pe meleagurile hunedorene de către Frontul plugarilor, la gran- 
dioasa întrunire de la sala ,,Tomis” din capitală convocată de comitetele 
cetăţeneşti la 1 septembrie 1935, după care „miile de oameni s-au încolonat 
şi au manifestat pe străzi pentru democraţie şi pentru frontul popular”36, 
la şirul de întruniri convocate de Blocul democratic şi de alte organizaţii 
de masă legale în cadrul campaniei electorale de pregătire a alegerilor 
parlamentare parţiale de la 18 februarie 1936 în judeţele Hunedoara şi 
Mehedinţi, întrumri desfășurate la Turnu-Severin, Deva, Hunedoara, în 
numeroase comune şi în cadrul cărora au luat cuvîntul nenumărate şi 
binecunoscute personalități ale vremii, printre care dr. Petru Groza, 
Ilie Pintilie, Petre Constantinescu-laşi, Athanase Joja, C. Popovici, 
S. Callimachi, Petre Andrei, M. Ghelmegeanu, N. Lupu, Miron Belea, 
Romulus Zăroni, Ion Moga Fileriu, M. Macavei, N. Bucurescu, Vasile 
Bigu, C. 'Trandafirescu, Augustin Almăşan, Gh. Micle, Nicolae Cristea 
§. a. Amintim, de asemenea, marile întruniri antifasciste, pentru pace, 
convocate în 1936 de Comitetul român al R.U.P. la București, Cluj, 
‘Iaşi, Galaţi etc., întrunirile electorale convocate de Uniunea democratică 
în cadrul campaniei de pregătire a prezentării unite a forțelor democratice 
în alegerile parlamentare din decembrie 1937, întrunirile cu un asemenea 
caracter din anii dictaturii regale ş.a.m.d. Nota comună a acestor întru- 
niri şi a altora asemenea lor a constituit-o spiritul combativ şi dîrz în care 
s-au desfăşurat, atitudinea hotărită, democratică, antifascistă a maselor 
ce au populat pînă la refuz sălile în care s-au desfăşurat, de cele mai multe 
ori sute şi uneori mii de oameni ce nu mai încăpeau înăuntru rămînînd 
în stradă şi manifestînd ore în şir pentru democraţie, contra pericolului 
fascist, pentru pace, pentru apărarea independenţei şi suveranităţii ţării. 

Un loc dintre cele mai importante l-a ocupat în activitatea antifascistă 
a maselor organizarea de demonstraţii de stradă. O impresie profundă a 
produs, de pildă, opiniei publice întrunirea antifascistă de la 23 ianuarie 
1936, organizată de Frontul studențesc democrat la sediul său din Calea 
Victoriei. Urmată de o puternică demonstraţie de stradă antifascistă, ac- 
ţiunea s-a soldat cu ciocniri puternice între miile de demonstranți și elemen- 
tele huliganice legionare, care au intervenit; pe parcurs pentru a le sparge 
manifestaţia2?. O puternică manifestaţie de stradă au organizat la 13 martie 
1936 în capitală şi Blocul democratic, comitetele cetățenești şi alte orga- 


25 Dimineața” din 16 noiembrie 1937. 
25 „Adevăruľ’ din 3 septembrie 1936. 

nizaţii legale. Începută în vecinătatea sălii „Aro”, manifestaţia urma să 
se continue în fața Legaţiei Franţei, în semn de salut și de solidaritate cu 
Frontul popular antifascist înfăptuit în această ţară şi în faţa Legaţiei 
Germaniei, în semn de protest împotriva agresivităţii hitlerismului şi pla- 
nurilor sale expansioniste spre răsărit, planuri care puneau în mare pericol 
integritatea, independenţa şi suveranitatea României. Împotriva mani- 
festaţiei, poliția a intervenit şi de astă dată cu brutalitate, operînd mai 
multe arestări și confiscînd plancardele cu care demonstrau sutele de oa- 
meni25, O lună mai tîrziu, la 24 mai 1936 întrunirea convocată de comi- 
tetele cetăţeneşti la sala „Tomis” a căpătat aspectul unei mari demon- 
straţii antifasciste, la care au luat parte peste 25 000 de oameni convocați 
de P.C.R. şi de organizațiile de masă legale, îndrumate de partid”. 

Una dintre cele mai impresionante demonstrații democratice, antifas- 
ciste care a avut loc în anii la care ne referim a constituit-o marea mani- 
festaţie convocată de P.N.Ţ., la 31 mai 1936, în București și în alte centre 
ale tării, care, la chemarea P.C.R. şi cu concursul organizaţiilor de masă 
legale, s-a transformat într-o măreaţă demonstraţie antifascistă, numai 
la București participînd la ea peste 100 000 de oameni%. 


În anii dictaturii regale, pe fondul general al luptei de masă pentru 
apărarea integrităţii teritoriale, a independenţei și a suveranităţii naționale, 
P.C.R. şi organizaţiile democratice, care au fost silite să-şi desfășoare ile- 
gal activitatea, au acţionat de asemenea pentru organizarea unor mari 
întruniri antifasciste. Rămiîn în acest sens înscrise pentru totdeauna în is- 
torie grandioasele manifestații de stradă cu prilejul zilelor de 1 Mai, mai 
ales cele din anul 193983!, în capitală luînd parte atunci peste 20 000 de ce- 
tățeni, şi mai ales șirul demonstrațiilor dela finele anului 1940, declanşate 
ca urmare a impunerii țării noastre a odiosului dictat de la Viena de către 
Germania hitleristă şi sateliții săi??. Spiritul combativ în care se desfă- 
şurau demonstrațiile antifasciste din România a făcut o impresie deosebită 
pe plan internațional, fiind remarcat în mai multe -înduri de la tribuna 
unor mari congrese, cum s-a întîmplat la Conferinţa mondială pentru apă- 
rarea păcii și democraţiei, ținută la Paris la 13—14 mai 193933, unde s-a re- 
levat că manifestaţiile de la 1 Mai 1939 din Bucureşti erau ,,o dovadă că 
poporul român se raliază la mişcarea antifascistă și că voinţa sa este de a 
lupta în mod real împotriva agresorului şi fascismului” 34, 


În împrejurările în care, în scopul de a lovi în partidul comunist şi 
în mişcarea revoluționară, antifascistă, cercurile guvernante au organizat; 


238 Arh. C.C. al P.C.R., fond. 1, dos. 193, f. 345. 

29 Ibidem, fond. 1, inv. 8, Internaționala Comunistă, dos. 156, f. 24—25. 

39 Pentru detalii vezi articolul lui Gh. I. Ioniţă, Demonstraţiile populare antifasciste din 
31 mai 1936, în „Analele. .."”, nr. 4/1966, p. 8;—100. 

31 Vezi studiul lui O. Matichescu, Întraniri și demonstrații ale oamenilor muncii din Ro- 
mânia impotriva exploatării capitaliste, pericolului fascist şi de război desfășurate cu prilejul zilei 
de 1 Mai în perioada dictaturii regale, în „Analele. ..”, nr. 2/1964, p. 63—84. 

2 Detalii vezi în suita de articole publicate de V. Bunescu în revista ,,Analele...”, nr. 
6 1964 (p. 73—74), nr. 3/1965 (p. 82—92), nr. 1/1966 (p. 43—54), nr. 6/1966 (p. 93—102), nr. 
1 1968 (p. 69—84). 

33 Despre aceasta am relatat pe larg în revista „Analele. ..”’, nr. 6/1966, p. 83—89, în co- 
municarea intitulată Adeziuni ale forfelor democratice din România la Conferinfa mondială 
pentru apărarea păcii și democrației (Paris, 13 — 14 mai 1939). 

34 Arh. C.C. al P.C.R., fond. 1, dos. 211, f. 169. e 

un şir de monstruoase înscenări judiciare unora dintre cei mai buni fii ai 
poporului român, o permanentă preocupare şi-au făcut partidul comunist 
i organizaţiile de masă din sprijinirea comuniştilor și antifasciștilor în 
procese, din ajutorarea lor morală și materială pe timpul detenţiunii, din 
ajutorarea familiilor lor rămase fără sprijin. Larga campanie de sprijinire 
morală și materială a acestora, de solidaritate cu ei întreprinsă de P.C.R. 
şi de organizaţiile de masă legale determina un ziar să constate cu drep- 
tate că „prin marele număr de adeziuni de solidarizare cu acuzaţii, trimise 
din toate unghiurile ţării, s-a dovedit că mișcarea antifascistă este mișcarea 
întregului popor muncitor din România” 3. 

Pentru a spori eficienţa mișcării generale antifasciste din România, 
partidul comunist s-a orientat, îndeosebi începînd din anii 1935 — 1936, 
spre concentrarea într-un front comun antifascist a tuturor organizaţiilor 
revoluționare, democratice, lăsînd totodată deschise porţile pentru toate 
partidele, grupările şi organizaţiile de alte nuanţe politice dornice a co- 
labora la o înfruntare făţișă cu fascismul, cu propaganda sa demagogică 
şi cu acţiunile sale deşănțate. În acest sens, P.C.R. a şi adresat în mai multe 
rînduri apeluri celor mai diverse partide şi grupări politice. 

În această activitate au fost obținute o serie de succese importante, 
a căror relevare într-o asemenea discuţie este neapărat necesară. Blocul 
democratic a fost cel care la 26 noiembrie 1935, la fel cum făcuse Frontul 
plugarilor cu Madosz-ul la 24 septembrie 1935 la Băcia, a încheiat la Bu- 
curești un acord de colaborare democratică, antifascistă cu Partidul So- 
cialist (Popovici). „încheind acest acord— se specifica în documentul 
adoptat—, cele două organizaţii sînt convinse că exprimă, prin concen- 
trarea acţiunii lor, realitatea năzuinţelor, luptelor şi organizării mulțimilor 
muncitoare de la orașe și sate, a intelectualilor, micilor comercianți, mi- 
cilor industriaşi, meseriașilor, funcţionarilor, pensionarilor şi a tuturor 
acelora care sînt expuşi pericolului fascist, creator de mizerie, război şi 
lagăre de concentrare”. Organizațiile semnatare, se arată în continuare, 
„cred că acordul încheiat este expresia nu a discuţiei dintre comitete şi 
delegaţi, ci îşi are originea în frămîntarea și acţiunea mulțimilor munci- 
toare care doresc unirea forțelor democratice, fiind hotărîte, să înfrunte, 
prin toate mijloacele legale de masă, orice fel de aventură dictatorială 
fascistă-hitleristă”? 26, 

Răspunziînd chemărilor P.O.R., Petre Constantinescu-lași, prege- 
dintele Blocului democratic, L. Bânyai, secretarul general al Madosz-ului, 
şi C. Popovici, liderul Partidului Socialist, au desfășurat rodnice tratative, 
ajungînd la realizarea unei colaborări mai largi democratice, antifasciste, 
între toate aceste forțe politice. Ca o expresie a acestei înțelegeri şi a ade- 
rării la ea și a Frontului plugarilor, avea să se încheie la scurt timp, la 6 de- 
cembrie 1935, acordul de la 'Țebea (jud. Hunedoara) 37. Semnificaţia aces- 
tui acord, încheiat simbolic sub gorunul legendar al lui Horia şi la mormîn- 
tul lui Avram Iancu, a fost cu totul deosetită, dovedindu-se prin aceasta 


35 Înainte” din 1 mai 1936 (subl. ns.). 

3 Arh. C.C. al P.C.R., fond. 20, dos. 4 076, f. 52. 

37 Vezi detalii în articolul lui Gh. I. Ioniță, Încheierea acordului de la Țebea (1935), mo- 
ment important în lupta P.C.R. pentru crearea Frontului popular antifascist, în ,Sargetia”’, vol. 

posibilitatea, reunirii pe platforma comună a maselor populare pe baza unui 
program de revendicări largi democratice, antifasciste. 


Este important de subliniat că acordurile la care ne-am referit, ca 
şi altele asemenea lor, au constituit temelia pe care s-a dezvoltat larga ac- 
țiune de colaborare dintre organizaţiile de masă, democratice, colaborare 
care a chezăşuit reuşita acţiunilor iniţiate în comun. 


Concluzii preţioase se pot desprinde în ceea ce priveşte aversiunea 
maselor faţă de fascism, în general, şi faţă de activitatea Gărzii de fier 
şi a grupării naţionaliste gogo-cuziste în special, din analiza campaniilor 
electorale şi a desfăşurării alegerilor parlamentare, judeţene şi comunale 
în perioada ce ne stă în atenţie. O asemenea analiză ne oferă posibilitatea 
de a aprecia, pe baza rezultatelor concrete obţinute de către fiecare din par- 
tidele și organizaţiile participante, raportul de forțe din viaţa politică a 
României acelor ani. În pofida terorii şi manevrelor de tot felul exercitate 
asupra maselor de organizaţiile fasciste, a încercărilor de a împiedica pe 
alegători de a se prezenta la urne, a demagogiei deșănţate a partidelor de 
dreapta şi fasciste, a furtului de urne şi a celorlalte samavolnicii comise, 
masele largi s-au afirmat pretutindeni în alegeri ca adversari hotărîţi ai 
oricăror tendinţe dictatoriale și fasciste, ca partizani fideli ai luptei demo- 
cratice, antifasciste. Acest lucru a rezultat, mai deplin decît în oricare alt 
exemplu ce se poate da din acei ani, cu prilejul alegerilor parlamentare 
parţiale din judeţele Mehedinţi şi Hunedoara, cînd forțele democratice 
antifasciste, raliate pe o platformă comună, au înregistrat una dintre cele 
mai prestigioase izbinzi %. 

În succesele obţinute de forţele democratice în alegeri pe ansamblul 
întregii ţări, concretizate în obţinerea unui mare număr de mandante şi 
voturi, trebuie distinsă, cu deosebire contribuţia P.C.R. la concentrarea 
forțelor democratice, după exemplul Hunedoarei şi Mehedinţiului din 
18 februarie 1936, în jurul unui candidat comun, care, indiferent de apar- 
tenenţa sa la partid, trebuia să reprezinte din momentul alegerii sale in- 
teresele şi voinţa colectivă a maselor de alegători care, de pe poziţiile Fron- 
tului democratic, îl susţinuseră în fața urnelor. 


Desigur într-o asemenea analiză nu trebuie să ne scape din atenţie 
faptul că Garda de fier, principala organizaţie fascistă din România, din 
1933 abia în alegerile parlamentare din decembrie 1937 a îndrăznit să 
ridice capul şi să emită pretenţii deosebite, în rest mulțumindu-se în ale- 
gerile comunale şi judeţene desfăşurate în intervalul amintit cu acţiuni 
de hărțuire a forţelor democratice, de terorizare şi de intimidare a lor. 

La 24 aprilie 1937, de pildă, la Iaşi, „grupările de extremă dreaptă, 
care—prin procedee împrumutate din alte țări—au crezut că vor impre- 
sionă masele prin manifestări zgomotoase şi anarhice, sînt respinse de 
corpul electoral” 3. Candidind pe lista comună a P.N.Ţ., forţele democra- 
tice din localitate (P.O.R., secțiunea locală a C.G.M., Frontul unic al func- 


38 Faptul că despre aceste alegeri s-a scris mult în literatura de specialitate ne determină 
să nu aducem detalii, ci să ne mulţumim cu trimiterea cititorului la următoarele surse: Mo- 
mente din istoria Partidului Comunist Român, Edit. politică, 1966, p. 103—112, și studiul lui 
Gh, I. Ioniță, Succesul forțelor democratice sub conducerea P.C.R, tn alegerile parțiale din fe- 
bruarie 1936, în „Analele...*, nr. 5/1961, p. 51—63. 


% Adevărul” din 27 aprilie . 

ționarilor etc.) au obținut 4 417 voturi, cu 2 857 mai multe decît gogo- 
cuziștii, care aveau înscris pe liste pe însuși A.C. Cuza, și cu 1 065 mai multe 
chiar decit; lista guvernamentală“. „Cu tot valul demagogiei folosite— 
arăta un ziar al vremii—, cu toată dispoziţia electorilor de a incinta ma- 
sele cu promisiunea împărțirii pămînturilor ca pe vremea lui Cuza, cu 
toată aparatura mistică de jurăminte şi afurisenii pusă în practică, cuzis- 
mul n-a reușit să ajungă a stăpîni situaţia” 41. 

În mod asemănător s-au încheiat; şi alte alegeri din judeţele Moldo- 
vei (Vaslui, Piatra-Neamţ, Covurlui etc.)*2. Se cuvine a fi menţionat că, 
în alegerile desfăşurate pînă la acea dată, partidul „Totul pentru ţară”, 
care devenise, după aprecierea istoricului englez Seton Watson, „o mică 
bandă indisciplinată de ucigaşi'4% n-a avut îndrăzneala unei confruntări 
electorale cu celelalte partide decît în extrem de puţine locuri. La Piatra- 
Neamţ, de pildă, legionarii au participat la alegeri, dar nu individual, 
ci cartelaţi într-o aşa-zisă „Uniune naţională”, împreună cu georgiştii, 
vaidiștii şi gogo-cuziştiiti. Şi în această formulă „înfrîngerea a fost 
din cele mai nete” 4. „„Avantajul” legionarilor a constat doar în faptul că 
nu s-a putut stabili după alegeri cît anume la sută din voturi le-au fost 
acordate lor şi cît celorlalte partide şi organizaţii cartelate. 


Concluzia ce se desprinde din analiza acestor date este că, chiar în 
centrele de obîrşie a mişcărilor fasciste legionare şi gogo-cuziste, ostilitatea 
maselor faţă de acestea, era atît de mare, încît, în pofida tuturor încercărilor 
lor, ele nu s-au putut situa în alegeri în rîndul partidelor cît de cît cu pretenţii. 
Ambele partide erau „departe de a întruni majorităţi (mult trîimbiţate de 
altfel de ele în campaniile electorale—Gh.1.1.). Sensul politic al acestui 
fapt nu scapă, credem, nimănui”, atrăgea atenția cititorilor săi ziarul 
„Adevărul” la 30 aprilie 1937. 


O desfăşurare cu adinci implicații pentru poziţia ocupată de mişcarea 
fascistă, îndeosebi de Garda de fier, în viaţa politică a României au avut-o 
alegerile parlamentare din decembrie 1937, ultimele alegeri de pînă la răz- 
poi. Considerînd că aceste alegeri trebuiau să constituie pentru ea ceea ce au 
însemnat pentru Hitler alegerile din Germania din 1933, adică o posibi- 
litate legală de a pune mîna pe putere, primind și girul politic al celui mai 
mare partid al burgheziei şi moşierimii, Partidul Naţional Țărănesc, Garda 
de fier a intrat la finele anului 1937 într-o ofensivă față decare doar cor- 
pul electoral i-a putut servi argumente precise asupra nepopularităţii fas- 
cismului în ţara noastră. Argumentele concretizate în votul exprimat de 
corpul electoral erau în acelaşi timp de natură a sugera legionarilor că 
„acumulările“, despre care căpeteniile lor n-au scăpat multe prilejuri spre 
a le aduce în discuţie, nu erau încă întrunite și prin aceasta nici vorba nu 
putea fi de o reuşită în asaltarea pozițiilor guvernamentale. Cu toate aces- 
tea, cele 15,58% din totalul voturilor dovedeau că, mai mult decît oricînd 
pînă atunci, primejdia fascistă devenea iminentă. 


4 Arh. C.C. al P.C.R., fond. 1, dos. 210, f. 515-530; „„Adevărul” din 27 şi 30 aprilie 1937. 
î1 „Adevărul'” din 30 aprilie 1937. 
42 Ibidem. 
43 Hugh Seton— Waston, Eastern Europe Between the Wars 1913-1941, ‚Archon Books”, 
1962, p. 397. 
44 „Adevărul? din 27 aprilie 1937. 
45 Ibidem, din 30 aprilie 1937. ` 

Ieşirea din situația grea în care ţara se afla, ieșire hotărită de regele 
Carol al II-lea printr-o formulă-paravan—guvernarea gogo-cuzistă— şi 
apoi, după numai 44 de zile, prin instaurarea dictaturii regale, nu era o 
soluţie rezistentă. Acest lucru a fost intuit bine de Garda de fier. Timp de 
doi ani de zile pînă în septembrie 1940, aceasta a făcut eforturi spre a-şi as- 
falta calea spre putere. Cu sprijinul intern de care a beneficiat din partea 
unor cercuri şi mai ales virfuri reacționare ale burgheziei și moşierimii, 
dar mai ales datorită conjuncturii internaţionale caracterizate printr-o 
ofensivă continuă a Germaniei hitleriste și a sateliților săi, fascismul din 
România a reușit să-și creeze condiţii favorabile pentru ceea ce istoria 
ţării avea să consemneze la 6 septembrie 1940. Masele largi populare, ele- 
mentele democratice din cele mai diferite pături şi categorii sociale au ră- 
mas însă la fel de reci ca şi înainte în contactul cu propaganda legionară, 
cu dezmăţul bandelor fasciste. Antifascismul acestor mase căpăta în aceste 
condiţii noi dimensiuni, amplitudini noi şi foarte importante. 

O contribuţie de seamă la demascarea fascismului, la mobilizarea 
maselor în frontul comun de luptă pentru democraţie şi pace a adus-o 
presa antifascistă a vremii. Numai în anii 1933 — 1935, de pildă, au fost 
tipărite peste 200 de titluri de organe ale presei revoluţionare, democratice 
antifasciste : 72 în 1933, 65 în 1934 şi 70 în 1935. 


În presa ilegală a P.C.R. („„Scînteia”, „Lupta de clasă” etc.) a U.T.C. 
(„Tînărul leninist”, „„Tinăra gardă” etc.), în presa altor partide și grupări 
muncitorești (Lumea nouă”, „Proletarul” etc.), în numeroasele organe 
de presă ale sindicatelor şi mai ales în presa legală a organizaţiilor de masă, 
antifasciste, larg răspîndite în mase : „Înainte”, „Buletinul C.C. al B.M.Ţ.”, 
„Munca zilnică”, „Fabrica şi ogorul” (B.M.T.), „Buletinul A.M.R.”, „Uni- 
rea”, „Szolidaritâs”, „Osszetartâs”, „Buletinul C.C. al Ajutorului roșu”, 
„„Descătuşarea” (Ajutorul roșu), „„Amnestia” (Comitetul pentru amnestie), 
„„Apărătorul proletar” (Comitetul central de ajutorare), „Apărarea ceferiş- 
tilor” (comitetele de apărare ale ccferiștilor), „„Umanitatea”, „Năzuinţa, 
celor ce muncesc” (Liga muncii), Horia” (Frontul plugarilor), „Buletinul 
mișcării antifasciste” (Comitetul naţional antifascist), ,,Szekelyfoldi-Ne- 
pakarat”, „Sz6kelytoldi Neplap”, ,, Erdélyi Magyar Szö” (Madosz), „,Stu- 
dentul român” (Frontul studenţesc democrat), ,,Blocul” (Blocul demo- 
cratic), „Orizont” (Liga contra prejudecăţilor), „Dreptul femeii” (Frontul 
feminin), „Buletinul Grupului avocaților democrați” (Grupul avocaţilor 
democrați) etc., au fost aduse contribuţii de mare semnificaţie la susţi- 
nerea activităţii antifasciste. Toate aceste publicaţii şi altele asemenea 
lor şi-au oferit coloanele tuturor celor dispuși să colaboreze la înfierarea 
fascismului. Este de mare importanţă faptul că numărul celor care au 
colaborat pe asemenea probleme ori în strînsă legătură cu acestea a fost 
mereu în creştere, printre aceşti colaboratori numărîndu-se personalităţi 
proeminente ale vieţii politice, cultural-ştiinţitice, artistice şi publicistice 
din ţara noastră, printre care: dr. Petru Groza, Grigore Preoteasa, N.D. Co- 
cea, Ion Călugăru, Alexandru Sahia P. Constantinescu-laşi, Athanase Joja, 
Iorgu Iordan, Miron Radu Paraschivescu, Dante Gherman, Mihai Lavente, 
Vasile Malinschi, Alexandru Birlădeanu, Gheorghe Rădulescu, George 
Macovescu, Zaharia Stancu, Constanţa Crăciun, Al. Rosetti, Ilie Cristea, 
Ion Popescu-Puţuri, Geo Bogza, Demostene Botez, Ladislau Bányai, Gal 

Imre, Mezei Lajos, Vincze Ion, Barbu Rădulescu, Scarlat Callimachi, 
George Ivașcu, Andrei Oțetea, Vasile Maciu, Emil Condurachi, Miron 
Constantinescu, Ştefan Voicu, Valter Roman, Petre Pandrea, Ştefan Voitec, 
Victor Eftimiu, George Călinescu, Alfred Margul Sperber, Kovács Gyorgy, 
Iosea Bela, Eugen Jebeleanu, Ion Pas, Ella Negruzzi, Al. Mihăileanu, Oskar 
Csizek, Nagy Istvan, Gal Gabor, Tudor Teodorescu-Braniște, Nicolae 
Deleanu, Ion Felea, Stelian Niţulescu, Cicerone Theodorescu, Gheorghe 
Micle, Miron Belea ş.a. 

Este cu atît mai mare meritul slujitorilor presei antifasciste din 
acel timp, cu cît a fi gazetar „de stînga”, antifascist, în vremea cînd 
legionarii ucideau pe peronul gării Sinaia pe I.G. Duca, primul ministru 
al ţării, şi își lichidau adversarii cu cuțitul, pistolul sau pușca-mitralieră 
nu era o profesiune comodă. A combate pătrunderea fascismului în Româă- 
nia, a expune oprobiului public metodele de cumpărare a unor politicieni 
români de către hitleriști, a condamna măsurile luate de guvernanţi împo- 
triva clasei muncitoare şi maselor în general, a scrie despre partidul 
comunist, atunci cînd simpla menționare a numelui lui constituia delict 
penal, toate reprezentau acte de curaj civic, curaj plătit deseori cu jertfe. 
Cum se ştie, numărul celor care au nesocotit gravele pericole care planau 
asupră-le şi au închinat activitatea lor luptei antifasciste cu toată 
măiestria gazetărească și profunzimea sentimentelor patriotice de care 
erau animați a fost cu totul impresionant. 

Deosebit de active s-au dovedit clasa muncitoare, masele largi antre- 
nate de P.O.R. în inițierea unor acţiuni fățişe îndreptate împotriva orga- 
nizațiilor fasciste, a propagandei şi activităţii lor. Provocărilor bandelor 
fasciste pe străzi, atacării de către acestea a sediilor forțelor democratice 
le-au răspuns de fiecare dată masele prin acțiuni de protest, de combatere 
şi dejucare a planurilor fasciştilor. Faţă de atacurile întreprinse de bandele 
fasciste împotriva presei democratice, faţă de devastarea de către acestea 
a chioşcurilor de ziare şi arderea presei democratice, antifasciste, orga- 
nizaţiile democratice, masele au luat severe măsuri de apărare. 

Comitetele cetățenești, de pildă, prin manifestul, Cetăţeni ai capis 
talei, au convocat la 21 iunie 1936, masele pe străzi spre a împiedica orga- 
nizațiile fasciste să-şi realizeze planurile. Ziarul „Adevărul”, sub titlul 
Comitetele cetățenești au desfășurat o acţiune energică, îşi informa cititorii 
a doua zi că la 22 iunie pe străzile capitalei, grație muncii desfăşurate 
de organizaţiile de masă legale, „,bătăuşii în slujba hitlerismului româ- 
nesc au primit o lecţie strașnică din partea apărătorilor democraţiei” 46, 

Asemenea poziții ale maselor au făcut ca în România organizațiile 
fasciste să nu-şi poată permite ceea ce în alte ţări au reușit cu mare ușu- 
rinţă. A fost dureros pentru ele să constate că cetele de teroriști, bătăuşi 
şi spărgători de grevă şi de demonstraţii antifasciste nu le-au putut alcă- 
tui decît din huligani de profesie, adepții lor fanatici şi, în cazuri cu 
totul izolate, din elemente mic-burgheze îndeosebi confuze, din punct 
de vedere politic, dezorientate și mai mult prin ceea ce pretinsa ideologie 
legionară le oferea. Așa stînd lucrurile, acțiunile „tari”, „pilduitoare”, 
iniţiate de legionari, cuzişti sau alte nuanţe de fasciștii, au putut fi orga- 


45 „Adevărul”' din 23 iunie 1936. ` 

nizate doar cu unele şi aceleaşi cete de oameni declasaţi cărora istoria 
le-a înregistrat pentru todeauna în paginile ei profilul. 


Deosehit de active s-au dovedit masele, mișcarea democratică şi 
antifascistă în combaterea tendințelor revanşarde și revizioniste ale: 
Germaniei hitleriste şi ale acoliţilor ei, tendințe care puneau în pericol 
integritatea teritorială a României, independenţa şi suveranitatea ei 
naţională 47. Alături de P.C.R., îndeosebi Comitetul național antifascist, ` 
Blocul democratic, Uniunea democratică, Comitetul român al Reuni- 
unii universale pentru pace (R.U.P.) au organizat nenumărate acţiuni 
pe această, linie. Intensitatea lor a sporit în general după instalarea lui 
Hitler la putere în Germania în 1933 și mai ales, în a doua parte a anului 
1936, după discursul revizionist rostit de Mussolini la Milano şi după 
vizita lui Horthy în Italia. „Comitetul român al R.U.P. —se arăta 
într-o moţiune a sa —, luînd în discuţie recentul discurs al d-lui Mussolini 
şi constatind creşterea primejdiei războiului prin noul atac revizionist, 
ţine să sublinieze justeţea hotărîrilor Congresului R.U.P.de la Bruxelles 
(din septembrie 1936. — n.n.), care a făcut din apărarea inviolabilității 
tratatelor de pace şi a graniţelor actuale, în cadrul Ligii naţiunilor, o 
problemă centrală”. Moţiunea aprecia apoi că „politica externă a Româ- 
niei de pînă acum, prin care s-a aderat la blocul țărilor pacifiste — Franţa, 
Anglia, Mica Antantă, U.R.S.S. şi Înțelegerea Balcanică — și prin care 
s-a sprijinit Liga Naţiunilor, se dovedeşte singură în concordanţă cu inte- 
resele noastre naţionale... Această politică, inaugurată cu strălucire de 
Nicolae Titulescu, își găseşte astăzi, în lumina discursului de la Milano, 
verificarea totală”. Și, în încheiere, organizația sublinia că „apărarea 
păcii în fața încercărilor războinice agresive şi mobilizarea tuturor for- 
ţelor vii ale naţiunii împotriva revizionismului este astăzi o datorie cetă- 
ţenească de la care nimeni n-are dreptul să se sustragă'"48, 


În chip asemănător, un manifest elaborat de Uniunea democratică 
în februarie 1938, după ce arăta că „acei care vor să rupă alianțele noastre 
ne duc în prăpastia pierzaniei”, sublinia că „În taţa primejdiei războiului 
revizionist vom striga hotărîrea noastră de a apăra independenţa ţării 
noastre şi pacea lumii prin alianţa cu marile democraţii”. Citeva luni 
mai tîrziu, aceeași organizație a elaborat un nou manifest în care, cum 
nota un raport al siguranţei, denunța „coaliția revizionistă fascistă atât 
de nefastă a Gărzii de fier”, şi înfiera ‚atentatele şi pe atentatorii odioşi 
ai acestei mișcări, încheind cu dorința sinceră a păstrării independenței 
țării noastre” 5°, 

Aşa cum P.C.R. a indicat permanent, mişcarea antirevizionistă s-a 
împletit an de an tot mai organic cu mişcarea antirăzboinică, pentru pace. 
„Numai printr-un front unic antirăzboinic al tuturor celor ce muncesc, 
numai prin acțiunea marilor mase împotriva pregătirii războiului se va 


47 Împreună cu V. Smtrcea am publicat în volumul Din lupta antifascistă pentru indepen- 
dența şi suveranitatea României, Edit. militară, 1969, p. 41—103, un amplu studiu intitulat 
Acțiuni de masă desfășurate în România în anii 1933—1940 pentru apărarea independenței și 
suveranității palriei, împotriva fascismului. 

48 Arh. C.C. al P.C.R., fond. 25, dos. 4 201, f. 286. 

45 Ibidem, fond. 6, dos. 1201, f. 122. 

50 Ibidem, dos. 1 199, f. 110. 

putea reuși să se înlăture acest grav flagel. Frontul unic al păcii pe plan 
național şi internațional — iată lozinca momentului de faţă”: 51, preciza 
organul central de presă al P.C.R. Pe aceeaşi linie, „Lupta de clasă”, 
organul teoretic al partidului, preciza : „Comuniştii vor fi în primele rîn- 
duri ale luptătorilor pentru apărarea păcii, vor susține cu toate forțele 
lor orice acțiune pentru apărarea acestui bun suprem al omenirii, pacea, 
yor ajuta la mobilizarea maselor celor mai largi, sub conducerea comi- 
tetelor pentru apărarea păcii, alese de către mase, vor lupta, vor înde- 
plini loial orice însărcinare care li se va da în această direcţie” 52. 


Răspunzînd acestor îndemnuri, masele largi au participat cu 
entuziasm la acţiuni antirăzboinice, pentru pace, la numeroasele întruniri 
şi manifestații, au contribuit la editarea și difuzarea zecilor şi sutelor 
de manifeste şi broşuri pentru pace, au salutat de fiecare dată iniţiativele 
pentru pace ale guvernului român și ale guvernelor altor state. Stringenţa 
obiectivelor mișcării antirevizioniste, pentru pace a făcut ca acesteia 
să i se alăture mase din ce în ce mai largi. 


Un loc important în mișcarea antifascistă generală l-au ocupat 
protestele energice de masă împotriva instaurării dictaturii mussoli- 
niene în Italia (octombrie 1922), solidaritatea cu insurecția populară, 
antifascistă din Bulgaria (septemtrie 1923), de solidaritate cu Nicola 
Sacco şi Bartolomeo Vanzetti, executaţi în S.U.A. (august 1927), de 
protest împotriva asasinării de către horthişti a patrioţilor unguri Imre 
Sallay şi Sandor Fürst (iulie 1932), de solidaritate cu Gheorghi Dimitrov 
şi cu tovarășii săi implicaţi în procesul incendierii Reichtstagului (1933), 
de solidaritate cu antifascistul Ernest Thälmann, conducătorul clasei 
muncitoare germane, de solidaritate cu insurecţiile antifasciste din Austria, 
şi Spania (1934), de solidaritate cu . poporul abisinian, căzut victimă 
agresiunii Italiei fasciste (1935), de solidaritate cu Frontul popular 
înfăptuit în Franţa (1936), de solidaritate cu patrioţii spanioli aflați în 
luptă cu intervenţia fascistă străină şi cu reacţiunea internă ş.a.m.d.- 

Comitetul naţional antifascist din România, se arăta într-o declara- 
ție adoptată în 1934 de organizaţie, „in numele maselor de muncitori, 
ţărani şi intelectuali antifascişti din întreaga țară..., cere încetarea masa- 
crării maselor muncitoare spaniole, eliberarea tuturor celor închiși și 
stingerea tuturor proceselor în curs de judecată” 53. Într-un alt document, 
o telegramă din 1936 expediată, printre alţii, de Ion Gheorghe Maurer 
N.D. Cocea, Mihail Roşianu, Ion Iancovescu, Barbu Rădulescu, Ion 
Vinea, Scarlat Calimachi, Şerban Cioculescu ş.a. patrioţilor francezi 
care chezășuiseră prin acţiunea lor punerea bazelor Frontului popular anti- 
fascist în această țauă, citim: ‚Niciodată n-am simţit atit de multă 
nevoie de a fîraterniza cu generoasa naţiune franceză, de a participa la 
fecunda şi puternica sa viaţă” 54, 

În anii premergători declanșării celui de-al doilea război mondial 
şi în anii războiului, P.C.R., alte organizaţii democratice antifasciste 


51 „„Scînteia” din 23 mai 1936. 

52 „Lupta de clasă” din august — septembrie 1936. 
53 „„Cuvint nou” din 3 noiembrie 1934. 

51 Arh. C.C. al P.C.R., fond. 1, dos. 218, f. 73. 

au inițiat felurite acţiuni de înfierare a sălbăticiei cu care erau tratați 
patrioţii comunişti şi antifasciști în Reichul hitlerist, au organizat acţiuni 
menite a duce la strîngerea legăturilor de prietenie între popoarele ame- 
nințate de urgia hitleristă (Franţa, Anglia, Cehoslovacia, Austria, Polonia, 
etc.). Pentru realizarea acestor obiective, sub îndrumarea P.C.R. au luat 
fiinţă în ţara noastră unele organizaţii de masă legale speciale pentru 
a coordona mișcarea de solidaritate internațională cu forțele democratice, 
antifasciste şi antiimperialiste din diferite ţări, cum au fost, de pildă, 
comitetele de ajutorare a Abisiniei, comitetele ,„,Pro-Spania”!, ,,Tine- 
rimea amică româno-franceză”! ş.a. Fără a intra în detalii legate de acti- 
vitatea lor, vom sublinia că aceste organizaţii s-au situat pe linia tradiţiilor 
mișcării muncitoreşti şi socialiste din România de îmbinare organică a 
sarcinilor luptei patriotice, pentru viitorul prosper al ţării noastre cu 
sarcinile internaționaliste ale sprijinirii luptei pentru mai bine a popoare- 
lor din alte ţări. 

Ca un simbol al poziţiei ei internaţionaliste, mișcarea antifascistă, 
din România şi-a desemnat delegaţii și a salutat de tiecare dată prin 
variate forme congresele, conferințele şi celelalte manifestări internați- 
onale antifasciste, pentru apărarea democraţiei, umanităţii şi a păcii cum 
au fost: Congresul de la Paris al scriitorilor antifascişti (iunie 1935), 
Congresul mondial contra rasismului de la Paris (septembrie 1937), Con- 
gresul pentru pace de la Praga (6 decembrie 1937), Conferinţa universală 
de la Paris împotriva bomtardării oraşelor deschise (23—24 iulie 1938), 
Congresul antitascist al tineretului dela ,,Vassar College Poughkespsie” 
(15—24 august 1938), Congresul secțiunii franceze R.U.P. de la Paris 
(august 1938), Congresul internațional al R.U.P. de la Londra (18—19 
tebruarie 1939), Conferinţa mondială pentru pace şi democrație de la 
Paris (13—14 mai 1939) etc. 

Clasa muncitoare, masele largi au salutat cu căldură în întreaga 
perioadă analizată măsurile de limitare sau de interzicere a activităţii 
organizaţiilor fasciste. Așa, de pildă, în condiţiile în care dictatura regală 
a adoptat măsurile cunoscute de lichidare a Gărzii de fier, o delegaţie 
a oamenilor muncii s-a prezentat la ministrul de interne Armand Căli- 
nescu, prezentindu-i un memoriu. Memoriul asigura pe Armand Călinescu 
„că dorinţa cea mai vie a muncitorilor este de a-i acorda cel mai larg 
sprijin în acţiunea întreprinsă împotriva mișcării legionare... Conştienţi 
de îndatoririle noastre de cetăţeni şi români — se arăta în memoriu — 
am combătut întotdeauna cu energie uneltirile străine, neîngăduite, 
introduse în ţara noastră prin mijlocirea fostei Gărzi de fier. 

De ani de zile am denunţat opiniei publice româneşti rolul de tră- 
dare de ţară al Gărzii de fier, rolul ei de spionaj şi agentură a statelor 
revizioniste şi agresoare. 


În aceste condiţii am fost adînc îngrijoraţi cînd, după dezarmarea 
Cehoslovaciei, am văzut renăscînd, sub impulsul şi conducerea aceloraşi 
state revizioniste, activitatea teroristă şi destrămătoare de ţară a Gărzii 
de fier”. De aceea, se arăta în continuare, „lichidarea bandelor de asasini 
şi spioni în frunte cu Corneliu Codreanu o considerăm ca o măsură cura- 
joasă de salvare a independenţei ţării” 5. 


5 Arh. C.C. al P.C.R., fond. 6, dos. 1159, f£. 117—118. 

Analizei obiective a evenimentelor politice din perioada interbelică, 
analizei mişcării antifasciste din România nu-i pot scăpa din atenţie 
consecințele nefaste pe care le-au avut în acei ani unele directive ale Inter- 
naționalei Comuniste, care, nepornind în aceste situaţii de la o analiză 
concretă a faptelor, a dat orientări și indicaţii nepotrivite. Astfel, este 
bine cunoscut faptul că, în condiţiile avîntului revoluţionar, antitascist 
al maselor, cînd fascismul german atacase deja şi subjugase numeroase 
ţări din Europa, în directivele Cominternului din 1940 adresate Partidului 
Comunist Român, în loc de a se aprecia justeţea luptei contra războiului 
hitlerist şi de a se chema la intensificarea acestei lupte, se aduceau critici 
comuniştilor români pentru activitatea desfășurată împotriva Germaniei 
şi pentru poziția de apărare a independenţei naționale a patriei. Contrar 
realităților evidente, in directivele Cominternului se afirma : ,, Germania 
şi Italia doresc în etapa actuală ca țările balcanice să fie atrase în război. 
Ele vor să dezvolte producţia necesară lor de cereale, petrol şi diferite 
materii prime. Numai incendiatorii războiului — imperialiştii englezi 
şi francezi — în etapa actuală doresc, caută să împiedice dezvoltarea pro- 
ducției din aceste ţări şi comerţul lor cu Germania. Numai ei caută prin 
toate forţele să deschidă în Balcani un front împotriva Italiei, pentru 
ca, după aceea să poată să atace Germania în flanc”. Punindu-se în mod 
arbitrar Germania fascistă alături de Uniunea Sovietică, în continuare 
se arată că în fața poporului român, în faţa clasei muncitoare și a par- 
tidului ei stă sarcina de a nu admite „transformarea României într-un 
cap de pod al Angliei şi Franţei pentru un război împotriva Germaniei 
şi împotriva U.R.S.S”, cerindu-se ca lozinca „apărării graniţelor”, 
sub care partidul reușise să strîngă largi forțe patriotice, să fie demascată 
„ca o continuare a politicii de apropiere de Anglia și Franţa şi a războiului 
împotriva Germaniei și U.R.S.S.” 5, 

Aceste directive, care veneau în contradicţie cu linia politică a 
partidului, cu necesitatea luptei împotriva fascismului și agresiunii 
hitleriste, „au provocat o adîncă confuzie și dezorientare în partid, au frî- 
nat pentru un timp activitatea sa, au creat pericolul îndepărtării de partid 
a unor largi categorii sociale, a numeroase grupări politice. Ele au avut 
urmări grave asupra întregii activităţi desfăşurate în România pentru 
unirea poporului împotriva fascismului şi agresiunii Germaniei:'%7, 

După cum se știe, în august 1940 României i-a tost impus dictatul 
de la Viena, prin care nordul Transilvaniei era răpit şi predat Ungariei 
horthiste. Partidul comunist, numeroase cercuri politice, Madosz-ul 
şi alte organizații democratice, patriotice, inclusiv grupuri ale armatei, 
s-au ridicat împotriva dictatului, au organizat în diverse centre ale ţării 
puternice manifestații populare, au cerut să se treacă la luptă armată 
pentru apărarea integrităţii şi suveranității patriei. „În acest moment 
greu pentru destinele ţării sale, poporul român s-a găsit singur, fără nici 
un sprijin din afară, părăsit de toate puterile Europei. România a fost 
nevoită să accepte condiţiile nedrepte ale dictatului de la Viena. Prin 


se Arh, C.C. al P.C.R., fond. 1, inv. 8, dos 167, f. 15—22 (,„,Directive pentru P.C. din 
România”). 


5: Nicolae Ceauşescu, op. cit., p. 44. 

aceasta ea a fost lăsată la cheremul Germaniei, a fost aruncată de fapt în 
brațele forțelor hitleriste. Scurt timp după aceea au şi avut loc în ţara 
noastră instaurarea regimului dictaturii militare-fasciste, pătrunderea 
în ţară a trupelor germane, care aveau de fapt misiunea unor trupe de 
ocupaţie, România fiind apoi tîrîtă în războiul antisovietic”58, 

Perioada dictaturii militare-fasciste şi a războiului dus alături de 
Germania hitleristă a constituit cea mai neagră pagină din istoria modernă 
a României. 

Instalarea dictaturii militare-fasciste la putere la 6 septembria 
1940, formă de guvernare menţinută nu mai mult de patru luni, în care 
Garda de fier şi-a asigurat un rol diriguitor, a oferit legionarilor posibi- 
litatea de a da curs tuturor patimilor şi instinctelor nesatisfăcute, acu- 
mulate în memtrii săi încă de la începuturile organizării mişcării fasciste 
în România. 

Sentința istoriei a fost însă necruțătoare. Mişcarea fascistă, com- 
promisă prin însuşi actul său de naştere, s-a dovedit prin întreaga ei 
existenţă un fenomen străin României, potrivnic maselor largi populare 
şi detestat de acestea. Aprecierea plenarei C.C. al P.C.R din iulie 1936, 
conform căreia „fascismul nu este popular în România şi nu are rădăcini 
în masele populare”, capătă, în lumina celor afirmate mai sus, în lumina 
realităților istorice, semnificații deosebite. A nu recunoaște conţinutul 
profund al acestei aprecieri, adevărul reflectat de ea pe fondul general 
al realităţilor din România înseamnă a fi în afara istoriei. 

Chiar dacă, datorită măsurilor extreme adoptate ca urmare a unei 
politici nefericite pentru ţară, fascismul a ajuns la putere la finele anului 
1940, susținătorii săi fanatici făcînd uz de întregul arsenal al măsurilor 
teroriste, nimeni şi nimic nu a putut înăbuşi dezvoltarea ideilor nobile 
antifasciste, patriotice pe care P.C.R. organizaţiile de masă le sădiseră 
în rîndurile tuturor acelora care, membri activi sau simpli simpatizanți, 
se încadraseră în mișcarea antifascistă şi participaseră la acțiunile inițiate 
de aceasta. 

Numai pornind de aici se poate înţelege pentru ce anume izvoarele 
succeselor deosebite repurtate de poporul român, sub conducerea încercată 
a partidului comunist, după 6 septembrie 1940, în perioada grea a luptei 
împotriva dictaturii militare-fasciste și a războiului hitlerist, pentru 
scoaterea țării din acest război și întoarcerea armelor împotriva Ger- 
maniei hitleriste, izvoarele victoriei insurecției armate antifasciste din 
august 1944 şi ale succeselor dobîndite ulterior în opera de instaurare 
şi consolidare a puterii populare trebuie căutate în poziţia înaintată a 
mişcării democratice, antifasciste din întreaga perioadă interbelică, 
în activitatea susținută desfășurată de P.C.R. în anii grei ai ilegalității 
pentru strîngerea legăturii sale cu masele în vederea motilizării acestora 
la lupta eroică şi grea pentru apărarea drepturilor şi libertăţilor demo- 
cratice, împotriva fascismului, pentru apărarea integrităţii teritoriale 
a ţării, a independenţei şi a suveranităţii sale naţionale. 


5 Ibidem, p. 45. 
5 A.I.S.I.S.P., Cota Ab. XX — 3, inv. nr. 956. 

UN MANUSCRIS NECUNOSCUT AL LUCRĂRII LUI 
DESPOT VODĂ „DE ARTE MILITARI“ 


DE 


ȘT. OLTEANU 


Secolul al XVI-lea poartă, din punct de vedere politic, pecetea unei 
pronunţate tendințe de confruntare militară și diplomatică între două 
dintre marile puteri ale acelei vremi, Imperiul otoman şi cel habsburgic, 
pentru cucerirea, de noi teritorii în estul şi sud-estul Europei. Vechilor in- 
tenţii ale habsburgilor de transformare în provincii imperiale a Slovaciei, 
Croaţiei şi Transilvaniei li se adăuga acum proiectul de desprindere a Mol- 
dovei şi Țării Româneşti de sub influența otomană şi includerea lor în sis- 
temul austriac ; acest lucru urma să se realizeze prin susţinerea la tronul 
celor două ţări române a unor candidați proprii credincioși politicii hab- 
sburgice. Datorită acestor stări de lucruri regiunile estice şi sud-estice, 
mai cu seamă cele carpato-dunărene unde se întilneau contradicţiile dintre 
cele două mari puteri, au fost teatrul unor permanente stări de nesiguranță 
şi instabilitate politică. E de subliniat faptul că în a doua jumătate a se- 
colului al XVI-lea la tronul Țării Românești s-au perindat 17 domni, iar 
în Moldova 21, revenind fiecăruia în medie cam 3 ani și respectiv 2 ani 
şi cîteva luni de guvernare efectivă. Vechiul sistem de ocupare a tronului 
suferă în această vreme repetate abateri. Adeseori noul domn n-avea nici 
o legătură cu familia domnitoare şi chiar cu ţara. Este cazul lui Iacob 
Heraclid Despotul, grec de origine, ce pretindea că descinde din familia 
Despoţilor de Samos, ajuns la tronul Moldovei în această vreme de incer- 
titudini şi confruntări politico-militare. 

Dacă pentru Moldova, domnia efemeră a acestui aventurier a purtat 
pecetea încercărilor de realizare a unor interese şi scopuri străine popo- 
rului român, acest poet, medic şi militar de o vastă cultură, a reuşit să 
lase numeroase şi importante urme în arhivele şi bibliotecile din Europa, 
urme care şi astăzi mai ies încă la iveală. Domeniul în care s-a impus cu 
adevărat este cel al artei militare în care Despot a dovedit reale însuşiri 
de teoretician. Competența sa de scriitor militar a fost pusă în evidență 
cu 30 de ani în urmă prin publicarea unor manuscrise de limbă latină me- 


„STUDII, tomul 23, nr. 6, p. 955—963, 1970. 
P 

dievală ale lucrărilor sale din domeniul istoriei militare descoperite în 
diferite biblioteci și arhive din Europa: manuscrisul cuprins într-un mis- 
cellaneum aflător în Biblioteca Naţională din Varşovial, manuscrisul 
din Biblioteca Naţională din Viena? și manuscrisul aflat în Arhivele Statului 
din Kânigsberg?. La aceste trei manuscrise adăugăm un al patrulea, con- 
sacrat de asemenea problemelor de ordin militar, pe care l-am descoperit 
cu prilejul cercetărilor întreprinse în arhivele şi bibliotecile din R.P. Po- 
lonă în iarna anului 1969. Este vorba de un manuscris în limba latină me- 
dievală ce se află în fosta bibliotecă a conților poloni Dziatynski dela Kór- 


nikt, localitate situată la circa 25 km de P6znan. Se prezintă sub forma 
unei cărți de dimensiunile 20 x 15 em cu coperte de carton ; hîrtia e cea 
obişnuită a vremii. Conţine în total un număr de file numerotate cu litere 
latine A, B, O, ... din 4 în 4 file; o numerotare modernă a filelor este fă- 
cută în cifre arabe de la 1 la 33. Filele sînt scrise pe ambele părţi (prin 
urmare 66 de pagini ; ultima pagină nu conţine nici o însemnare). 

Din punct de vedere al conținutului, tratatul de artă militară de la 
Kórnik cuprinde 4 cărți, fiecare carte fiind împărțită în capitole şi 
paragrafe. Cartea întâi intitulată Artis militaris liber I în quo universalia 
omnium certaminum genera tractantur conţine 6 paragrafe intitulate De 
monomachia sive singulari certamine; Levis certaminis quod scarmuca 
vocatur descriptio; Defendendi ratio; Expugnandarum ‘artium sive ci- 
vitatum ratio; De praelio sive conflictu et pugna; Larvorum quas hispani 
incamisadas vocant ratio. Cartea a doua In quo germanorum, gallorum his- 
panorumque pugnandi ratio describitur atque stratagemata quibus vinci pos- 
sint docentur conţine 6 capitole: Germanorum peditum puqnandi ratio; 
De equitibus germanis ; De hispanis peditibus; De equitibus hispanis ; Galli 
pedites; Galli equites. Cartea a treia In quo tota pugnandi ratio quae et 
tutior et utilior tractantur cuprinde 5 paragrafe : De peditibus instruendis ; 
De equitibus; De urbium expugnatione; Urbium defendendarum ratio ; 
Quaedam necesaria praecepta militaria. Cartea a patra In quo offitia eorum 
qui ordines ducunt ac exercitum gubernant tractatur. Summi exercitus im- 
peratoris officium se divide în 13 paragrafe tratînd despre probleme ca: 


Magistri campi offitium; Bellicorum tormentorum ducis offitium; Leges 
militares etc. Urmează două paragrafe: Turticarum atierum instructio 
tum peditum, tum equitum şi Polonicarum copiarum instructio. Lucrarea. 
se încheie cu un mic paragraf unde autorul dă unele explicaţii foarte in- 
teresante asupra scopului lucrării, a condiţiilor în care a fost scrisă, scu- 
zîndu-se, totodată, faţă de cititor că n-a putut realiza ceva mai bun. 


1 A fost dat la lumină de Marya Karsterska-Sergerscu, menţionat de C.Marinescu îm 
Jacques Basilicos „Le Despole, prince de Moldavie (1561— 1563), écrivain militaire, în Mélanges 
d'histoire générale, Cluj, 11, 1938, p.320 şi urm. ; ms. are cota Lat Q XVII. 57 şi poartă titlul : Artis 
militaris liber primus in quo universalia omnium certaminum genera tractantur, aulore Heraclide 
Jacobo Basilico, Despola Sami et Doridis, Cicladum el Sporadum principis. 

2 Publicat de C.Marinescu în op. cil., p.347 şi urm. purtind titlul: Artis militaris libri IV. 
A fost menţionat prima dată de Max Jâhns, în Geschichte der Kriegsnissenschațien, vornehmlich 
in Deutschland, ï, München und Leipzig, 1889, p.523. Se află sub cota nr. 10 980. 

3 Publicat de C.Marinescu, în op. cil., p.337 şi urm. purtind titlul: De arte militaria 
liber. Se află sub cota E.M.83 a. 

4 Astăzi bibliotecă publică aparţinind de Academia Polonă de Științe, unde se mai găsesc 


şi alte materiale privind 540 ORA alor HANS ms. este B.K. 1 017. 

Unele capitole sau paragrafe conțin scheme de tactică militară pentru 
explicarea cărora pe ultima pagină s-a indicat o legendă a figurilor. 

N-avem intenţia să facem în nota de față o analiză detaliată a tex- 
tului, comparativ cu cel al celorlalte manuscrise cunoscute, lucru care com- 
portă, firește, o muncă mai îndelungată 5. Ne vom mulţumi, deocamdată, 
să aducem la cunoștință cititorilor unele date privitoare la vremea cînd 
a fost compus tratatul de artă militară de către Despot, împrejurările în 
care a fost scris şi scopul elaborării lui aşa cum reiese din foaia de titlu a 
acestei opere şi din unele pasaje ale textului. 

Cînd şi în ce împrejurări a fost elaborat tratatul de artă militară. 
Preocupările în domeniul istoriei militare ale celui ce avea să ocupe între 
1561 şi 1563 tronul Moldovei s-au cristalizat în vremea peregrinării sale 
pe la curţile occidentale, participînd el însuși la diferite campanii militare. 
În 1555 apărea la Anvers prima sa lucrare dedicată campaniei din 1554 a 
lui Carol al V-lea contra Franţei, campanie la care Despot luase personal 
parte 6. Fire instabilă, dornică de aventură, după ce călătorește în mai 
multe orașe ca Tübingen, Rostock gi altele, acest „vir doctus et rei mi- 
litaris peritus” cum era denumit într-o scrisoare a lui Melanchthon 7 pare 
să se stabilească în 1556 la Königsberg la curtea ducelui Prusiei, Albert, 
intrînd astfel în sfera intereselor polone (Prusia era pe atunci vasala Po- 
loniei). Adept al noii reforme religioase, Despot cîştigă repede simpatia 
ducelui Albert supranumit „patron al tuturor evanghelicilor” și prin pre- 
ocupările comune de artă militară pe care atît unul, cât şi celălalt; le aveau. 
Aici făcu cunoștință cu o serie de personalităţi ale vremii printre care şi 
cu Jonas Christofor, consilier de seamă al ducelui Albert, numele lui avînd, 
aşa cum vom vedea mai departe, o strînsă legătură cu elaborarea manus- 
crisului de artă militară de la Kornik?. 


Ocazia care avea să ducă la compunerea tratatului se ivi nu după 
multă vreme. La începutul anului 1557 regele Poloniei, Sigismund August, 
începu pregătirile în vederea campaniei militare contra cavalerilor Săbiei 
(Schwertritter) stabiliți în Livonia. În urma intervenţiei ducelui Albert 
pe lingă regele polon, acesta consimţi ca Despot să participe la campania 
proiectată în calitate de teoretician militar, alături de consilierul ducelui, 
Christoforski Jonas. Precum se știe, campania din Livonia a fost scurtă, 
ea încheindu-se în septembrie acelaşi an. Despot rămase în continuare 
în Polonia stabilindu-se la Vilna unde făcu cunoștință cu prințul Nicolae 
Radziwill şi cu Johann Trziziesski (Tricesius), cîntăreţul reformei polone 
şi epigramist de seamă. Campania din Livonia a constituit pentru Despot 


5 Menţionăm cu acest prilej doar faptul că textele sînt în general asemănătoare, dar 
nu identice. Comparativ cu ms. de la Viena care e cel mai complet, ms. de la Kórnik are 
unele pasaje diferite care probează și ele că ne aflăm în faţa unui exemplar mai vechi decit 
ms. de la Viena, așa cum vom vedea mai jos. 

€ H, Petri, Relațiunile lui Jakobus Basilikus Heraclides zis Despot Vodă ...., în An. 
Ac. Rom., Mem. Secţiei Ist., seria III, tom.VIII (1927), p.6. 

7 Ibidem, p.11. 

8 Pentru opera militară a lui Albert de Prusia vezi și D.Todericiu, Preistoria rachetei 
moderne. Manuscrisul de la Sibiu 1400—1569, Bucureşti, 1969, p.47—48, 66, 304 (schiță). 

? „„Christhophorus Jonae, illustrissimae dominationis vestrae consiliario” (din scrisoarea 
lui Albert Laski către ducele Albert de Prusia), în N.Iorga, Nouveaux matériaux pour servir & 
Uhistoire de Jacques Basilikos L'Heraclide dit le Despot prince de Moldavie, Bucureşti, 1900, 

prilejul compunerii tratatului de artă militară. Aceasta reiese din pagina 
de titlu a manuscrisului descoperit la Kórnik în caresearată că el a fost 
compus cu prilejul campaniei din Livonia din anul 1557. Iată textul: 
„lacobus Basilicus Heraclides, Daspota Sami et Marchio Pari, qui postea 
fuit palatinus Valachias, comes itineris mei Livonici anno 1557. Hunc 
libellum De arte militari composuit et mihi dono dedit Vilnae. Joanes 
«Johanes» Christoporski manu sua scripsit "(vezi anexa 1). În traducere 
românească: „Iacobus Basilicus Heraclides, Despot de Samos și marchiz 
de Paros, care după aceia a fost voievodul Valahiei, însoţitorul călătoriei 
mele în Livonia în anul 1557. Această carte Despre arta militară a com- 
pus-o şi mi-a dăruit-o la Vilna. Ioan Christoforski a scris cu mîna sa”. 
Așadar potrivit mărturisirilor consilierului ducelui Albert, Despot a ela- 
borat tratatul său de artă militară în timpul campaniei din Livonia din 
1557. Acest tratat, după aceleaşi mărturisiri, a fost dăruit la Vilna în 
semn de recunoştinţă lui Ioan Christoforski, pe care Despot îl însoțise 
în campania amintită. Avem, prin urmare indicaţia certă a datei redactării 
tratatului în forma sa cea mai extinsă I. 

Scopul redactării lucrării. Am văzut mai sus că preocupările lui 
Despot în domeniul artei militare erau mai vechi, axate fiind pe des- 
crierea unor campanii militare cum a fost cea din 1554. De data a- 
ceasta el a realizat un tratat de artă militară în care sînt expuse princi- 
piile teoretice generale de tactică militară ale acelei vremi. Cum s-a 
născut ideea elaborării lucrării ne-o mărturisește autorul în partea finală 
a ei într-un pasaj pentra a cărui importanţă îl reproducem în între- 
gime : „Haec sunt quae de re militari dicere proposuimus, non equi- 
dem ut totam ipsam artem edoceremus, sed potius ut amicorum quorun- 
dam petitionibus indulgeremus. Breviter igitur ea descripsimus quae no- 
bis in castris occurere potuerant; quare beniqnus lector boni consulet 
et iudicabit ea ut castrensia non potuisse in castris ita bene describi 
quemadmodum si inter musas descripta esset. Finis igitur hic sit” 
(vezi anexa 2). Traducerea : Acestea sînt cele ce ne-am propus să spunem 
despre lucrurile militare, nu, desigur, să învăţăm pe alții toată această 
artă, ci mai degrabă să ne plecăm la solicitările unor prieteni. Așadar, 
am descris, pe scurt, cele ce ni s-au putut înfățișa în tabără (campa- 
nia militară— n.n.); deci cititorul binevoitor le va accepta şi va socoti 
că aceste lucruri în legătură cu tabăra n-au putut fi atit de bine des- 
crise în tabără cum ar fi fost descrise „inter musas”. Scopul, aşadar, 
să fie acesta” 12, Prin urmare la îndemnul şi solicitările prietenilor săi, 
unul dintre ei fiind chiar Christoforski căruia i-a fost dăruit manuscrisul, 


10 Pină acum se presupunea, pe baza unei însemnări a epigramistului Tricesius, că cu 
ocazia campaniei din Livonia în 1557 ar îi fost redactat manuscrisul din Kânigsberg, care tra- 
tează probleme de artă militară într-o formă foarte restrinsă și care ar fi fost dăruit ducelui 
Albert al Prusiei, protectorul lui Despot (C. Marinescu, op.cit., p.324). În lumina textului manu- 
scrisului de la Kórnik, în campania din 1557 a fost compus un text dezvoltat; la această lucrare 
se referă Tricasius cind afirmă că: „In liboztlos D2 aste militari, Heraclides Iacobi Basilici Des- 
potae Sami etc. in expeditione Livonica scriptos”. Adăugăm că titlul din „,epigrama” lui 
Tricesius este cel al ms. de la Kórnik aşa cum apare în pagina de titlu, iar nu al celui de la 
Königsberg. 

11 Acest pasdj diferă în ms. de la Viena; el este aproape identic numai în cel dela 
Varşovia. 

12 Această ultimă frază care defineşte scopul lucrării nu există în niciun manuscris 

Despot compune lucrarea în timpul campaniei, scuzîndu-se față de citi- 
tori dacă anumite lucruri, din cauza condițiilor în care a fost elaborată, 
nu sînt atît de bine descrise. 

Considerații referitoare la raportul dintre manuscrisele existente. 
Cronologia redactării celor 4 manuscrise cunoscute reprezintă o pro- 
blemă dintre cele mai spinoase, deoarece nu există date precise în aceas- 
tă privință. Potrivit paginei de titlu, manuscrisul de la Kórnik indică 
ca dată a elaborării anul 1557, în timpul campaniei din Livonia. Este, 
deci, în afară de orice îndoială că Despot şi-a compus tratatul său de 
artă militară în formă dezvoltată cu acest prilej. Problema care se pune 
este însă de a şti dacă ms. de la Kóruik este originalul scris de însuşi 
Despot sau dacă n-avem de-a face cu o copie a originalului. Nu intră în 
discuție foaia de titlu care, după cum se arată în ea a fost scrisă de 
Christoforski după 1563, anul morții lui Despot, şi adăugată manus- 
crisului. De altminteri o comparație între grafia foii de titlu şi restul 
manuscrisului indică două scrieri deosebite (vezi cele două anexe). Există 
două obiecții care ne împiedică să socotim manuscrisul de la Kórnik ca 
fiind originalul redactat de Despot însuşi. Mai întîi grafia care, după 
cîte se cunoaşte pînă acum, nu ar aparține lui Despot 13. În al doilea 
rînd nu credem că Despot ar fi putut dărui lui Christoforski chiar origi- 
nalul lucrării. Considerăm mai probabilă ipoteza potrivit căreia Despot 
ar fi dăruit prietenului său o copie a lucrării originale, lucrare după care 
au fost ulterior copiate manuscrisele de la Viena și Varşovia. Așadar ms. 
de la Kórnik ar fi prima copie după originalul in extenso elaborat în 
1557, scrisă de o a treia mînă (în cazul în care se va dovedi că grafia nu 
aparține lui Despot). 

În aceeași vreme a fost redactat şi ms. de la Königsberg care se 
deosebeşte de celelalte prin forma sa mult concentrată într-o singură 
carte de 14 pagini 1. Problemele discutate în cărțile II şi III ale ms. de la 
Kórnik, Viena şi Varşovia, precum şi paragrafele care privesc armatele 
turcă și polonă lipsesc din acest exemplar. Lucrarea a fost găsită în bi- 
roul ducelui Albert de Prusia la puţină vreme după moartea sa. Ea 
fusese trimisă de Despot care se afla în Polonia înainte de 28 octombrie 
1557, data unei scrisori prin care Albert confirma primirea exemplarului!ă. 
Se ridică nedumerirea de ce Despot a trimis protectorului său o formă 
concentrată a lucrării de artă militară dacă ar fi avut la dispoziţie forma 
dezvoltată în circa 66 de pagini a tratatului reprezentat prin ms. de la 
Kórnik? După părerea noastră este posibil ca ms. de la Königsberg să fi 
fost redactat cu puţin înaintea campaniei militare din vara lui 1557, 
exemplar pe care l-a trimis protectorului său. În timpul campaniei, 
pe baza observaţiilor directe din tabără, Despot a completat şi sistemati- 
zat cunoştinţele sale sub forma unui tratat de artă militară în 4 cărţi 
a cărei copie îl constituie ms. de la Kórnik, dăruit lui Christoforski 1°. 


13 Compară cu textul scrisorii lui Despot publicată în C. Marinescu, op. cit., fig. 1B 
(în măsura în care scrisoarea a fost redactată de însuși Despot). 

11 Reprodus de C.Marinescu, în op. cit., 337 şi urm. 

15 C.Marinescu, op. cit., p. 325. 

16 Poate că la aceste două lucrări se referă Tricesius epigramistul, cînd afirmă că lucră- 
rile (libellos) despre arta militară ale lui Despot au fost scrise în expediţia din Livonia 


(C.Marinescu, op. cit., p. 380). 

Manuscrisul de la Viena dedicat regelui Maximilian al Boemiei a 
fost redactat în împrejurările politice dintre anii 1558 şi 1561 cînd Despot 
a desfășurat o febrilă activitate diplomatică, politică și chiar militară pentru 
ocuparea tronului Moldovei. Precum se ştie în primăvara anului 1558 Despot 
se găsea la Iaşi la curtea voievodului Alexandru Lăpuşneanu. Aici puse 
la cale un complot împotriva gazdei sale, nereușit însă, lucru care-l obligă 
să fugă în Transilvania la Braşov, unde publică a sa genealogie. Prin in- 
termediul vechiului său protector (ducele Prusiei) şi al lui Laski se puse 
în legătură cu regele Maximilian al Boemiei, cunoscut susținător al evan- 
ghelicilor. În cursul anului 1560 între Despot şi Maximilian avu loc o vie 
corespondență 7. Au urmat cele două tentative de cucerire a tronului 
Moldovei, ultima aducîndu-i la 8 noiembrie 1561 coroana multrivnită. 
În aceste împrejurări trebuie căutată, după părerea noastră, originea 
alcătuirii noii variante a tratatului de artă militară descoperită la Viena. 
Ea a fost dăruită lui Maximilian cu scopul cîştigării bunăvoinţei suve- 
ranului care l-ar fi putut sprijini în realizarea ţelului său de ocupare a 
tronului Moldovei. Manuscrisul, așa cum s-a dovedit'8, a fost redac- 
tat de însuşi Despot. Conţinutul lui este foarte asemănător cu cel al ma- 
nuscrisului de la Kórnik; autorul a retușat unele pasaje, eliminînd 1? 
sau adăugând fraze întregi. Totodată au fost adăugate la începutul cărții 
I şi la începutul paragrafului care tratează despre oastea turcească, 
dedicații și unele explicaţii cu privire la unele izvoare folosite 2%. De 
asemenea, ilustrațiile care în ms. de la Kórnik erau foarte sumar redate, 
aici sînt deosebit de îngrijit lucrate. Conţinutul aproape identic al celor 
două manuscrise ne face să apreciem că la baza manuscrisului de la Viena 
a stat acelaşi original care a stat şi la baza celui de la Kórnik, adică 
originalul redactat cu prilejul campaniei din Livonia din 1557, pe care 
Despot l-a păstrat tot timpul la sine. 


Manuscrisul de la Varșovia prezintă aceleaşi caracteristici ca şi cele- 
lalte două. O sumară apreciere a lui ne determină să afirmăm că acest 
manuscris este mai apropiat de cel de la Kórnik în sensul că lipsese 
pasajele cu caracter de dedicaţii care se. găsesc în exemplarul de la 
Viena; textul final al manuscrisului de la Kórnik, care lipsește în cel 
de la Viena, se păstrează, cu mici deosebiri, în cel de la Varşovia. Tot- 
odată, fraze care lipsesc în ms. de la Kórnik, dar se întîlnesc în cel 
de la Viena, se păstrează şi în exemplarul varșovian. Evident că fără 
o analiză critică a textelor este foarte dificil, în stadiul actual, să se 
precizeze cronologia redactării manuscrisului de la Varşovia. Unele ipo- 
teze de lucru se pot avansa însă. Astfel, în ceea ce ne priveşte se pare 
că varianta varşoviană a avut la bază acelaşi original compus de 
Despot în 1557; că a putut fi copiată, cu rectificările amintite datorate 
copistului, cam în același interval de timp în care a fost redactat şi ms, 
de la Viena, poate chiar înaintea acestuia, adică între 1558 şi 156], 
Dacă se va dovedi însă că unele fraze şi chiar pasaje provin din ms. de 


1 B.Petri, op. cil., p.17 şi urm. 

18 C,Marinescu, op. cit., p. 3—4 (fig. 1). 

19 Textul final, in care se explică condiţiile în care a fost scrisă lucrarea și se precizează 
scopul elaborării ei, lipseşte in acest ms. 

20 C.Marinescu, op. cil., p. 3—4 (fig. 1). 

la, Viena, înseamnă că ms. de la Varşovia a avut la bază originalul compus 
de Despot în 1557, precum şi ms. dela Viena şi a fost redactat prin urmare 
după 1561. Aceste consideraţii rămîn însă în domeniul ipotezelor de 
lucru şi numai o atentă analiză comparativă a textelor celor trei manus- 
crise asemănătoare (Kórnik, Viena, Varșovia) va putea aduce preciză- 
rile cronologice de rigoare. 

În concluzie, manuscrisul de la Kórnik reprezintă prima variantă 
in extenso a tratatului de artă militară compus de Iacob Heraclid 
Despotul cu prilejul campaniei militare din Livonia din 1557 la care el 
a participat în persoană. Acest exemplar se adaugă la cele trei cunoscute 
pînă acum dovedind, o dată mai mult, că opera cu caracter militar ela- 
borată de cel ce a fost domn al Moldovei a circulat în capitalele unor 
mari puteri europene din acea vreme, bucurîndu-se de aprecierea specia- 
liștilor în materie cum era, de pildă, ducele Albert al Prusiei. 


EET AET Taar RTE beci a - i 


Anexa 1.—Pagina de titlu a manuscrisului de la Kórnik. 

Anexa 2. — Partea finală a ms. de la Kórpik unde se defineşte scopul elaborării lucrării. 

UN DOCUMENT DE LA PETRU RAREȘ 


DE 


I. CAPROŞU 


În ambele sale domnii, Petru Rareş a stat o singură dată la Birlad, 
între 27 martie şi 2 aprilie 1546. Din acest interval se cunosc pînă astăzi 
15 documente date de voievodul moldovean. Între acestea se numără 
şi cel din 1546 martie 29, pe care îl publicăm acum pentru prima dată 
după original. Documentul, menționat într-o carte de judecată a diva- 
nului Moldovei din 1817 martie 201, era cunoscut pînă acum dintr-o 
traducere, prescurtată pe alocuri, din 1762—1763 (7271), făcută de Gheor- 
ghe Evloghie; după această traducere a fost publicat de Ghibănescu ? 
şi apoi în Documente privind istoria României, A, Moldova, veacul XVI, 
vol. 1, nr. 393. 

Prin acest act se confirmă nepoților lui Ion Odobă stăpînirea asupra 
satului Vereșani, din vechea zonă a Cobilelor de la nord-est de Bacău. 

Satul, cumpărat în vremea lui Ştefan cel Mare de Ion Odobă, 
s-a numit mai tirziu Odobeşti. 

Actul de față, pe care îl publicăm după normele de editare ale co- 
lecţiei Documenta Romaniae Historica 3, este foarte bine conservat. E 
scris în slavonește pe pergament şi îşi păstrează pecetea. El se află în 
posesia locuitorului Gh. Cristea din Odobeşti, județul Bacău ^. 


+ dnaocrii Roxie, Mu Merga gosoga roenogapa seman Moagagekon. Bua- 
MIHHTO UHNHA HC CHM HALHA AHCTOM BACA KTO HA HEM BA3pHT HAH fro YTOVYH 
OVCAWUWHT WKE TOT HCTHNÎH caoyra naw MiapKtaar H ceetTpa ero, Mapya, H 
NAEMEHHHUH HX, FlnSuuka H cecpn eH Go$HKa, SCH BHSKOBE Îwnoy SAEM, XAAOEAAH 
ECMH HÄ WCORHO HALUEKD MHAOCTIIO, AdAH H NOTEPWAHAN_ ECAH HM HX NpaBÏH WTHHHH 
H AANHHOY HĂ He nphehate KŠSneKHO yio umaa bA HX iwn GOAosa wT poalreak 
rocnoacTrea MH Credana BOMOAT, EAHO ceao $ HoBmat, Ha Havi BEpetuanH, rAE BHA 
Rkpeur, Kako Ad fc WT Hac SpHk H cm EHCEW ACĂXOAOAM, <HĂ H>? attam HÅ H 


1 Uricariul, VI, p. 308, nr. 9. 

2 Surele și izvoade, IX, p. 24—25. 

3 Vezi Introducerea la colecție, în vol. 1, Țara Românească, p.V și urm. 

4 Îl edităm după o fotografie obţinută prin strădania colegului Viorel Căpitanu de la 
Muzeul din Bacău, căruia îi mulţumim și pe această cale. 

5 Neclar, 


„STUDII“, tomul 23, nr. 5, p. 965 —967, 1970. 

SnoSuarom HX n npiSnovuarom HX H npaipSpiirom HX H BmetM8 poAS HX Kro [ko] 
cE HM H3BEPET H4HBAHXKHIH MENOPBUIENO HHKOAHXE NA BEKH. 

faH Aa ecT HÑ "POE CEAO Ha AKOE: NOAORHHA Ad Eer cASStE naw (Vapeaaroy B 
CECTpH éro, AÑ ApHILH, HHXKHAA NOAORHHA, A NAK RHIHHAA NOAORHHA Ad Eer fInnoyumH B 
cterpn tu, Co<ă>Sinun. 

SI XoTap TOMOY BHE NHeaNHOAMS ctaoy S Kosmas, Ha Harki BepewantH, rae 
BHa Repew, AA ECT HA W<T RA>CEro XOTAPA HA ABOE, 4 WT HHUIHĂ CTOpPON NO CTA- 
poms XoTap8 noKSĄd H3 BEKA WXHBAAH. 


SI nak ape AH cE SHAHAOYT WEKÏH NpHRHAYH wT Toro Crezana BOEROAT pe<KO- 
Min>? AakSeTA 4 TOTH NPHEHAÏH HHTAE SAKON Ad HE HAMAIO'T NPAA NAHMH NPHEHATHAMH. 

SI Ha TO ECT EPA HAWETO FOCNOACTRA, RHE NACANNArO, Ahi IlETpa BOEROAY n 
REpa NOBEBSAWBAENHHX chinor POeNOACTEA MH Îairaua n Creata n KocrantHna n 
REPA EOMAp HamuHă: Etpa nana X8p8 ABROPHHKA, gEpa nana opun n nana Grăpsu 
NPBKAAaRORE XorHHekHĂ, Ripa nana Ilerpa KphkogHya, gipa nana XSpS H mana Aan= 
uSaa NphKaaaokt HemeuckHĂ, gipa nana Manapa H nana Taina nphkKanagoge Hogo- 
TPAACKHĂ, Ekpa nana Ilerpa HaprhkogHua nopraptk Gouagekoro, gipa nana lOpia 
enarapt, gipa nana iloXnaa aherkpunka, BEpa NANA ÎpRBOPA NOCTEANHKA, BEPA nana 
INT pauuko YAWINHKA, REpA Nand Hkroyaa CTOANHKA, BEA nana Iadi Komuca H Rheaă 
EOP NAUUHĂ REAHKHĂ H AMAAHĂ MOAAARCKHĂ. 


fl no HamuHM HETE, KTO BSAET rocnogaph WT ABTEH HauiHă HAH WT 
HâUUsr9 pOA4 HAH NAK BSA, Koro Rora H3REpET BhiTH NALIEH ÎVOAAGECKOH SEMAH, TOT 
<EbI>? NENOpŠIUHA Hautro Adâtta H NOTEPAXAENTA, AAH BH HM NOTEPhAHA H SKpEnHA 
BANSKE ECMH HM AAAH H NOTEP'RAHAH SA IHO HM ECT NpaBA WTHHHA H AEANHHA. 

fl Ha BSauute KpEnOCT H NOTEPBĂAEHIE TOMOV BKACEMOY RHE NHCANHOMS REAAU 
tema HAMS BkpHomS namoy iMarTauoy AOroBETOY NHCATH H HAS neuat NpHRECHTH 
K CEMOY AHCTOS NAEMOY. 

Ilncaa BacnaYe E3sASran, 8 Bphaaa, R akto SHA micea mapria RO. 


TRADUCERE 


Din mila lui Dumnezeu, noi Petru voievod domn al țării Moldovei. 
Facem cunoscut cu această carte a noastră tuturor celor ce vor vedea 
sau o vor auzi citindu-se că pe această adevărată slugă a noastră 
Mărjelat şi sora lui, Marița, şi rudele lor, Anuşca şi sora ei Sofiica, toți 
nepoţii lui Ion Udobă, i-am miluit cu deosebita noastră milă, le-am dat 
gi le-am întărit a lor dreaptă ocină şi dedină din privilegiu de cumpără- 
tură ce a avut; moșşul lor Ion Odobă de la părintele domniei mele 
Ştefan voievod, un sat la Cobile, anume Vereșani, unde a fost Vereș, 
ca să le fie de la noi uric şi cu tot venitul, «lor şi> 7 copiilor lor şi nepoților 
lor şi strănepoţilor lor şi răstrănepoţilor lor şi întregului lor neam care 
[care] li se vor alege mai apropiat, neclintit niciodată, în veci. 

Însă să le fie acel sat în două: jumătate să fie slugii noastre Marje- 
lat şi surorii lui, Marița, jumătatea de jos, iar jumătatea de sus să fie 
Anușcăi şi surorii ei, So<f> fiicăi. 


€ Omis. 
7 Neclar. 

Iar hotarul acelui mai sus scris sat la Cobile, anume Vereşanii, 
unde a fost Vereş, să le fie din tot hotarul în două, iar dinspre 
alte părţi, pe vechiul hotar, pe unde au folosit din veac. 

Şi iarăşi, dacă se vor afla nişte privilegii de la acel Ştefan voievod 
numit Lăcustă, acele privilegii nicăieri să nu aibă lege înaintea privile- 
giilor noastre. 

Iar la aceasta este credința domniei noastre, a mai sus scrisului 
noi Petru voievod, şi credința preaiubiţilor fii ai domniei mele Iliaş și 
Ştefan şi Constantin şi credinţa boierilor noștri: credința panului Huru 
vornic, credința panului Borcea și a panului Sturza pîrcălabi de Hotin, 
credința panului Petru Crăcovici, credința panului Huru şi a panului 
Danciul pîrcălabi de Neamţ, credința panului Şandru şi a panului 
Tîmpa piîrcălabi de Cetatea Nouă, credința panului Petru Varticovici 
portar de Suceava, credinţa panului Iurie spătar, credința panului Mobilă 
vistiernic, credinţa panului Hrăbor postelnic, credința panului Pă- 
trașco ceaşnic, credința panului Neagul stolnic, credinţa panului Plaxa 
comis şi credința tuturor boierilor noștri moldoveni mari și mici. 

Iar după viaţa noastră, cine va fi domn din copiii noştri sau din 
neamul nostru sau iarăși pe cine îl va alege Dumnezeu să fie domn al 
țării noastre Moldova, acela să nu clintească dania şi întărirea noastră, 
ci să le întărească și împuternicească pentru că le-am dat şi le-am întărit, 
pentru că le este lor dreaptă ocină şi dedină. 

Iar pentru mai mare putere şi întărire a tuturor celor mai sus scrise, 
am poruncit credinciosului nostru pan Matiiaş logofăt să scrie şi să 
atirne pecetea noastră la această carte a noastră. 

A scris Vasile Buzdugan, la Birlad, în anul 7054 <1546> luna 
martie 29. 

DOCUMENTE DIN JUDEȚUL PRAHOVA! 


DE 


RADU CREȚEANU 


Actele ce le publicăm aici privesc diferitele așezări din zona Văii 
Doftanei, începînd de la munte şi pînă la Brebu, în special satele de 
pe teritoriul comunelor Trestieni şi Teşila. Din rîndul acestora unele 
sînt cunoscute, cum sînt, spre exemplu, cele de la Brebina, Cătunul, 
Cimpina, Pietriceaua, Telega, Găgeni, Stăncești, Teşila, Trestieni 2 și 
Vărbilău. Altele însă nu apar atestate în volumele de Documente privind 
istoria României sau Documenta Romaniae Historica editate pînă în 
prezent, şi anume: Ciupărcenii, astăzi Ciopirţeni, comuna Teşila, Clă- 
bucet, sat sau moşie, Negrași, comuna Trestieni, întîlnit anterior 3, ca 
şi Clăbucetul 4, numai ca munte, precum şi Vîrtejul, sat dispărut, ce poate 
fi localizat lingă Negrașul. 

Documentele cuprind mai ales date în legătură cu vînzarea unor 
proprietăți sau pricini relativ la stăpînirea cîtorva moșii. 

Relevăm în mod deosebit pe acelea care stau mărturie vitregiei 
vremurilor de pe la mijlocul secolului al XVII-lea, cum este actul prin 
care jupîneasa Maria a lui Parepa din Stăncești își vinde moşia pentru 
a se răscumpăra din robie (doc. 8). De asemenea vînzarea făcută de 
cele două surori, Stana şi Neacşa, „de lipsă şi de nevoia birului” (doc. 9); 
zălogirea unei moşii „cînd «fu » foametea” (probabil în timpul domniei 
lui Matei Basarab) şi pierderea actului de răscumpărare „cînd <fură> 
răotăţile în zilele lui Costandin vodă” (doc. 10). 


1 Aflate in proprietatea lui Alexandru Miculescu (București). 

2 Atestat și în doc. din 1578 februarie 10 (D.I.R., veac. XVI, IV, p.309). În Indicele 
numelor de locuri, Buc., 1956, p.145, satul este localizat în județul Prahova. Numele martorului 
din document, care se regăsește în topicul ,,Lazul Pascului” din documentul 2 și 4, precum și 
la martorul numit Pascu din documentul 4, indică în mod sigur că este vorba de același sat 
Trestieni din zona Sinaia, ca în cele două acte publicate de noi. 

3 D.I.R., veac. XVI, I, p. 59, și II, p. 249. 

4 D.R.H., B. Țara Rom., I, p. 321. 

5 Robie în care, foarte probabil, va fi căzut în cursul campaniei de represalii a armate 
tătăreşți împotriva lui Mihnea al III-lea Radu, din lunile noiembrie-decembrie 1659 (documen- 
tul este din aprilie 1660), campanie în timpul căreia se ştie că județul Prahova a fosi devastat 
în două rînduri, tătarii la plecare „,tirind în urma lor citeva zeci de mii de robi de prin aceste 
părţi”? (AL.Ciorănescu, Domnia lui Mihnea al III-lea, 1658— 1659, în ‚Buletinul Comisiei isto- 
rice a României”, 1935, p. 215—217; vezi și A.Andraltiy, Călătoria lui Evlia Celebi prin Mol- 
dova în anul 1659, ibidem, 1933, p. 26—27 şi 34)e 


„STUDII“. tomul 23, ar. 5, p. 969—976, 1970 

71562 (7071) octombrie 4 


Petru cel Tinăr voievod întărește Todorei, fata Neagăi, partea ei de moșie 
din Brebu, surorile ei fiind înzestrate mai înainte „,cu vaci, cu oi și din 
toate bucatele”. 


+ Cu mila lui Dumnezeu, Io Petru voevod și domnu a toată Țara Rumânească, feciorul 
marelui și preabunului Mircea vodă. Dat-am domniia-mea această poruncă a domnii-mele Neagăi, 
fetei Neagului, ca să ţie ocină în Breb toată partea ei cîtă să va alege, pentru că iaste a ei 
dreaptă și veche ocină de baștină. 


Iar dup-aceia au venit Neaga singură denaintea domnii-mele de au dat și au pus pe fie-sa, 
anume pe Todora, peste toată partea ei de moșie din Breb, carea au fost de la părinţii ei; și să 
n-aibă treabă alte fete au feciori a să mesteca într-acea moșie, pentru că altor fete le-au dat 
și le-au inzestrat cu vaci, cu oi și din toate bucatele. 


Pentru aceia am dat și domniia-mea 'Todorei, fetei Neagăi, ca să-și ţie moşiia ohabnecă,. 
iar cine ar strica această tocmeală ce s-au tocmit cu gura Neagăi să fie proclet şi afurisit de 
cei 318 părinţi de la Nicheia. Pentru aceasta am dat și domniia-mea 'Todorei să-i fie ocina de 
moșie din Breb ohabnică și stătătoare în veci, ei și feciorilor ei și nepoților și strenepoțţilor: 
și de nimeni neclătit, dupre zisa domnii-mele. 

Încă și mărturii am pus domniia-mea pe toţi cinstiţii boerii divanului domnii-mele, 
Octomvrie 4, leat 7071 (1569). 


Traducere din a doua jumătate a veacului al XVIII-lea. 


1642 (7150) mai 5 


Vlad vinde lui Dumitru jumătate din partea lui de ocină cu cinci galbeni. 


+ Scris-am eu, Vlad, al meu zapis să fie de mare credinţă, cum să se știe cum i-am vin- 
dut eu Vladu de în parte me de ocină lu Dumitru, jumătate de ocină, în cimpu și în pădure șă 
munte șie în (apă, de hotar pină hotar; și amiă dat eu Dumitru lu Vlad aspre gata, galbeni 5, 
iar... 1 nu i-am datu lu Dumitru. 

Şie me-au vin(du)tu Vlad de în zelele lu Matei vodă. 

Şi aldămășare a fostu frati-său Odre i Andrieş i Lepădatu i Badea Ceca i Mane Ci(my- 
boiu, Ivanu Garca, de 'Tăistreni Voico vătah i Stoica Corne i Drăgan ot Negrași i popa Ivan 
ot Negrașşi. 

Pis mesiţa maiu...1 dni, vă leat 7150 (1642). 


Copie. 


1 Loc rupt. 

1642 (7150) mai 5 


Andriaş vinde lui Dumitru partea lui din lazul de la „fundul Stinei Arse”, 
cu 300 bani. 


+ Şi au cumpărat Dumitru di la Andriaş 2 di în partea lui, lazul di în fundu Stinii Arse 
din lazul Pascului pină în vilceaoa Coceanei, cu păduri cu tot, și au dat bani 300, 

Şi aldămășari au fost Udrea i Vlad, frati-său, i Lăpădat Cocoșilă, (Badea) 1 Cica i Manea 
Gimboiul, Ivan Carca i Voico ot Tăistreni, vătah, i Stoic(ay al (Cornei i)! popa Ivan ot Ni- 
graşi i Drăgan ot tam i diiacon Mihaiu, să-i fii di moşie și lui și ficiorilor lui. 

Pis maiu, dne 5, vă leat 7150 (1642). 

Copie. 


1642 (7150) mai 22 


Dumitru cumpără de la Stoian, Cirstea, Andriaș și Tirziul părţi de ocini, si- 
liști, pădure ș.a. la „fundul Stinei Arse”, Negrași ș.a, 


t Să să știi cum au cumpărat Dumitru di la Stoian și Cirstea, ficiorii Strechii di Ciu- 
păcâni, partea lor di siliști toată, cu casă t(oa)tă, şi au dat bani 304 costande, să-i fii di moșii 
lui și ficiorilor lui. Mărturie iată : Craia i Stoica, Die) i Carca, Mihaiu, BadCea) al Cicăi i Le- 
pădat Co(coYşilă i Manea Ginboiul i Neniul Rușiliscul. 

Şi au mai cumpărat Dumitru di la Andriiaș di Ciupărceni un laz din partea lui în 
fundul» Stînii Arse, din lazul Pascului pină în valea Coceanii, cu păduri cu tot, și au dat bani 
ughi 1, să-i fii di moșie lui și ficiorilor lui. Şi cine se va ispiti a-ntoarci să fii blăstimați di 318 
oteţă ije vă Nichii 3. Şi mărturie iată : Craia i Die, Stroe, Drăgan, Buzdug i Drăgan Botăi Badea 
al Cicăi i Bucur i Lăpădat) Cocoşilă, diiacon Mihaiu i Radul. 

Și au mai cuinpărat Dumitru di la Tirziul din (NeYgrași un pămintu di arătură în rindul 
diriptu sat, din partea Tirziului al doili, și au dat bani 19 costande, să-i fie di moșie lui și fi- 
ciorilor lui. Şi cini va întoarci să fie blăstimaţi di toţi otiţii. Şi mărturie Ivan și Bădicean al 
Tirziului și Stroe frati-său i Pascul i Costea Moţoacă i Vlad Țiţeiu și popa Ivan ot tam. 

Şi se-au cunpărat acâsti moșii toate vă dnă Matiiu vodă, vă leat 7150 (1642). 

Pis mesița mai vă 22 dni. 


Orig. hirtie. 


7646 (7154) august 25 


Stroe, fiul lui Andriaș, vinde lui Dumitru ocina Gilmei cu 300 bani și un loc de ară- 
tură în Piscul cu Cremenea, cu un ughi. 


1 Loc rupt. 
2 Din Ciupărceni. 
3 Părinţi, cei de la Nicheia. 

ft Scris-am eu Stroi snă Andriiaș ! acista al miu zapis, să fii di mari credinţă la mina lui 
Dumitru, să să ştie că i-am vindut Gilma za bani gata bani 300; și i-am mai vindut un loc di 
arătură in Piscul cu Creminea za ughiu 1. 

Și mărturie au fost Badea Cica și Lipădat Cocoșilă i Ursu și Stroi ot Tişilă, ficiorul lui 
Piţiri, 

Şi s-au scris ot pri dni Io Matiiu voivod. 

Pis agost dni 15, vă leat 7154 (1646). 

Și pintru cridinţă am pus mai jos şi degitile. 

Badea. 

Lipădat. 

Cocoşilă. 

Ursu, 

Stroe. 


Orig., hirtie, 


1654 (71623) oclombrie 21 


Popa Iordan și popa Mirzea adeveresc că baba Nana a lăsat partea ei de moşie 
lui Neagu, Vlad și Catalinei. 


t Adecă eu popa Xordan i popa Mirzea, carii ami fostă! a moartea babei Nane de o am 
ispovedit și o am priciștuit şi o am întrebat peintru părticeaoa de moșie cui va să o dea, Ci ia 
aşa au zis : părtea mea de moşie, cit se va alege, să fie pe 3 fraţi anume Neagul cu frații lui, 
pe o parte, și Vlad pe altă parte și Catalina pe altă parte, şi să aibă a mă grijirea după moar- 
tea mea, iar moșiia să le fie de moșie stătătoare lor și feciorilor lor și cine se va trage di 
în ei, Iar cine se va scula peste cuvintul mieu într-altii chip, să fie blestemat și afurisit de 
318 oteţă ije vă Nechei 2. 

Şi au fostă mulţi oamenii buni mărturii, anume : Mirzea i Stan Chirică şi Stănislav Moisi 
i Stan Bocancea i Radu Iştion, Drăghiu, Dobrotă, Stoica, Mușat, Ivan. 
Pis mesița octomvrie 21 dni, vă leat 7163 (1654). 


Orig., hirtie, 


(1655— 1659) 


Mihnea al III-lea Radu voievod întărește lui Bădicean și Stroe ocini la Virteju. 


t Cu mila lui Dumnizeu, criştinul Mihnea voivod și domni a toată Țara Rumânească 
Dat-au domnia-lui această poruncă a domnii-lui lui Bădicean și lui Stroe di la Virtej, cu feciorii 


1 Din Ciupărceni. 
3 Părinţi, cei de la Nicheia. 

lor ciți Dumnizeu li va da, ca să li fie ocină în Breb, partea lui Voico, toată, și partea Stoicăi, 
toată, și partea Bratului, toată, veri cit se va alege, însă den cimpu di pisti tot și den margini 
iar di pisti tot, pentru că o au cumpărat Bădicean și Stroe de la Voico și de la Stoica şi de 
la Bratul acea ocină, dript 1 600 di aspri. 


Iar dup-aceia Bădicean și frate-său Stroe ei au schimbat această ocină ci zice mai sus 
cu Stoica și frate-său Radul, di au dat Bădiceanul şi Stroe Stoicăi și Radului acea moșie ci au 
cumpărat de la Voica și de la Stoica și de la Bratul, iar Stoica și frate-său Radul ei au dat a 
lor moşie de la Virtej pri jumătate lui Bădicean şi lui Stroe, di piste tot hotarul, şi den siliștea 
den sat şi den cîmpu și den apă și den păduri şi di pritutindinilea. 

Și iar au cumpărat Bădiceanul și Stroe moșie în Virtej partea Voicăi, toată, viri cît să 
va alege pisti tot hotarul, pentru că o au cumpărat Bădicean și Stroe di la Voica dript 1 200 di 
aspri. . 
Și iar au cumpărat Bădicean și frate-său Stroe ocină în Virtej di la Dobra și di la Neagole 
şi di la Neacşa și di la Voica a lor parte di la Virtej toată viri cit se va alége di pritu- 
tindinilea dript 1 200 di aspri gata. 

Şoi iar au cumpărat Drăgan de la Negrași di la Voica 2 păminturi, 1 din sus di cîmpu, 
altul din jos de cîmpu, dript 300 di aspri gata, 200 di argintu, iar 100 di bani. 

Și au vindut aciști oamini ci sint mai sus scriși acesti moşii de a lor bună voe și cu știrea 
tuturor megi iașilor dinprijurul locului, și din sus și din jos, și dinnaintea domniii-meli. 

Dript actia dat-am şi domniia-mea acistor oamini ci zic mai sus, lui Bădicean și lui 
Stroe, ca să le fii acesti moșii ci sint mai sus zise și lui Drăgan acâli 2 păminturi moșie di stri- 
moșie lor și ficiorilor, nipoţilor și strănipoţilor lor și de nimea niclătit pisti zisa domniii-meli. 

Și mărturii încă pus-am domnia-mea boiarii divanului, după rinduială care ar hi fost 
în hrisovul cil vichiu, spart și rumtu înpriună cu văleatull. 
Copie de la începutul veacului al XVIII-lea. 
Datat din domnia lui Mihnea al III-lea ; Bădicean și Stroe sint atestaţi ca martori și în 1642 
(doc. 4). 


1660 (7168) aprilie 20 


Maria, jupineasa lui Parepa din Stăncești, vinde lui Dumitru partea ei de moșie: 
din Ciupărceni cu 10 ughi, pentru a se răscumpăra din robie. 


ł Eu jupineasa Mariia a Parepei de Stăncești făcut-am al meu zapis cum să fie de: 
mare credință la mîna lui Dumitru ot Ciupărceni, cum să știe că i-am vindut a mea moşie din 
Ciupărceni, cită să va afla, și din cimpu şi din pădure și din munte și di în apă și de peste 
tot hotarul, și o am vindut să-i fie lui moșie și feciorilor și nepoților, ci o am vindut 
dereptu bani gata ughi 10. ; 

Și cu acești bani m-am scumpărat de la robie, că am fostu roabă. 

Şi mărturie : jupinul Adam de Stănceşti și Tănasie logofătul ot selo ot tam? și Gligorie- 
ginere-mieu ot tam; să să ştie din zilele Mihnei vodă. 

Pis aprilie dni 20, vă leat 7168 (1660). 


1 De la „,boiarii divanului...”” pînă la sfirşit, adăugat textului original de către copistul, 
din veacul al XVIII-lea. 
2 Din sat de acolo. 

Și eu Dumitru ot Ciupărceni, cîindu am cumpărat această moşie, am întrebat pe Aldea, 
feciorul Udrei, şi pe unchii lui şi pe verii lui şi pe nepoţii lui. 

Și mărturie : Badea Cica ot Ciupărceni şi Lăpădat Cocoşilă de-acolea și Stroe al lui An- 
driiaș ot tam. 
Orig., hirtie. 


1661 (7169) aprilie 15 


Stana și Neacşa, fiicele Tudorei, vind lui Gherghe, Oancea, Costandin și Radu 
partea lor de ocină din Brebu, „de lipsă şi de nevoia birului”, cu 12 ughi. 


t Adecă eu Stana i Neacşa, fâtele Tudorei, acesta (al nostru zapis 1, ca să fie de mare 
credinţă la mina lui Gherghe, cu frate-său Oancea și Costandin, cu nepotu-său Radulu, cum 
să se știe că le-am vindut noi partea noastră de ocCină) 1 de în sat den Brebu, toată, şi de moșie 
și de cumpărătoare, cum iaste scris în cărţile de moşie carele le-amu datu la mina lor, moşie dea 
nooa, de preste totu hotarul, și de în cimpu și de în apă şi de in pădure și de în lazure și de 
în silişte, varu citu se va alege, şi amu vindut noi această moșie care scrie mai sus cu știrea a 
tot satul. Şi amu întrebat noi ìn doao, în t(rei) 1 rindure cine va vrea să cunpere și nimene 
nu se-au aflat să ne dea (ned 1voia noastră pre moșie, iar aceștea se-au aflat şi li se-au că- 
zut... 1, că au ţinut cu noi de intr-acest moș. Și a(mu) vindut de lipsă (și de)! nevoia birulu 
și amu luat noi bani gata ughi 12, ca să fie lor moșie și feciorilor şi nepoților şi strenepoţilor. 

Și mărturie încă au fost de în Breb, Oana și Ion i brat ego Stoica și Dragomir Bră...1 
așul i snă ego ? Stoica și Eorga a lu Pană și de în Telega Radul Purlig și Manea Zvernicul, și 
«cu ştirea a totu satul, și (mic) 1 și mare. Și păntru credința ne-am pus și degetile. 

Pis mesiţa aprilie dnă 15, leat 7169 (1661). 

Oana. $ 

Ion. 

Stoica. 

Dragomir. 

Stoica. 

Eorga. 

Radul. 

Manea. 

Pis az, erei Irimie. 

'Orig., hirtie. 

1668 (7176) august 13 


Jonaşco postelnic, fiul lui Miroslav logofăt din Cătun, adeverează că Stoica Gloa- 
beş, Neguţ şi Neagu Ciortan din Brebu au plătit banii pentru care-și zălogiseră 
moșia „cînd (fu) foametea”. 


1 Loc rupt. 
2 Și fiul lui. 

f Adecă eu Ionașco postelnicul, feciorul lui Miroslav logofătul ot Cătun, scris-am acesta 
al mieu zapis cum să fie de mare credinţă la mina Brebenilor, anume: Stoica Gloabeș şi 
Neguţ și Neagul Ciortan, cum să să știe că cindu foametea, fostu-se-au zălogit acești oameni, 
care sintu scriși mai sus la tată mieu, Miroslav logofătul, de au luoat bani pre moşie. Deci, după 
moartea tătine-mieu, lui Miroslav logofătul, rămas-au zapisăle de zălogitură la mîna mea. Deci 
mie trebuindu-mi bani, apucat-am pre aceşti oameni ce scrie mai sus cu zapisul tătine-mieu, 
care au fost zălogitură, de m-i-au plătit banii toţi, deci ciţi era zălogiţi. Şi le-am făcut și za- 
pisul mieu la mina lor de răscumpărătoare, cum să aibă bună pace ei şi fe- 
ciorii lor și de cătră nimenea val (au) 1 nevoie să n-aibă. Iar cîndu răotăţile în zilele lui Costan- 
din vodă, fostu-ş-au perdut zapisele lor care le-am făcut eu. Deci temindu-se ei să nu cază la 
vreo nevoie, venit-au de le-am înoit zapisul și le-am făcut altul nou acum în zilele Radului 
voevod, în cursul anilor 7176, cum să fie în bună pace ei și feciorii lor şi (ae) 1 cătră nimi- 
nilea să nu aibă nici un val, căci că se-au plătit la mine. 

Pentru aceasta dat-am zapisul mieu la mina acestor oameni, ca să aibă bună) ! 
pace de mine şi de feciorii miei și de nepoţii miei şi de ciţi se vor trage de ruda mea. Iar cine se 
va scula peste zapisul mieu a face într-altu chip, unii ca aceia să fie blăstemaţi și afurisiți de 
318 oteţi ije vă Nichei 2, 

Şi cindu s-au făcut acest zapis, fost-au mulţi boiari şi oameni buni şi mărturii care voru 
pune iscăliturile mai jos. 

Și am scris eu, Tudor logofătul, cu învățătura postelnicului Ionașco, și pentru mai ade- 
verită credinţă pusu-mi-i-am şi degetul mai jos. 

Pis avgust 13 dni, leat 7176 (1668). 

lonașco ot Cătun ?. 

4 


. . ssassn o 


Amtonie ermonah 3. 


Negul. 
Ona. 
Mihaiu. 
Avram. 
Cuciul. 


Sava. 
Stoica. 


Stoian. 

Pevrso : 

Oana. 

Bigul. 

Stoica snă Drăghici. 
Neagul Cioc... 1. 
Cuciul ot Cimpina. 
Mihaiu Mahamet. 


1 Loc rupt. 

2 Părinţi, cei de la Nicheia. 
3 Semnătură autografă. 

è Semnătură indescifrabilă. 

Stan snă Ligul. 
Pă, + at 
Ion ot Vărbilov. 


Stoica diaconul snă Leucă, 


Orig., hirtie, 

719 (7272) decembrie 18 


Constantin Brincoveanu voievod poruncește la șase megiaşi să cerceteze și să 
dea mărturie în pricina dintre Radu și Stan din Ciopirţeni, cu Stan, Neagu 
și Constandin din Brebu, pentru o moșie din Virtej, 


t Mace Boxlp, Îv KOCTAHAKH ROROA N ocna, IHcaX rocnoaerro mil Voa0 6 
megiiaș, anume: Costea Teris ot Trestiiani i Stan Ovesa ot Teșilă i Albul ot Negrași 
i Vladul Ţircă ot Piitricea i Vasile iuzbașa ot Cimpina i Iorga vătat za plai. Cătră aceasta vă 
fac domnia-m(ea) în ştire că aici naintea cinstiţilor și credincioșilor boiarilor domnii-mele Co- 
standin Știrbei vel ban i Gligorie Băleanul vel sluger avind întrebăciune Radul i Stan ot Cio- 
părceni de faţă cu Stan i Neagul i Costandin ot Breb pentru partea de moşie a lui Voico și 
a Stoicăi i a Bratului de la Virtej, carii au fost cumpărat Bădicean i Stroe de la aceşti oameni 
ce scriu mai sus încă mai denainte vreme, din zilele Mihnii vodă, şi tot o au ţinut şi o au stă- 
pinit moșii i strămoșii Radului și ai lui Stan și ei de atunci pin-acum, cu pace. 

Iar cînd iaste acum, sculatu-se-au Stan i Neagul i Costandin ot Breb, cu piră asupra 
Radului i Stan, scoţind o carte a lui Mihail vodă întru care scriia ca să-și ţie Stan i Neagul i 
Costandin partea lor de moșie de la Breb, jumătate, și la Găgeni a treia parte şi Clăbucetul? 
tot și scriia să ţie şi moşiia din Virtej, toată. De care lucru neputindu-le rumpe boiarii domnii- 
mele ce scriu mai sus judecata din divan, iată că v-am rînduit domnia-m(eay pre voi la mijlocu) 
lor. Deci în vreme ce veţi vedea cartea domii-mâle, iar voi să căutaţi să vă stringeţi cu toţi: 
la această moșie Virtejul şi să stringeţi oameni bătrîni, înprejureni ; și de veţi dovedi cu adeve- 
rinţă bună cum că au stăpinit moșii, strămoşii ai Radului și ai lui Stan, şi ei şi părtaşii lor și 
Brebenii n-au mai stăpinit moşie într-acel hotar al Virtejului de atunci pîn-acum, numai 
acum să scoală cu acea carte a lui Mihail vodă, deci pe cum veţi afla și veţi adăvăra cu ale 
voastre suflete mai pe direptate, așa să daţi scrisoarea voastră la mîna celora ce li să va cădea 
să ție moşiia şi pe cîtă parte veţi adăvăra, ca să ţie făr-de gilceavă, Într-alt chip să nu faceți- 


Toahko nhcaX rocnogcTRO MH2. 
Dechemvrie 18 dni, leat 7221 (1712). 
w EOcTaHAHH BWERWA, MHASCTII SOTI TOCNOAHHI 3, 
IlpounT Rea a9robuTâ, 


Orig., hirtie. 
1 Din mila lui Du mnezeu, Io Costandin voievod şi domn. Am scris domnia-mea. 
2 Astfel a scris domnia-mea, 


3 Io Costandin voievod, din mila lui Dumnezeu, domn. 
4 A citit marele logofăt, 

DOCUMENT PRIVIND SATUL CĂTUN (JUD. GORJ) 


DE 


RADU CREȚEANU 


Actul prezintă interes fiind prima mențiune documentară relativă 
la satul Cătun de pe Motru, amintit apoi în 1581 ? şi 1599 3. Textul relevă 
pricina între două grupuri de mogneni pentru stăpînirea moşiei, fapt care 
avea să ducă, ulterior, la împărțirea acesteia şi formarea celor două sate, 
Cătunul de Jost (actualul Steic) şi Cătunul de Sus. 

Printre toponimicele întilnite în document cităm mai ales ,,Fîntina 
călugăriței” gi „Viile mănăstirilor” 5, care amintesc de vreo fostă mănăs- 
tire — sau mai curind un schit — ce va fi dat şi numele satului vecin, 


Valea Mănăstirii (tot comuna Cătunele), atestat sub formă ,,Mănăstirea”, 
încă din 1537 ê. 


(16735 iulie 12 


Mihnea Turcitul voievod întărește lui Stan, Pană, Curuiac ş.a. și lui Neagoe, 


Danciul, Datco și Drăgoi, cu cetașii lor, stăpînirea pe cite o jumătate de sat din 
Cătunul. 


Izvodul cărţii Mihnii vodă, ficiorul lui Alixandru Vodă. 
t Dat-au domniia-lui această poruncă a domnii-lui, lui Stan și Panei și lui Curuiaci lui 
Jitiian şi lui Ion cu ficiorii lor, ciţi Dumnizeu le va da, ca să le fii lor moşii satul ce să cheamă 
Cătunul cu tot hotarul, pintru că iaste a lor moșii veche şi diraptă di moștinire. 


1 Aflat în proprietatea lui Radu Antonescu (Bucureşti), 

2 Doc. din 1581 martie 12 (D.I.R., veac. XVI, V, p.14). 

3 Doc. din 1599 februarie 13 (ibidem, VI, p.348). 

4 Fracţionarea hotarului o găsim atestată într-un document din 1633 mai 12 (Acad. 
R.S.România, CXXXIV/16), în care este menţionată o cumpărătură în Cătunul de Jos. 

5 Probabil în loc de ,,Viile mănăstirenilor”, altfel fiind mai greu de acceptat ideea că 
aici au avut vii două sau mai multe mănăstiri. 

ê Doc. din 1537 mai 10 (D.I.R., veac. XVI, II, p.221). 


„STUDII“, tomul 23, nr. 5, p. 977—978, 1970. 

Iar dup-aceia avut-au piră aciști omini ci s-au zis mai sus, Stan i Pana i Curuiaci 
Jiliian i Ion cu Neagoe şi cu citașii lui i Danciul cu citașii lui i Diatco cu citașii lui și cu 
Drăgoi cu citaşii lui. Şi așa piriia Stan şi Pan: şi Curuiac și Jitiian și Ion pi Neagoi și pe Danciul 
şi pe Datco i pe Drăgoi naintea domnii-lui, cum că n-au ei nimica moșii în Cătun. Iar într-aciia 
domniia-lui au căutat şi au judicat pi direptate și pe lege dumniziiască cu toţi cinstiţii dirigători 
domnii-lui și au adivărat domniia-lui cum că au avut și ei moşii înpreună unii ca și alţii. Dici 
domniia-lui i-au întrăţit şi i-au înpăcat domniia-lui ca să ţie dinpriună pricum au fost ţinut și mai 
dinainte vrime, pi jumătate. Însă şi semnile să să ştie: din fintina Călugăriţi pin-in tău şi din 
tău pin-in Gura Purcariului, dici pe malu în sus, pe apa Motrului în sus pin-in... 7. Băiules- 
cului, pin-la lacul Porcilor, diciia dealul pîn-in viile mănăstirilor, pin-in tintina Călugăriţii. 
Şi au fost cheltuit ei intr-acea piră toţi înpreună 6 000 di aspri. Dici care nu va lăsa pe acea 
tocmală să întorcă acii banii aspri 6000 care i-au fost cheltuit ei și să-i scoată și ochii 
aceluia. Dirept aciia au dat şi domniia-lui acistor oamini ci s-au zis mai sus, cu ai lor ficiori, 
ca să le fie lor moştinire ohamnicilor nipoţi i strănepoţi şi despri nimini niclătit peste porunca 
domnii (lui). 

Iată și mărturii au pus domniia-lui dirigători: jupan Dobromir vel ban al Craioviii 
jupan Mitrea vel vornic i jupan Miroslav vel logofăt, Dumitru vel spătar, Costandin vel 
vistiar i Stan vel comis i Harvat vel stolnic i Gonţa vel păharnic i Stoica vel postelnic. Isprav- 
nic Mitrea vel vornic. 

Au scris Vilcul grămătic în divanul curţii, in Bucuriști, la luna lui iulie 12 dni, leat 7088 
(1580) 8, 


Traducere din 1749. 
Datat după divan. 


? Loc rupt. 
8 Textul a fost redatat după divan în 1579, 

„TE ILU 1 
DENUMIRE DE PROPRIETATE MOȘNENEASCĂ 


DE 


VASILE CĂRĂBIŞ 


În articolul de față ne propunem să reliefăm, pe bază de documente, 
prezentate în ordine cronologică, denumirea de tei a proprietăţii moşne- 
nești în timpul şi după dezagregarea obștii țărănești, prin ieşirea treptată 
din indiviziune. 

Principiul proprietăţii private începe să fie concretizat în delimită- 
rile precise ale fiecărui sătean asupra lotului său de-abia în secolul al 
XVI-lea 1. 

La sfîrşitul secolului al XVI-lea, mai cu seamă în cursul celui urmă- 
tor, procesul de destrămare al obştii devine din ce în ce mai accentuat, 
iar creșterea diferențelor de avere între membrii ei tot mai vizibilă 2. 


Măsurarea pămîntului a început să se facă atunci cînd delimitarea 
moșiilor s-a lămurit pe deplin, stabilindu-se lungimea şi lăţimea. Măsură- 
toarea lungimilor şi a suprafețelor de pămînt se deosebea însă de la o pro- 
vincie la alta (Muntenia şi Moldova) și uneori chiar de la judeţ la judeţ. 


Operaţiile agrimensurale care delimitau loturile sînt caracteristice 
satelor moșnenești sau răzeșeşti. Aceste operaţii de măsurare dau naștere 
unei terminologii speciale, care scoate în relief forma lor, astfel : „blană” 
după numele scîndurilor de lemn, „,sfoară” sau funie” după bucata de 
sfoară (de cînepă de obicei), „curea” după forma curelii de piele — lungă 
şi îngustă, „tei”, „chingă” etc. 2. Corespunzător „sforii” sau mai curînd 
„funiei” e „teiul, împărțire şi denumire puţin cunoscută, sau de loc, în 
lucrările de drept românesc şi de istorie socială. 


Documentaţia acestui termen e mai mult în Oltenia şi în primul rînd 
în judeţul Gorj. De aci o slabă influenţă în Mehedinţi şi Vilcea şi prea 


1 V.Costăchel, Obștea sălească, în vol. colectiv (P.P.Panaitescu și A.Cazacu) Viaja feu- 
dală în Țara Românească și Moldova (sec. XIV— XVII), Edit. ştiinţifică, București, 1957, p.86, 
2 P.P.Panaitescu, Obştea țirănească în Țara Românească și Moldova, Bucureşti, 1964, p.13. 
3 H.H.Stahl, Contribuţii la studiul satelor devălmașe româneşti, vol. Il, București, p. 256. 

puţin în Dolj, judeţ al marilor latifundii. În alte regiuni denumirea de tei, 
: după cum vom arăta mai departe, e destul de rară. 


x* 


Menționăm că obştea nu purta nume de persoană, ci „obştea satu- 
lui — cutare”. În schimb, înainte și după hotărnicie, de obicei „funiile” 
purtau numele stăpînitorilor lor. Același lucru se întilnește şi la teie; 
vecinii de teie se numesc teiaşi. 

În paginile care urmează vom documenta denumirea de tei a propri- 
etății moşneneşti. 

Trebuie să menționăm că împărțirea moşiei satului pe funii sau teie 
este un sistem practicat numai în Țara Românească. Aceasta poate din 
cauza unei anumite configurații a solului la satele de munte şi deal. O 
„funie de moșie” cuprinde în lungimea ei fragmente din toate părţile 
structurale ale pămîntului obştesc, ca : munte, deal, cîmp de arat, fineaţă, 
pășune, apă. 

Pentru delimitarea loturilor de pămînt se folosea de obicei o bucată 
de sfoară sau funie, de unde şi numele loturilor delimitate : „sfoară de 
moşie”, „funie de moșie”. Spre confirmarea acestei afirmaţii ne sprijinim 
nu numai pe tradiţie, dar şi pe documente. Iată, de pildă, într-un docu- 
ment din 12 ianuarie 1650; Matei Basarab confirmă mănăstirii Tismana 
stăpînirea peste moşiile Groşani ş.a. : „Şi-au căutat cărțile sf. mînăstiri 
Tismenii de moștenire şi zapisele de cumpărătură şi au măsurat toate 
moşiile mînăstirii tot cu funia” (8.n.). Iată acum un document în care ni 
se descrie lungimea funiei de măsurat, cît și numărul unor astfel de funii 
într-un lot de pămînt. Radu Leon-voievod, la 1 iunie 1665, confirmă stă- 
pînirea peste o falcă de pămînt în hotarul Vădenilor (Gorj) „în lat de 8 
funii, în lung de 12 funii, iar funia de 12 coţi” 6. Aşadar, funia — ca in- 
strument de măsură de lungime — avea 7,68 m, deoarece în Oltenia de 
nord cotul este egal cu 0,640 m, în Muntenia 0,666 m, în Moldova 0,637 m’. 
Aceeași lungime a funiei s-a păstrat și în secolul al XVIII-lea 8. 

Funia, ca măsură de lungime, varia însă din timp în timp şi din 
loc în loc. Astfel, la 1 iulie 1737, Matei Bălăcescu, Chirea Căleșin ș.a. au 
făcut hotărnicia moșiei Teleştii de Sus din județul Gorj, în care se spune: 
>. ..S-au găsit funii 121, funia de cîte stînj. 20 m (2420): şi pă mijloc 
din piatra dum. boierilor Bălăceşti... pînă în hotarul Drăgoeștilor... 
funii 114 stînj. (2280) 9. S-ar părea din prima vedere, fiind vorba de măsu- 
rarea întregii moșii a Teleștilor, că aceasta s-a împărţit în 121 de funii, 
fiecare lată de 20 de stînjeni, însă în act e scris că „puind funia” s-a pro- 
cedat la măsurarea moşiei. Reiese, deci, că funia — ca măsură de lungime — 
avea 20 de stînjeni, folosită la moșii întinse, spre ușşurarea muncii şi eco- 
nomisirea timpului. Alex. Ştefulescu asirmă de asemenea că „funia avea 
şi 20 de stînjeni” 10. 


4 P.P.Panaitescu, op. cil., p.156. 

5 Alex.Ștefulescu, Minăstirea Tismana, Bucureşti, 1909, p.328. 

8 Idem, Gorjul istoric şi pitoresc, Tg.-Jiu, 1904, p.LXI. 

? I.Aurel Candrea, Dicţionarul enciclopedic ilustrat, p.343. 

8 Oltenia”, cartea IV, Craiova, 1944, p.119 (doc. din 29 mart. 1786). 
9 Alex.Ştefulescu, Gorjul istoric şi pitoresc, Tg.-Jiu, 1904, p.264. 

Documentele pe care le-am enumerat pînă aici ne confirmă înde- 
ajuns că termenul de „,funie” dat loturilor de pămînt delimitate vine de 
la unitatea de măsură — funia — care avea o lungime a ei stabilită de 
comun acord de moșnenii măsurători. Era lucrată de obicei din cînepă; 
în lipsa acesteia, din in sau lină. 

Înainte de a trece la teiul”, ca proprietate, găsim de cuviință să 
întățișăm cîteva denumiri agrimensurale, unele puțin cunoscute, altele 
necunoscute. 

Într-un act al familiei Teodorini din Craiova găsim scris: „Toată 
partea noastră este 15 odgoane (s.n.), cîte treizeci de stînjeni, din care am 
să trag eu două părţi care mi se fac 180 stinjeni” 11. Odgonul e un lot de 
pămînt care își trage numele de la odgon, funie groasă, folosită de obicei 
la corăbii sau la legarea plutelor la mal (comp. srb. odgon) 12. 

O altă denumire folosită e chiriveiul. La 28 noiembrie 1835, Matei 
Ciolac, din Cimpu-Fomi (Gorj), în jalba către judecătoria Gorj declară 
„că acum în iarna trecută i-am vîndut un chirivei (8.n.) de loc în lat stîn- 
jeni cinci şi jumătate şi în larg (lungime) stînjeni patruzăci, în taleri 45” 13, 

Locul vîndut, cum arată şi dimensiunile, a fost o bucată de pămînt 
scurtă. Chiriveiul (cărăveiul, în uzul actual) în agrimensură e asemenea 
cisvirtei sau ciosvirtei. 


În terminologia agrimensurală din această regiune sînt frecvente în 
vechile hotărnicii mai ales capetele și cirtele. 


Capetele sînt loturi de pămînt diferite ca suprafată, pe regiuni struc- 
turale, măsurate şi calculate în stînjeni. Trei capete pot să aibă la un loc 
69 de stinjeni, după cum cinci capete ale altui moşnean pot să aibă 43 de 
stînjeni. 

Cîrta e o bucată mică de pămînt, nedefinită ca suprafaţă. 

În actele cercetate pentru articolul de față, într-unul singur am 
găsit termenul de ogor. Menţiunea, aceasta e în documentul din 17 iulie 
1587: ,,...Şi iarăși a cumpărat Rustea la Stolojani (Gorj) de la Mihail 
3 ogoare cu 150 aspri gata”! 

Răzorul. Prin răzor sau ,„răzvor” nu trebuie să înțelegem numai 
mejdina, adică hotarul între două loturi de moşie, ci şi o suprafață de 
pămînt. În general aceste răzoare sînt mai mici decît pogonul și se măsoară 
tot cu stinjenul. 


În zapisul din 12 decembrie 1730 al lui Dragu Popeanga din Brădi- 
ceni (jud. Gorj) se află scris următoarele : „De buna voia mea pentru bani 
ce are la min(e) i-am dat 2 răzoare de vie în florini nemțeşti 30 şi i-am 
mai dat un răzor de vie de pomană ca să mă pomenească la biserică şi să 
fie sfinției sale aceste 3 răzoare moșie (8.n.) stătătoare în veac, care aceste 
3 răzoare sînt alăturea cu viia lui Drăghici Băloi ot Cimpul-Fomii” 15. 

Sistemul „pogonitului” e o împărțire reală numai în moşiile boie- 
rești. La moșneni pogonul delimitat ca suprafață, cu mejdinile lui, nu există, 


11 Arhiva Olleniei, VII, nr. 37—38, mai-august, 1928, p.201. 

12 J.A.Candrea, Dicţionarul enciclopedic ilustrat, p.860. 

13 „,Oltenia”, cartea IV, Craiova, 1944, p.126. 

u Acad. R.S.România Documente privind istoria României veac XVI, B. Țara Românească, 
vol. V, p.315 (în continuare citat Doc. B. Țara Româncască). 


35 Doc. orig. în posesia aut j e 

Real e numai bucata de pămînt măsurată în stînjeni. După acești stînjeni 
se calculează spre ştiinţă în pogoane, jumătăţi, sferturi de pogoane etc. 

Şi acum, în ceea ce priveşte denumirea de tei a proprietăţii moş- 
neneșşti, aceasta vine de la funia din coajă de tei, folosită ca unitate de măsură, 
a lungimii. 

Coaja de tei era folosită din două motive : practic și economic. Întii, 
că se lucra mai repede decît funia de cînepă, care trebuia toarsă şi care, în 
momentul măsurării, poate nu se afla la îndemînă sau era greu de găsit ; 
al doilea, se făcea economie de cinepă. Trebuie subliniat însă că, deosebit 
de cele menţionate, coaja de tei era folosită chiar dacă existau şi alte mij- 
loace la îndemînă pentru măsurat, pentru că ea are întinderea neelastică, 
pe cîtă vreme funiile de lînă sau cînepă, fiind elastice, puteau da naștere la 
diferențe de măsură, generatoare de certuri. Coaja de tei, ca instrument; 
agrimensural, a fost folosită pînă în vremea noastră. 

Alături de termenul funie ca suprafaţă de lot, folosit în Oltenia şi 
Muntenia, în Oltenia şi în special în judeţele de munte, unde era majori- 
tatea moșnenilor, apare și termenul de tei. 

Teiul reprezintă în general, ca şi funia, proprietatea moșnenească, 
cuprinzînd diferite părţi structurale ale terenului sau numai un fel de teren. 

Într-un act domnesc din 19 iulie 1517, Neagoe Basarab-voievod 
confirmă lui Draica, cu fiii săi stăpînire de cumpărătură:: „Ca să le fie în 
Groşani (Gorj) 5 teie (funii) pentru că le-a cumpărat de la Grozea și de 
Ja nepotul său Radul al Tomanei şi de la Mareg” 16, 

Fiind cinci „teie” sau „funii”, înseamnă că moșia inițială începuse să, 
se fărîmițeze. E o subîmpărţire a vechiului „tei” al familiei Grozea, 

Apariţia cît mai multor stăpînitori — de teie sau funii — nu în- 
seamnă dizolvarea obștii, care continua ca un organism social, ci numai o 
treptată destrămare și slăbire a ei. Creșterea formei de stăpînire individuală, 
a pămîntului era o necesitate economică şi mergea în pas cu creșterea 
treptată a agriculturii *, 


Trebuie mare atenţie cînd întîlnim ,teiul” în acte, spre a nu se face 
confuzie între arborele tei ca semn de hotar, care poartă numele unei per- 
soane în forma genitivă sau dativă, pe cîtă vreme teiul ca proprietate 
poartă numele unei familii, de obicei în formă adjectivală : teiul Blăjesc, 
Coicăese etc. 


Într-un act din 25 august 1625, sînt scrise următoarele : „Și iar a 
cumpărat; boierul domniei-mele Necula ocină la Arşi (Gorj) de la Ciutea, 
însă anume: teiul Novăcescu peste tot hotarul de pretutindeni pentru 
400 aspri gata” 18, Constatăm că aici e o pătrundere a unui feudal (boierul 
Necula) în obștea ţărănească a satului Arşi. În secolul al XVII-lea e ten- 
dinţă de dezagregare şi cotropire din ce în ce mai accentuată a obştilor ţără- 
nești de către boierime. O dată ce intra în obşte, feudalul avea aceleaşi 
drepturi ca și membrii obştii. După ce se întărea şi mai cumpăra sau cotro- 
pea și alte loturi, el cerea hotărnicia moșiei ca să iasă din devălmăşie ®. 


13 Alex.Ștefulescu, Documente slavo-române relative la Gorj (1406 — 1665), Tg.-Jiu, 1908, 
p.79 ; vezi şi Doc. B., Ţara Românească, vol.I, (1501—1525), p.123. 

1? P.P.Panaitescu, op.cit., p.160. 

15 Doc. B. Țara Românească, vol. IV, p.557— 558. 

19 V.Costăchel, op. cit., p.90. 

Matei Basarab-voievod, în zapisul din 16 octombrie 1642 confirmă 
lui Marco postelnic din Curte (Curtișoara Gorj) mai multe cumpărături 
Ş.a. : „Şi iar să-i fie lui Marco post. cu fraţii săi, fiii lui Vilsan, moşie în 
sat în Cartiu, însă să se știe din teiul de sus al patrulea loc de arătură” 20. 
Din documentul acesta reiese că moșia satului Cartiu (Gorj) era împărțită 
în mai multe teie. Teiele însăşi erau divizate și stăpînite de mai multe 
familii înrudite sau diferite. 

La 19 august 1668, şase boieri megieşi adeverează că în Frăteştii de Sus 
(Gorj), care au şapte teie, mănăstirea Tismana are două teie. „Deci noi am 
aflat pre cărțu şi am găsit în Frăteştii de Sus 7 teie pre acel hotar cît iaste”21. 

Așadar, Frăteștii de Sus au fost împărţiţi în şapte teie, evident, egale, 
dintre care cinci cu țărani liberi, iar cele două, care au aparţinut Tismanei, 
cu țărani dependenți acestei mănăstiri. Dezagregarea obştilor ţărăneşti din 
afară venea nu numai de la feudali, ci şi de la mănăstiri. 

Într-o catagrafie din 7 august 1699 a locuitorilor schitului de la 
Bogdănești (Vîlcea) se află şi „un loc la Bogdănești în Piscul Runcului la 
tei, fălci de pămînt şi le-am luat pe lei 5 şi seamnele acestui loc 22. Sîntem 
de părere că acest tei din Piscul Runcului e un arbore. Prepoziţia „la” e 
indicatoare în acest sens ; prepoziţiile : „în” sau „din” (în Piscul Runcului 
— în sau din lei) ar fi indicarea unei moșii. 

În zapisul din 10 aprilie 1715 al lui lonăși Burduh din Arcani (Gorj), 
prin care vinde moșia Papii pîrcălabul din Runc, serie : „C-am vîndut-o 
de a me bună-voia denpreună cu femeia me Zamfira şi cu ştirea tuturor 
arecanilor, care sînt moşneni și teiași (s.n.) cu minea” 23. Teiaşii erau mogne- 
nii vecini de teie. 

Negoiţă Ulogul din Stroeşti (Gorj), în zapisul din 1 mai 1721, dat lui 
Stoica și Gheorghe Mircioiu, din același sat, scrie: „,...şi am vîndut 
partea mea de moșiie teieșilor (s.n.) mei care au avut împărțare cu noi 
peste tot hotarul cu noi moșie din Stroești. Şiam vindut... cum să se 
ştie teiul (s.n.) mieu al treilea, de peste hotar, l-am avut cu ei denpreună”! 4. 
Din acest document ușor se înțelege că Negoiţă Ulogul cu Stoica şi Gheorghe 
Mireioiu, inițial, împreună au stăpînit un singur tei întins „peste tot ho- 
tarul”? Stroeştilor. Cerînd să li se demarce fiecăruia „moșia din teiul co- 
mun, asupra căreia aveau dreptul de stăpînire, s-a ajuns în urma acestei 
operaţii de subdiviziune la trei teie, iar numiții moșneni au ajuns acum 
„teiaşi”, deci vecini cu proprietăţile pe trupul unei foste moşii comune. 
Termenul de teieși sau teiași e folosit în limbaj numai acolo unde există 
şi denumirea de tei a proprietăţii funciare. Un termen care să indice pe 
vecinii de „funii” sau „,sfori” de moșie nu am întîlnit. Analog cu teiașii ar 
fi funiaşii sau sforașii. 

Prin hotărnicia moşiei Racoţii de Sus şi de Jos a mănăstirii Tismana, 
din 6 iunie 1734, „s-au ales din aceştia şi sf. m-ri partea lui Gherasim 
călugărul 'Țăpiîrdea din teiul Cocimănese (s.n.), ce a fost dat de danie pe la 
răsărit stj. 35 şi pe la mijloc stj. 35 şi pe la apus stj. 35” 5, 


20 Alex.Ștefulescu, Doc..., p.500. 

21 Idem, Mindstirea Tismana, București, 1909, p.350. 

2 Arh. Olt., an. XIX, nr. 107—112, 1940, p.133. 

23 Doe. orig. în posesia autorului. 

24 Acad. R.S.România, Doc. orig., CLXXXV, 107. 

25 Alex.Ştefulescu, Minăstirea Tismana, Bucureşti, 1909, p.417. 


WWW. 


984 VASILE CĂRĂBIŞ 6 


Partea ce i-a revenit călugărului Țăpîrdea, după dimensiunile speci- 
ficate, nu-i decît o parcelă, măsurată însă cu stînjenul şi nu cu funia de 
12 coți. De altfel, cea mai veche măsurătoare de pămînt cu stinjenul 
cunoscută e din a doua jumătate a secolului al XVI-lea 2%. 

Stînjenul diferă însă după locul şi natura moşiei. Astfel, în satul 
Cîmpofeni (Gorj), într-un cîmp de fineaţă, unde s-a păstrat; sistemul devăl- 
măşiei pînă la colectivizarea din 1962, se măsura cu „stînjenul lui Duge” ??, 
care avea 1,93 m. 

Într-un zapis din 1 octombrie 1760 al lui Dumitru Căliţoiu din 
Stolojani (Gorj), scrie : ,,. ..precum să se știe că i-am vîndut un loc de vie 
stearpă (neproducătoare) din dealul Stolojanilor despre răsărit, care loc 
l-au fost cumpărat vătaful Stan de la Gherghina Blăjescu din teiul Blă- 
jese (s.n.) ...și am vîndut de a mea bună voie și cu știrea tuturor părților 
şi a teiașilor (s.n.) miei...” 28. 

Blăjescu, după numele căruia e teiul Blăjesc, a fost „moş mare” în 
Stolojani 2. Teiul Blăjesc s-a divizat prin hotărnicie la membrii şi rudele 
familiei, deveniți teiaşi, care, după aceea, au și început să vîndă diferite 
locuri, 

În cartea de hotărnicie din 2 august 1767 din Stroești (Gorj), e seris : 
„Iar din teiul Grozăescu (s.n.) s-au mai dat și după zapisele de cumpărătură 
ce au cumpărat Pîrvul i Ilie Mircioiu de la ceilalți moșneni...”. Teiul 
Grozăesc, datorită moștenirii, dar mai ales vînzărilor la moșneni străini 
de „neamul” Grozoilor, s-a divizat ca şi atitea alte teie. Iniţial teiele con- 
stituiau moşii unitare în hotarul satului, deși cuprindeau părţi de diferite 
structuri geografice, însă înzestrările, daniile, schimbările şi mai ales vîn- 
zările au dus la o situaţie de stăpîniri individuale distanţate. Situația aceas- 
ta a grăbit dizolvarea devălmăşiilor. Din această cauză moşnenii aveau 
teiele reduse ca dimensiune și risipite în diferite părţi. 

În hotărnicia din 20 mai 1778 a satului Cimpu-Fomii (azi Cimpofeni, 
din Gorj), pe lîngă alte alegeri „alesu-s-au partea Coicăeştilor (azi Coicu- 
leștiii) pe din sus pe lîngă teiul lor ce-lau de cumpărătură (8.n.) de la Arcani'”2%0. 

Moșia Cîmpofenilor, înainte de întemeierea satului lor prin „roire”, 
aparținea de Arcani. 

La 30 octombrie 1784, în zapisul de împăcare între monahul Rafilă 
şi fratele său Mihăilă din Stolojani (Gorj), se spune : ,,.. .luînd megieşi ca să 
mă îndrepteze cu frate-mieu Rafilă monah pentru un loc ce mi l-au fost 
cuprins (s.n.) cu viia cea tînără din teiul Coicăiese” 31, 

La 5 iunie 1803, postelnicul Gheorghe Zagorianu, printr-o reclama- 
ție adresată domnitorului, împotriva lui biv vel vistier Dumitrache Bibes- 
cu, pentru moșia Cernădia (Gorj), declară : ,,. ..dă la moşiia mea şi pîn(ă) 
la moşiia d-lui mai sint 10 teae de moșii (s.n.) printre noi. măgieșăşti” 32, 
Tată un document în care se arată categoric că teiul e o moșie. Teiul ca, 
moșie varia ca mărime, 


28 P.P.Panaitescu, op. cit., p.161. 

27? Dușe a fost armaş în Cimpofeni, cunoscut în actele locale din secolul al XVII-lea. 
233 Academia R.S.România, Doc. orig., CLXXXV, 27. 

22 Hotărnicia Stolojanilor din 29 mai 1757, doc. orig. în posesia autorului. 

30 Academia R.S.România, Doc. orig, CLXXXV, 97. 

31 Doc. orig. în pusesia autorului. 


32 Alex. Ștefulescu, Biserica safului Călești, Tg.-Jiu, 1910, p. 18. 

La 10 ianuarie 1827, în zapisul de vînzare al lui Gheorghe Savu din 
Arcani (Gorj), sînt trecute următoarele : ,,.. .precum să se ştie că i-am 
vîndut 6 stînjeni şi două palme de pămînt alăturea cu ai sfinției sale... cu 
apă, cu pădure cît merg toate teiele” 33, 

În secolul al XIX-lea teile — în anumite sate — ajunseseră simple 
curele de pămînt ca lățime, dar foarte lungi. Pe măsură ce s-au înmulțit 
teiele, nu mai apar numele posesorilor lor, păstrîndu-se doar numele vechi- 
lor stăpînitori, consideraţi ,„,moşi” întemeietori. 

La 5 iunie 1828, într-o carte de pricină dată popii Piţigaia (astăzi 
Piţigoi — urmaşii săi) din Stolojani (Gorj), sînt declarate următoarele : 
„Cà avînd loc de deal de viie în teiul Blăjesc despre apus, împreună cu 
Toma Coicheci şi cu neamul lui... şi măsurînd acel tei ce se zice Blăjesc. ... 
am găsit stînjeni 20, numai supt stăpînirea Tomei nouă cuprinși de el cu 
viia... care mergînd la faţa locului la acest tei al lui Vlad, unde este pri- 
gonirea, au cosit şi partea lui Piţigaia... şi au găsit cu cale... ca să-i 
dea lui Constantin tatăl popii Matei loc de viie într-alt tei şi i-au dat în 
teiul din față unde au toţi Blajii... fiind acest tei vîndut din vechime de 
toţi Blajii la dumnealor boierii Rioşeanu. .. În cele din urmă i-am dat alt 
tei în dealul despre răsărit... De aceea, după toată cercetarea ce am făcut 
neamurilor lor, găsim cu cale ca în toate teiele Blăjești şi pă deal şi pă vale 
să stăpînească Toma cu neamul lui Arici şi Peștișanu o parte şi popa Matei 
jeluitorul altă parte» 3t, 


Am specificat mai sus că, la mijlocul secolului al XVIII-lea, e cunos- 
cut un „moş mare Blăjescu”, de la care şi-a luat numele teiul său, care 
cuprindea întreaga avere şi care, fiind unitară, avea o lățime și lungime 
destul de mare. Teiul acesta a fost vîndut, cum reiese din documente, nu 
numai boierilor Rioşanu, dar şi altor moșneni rude sau nu cu Blăjeștii, 
încît teiul mare — iniţial — s-a divizat într-o serie de teie stăpinite de 
diferiţi teiaşi. 

Cit despre boierii Rioşanu subliniem că, deşi se găsesc cumpărători 
de pămînt în acest sat moşnenesc, n-au stăpînit aceste teie decît vremelnic. 
Moşnenii opunîndu-se infiltraţiei feudale, boierii au fost siliţi să-și vîndă 
pămîntul iarăşi moşnenilor locali, fapt care s-a petrecut şi în celelalte sate 
vecine moşnenești. Nici un boier n-a putut să se stabilească aici. Prin 
obşte, ţăranii fiind solidari şi dirzi, au avut întotdeăuna un mijloc de apă- 
rare a libertăţii lor sociale în perioada feudală. 


Dar în secolul al XIX-lea apare tendinţa de împărțire a obştilor în 
proprietăţi individuale. Într-o hotărnicie din 1835 a satului Găleata din 
județul Mehedinţi, printre altele, se află următoarele: ,,...după care 
jalbă cerîndu-se pă noi, ca să le hotărnicim şi să le împărțim moșia hotaru- 
lui Orbesc ce-i zice şi Găleată i teiul Vrăbenesc... ca să facem măsură- 
toare și împărțeală, să punem și pietri, de va fi mulţumire” 35, 

Moșiile moşnenilor nefiind hotărnicite, au prilejuit boierilor sau 
celor mai înstăriți, dornici de a-și întinde proprietăţile, dese ocazii de răș- 


33 Doc. orig. în posesia autorului, 
34 Doc, orig. în posesia autorului. 
35 Gheorghe V. Crăciun, Monografia comunei Broșteni din județul Mehedinţi, 'Tr.- Seve- 


rin, 1932, p. 12. e 

luirea proprietăţii moșneneşti. Faptul acesta ducea la procese între ei, 
care se sfirşeau de cele mai multe ori în favoarea celor puternici, cu toată 
dîrzenia ce o arătau moşnenii în apărarea pămîntului lor. 

La 5 aprilie 1840, printr-o jalbă, popa Dumitru şi Ion Ghidia din 
Stolojani (Gorj) se jeluiese domnitorului Alexandru Ghica: ,,...două 
zapise care vinde Duşe în teiul Coicăieştilor și stăpînese în teiul nostru i 
alte zapise... şi au avut judecată cu Nica diaconul şi cu Drişte Paicul 
ce nu sînt din neamul nostru şi le stăpînesc părţile lor deplin și că se mută 
în teiul nostru Blaj” %, 

Documentul acesta ne demonstrează că vechile teiuri au ajuns, 
pe cît a fost posibil, să fie stăpînite şi după diviziune de urmaşii direcţi 
sau colaterali ai vechiului ,,moş”, ţinîndu-se seama deci de „spiţa de 
neam”. Aceştia se opuneau cînd alţi consăteni de alt ,„,neam” se infiltrau 
cu posesiuni pe trunchiul bătrînului tei. 

Din a doua jumătate a secolului al XIX-lea, în schimbul „,teiuri- 
lor”, care dispar treptat, apar curelele” de pămînt. După hotărnicii, 
prin înmulţirea populaţiei, moşiile atît s-au fărîmiţat, încît s-a ajuns să se 
vîndă și cîte un stînjen, care şi acesta constituia tot o „,moşie”. 

Cu toată înmulţirea „,curelelor” de pămînt, anumite „teie” s-au mai 
menţinut pînă în secolul al XX-lea. Astfel, în comuna Curtişoara (Gorj), 
la începutul secolului nostru, se uzita termenul de ,tei” pentru „,curelele”?” 
de pămînt care se întindeau între hotarul Bălăneștilor şi hotarul Turci- 
neștilor. Astfel de curele care mergeau în lungul hotarului aveau aproape 
4 kilometri. Aşa era ,,Teiul boieresc”, moșia Cornoiu, în lărgime de 60 de 
stînjeni ; „Teiul Versănesc”, „cureaua” de pămînt a familiei Versan, care 
avea o lățime de 24 de stinjeni 37. 


Pentru o argumentare cît mai amplă şi elocventă a denumirii de „tei”? 
a proprietăţii moşnenești, ne sprijinim şi pe toponimie. Astfel, sînt cunos- 
cute : Teiul Popii, loc în satul Atîrnaţii de Jos din judeţul Mehedinţi; 
Teiul-Ogaș în comuna Cireşu (Mehedinţi); Adunaţii Teiului (Mehedinţi). 
Numele cel vechi (1819) e Adunaţii din Tei (Adunatii ot Teiu); Cantonul 
Teiului, canton în pădurea Punghina (Mehedinţi) 38. Toate aceste nume 
derivă fără îndoială de la anumite teie-moşii. Mai departe ne sînt cunoscute 
şi următoarele nume topice: Tei-sat, Tei-sălişte (teren lingă pădure), 
Tei-moşie particulară, Tei-pădure particulară, toate aflate în comuna 
Cornu din județul Dolj %. 


La vest de Izlaz, din fostul judeţ Romanați, e Teiul Brazului, loca- 
litate mlăștinoasă 4%, nume care pare să indice o moşie. 

În alte părți sînt: Aleşii din Tei, Teiu, Teiul din Deal şi Teiul din 
Vale, toate sate în județul Argeș 4. Numele acestor localităţi pot să fie, 
într-adevăr, de la moșii cu terenurile structurate, mai ales că aici e o 
regiune moșnenească. 


36 Doc, orig. în posesia autorului. 

3? Informaţie de la prof. Aurel Motomancea, București. 

38 C, Pajură, Dic. geogr., istoric și topogr. al jud. Mehedinți, Tr.-Severin, 1947, p. 7, 
32, 154, 

38 Dicf. geogr. al jud. Dolj, București, 1896, p. 640—641. 

40 Marele Dicf. geogr. al României, vol. V, fasc. II, p. 577. | 

îi D, Frunzescu. Dicț. topografic și statistic al României, Bucureștii, 1872, p. 478; Cf. 


M.D.G., p. 476. , 

' Teiul sau La Tei, De la Tei — loc lîngă Bucureşti în partea nordică 
şi Teiul sau la Tei — balta (lacul) formată din Colentina, în aceeaşi parte a 
Bucureştilor, nu pot să fie decît de la arborele tei 42. 

În Moldova menţionăm : Dealul Teiului în satul Podoleni din fostul 
județ Neamţ 43. Fîntîna Teiului, loc la nord de Buciumeni din judeţul 
Tecuci 4 și Piatra Teiului de la Bicaz. Şi aceste trei nume topice moldo- 
vene credem că derivă tot de la arborele — tei. 

Din documentele şi toponimia prezentată în acest, articol, prin care 
am dovedit denumirea de — tei — ca proprietate moșnenească, reiese că 
acest termen ar fi specific Olteniei şi în primul rînd judeţului Gorj. 

Cercetarea documentelor și toponimiei satelor va găsi probabil, 
astfel de denumiri într-o serie întreagă de localităţi pe o arie cît mai largăi 
care ar ajuta mai mult la cunoașterea obștii ţărăneşti și la lărgirea istorie 
sociale românești. 


42 Vezi și M.D.G., p. 477. 
a3 C. Mătasă, Cercetări din preistoria jud. Neamţ, 1940, p. 34. 


4 M.D.G, p. 577. 

RELAȚIILE COMERCIALE ALE TRANSILVANIEI 
ÎN LUMINA VENITURILOR VAMALE 
DIN ANII 1717—1724 


DE 


LIDIA A. DEMENY 


Timp de aproape două decenii au durat luptele la sfîrşitul secolului 
al XVII-lea şi începutul secolului al XVIII-lea, pentru încorporarea Transil- 
vaniei în Imperiul habsburgic. Declangate o dată cu eşecul expediției 
turcești împotriva Vienei la 1683, ele au luat sfîrșit prin lichidarea ulti- 
melor focare de rezistență antihabsburgică condusă de Francisc Rákóczi 
„al II-lea şi prin semnarea păcii de la Satu Mare din 1711. Acest din urmă 
eveniment a marcat încorporarea pentru o perioadă de mai bine de două 
secole a Marelui Principat al Transilvaniei în Imperiul habsburgic. Locul 
dominației otomane, exercitate în forma unei suzeranități, a fost luat de 
către cea austriacă mai bine organizată, cu o administraţie și o birocraţie 
caracteristică absolutismului în diferitele ei faze de dezvoltare. 

Dominația austriacă asupra Transilvaniei a fost consolidată în urma 
succeselor militare în sud-estul Europei, consfinţite în tratatul de la Passa- 
rovitz din 21 iulie 1718, cînd Austria lua în stăpinire Banatul, Oltenia, 
Serbia pînă la Timoc şi o bună parte a Slavoniei. Chiar dacă succesele 
militare făceau incontestabilă stăpînirea austriacă în Transilvania, înca- 
drarea ei în sistemul de guvernămînt şi în viaţa politică, socială și, mai ales 
economică a imperiului întîmpina greutăţi pe care nu întotdeauna le-a 
putut birui curtea de la Viena. Rezistenţa teribilă a nobilunu transilvă- 
nene, care reușea să obţină o bază socială relativ solidă, zădărnicea una după 
alta încercările Vienei de a introduce reforme și reorganizări. Desigur 
toate aceste proiecte și reforme vizau înainte de toate țelul legării 'Transil- 
vaniei de imperiu şi scoaterea din ţară a unor sume sporite atit de 
necesare cheltuielilor militare mereu sporite ale imperiului. 

Un capitol foarte important al veniturilor fiscului îl constituiau 
bămile încasate în urma schimbului de mărfuri. Era evidentă și explica- 
vilă preocuparea permanentă şi interesul curţii de la Viena pentru orien- 


„STUDII, tomul 23, nr. 5, p, 989—998, 1970, 

tarea comerţului 'Transilvaniei !. În planurile economice ele Vienei — 
după cum foarte line preciza I. Moga — Ungaria şi Transilvania erau 
„destinate a furniza materii prime şi consuma produsele industriei din 
ţările ereditare habsburgice” 2. În acest scop curtea de la Viena căuta să 
preia toate poziţiile cheie ale vieţii economice transilvănene în mîinile 
proprii si astfel „cu toate protestele magnaţilor ardeleni dădu administra- 
rea veniturilor erariale pe mîna funcţionarilor austrieci şi institui o comisie 
care cercetă capacitatea de plată a locuitorilor, putinţa de exploatare a so- 
lului şi bogățiilor naturale, precum şi starea prezentă şi rentabilitatea 
industriei şi a comerțului” 3. Toate aceste proiecte au apărut chiar înainte 
ca Transilvania să fi fost efectiv încorporată, ele arătau interesul major 
manifestat de Viena. După cum era şi firesc stăpînirea austriacă la început 
prelua sistemul de guvernare a provinciei, mai bine zis de administrare a 
ei aşa cum o găsise, încercînd de la început să-l modifice, să-l adapteze la 
noile cerințe, Acest sistem însă reprezenta un bun refugiu pentru rezistența 
nobilimii. | 

Austria căuta însă să lege viaţa economică a Transilvaniei nu numai 
prin strîngerea contactelor directe, ci prin proiecte mai vaste de impulsio- 
nare a negoțului cu Orientul apropiat. Se ştie că imediat după încheierea 
păcii de la Passarovitz, Austria semna la 27 iulie 1718 tratatul comercial 
cu Turcia, iar la 31 octombrie a aceluiaşi an Comisia aulică comercială 
atrăgea atenţia autorităţilor că negustorii din Moldova şi Muntenia ca şi 
orice alt tiîrgoveţ, supus otoman, poate efectua comerţ liber cu ţările su- 
puse Austriei dacă posedă pașapoarte eliberate de Poartă. Se stabilea o 
vamă avantajoasă, adică 3%, ad valorem plătită o singură dată. Acelaşi 
scop al intensificării comerţului cu Poarta urmărea și înfiinţarea la 27 mai 
1719 a „Companiei orientale de comerţ”. 


În a doua jumătate a secolului al XVII-lea vămile, ca una din princi- 
palele surse de venit ale principelui, erau arendate unor notili sau unor 
reprezentanți ai marii negustorimi în special de origine grecească. Curtea 
de la Viena considera acest sistem defavorabil pentru creşterea venitu- 
rilor fiscului. După o luptă acerbă, spre sfîrşitul deceniului al doilea din 


1 Pentru politica economică austriacă din această perioadă a se vedea Franz Mensi, 
Die Finanzen Oesterreichs von 1701 bis 1740, nach archivalischen Quellen dargestellt, Wien 
1890; Josef Dullinger, Die Handelskompagnien Oesterreichs nach dem Orient und Ostindien in 
der ersten Hälfte des 18. Jh., în „Zeitschrift fur Sozial — und Wirtschaftsgescichte”, B, VII 
(1900), Heft 1, p. 44—83; Karlovsky E., Erdély iparosai az 1702—iki védvámokról (Industri- 
așii transilvăneni despre vămile protecţioniste din 1702), în ,,Magyar Gazdasâgtărtâneti Szemle”, 
IV (1897), p. 420—422; Takâts S., Külkereskedelmi mozgalmak hazánkban I. Lipót alatt (Miş- 
cări de comerţ exterior în țara noastră sub Leopold I), în ,,Magyar Gazdaságtörténeti Szemle”, 
VI (1899); Sinkovics István, Az erdelyi kamarajövedelmek a Habsburg uralom kezdetén (Veni- 
turile camerei din Transilvania la începutul stăpinirii habsburgice), în Domanovszky Sándor 
emlékkönyv, Budapesta, 1937; I. Moga, Politica economică austriacă și comerțul Transilvaniei 
tn veacul al XVIII-lea, în ,,Anuarul Institutului de istorie naţională”, vol. VII (1936—1938); 
Alex. A, Vasilescu, Vămile Olteniei supt austriaci, În „,„Arhivele Olteniei”, III (1924), nr. 15; 
C. Șerban, Sistemul vamal al Țării Românești în secolul al XVIII-lea, în Studii și articole 
de istorie, vol. III (1961); M. Popescu, Spicuiri privitoare la Oltenia în timpul ocupării aus- 
triece 1718—39, în ‚Arhivele Olteniei”, VI (1927), nr. 31; Cornelia Papacostea-Danielopolu, 
Le regime privilégié des marchands bulgares et grecs en Ollenie pendant l'occupation autrichienne 
(1718-1739), în ,,Revue des études sud-est européennes”, VI (1966), nr. 3—4; $. Papacostea, 
Istoria României, vol. III, București, 1964, p. 220—255 şi 455—523. 

2 I, Moga, Politica economică austriacă..., p. 91. 

2 Ibidem, p. 93. 

secolul al XVIII-lea ea reușește să închege o administraţie proprie și să 
preia în mîinile fiscului încasarea directă a sumelor rezultate din vămi 
de la cele 30 de puncte vamale care funcționau pe teritoriul Marelui Prin- 
cipat al Transilvaniei în acea epocă. Astfel se explică şi faptul că socotelile 
vamale au ajuns în arhiva tezaurariatului unde se păstrează și azi. Materi- 
alul, aflat în original la Arhivele statului din Budapesta, a fost în întregime 
microfilmat pentru Arhivele statului din București, unde, prin amatilitatea 
colaboratorilor ei, am avut posibilitatea să le studiez 4. Materialul conține in- 
formaţii despre veniturile şi cheltuielile fiscului pe anii 1717—1724 atît în ce 
privește Transilvania, cît şi Oltenia. Cea mai mare parte a socotelilor sînt 
cele referitoare la vămi. S-au păstrat doar socotelile totalizatoare pe an sau 
pe trimestre indicîndu-se suma încasată de la fiecare punct vamal atît în 
florini ungurești, cît şi în florini renani. Subliniem faptul că, noi am folosit 
indicaţiile în florini renani 5, căci şi socotelile totalizatoare au fost făcute 
de cei care au întocmit rapoartele finale, tot în aceste unităţi. Faptul că 
socotelile vamale cu excepţia anului 1719 sînt complete și au o continui- 
tate pe o perioadă de 8 ani reflectă — după părerea noastră — relativ fidel 
realitatea. Spunem relativ, căci socotelile vamale nu cuprindeau întreg 
comerţul extern al țăii. întîi, că încă era în vigoare sistemul privile- 
giilor şi scutirilor vamale, apoi trebuie avut în vedere comerţul clandes- 
tin, adică ocolirea punctelor vamale în ciuda unei mai stricte organizări a 
pazei drumurilor. 


ÎNCASĂRILE VAMALE ÎN CADRUL VENITURILOR GENERALE ALE FISCULUI 


Încasările vamale reprezentau o parte importantă a veniturilor 
generale anuale ale fiscului din Principatul Transilvaniei şi la începutul 
secolului al XVIII-lea. După socoteli, suma totală de încasări ale fiscului 
a fost pe anul 1717 de 349 325 de florini renani şi 24 */, de cruceri din 
care venitul vamal reprezenta suma de 114 064 de florini renani și 51 de 
cruceri, adică aproape 33% din veniturile generale ale fiscului. Numai 
încasările de la monetării depășeau sumele obţinute de fisc din vămi, 
ele reprezentau pe acelaşi an suma de 121 000 de florini renani. Sumele 
obţinute de fisc din arendarea dijmei în comitate (2 803 florini renani 
şi 23 1/, cruceri), din domeniile fiscului (8 141 de florini renani și 22 de 
cruceri), din arendarea dijmei pe pămîntul crăiesc (4 000 de florini renani), 
din censul anual (2 466 de florini renani şi 40 de cruceri), din taxele de 


4 Materialul se află în următoarele fonduri și dosare: Magyar Országos Leveltâr ; Erdély 
Országos Kormânyhatâsâgi Levéltárak ; Erdélyi Kincstári Levéltár ; Thesaurariatus. Kincstár 
Számadások és pénztári könyvek. F. 222. Ratio Regii Perceptoratus cassae Transylvanicae 
1717, p. 1—60; Idem,—1718, p. 1—53; Harmincad számadások — 1717, 1718, 1720, p. 
1—116; Recognitio — 1720, p. 1—132; Diarium — 1720; idem, Erdélyi Fiskális Levéltár 
F. 234. Instructiones. Toate aceste pachete au fost microfilmate și microfilmele în negativ se 
află la Arhivele statului din București. Şi pe această cale ne exprimăm recunoştinţa față 
de Direcția Generală a Arhivelor Statului pentru promptitudinea și amabilitatea cu care ne-a 
pus la dispoziție microfilmele. 

5 Un florin unguresc avea 100 de denari, pe cînd, un florin renan avea 120 de denari 
sau 60 de cruceri. Subliniem acest lucru deoarece la socotirea sutimilor trebuie avut în vedere 
că suma de 60 reprezintă unitatea care trebuie transformată în florini de exemplu 1,75 din 
socotelile noastre este egal cu 2 florini renani şi 15 cruceri. 

Tabelu? 


Tabel cumulativ al sumelor vamale încasate în 


Nr. Sumele încasate din 
crt Punctele vamale 

i 1717 1718 1719* 1720 
1. | Braşov 12 265,05 23 433,14 1% 3 627,31 1 8 872,02 

2. | Bran 28 168,25 18 017,04 % 1 866,33 13 982,41 

3. | Timiș 8 883,14 4 7 829,31 % 2 051,43 % 3 649,00 

4. | Săcele 264,37 53,27 1, = = 

5. | Brețcu 1 103,47 2 697,01 1% 231,22 379,33 

6. | Ghimeș 133,01 % 27,45 4 315,13 724,50 4 
7. | Gheorghieni 439,17 453,58 14 734,54 W 1 094,12 

8. | Sibiu 24 524,06 1% 15 904,31 4 5 778,35 7 253,38 W 
9. | Tr. Roşu 4 134,10 2 681,52 909,06 1 1597,11 v% 
10. | Cluj 12 412,00 19 366,02 % 7 503,22 1 15 077,36 
11. |Dej 200,36 174,31 39,08 211,00 12 
12. | Lăpuş 214,44 341,09 4 122,33 ⁄ 581,28 
13. | Huedin 231,35 13 761,34 14 411,45 % 308,03 
14. | Șimleu 1 166,20 1 497,26 880,38 1 079,08 
15. | Jibău-Zălau 443,22 1 453,42 13 337,47 435,48 v» 
16. | Tăşnad 320,58 1% 454,03 4 511,00 527,15 1a 
17. | Deva 394,26 14 442,54 % 207,08 303,48 1a 
18. | Brad 85,59 109,07 155,10 167,10 
19. | Dobra şi Ilia 232,16 336,14 1⁄4 221,55 228,58 
20. | Orăștie 12 586,47 % 26 336,46 4 8 791,22 i, 17 541,56 
21. | Vulcani 1 205,51 869,42 209,21 251,22 1, 
22. | Haţeg 706,26 1 1 080,23 4 260,36 14 303,31 
23. | Zeicani 450,27 346,15 1 301,59 148,25 1a 
24. | Cimpeni 304,15 vw 316,43 134,28 14 242,55 Wa 
25. | Sighet 1 609,59 13 1730,09 w 1 335,19 1, 1711,04 1, 
26. | Hust 358,32 vw 403,12 13 406,45 324 „10 
27. | Vişe 83,47 1 49,46 % 58,23 59,20 14 
28. | 'Teci 39,30 4 26,57 4 54,47 40,23 
29. | Bistriţa 1 101,12 287,28 993,14 1 311,49 
30. | Întors. Buzăului — — — — 

TOTAL 114 064,51 126 482,37 38 451,42 9, | O 78408,22 


* Datele anului 1719 nu sint complete. 


oierit (321 de „florini renani și 22 1/, de cruceri) erau în comparaţie cu 
venitul vamal şi din monetării de o mult mai mică importanță. Dintre 
veniturile ocazionale o sumă relativ mare reprezentau în 1717 încasările 
din confiscarea averii lui Clement Mikes (14 584 de florini renani și 2 1/3 
cruceri), adept; devotat al lui Francise Rákóczi al II-lea cu care şi-a înhpăr- 
ţit soarta tristă a pribegiei și lungului exil, şi din averea confiscată a lui 
Mihail Szava (10 000 de florini renani). Anul 1717 nu constituie excep- 
ție în ce priveşte ponderea încasărilor vamale în cadrul veniturilor generale 
ale fiscului. 


Astfel, în 1718, de exemplu, venitul total al fiscului a fost conform 
socotelilor oficiale de 346 140 de florini renani și 9 1/, cruceri, din care 
încasările din vămi reprezentau suma de 126 482 de florini renani și 37 
de cruceri. Faţă de cheltuielile militare făcute de curtea de la Viena, 
sumele încasate de fisc erau destul de scăzute. Ele nu reprezentau nici 
măcar jumătatea cheltuielilor militare, care în anul 1717 erau de 760 000 

nr. 1 


Principatul Transilvaniei pe anii 1717 — 1724 


vămi pe anii: 
Total pe vămi 
1721 1722 1723 1724 
9 004,29 7 591,27 5 911,09 6 369,37 77 074,35 
35 977,29 35 890,47 1 20 383,37 1% 14 798,13 169 084,50 1, 
3331,51 4 3 907,11 2 176,40 2 098,19 33 927,31 
= — = — 318,04 1 
778,09 958,44 727,36 W 380,18 4 7256,31 1% 
507,38 vw 427,31 428,26 1 286,33 1, 2 851,— 
692,19 1 072,11 930,49 1, 425,01 4 5 842,43 
6 230,09 5 082,05 % 4 779,31 33 3 784,40 73 337,17 VW 
1 799,26 4 5 856,54 % 4 710,58 12 4 035,22 4 25 725,02 
13 669,56 % 9 235,10 4 3 584,30 1» 4 088,44 84 937,22 y, 
59,00 164,44 126,01 207,33 4 1 182,34 
374,44 4 517,47 422,29 4 327,12 1, 2 902,08 14 
213,04 4 704,15 1 058,35 % 464,44 % 4 153,48 
688,59 896,24 % 1 271,50 4 657,32 8 138,18 
234,14 1 334,22 1, 366,18 187,31 2 793,06 12 
450,19 1% 453,24 1% 296,48 402,07 3 415,56 1. 
589,47 v% 569,31 549,45 14 562,12 3 619,33 12 
331,03 176,10 % 408,54 1» 413,14 % 1 846,48 4 
288,22 326,14 388,57 W 406,13 . 2429,10 
14 270,08 5 803,15 4 2 960,48 3 516,05 v% 91 807,09 4 
212,47 350,23 320,55 1⁄2 198,01 1, 3 618,23 1, 
189,22 1% 231,00 180,25 !2 236,16 3 188,01 ie 
222,23 432,29 320,14 12 565,47 4 2 788,01 
161,56 134,56 % 580,16 323,44 1, 2 199,15 13 
1 681,28 1 805,42 12 1 459 40 1 129,35 12 12 462,29 
257,52 297,04 1⁄2 256,53 215,49 VW 2 520,19 
92,07 89,43 12 100,26 73,04 606,38 
— — — — 161,38 
912,11 ia 533,36 4 276,33 12 295,23 VW 5 711,28 
— — 5 398,36 1» 1 463,17 % 6 861,54 
93 221,17 1, 83 842,36 60 377,48 47 912,17 1% 642 761,45 % 


fl.r.; în 1718 — 700 000 fl.r.; în 1719 — 540 000 fl.r.; în 1720 — 500 000 
fl.r. ; în 1721 — 510 000 fl.r. ; în 1722—1724 — 500 000 fl.r. pe fiecare anê. 


Veniturile vamale pe anii 1717—1724. Toate datele privind veni- 
turile vamale au fost cuprinse în două tabele cumulative. Primul indică, 
în cifre absolute, cel de-al doilea în procente, suma încasată în fiecare an 
şi la fiecare punct vamal în cadrul veniturilor vamale generale pe an. 
Ni s-a părut că astfel totalizate cifrele şi datele oferă elemente suficiente 
de judecată. 

Ar fi, desigur, foarte interesant să se facă unele comparații cu peri- 
oade anterioare în ce privește veniturile încasate de la diferite puncte 


€ Constantin Sassu, Tabloul cheltuielilor obişnuite şi extraordinare, aprobate de țurile 
monarhiei habsburgice, pentru corpuri militare, între anii 1700—1746 inclusiv, cuprinzind înlre 
aceste (ări și provinciile românești Oltenia, Banalul și Transilvania, în ,,Arhivele Olteniei” 


VII (1928), nr. 37—38, p. 308. 

Tabel cnmulativ al vămii încasate la diferite puncte vamale transilvănene in anii 1717 — 1924 


Tabelul nr. 2 


Sumele încasate exprimate in procente pe anii: 


Nr. crt. Punctele vamale Media 
1717 | 1718 1719 | 1720 1721 1722 1723 1724 

1. Braşov 10,75 18,53 9,43 9,66 9,06 9,79 13,29 11,39 
2. Bran 24,69 14,24 4,85 38,59 42,86 33,76 30,89 26,31 
3. Timiş 7,79 6,19 5,33 3,57 4,67 3,60 4,38 5,28 
4, Săcele 0,23 0,04 = n — — — 0,05 
5, Breţcu 0,97 2,17 0,60 0,83 1,14 1,20 0,79 1,13 
6. Ghimeş 0,12 0,02 0,82 0,54 0,51 0,71 0,60 0,44 
7, Gheorghieni 0,38 1,91 0,74 1,24 1,54 0,89 0,91 
8. Sibiu 21,50 15,03 6,68 6,07 7,92 7,90 11,41 
9. Tr. Roșu 3,62 2,36 1,93 6,99 7,80 8,42 4,00 
10. Cluj 10,88 19,51 14,66 11,03 5,94 8,53 13,21 
11, Dej 0,18 0,10 0,06 0,20 0,21 0,43 0,18 
12. Lăpuş 0,19 0,32 0,40 0,62 0,70 0,68 0,45 
13. Huedin 0,20 1,07 0,23 0,84 1,75 0,97 0,65 
14. Șimleu 1,02 2,29 0,74 1,07 2,11 1,37 1,27 
15. Jibău 0,39 0,88 0,25 0,40 0,61 0,39 0,44 
16. Tăşnad 0,28 1,33 0,48 0,54 0,49 0,8t 0,53 
17. Deva 0,35 0,54 0,63 0,68 0,91 1,17 0,56 
18.: Brad 0,07 0,40 0,36 0,21 0,68 0,86 0,29 
19. Dobra 0,20 0,57 0,31 0,39 0,64 0,85 0,38 
20 Orăștie 11,03 22,86 15,31 6,93 4,90 7,34 14,28 
21. Vulcani 1,06 0,54 0,23 0,42 0,53 0,41 0,56 
22, Haţeg 0,62 0,68 0,20 0,28 0,30 0,49 0,50 
23, Zeicani 0,39 0,78 0,24 0,52 0,53 1,18 0,43 
24, Cimpeni 0,27 0,35 0,17 0,16 0,96 0,67 0,34 
25. Sighet 1,41 3,47 1,80 2,16 2,42 2,36 1,94 
26. Hust 0,31 0,28 0,35 0,42 0,45 0,39 
27. Vişc 0,07 0,10 0,11 0,17 0,15 0,09 
28. Teci 0,03 z käi E 3 0,03 
29. Bistrița 0,97 0,98 0,64 0,46 0,62 0,89 
30. Int. Buzăului — — — 8,94 3,05 1,07 
TOTAL : 100% 100% 100 °% 100% 100% 100% 


i 66 

vamale transilvănene. Cel mai util ar fi dacă s-ar putea întocmi un tabel 
comparativ de genul celui privind anii 1717—1724. Din izvoarele publi- 
cate pînă acum un asemenea tabel pe mai mulți ani nu se poate întocmi, 
căci izvoarele sînt fragmentare şi nu prezintă serii pe mai mulți ani. Sîn- 
tem nevoiţi să recurgem la datele oarecum fragmentare din socotelile 
curții princiare din perioada lui Mihai Apafi, sau la socotelile vamale 
ale unor puncte vamale din secolul al XVII-lea. Astfel în socotelile vamale 
ale principesei Ana Bornemisza pe anul 1668, se arată că din vama de la 
Bran s-au încasat următoarele sume: ianuarie — 866,56; februarie — 
935,10; martie şi aprilie — datele lipsesc; mai 1 053,48; iunie — 1 333; 
iulie — 914,17; august — 618,95; septembrie — 831,00; octombrie — 
677; noiembrie — 1 231; decembrie — 1300. Total pe cele 10 luni: 
9 759,787. Socotind o medie lunară de 976 de florini, se poate constata 
că vama încasată la Bran pe anul 1668 trebuia să fie de cel puțin 11 711 
florini, deci față de această sumă venitul vamal pe anii 1717—1724 (cu 
excepţia anului 1719, an în care datele sînt incomplete) arată o sensibilă 
creștere, o dublare sau chiar o triplare, ceea ce ar putea să ne ducă la 
concluzia creşterii accentuate a schimbului vamal pe această arteră comer- 
cială dintre Transilvania şi Țara Românească. Dacă ţinem seama de 
faptul că punctul vamal dela Timiş nu figurează niciodată în socotelile 
princiare pe perioada 1667—1690, iar pentru perioada 1717—1724 înre- 
gistrăm anual o sumă care variază între 2 051,43 1/, îl. (1719) și 8 883,14!1/, 
îl. (1717) creșterea se pare şi mai vădită. Vama de la Bistriţa în timpul 
lui Mihai Apafi I era arendată oraşului pentru suma anuală de 400 fl.8. 
'Ținînd seama că venitul vamal depăşea cu siguranță suma plătită pentru 
arendare, putem conchide că față de a doua jumătate a secolului al 
XVII-lea venitul vamal obţinut de curtea imperială în anii 1717—1724 
la Bistriţa nu numai că nu arată în ansamblu o creştere simțitoare, ci 
dimpotrivă pe anii 1722—1724 se constată o vădită scădere. Aceasta 
constituia un indiciu interesant al diminuării schimbului de mărfuri 
desfăşurat prin Bistriţa. 


Un punct de sprijin util pentru comparaţie ne poate oferi vama 
de la Turnu Roșu. Vama încasată aici era în 1673 — 2 963,92 1/, fl; 
1682 — 3 535,231/ fl.; 1683 — 4 346,23 1/, fl.; 1684 — 6 264,52 fl. şi 
în 1685 — 6 342,94 1/, fl.?. Chiar dacă ţinem seama că pentru secolul 
al XVII-lea sumele sînt indicate în florini ungurești şi atunci constatăm 
o evidentă diminuare a rolului vamal de la Turnu Roșu în anii 1717 —1724. 
Faptul se explică prin aceea că a crescut foarte mult rolul Sibiului şi prin 
urmare valea Oltului, în ansamblu, nu şi-a pierdut rolul de arteră comer- 
cială de prim rang în relaţiile comerciale externe ale Principatului Tran- 
silvaniei. Un şir de date pentru comparații avem și de la vama de lîngă 
Cluj, dar de data aceasta din prima jumătate a secolului al XVII-lea. 
Din aceste date se poate constata, vorbind în cifre absolute, o oarecare 


? Apafi Mihály fejedelem udvartartása (Administrarea curţii principelui Mihai Apafi I), 
vol. 1; Bornemisza Anna gazdasági naplói  (Socotelile economice ale Anei Bornemisza), edi- 
tate de Szâdeczky Bela, Budapesta, 1911, p. 87—90. 

8 Dispunem de date despre arendarea vămii de la Bistriţa pentru anii 1667—1669, 
1674, 1676—1677, 1681—1682, 1685, 1688—1689 și 1691. În toţi aceşti ani bistriţenii plăteau 
400 de florini ungurești. 

? Arh, st. Sibiu, Dreisig Rechnungen, cutia XXVII, anii 1673, 1682—1685. 

creştere a schimbului comercial înregistrat la această vamă mai ales în 
anii 1717, 1718, 1720 și 1721, față de prima jumătate a secolului al 
XVII-lea, cînd suma de vamă încasată ajungea la următoarele cifre : 1599 
— 3 966,89 îl.; 1613 — 2 583,80 fl.; 1614 — 3 108,67 1/, fl.; 1622 — 
2 516,48 îl.; 1630 — 6 975,67 îl.; 1632 — 3 439,015 f.; 1635 — 7 937,235 
îl. şi 1636 — 9 483,72 fl. - 


Ar fi greșit ca din aceste date destul de disparate şi din perioade 
şi împrejurări diferite să se facă generalizări cu privire la evoluţia comer- 
tului transilvănean. Se pot totuşi desluşi unele orientări, unele aspecte 
sumare. Astfel nu vom greşi dacă vom constata că în ciuda stăruinţei 
insistente a Vienei de a activiza comerțul cu zonele sud-estului european, 
schimbul de mărfuri al Transilvaniei nu înregistrează saltul mult aştep- 
tat de curtea vieneză. Creşterea acestui comerţ, este destul de lentă față 
de epocile anterioare. În al doilea rînd, datele anterioare comparate cu 
cele din 1717—1724 ne dovedesc că cel puţin la începutul dominaţiei 
austriece coordonatele comerțului extern transilvănean, au rămas ace- 
leaşi, ele găsind o nouă orientare abia mai tirziu. 


Harta punctelor vamale ale Principatului Transilvaniei la începu- 
tul secolului al XVIII-lea. Sînt în total cuprinse în socoteli 30 de puncte 
vamale, dintre care 27 figurează în toţi anii, iar trei, apar doar în unii 
ani (Săcele şi Teci la 1717 şi 1718, iar Pasul Buzăului la 1723 și 1724). 
Numele punctelor vamale figurează în tabelul alăturat şi pentru a oferi 
o imagine vizuală de ansamblu mai clară, ele au fost schiţate pe o hartă 
de aceea nu le mai repetăm aici. Harta ne permite să tragem unele con- 
cluzii despre principalele drumuri comerciale, care legau diferitele puncte 
economice în interior, dar şi despre direcţiile de bază ale legăturilor exter- 
ne ale Principatului Transilvaniei la începutul secolului al XVIII-lea. 
Întâi de toate observăm faptul că un număr de puncte vamale se aflau în 
sudul Transilvaniei, unde se desfăşura cel mai intens trafic de mărfuri 
spre Țara Românească. Un număr însemnat de puncte vamale ca Breţcu, 
Pasul Oituz, Pasul Ghimeş, Gheorghieni, Bistriţa, Tg. Lăpuş și Sighetul, 
legau Principatul Transilvaniei de ţara aflată pe versantul răsăritean al 
Carpaţilor, de Moldova. Se remarcă apoi lipsa totală de puncte vamale în 
spațiul așezat în interiorul cercului Sibiu-Braşov-Gheorghieni-Bistriţa- 
Cluj-Cimpeni-Brad-Deva-Orăştie. O altă grupare de puncte vamale, 
avînd o pondere infinit mai mică, se plasează în regiunea aşezată la nord- 
nord-vest de oraşul Cluj. 


Rolul preponderent al legăturilor comerciale ale Transilvaniei cu 
Moldova şi Tara Românească în ansamblul relaţiilor sale economice externe. 
Încasările vamale reprezintă un indiciu concludent în privinţa orientării 
legăturilor comerciale externe ale Transilvaniei în perioada studiată. 
Partea, covirşitoare a veniturilor vamale provenea, după cum se vede din 
tabelul cumulativ, de la punctele vamale aşezate la marginile 'Transilva- 
niei spre Țara Românească și Moldova. Astfel, în anul 1717, numai la punctele 
vamale Braşov, Bran şi Timiş, încasările s-au ridicat la suma de 49 316 
florini renani şi 44 1/, cruceri din suma totală de 114 064 de florini renani 


10 Arh. st. Cluj, Arhiva oraşului Cluj, Socoteli, volumele 13—20. 

şi 51 de cruceri cît era venitul vamal anual de la cele 29 de puncte vamale 
ale Transilvaniei pe acel an. Aceasta reprezenta, prin urmare, mai mult 
de 43%, din totalul vămii pe 1717. Faptul că schimbul de mărfuri al Tran- 
silvaniei era orientat cu precădere spre Țara Românească şi Moldova ne 
apare şi mai evident dacă comparăm venitul vamal încasat la vămile de 
trecere în Moldova şi Tara Românească cu totalul veniturilor anuale de 
la toate punctele vamale. Astfel, în acelaşi an 1717, numai la punctele 

vamale Braşov, Bran, Timiş, Săcele, Brețcu, Ghimeş, Gheorghieni, Sibiu, 
“Turnu Roşu, Orăştie, Vulcani, Hațeg și Bistrița, vama încasată s-a ridi- 
cat la suma de 95 514 florini renani şi 1/, de cruceri, ceea ce reprezenta 
aproape 83% din totalul de 114 064 florini renani şi 51 de cruceri, înca- 
sat la toate punctele vamale ale Transilvaniei pe anul 1717. De fapt anul 
1717 nu constituie o excepție. Din tabelul cumulativ se poate ușor constata 
că punctele vamale enumerate mai sus erau cele mai frecventate de negus- 


tori, aici se desfăşura cea mai însemnată parte a traficului de mărfuri, 
WWW dacoromariica.ro 


998 LIDIA A. DEMENY 10 


dinspre Transilvania spre Țara Românească, în primul rînd, şi spre 
Moldova, în al doilea rind, și invers. La totalul vămilor încasate pe cei 
opt ani în care dispunem de date complete sau parțiale, apare clar pon- 
derea fiecărui punct vamal. Observăm că în toţi aceşti ani, procentul de 
venituri la vămile Braşov, Bran, Timiş, Săcele, Întorsura Buzăului, 
Breţcu, Ghimeş, Gheorghieni, Sibiu, Turnu Roşu, Orăştie, Vulcani, 
Haţeg şi Bistriţa, reprezintă 77,15% din toată suma de 642 761 fl.r. şi 
45 1], cruceri încasată. 

Apare prin urmare, foarte evident că și la începutul instaurării 
dominației austriece în Transilvania, această țară menținea strînsele şi 
tradiționalele sale legături economice cu Țara Românească și Moldova, 
preponderente în schimbul de mărfuri externe ale ei. 


PROBLEME ALE ISTORIOGRAFIEI CONTEMPORANE 
(STUDII DOCUMENTARE) 


COLOCVIUL DE LA TOULOUSE PE TEMA ABOLIRII 
REGIMULUI FEUDAL 


Între 12 — 16 noiembrie 1968 a avut loc la Toulouse, din iniţiativa Centrului Național 
de Cercetări Ştiinţifice al Franţei şi cu concursul unui mare număr de istorici din toate ţările 
Europei și din Canada, un colocviu pe tema Abolirii regimului feudal tn lumea occidentală. 

În realitate, aşa cum rezultă din publicarea comunicărilor și discuţiilor care au avut loc 
pe marginea comunicărilor, în prestigioasa revistă de studii robespierriste, „Annales histori- 
ques de la révolution française” — care consacră acestei probleme întregul ei număr 196 pe 
aprilie — iunie 1969 — comunicările au îmbrățișat problemele puse de existenţa și desfiin- 
tarea, treptată sau rapidă, a regimului feudal, în aproape întreaga Europă, cu excepţia Franţei 
şi Angliei, și în Canada, considerată ca o prelungire iniţială a regimului feudal european. Într-a- 
devăr, din cele 17 comunicări reproduse, 3 privesc Belgia și Țările de Jos, 2 Peninsula Ibe- 
rică, 2 Italia, 1, Germania, 3 Imperiul austro-ungar, 1 ţările române, 3 Polonia și Rusia, 1 celc 
trei țări scandinave și una Canada franceză. Avem astfel un tablou aproape complet al evoluţiei 
comparative și sincronice, a regimului feudal european, de la apogeul lui spre inevitabilul lui 
sfirşit. Prilej aproape unic de a urmări, la lumina istoriei comparate, desfășurarea unui proces 
istoric, la mai multe latitudini geografice, demografice, sociale și spirituale. Aceasta cu atit 
mai mult cu cit toate comunicările au fost de exigenţa celui mai înalt nivel științific, la stadiul 
actual al științei istorice comparate, și cu cit majoritatea istoricilor care au împărtășit celor 
peste 80 de participanţi la colocviu rodul unor vaste și aprofundate cercetări, au ţinut să 
dea cîte o definiţie a regimului feudal, colorată în mare măsură după caracteristica regimului 
feudal în societatea cercetată. 

Una din problemele fundamentale pe care a trebuit să le elucideze colocviul de la Toulouse 
a fost definirea însăși a sistemului feudal. Specialiștii în istorie feudală occidentală, ca și feu- 
diștii vechi, tind, într-adevăr, să considere ca regim feudal numai regimul politic, social şi 
militar bazat pe sistemul de fiefuri (sau, după expresia predilectă a istoricilor de limbă engleză, 
mililary lenure) şi pe raporturi de vasalitate. 

Acest regim perfect închegat în evul mediu de mijloc (secolele IX-XIII) a făcut loc 
cu vremea unui regim care, în secolul al XVIII-lea (secolul luat în general ca bază pentru comu- 
nicări şi discuţii) ajunsese să constituie un stalul particular de proprietate, pentru care isto- 
ricii occidentali preferă să folosească, pentru a-l defini, termenul de regim seniorial. 

Totuşi, după un procedeu frecvent în istorie, și legat de un mental colectiv caracte- 
ristic, niciodată termenul de feudal nu a fost mai frecvent folosit ca în secolul al XVIII-lea, 
care va vedea desfiinţarea sau dislocarea regimului feudal într-un mare număr de ţări europene, 
și în primul rind în Franţa. Este secolul în care seniorii îşi revizuiesc arhivele conţinind datoriile 
vasalilor și șerbilor. Este epoca în care apar marile tratate juridice de drept feudal, cum ar 


„STUDII”, tomul 23, nr. 5, p. 989—1009, 1970. 

fi acelea ale lui Renauldin sau Brussel; și este vremea în care drepturile feudale sint atacate 
din toate părţile, atit de majoritatea ginditorilor iluminiști, cit și de autorii dramatici, în frunte 
cu Beaumarchais ; și chiar de un jurist ca Boncerf, a cărei lucrare, apărută în 1776 și intitu- 
lată semnificativ şi evocator, Les inconvénients des droits feodauz a fost condamnată de Parla- 
mentul din Paris, depozitar al gindirii şi al intereselor claselor posedante integrate în sistemul 
social feudal. 


Prin celebrul decret legiferat în noaptea de 4 august 1789, la propunerea vicontelui 
de Noailles, Adunarea Naţională franceză a proclamat abolirea totală a regimului feudal și a 
constituit un comitet pentru cercetarea rapidă a modalităților punerii în aplicare a decretului. 
De la început, după cum se știe, problema s-a complicat prin întrepătrunderea unor drepturi 
corelate cu obligaţii izvorind din regimul feudal sau din regimul contractual precapitalist. 
A fost deci nevoie să se definească drepturile feudale, şi în acest sens cel mai mare specialist 
francez al problemei, deputatul Merlin de Douai, a explicat la 4 septembrie adunării că „,drep- 
turile feudale sint acelea derivind dintr-un contract de fief, principiul lor direct fiind înfeudarea. 
De la acest sens original s-a ajuns la extinderea noţiunii la toate drepturile aflate de obicei 
în mina seniorului ca posesor al unui domeniu, drepturi constituind ceea ce marele jurisconsult 
Dumoulin definea, cu un termen fericit, complexum feudale”. Erau astfel incontestabil drepturi 
feudale : rentele senioriale, banalităţile, diferitele corvezi, prestaţiunile cuvenite după tradiţie 
stăpinului domeniilor feudale etc. Dijmele, deși desființate de Adunarea Naţională o dată cu 
regimul feudal, nu erau, istoricește, legate de acesta. 


t * 
Pornind de la aceste considerente limpezi, toți istoricii participanți la colocviu și apar- 


ţinind marii majorități a țărilor din Răsăritul şi Apusul Europei au fost de acord să înţeleagă 
prin regimul feudal, ca bază de discuție : un regim caracterizat printr-o formă caracteristică 
de proprietate, îndeobște prin servaj, dar în mod constant prin plata unor redevențe de către 
truditorii pămîntului, în baza unor drepturi feudale sau senioriale afirmate de stăpînii pămintu- 
rilor. 

Inaugurind seria comunicărilor propriu-zise, profesorul J. Devleeshouver a analizat 
modul de constituire și de lichidare a drepturilor feudale în regiunile care constituie astăzi Belgia! 
și care, după multe vicisitudini, ajunseseră în secolul al XVIII-lea să fie grupate sub coroana 
habsburgică sau să constituie arhiepiscopatul de Liège. 

Din analiza drepturilor feudale existente la sfirşitul secolului al XVIII-lea în ţinuturile 
belgiene, mai ales în comitatul Hainaut (Hennegau) pentru care avem o documentare completă, 
rezultă că dreptul feudal fundamental era acla judiciar, care constituia atributul principal 
al regimului seniorial. Seniorul avea astfel obligaţia să facă investigaţii, să urmărească și să judece 
în materie de crime capitale. Aceste crime, pasibile de pedeapsa capitală sau de retorsiune — 
legea talionului — erau, în esență: omuciderea, rănirea urmată de moartea victimei, furtul 
calificat, raptul și violul. În toate aceste cazuri, sentinţa capitală îngăduia și confiscarea 
întregii averi a osinditului în folosul seniorului justițiar. Tendinţa a fost însă restring-rea drep- 
tului de haute justice pe seama tribunalelor comitale, ducale sau imperiale. 

Dreptul de basse justice, pentru delicte mai mici, care se pedepssau cu privațiunea de 
libertate, îng iduia seniorului dotat cu acest drept să perceapă amenzi, dar îi impuneau obli- 
gaţia de a se ingriji de întreținerea temniţilor și a deținuților. De accea, seniorii nu s-au împo- 
trivit etatizării acestei funcțiuni. 

Serviciul militar (host sau ost) era o străveche obligaţie feudală care se convertise într-o 
redevenţă in numerar menită să îngăduie angajarea de mercenari. Tot în numerar fusese con- 
vertită şi obligaţia de ospitalitate, foarte importantă în evul mediu, cînd seniorul impunea să 
fie găzduit cu suita sa şi să capete şi merinde. 


1 Les Droits feodauz el leur abolition en Belgique, p. 149—162. 

Integrate în secolele XV-XVI în regimul politic global al Ţărilor de Jos, sub stăpinire 
burgundă, habsburgică sau spaniolă, ţinuturile de nord care constituie astăzi regatul Olandei 
au cunoscut o evoluţie socială oarecum deosebită, pe care a analizat-o prof. J. J. Brugmans ? 
și, pentru condiţiile desființării regimului feudal, prof. J. Haak 3. 

Regimul feudal s-a constituit în ţinuturile Olandei de astăzi în secolele X-XI, pornind 
de la stabilirea unei justiţii senioriale căreia îi corespundeau plăţi în producte, numerar, și 
prestații (corvezi). Șerbii au fost iniţial adscripti glebae, siliţi să solicite seniorului autorizarea 
prealabilă pentru a contracta o căsătorie, și a-i plăti redevenţe excepţionale pentru cazuri de 
formariage, sau dacă întreprindeau vreo meserie. Seniorul avea și un drept de succesiune general 
asupra bunurilor șerbilor săi. 

Extinderea șerbiei și menţinerea ei, în condiţii apăsătoare, se constată a fi avut loc în 
ţinuturile în care era cu putinţă constituirea marii proprietăți agrare, și anume în Gelderland, 
Overijsel şi Drenthe. În aceste ţinuturi, regimul feudal a rămas intact — și apăsător — pină 
în secolul al XVIII-lea. În Olanda și Zelanda, ca și în Friesland şi Groningen, regimul feudal 
a fost mult atenuat, ca urmare a dezvoltării sistemului economic urban și a imposibilității 
constituirii de mari domenii funciare. Peste tot, tendința a fost de a se înlocui prestațiile 
în natură cu plăţi în numerar. Justiţia seniorială a fost înlocuită treptat cu dreptul cutumiar, 
«dar servajul a ajuns cu vremea un adevărat drept real, proprietarul apărind în ipostaza de colector 
de rente funciare de obirșie feudală. Starea de aservire a ţăranului ajunge să fie o simplă expresie, 
statutul lui social nefiind deosebit de statutul ţăranilor liberi. De altfel, în 1795, nou înfiinţata 
Republică Batavă nu va desfiinţa decit servitutea feudală personală. Abia în 1811, după încor- 
porarea regatului Olandei ia Imperiul francez, tribunalele domaniale feudale vor fi desființate. 

Senioria, în ţinuturile olandeze, a avut caracterul unei delegaţii de suveranitate, pe care 
detentorul ei o exercită, nu ca o funcție publică, ci ca pe un drept personal și ereditar. De obicei, 
acest drept era legat de posesiunea unei feude; dar ar fi o eroare să se facă o confuzie între 
seniorie și feudă, căci au existat și seniorii alodiale (de franc alleu) cum ar fi, în Țările de Jos, 
senioriile din Buren, Leerdam, Culemburg, Vianen și Ijselstein. 

În sens abstract, senioria se poate defini ca fiind ansamblul drepturilor senioriale. În 
sens concret, ca teritoriul asupra cărora se exercită aceste drepturi, drepturi care, în esenţă, 
cuprind : dreptul de a împărţi dreptatea, de a administra, de: a percepe anumite dări sau pres- 
taţii şi de a exercita anumite monopoluri. 


Evoluţia feudalismului în Spania a fost tratată de prof. A. Dominguez Ortiz, care 
constată că, la începutul secolului al XVI-lea, jumătate din solul arabil spaniol era proprietatea 
seniorilor laici sau ecleziastici, iar cealaltă jumătate era domeniul regal. Carol Quintul și Filip 
al II-lea au obţinut bule papale în virtutea cărora au putut transfera în proprietatea statului 
un mare număr de domenii senioriale aparţinind episcopatelor sau stăreţiilor, ca și ordinelor 
călugărești și militare, asigurind astfel un important proces de laicizare a proprietăţii rurale. 

După expulzarea populaţiei de moriscos din Valencia și Aragon, prin decretul din 1609 
al regelui Filip al III-lea, suveranul și seniorii laici au stabilit pe domeniile locuite mai înainte 
de moriscos, ţărani veniţi din regiunile muntoase, dar impunindu-le condiţii grele, care vor 
prilejui existenţa unui focar permanent de neliniște și de tulburări. 

În 1626, Cortesurile îi îngăduie lui Filip al IV-lea să alieneze 40 000 de ţărani vasali ai 
coroanei (realengos) pe un preţ prestabilit. Operaţie pur financiară din partea monarhiei, ea 
invederează o ciudată manifestare derivată din sentimentul onoarei, honra, din partea propri- 
ctarilor care i-au cumpărat pentru a-și spori baza socială. 


2 La fin de la féodalité auz Pays-Bas (p. 163—175). 
3 Tentative batave de régler la question des droits seigneuriauz (p. 176—184). 


4 La fin du régime seigneurial en Espagne (p. 18—190). 

Instaurarea dinastiei Bourbonilor, la începutul secolului al XVIII-lea, inversează procesul 
de înstrăinare a domeniului regal. Regii Bourboni urmăresc reconstituirea domeniului coroanei, 
mai ales din motive economice. Într-adevăr, istoricii par să fie de acord că feudalitate propriu- 
zisă, cu tradiţie de suveranitate feudală, nu a existat, nici în Castilia, nici chiar în Aragon În am- 
bele regate a precumpănit motivarea economică a feudalităţii, nu cea politică şi nici cea judiciară, 
deşi seniorii aveau atribuții judiciare locale pe care le împărțeau cu consiliul regal al justiţiei. 

În secolul al XVIII-lea, seniorii spanioli au avut tendinţa de a transforma contractele 
de arendă perpetuă în contracte de arendă pe termen, lovindu-se însă de rezistenţa dirză a 
fermierilor, sprijiniți de guvernul de despotism luminat al lui Carol al III-lea, mai ales de ministrul 
Jovellanos. Atunci, seniorii au început să practice despopularea proprietăţilor lor, izgonindu-și 
prin diferite mijloace, fermierii, ca să constituie mari domenii cu proprietate absolută și dotate: 
cu imunitate fiscală (coto redonto). Fenomenul a luat mari proporţii mai ales în Castilia, în timp 
ce în regatul Valenciei seniorii au izbutit să sporească redevențţele fermierilor și mai ales taxele 
la bilciurile de pe domeniile lor. 

Un decret din 6 august 1811 abolise regimul seniorial şi banalităţile, dar decretul a fost 
revocat de Ferdinand al VII-lea în 1814, repus în vigoare între 1820-1823, revocat iar în 1823. 
În sfirşit, în 1837, un nou decret desființează drepturile feudale, dar transformă proprietatea 
feudală in proprietate absolută, colonii de pînă atunci, cu titlu perpetuu, devenind fermieri 
cu lillu precar sau zilieri. 

Un proces similar a avut loc în Portugalia, după cum a arătat prof. A. Silbert5, care 
defineşte pactul feudal ca o convenție comportind cesiunea unui pămint cu titlul de beneficiu 
în schimbul unor servicii de caracter nobil (mai ales serviciu militar). Un asemenea sistem feudal 
nu s-a putut înscrie, istoricește, în sistemul politico-social al monarhiilor leonezo-castiliană 
şi portugheză, care au cunoscut în schimb regimul seniorial, complicat cu ideea că proprie- 
tatea eminentă aparținea regelui (direitos reais), care în virtutea ei percepea drepturi fiscale. 

Același fenomen pare a se fi desfășurat și în Italia, mai ales în Italia de sud, după cum 
rezultă din comunicările prof. Angelo Massafia ê și Pasquale Villani 7. 

Baronajul napolitan, foarte puternic şi închegat, constituia, în secolul al XVIIl-iea, 
1 500 de familii nobile care controlau munca a peste trei milioane de locuitori şi beneficiau de 
venituri feudale anuale variind între 3 — 5 milioane de ducați. 80% din acest venit revenea 
la numai 600 de familii, controlind 2 200 de feude. 18 familii de mare nobilime (Montaleone, 
Caracciolo, Carafa, Doria Pamphili Laudi di Melfi, Sanseverrino, Ruffo, Tocco, Orsini etc.) 
controlau 780 000 de suflete. Toţi aceşti nobili au izbutit să-și asigure concursul interesat ab 
burgheziei locale, integrind-o într-un vast front de exploatare a ţărănimii. 


Solidaritatea feudalităţii napolitane cu burghezia a fost prilejuită şi de conjunctura agri- 
colă favorabilă, provocată de sporirea constantă a preţurilor produselor agricole, mai ales înce- 
pind cu deceniul al cincilea al secolului al XVIII-lea. Dar, incă din secolul al XVI-lea, criza 
economiei și societăţii italiene ajunsese să determine într-un mod care abia recent a început 
să fie intuit și studiat, revalorificarea proprietății şi veniturilor agrare. Il feudo ajunge astfel să 
fie, în secolele XVI-XVIII, considerat ca plasamentul cel mai avantajos pentru capitaluri. 
Ca urmare, regimul feudal anacronic s-a restabilit chiar în regiuni unde importanţa lui fusese 
redusă În Evul mediu, şi anume în Italia septentrională şi centrală. El devine astfel un sistem 
privilegiat de posesiune a păminturilor şi suportul esențial al unei socielăți devenite esențiat? 
conservatoare, tinzind să arunce exclusiv asupra populației rurale tot costul declinului econo- 
miei italiene începînd cu anul 1527. 


5 La fin de la féodalité portuguaise (p. 191—210). 
6 La crise du baronnaze napolitain à la fin du XVIIl-e siècle (p. 211—228). 
? L'abolilion de la féodalité dans le royaume de Naples (p. 229—238). 

Astfel, în 1714, în Lombardia, două treimi din solul milanez era înfeudat, fiind cuprins 
într-o rețea feudală compusă din familii istorice (Visconti, Malaspina, Borromâ6o), dar și de 
dată recentă. 

Suveranii austriaci, Maria Tereza şi Iosif al II-lea, au dispus răscumpărarea de călre 
stat a așa-numitei regalia ordinaria (dreptul seniorului de a colecta și de a-și însuşi impozitele) 
şi regalia straordinaria (amenzile penale, drepturile de vinat, de pescuit etc.), acestea din urmă 
fiind o consecinţă a primelor. În 1796, o dată cu prima ocupație franceză, se statornicesc în 
Lombardia principiile proprietăţii burgheze. De altfel, în secolul al XIX-lea, baronajul feudal 
mai rămîne puternic numai în regatul Neapolelui și în Latium. 

Deosebit de importantă ni se pare a fi comunicarea prof. W. von Hippel privind dez- 
voltarea și abolirea feudalităţii în Germania 8. 

Existenţa unui număr mare de varietăţi ale feudalismului în imperiul german și statele 
anexe îl silește pe istoricul german să facă o analiză sistematică a noţiunii de feudalism. 
Astfel, din punct de vedere juridic, sistemul feudal este acela care recunoaște dreptul seniorului 
de a împărţi dreptatea pe domeniile sale. Din punct de vedere social și politic, sistemul feudal 
a ajuns cu vremea, mai ales începînd din secolul al XVIII-lea, să echivaleze cu un sistem medie- 
val, anacronic, reacţionar, antiprogresist. Procesul de dezagregare a feudalismului prin elibe- 
zarea țăranilor de obligaţii față de seniori constituie astfel o etapă hotăritoare și o mutație 
globală esenţială a structurii statului și societății, mai ales în ţările germane. Societatea 
burgheză a secolului al XIX-lea va ajunge la acest proces prin integrarea agriculturii în 
economia liberală. 

În secolul al XVIII-lea, țărănimea germană trăia încă într-un cadru pluralist de raporturi 
tradiționale, de protecţie și dominație, cu sarcini și redevenţe specifice. Acest regim părea ana- 
cronic și vetust, mai ales fiindcă nu mai exista cauza istorică originară: protecţia armată și 
judecătorească a celor slabi de către cei puternici, protecţie care stătuse la baza legăturilor 
iniţiale complexe dintre seniori și ţărani. 


Raporturile dintre seniori și țărani în Germania îmbrăcau o serie foarte nuanțată de 
forme, între limitele extreme ale arendei temporare și ale proprietății ereditare țărănești grevate 
de sarcina unei rente. 

Se pot însă distinge două varietăţi fundamentale de proprietate feudală: : 


1. Grundherrschaffi, în Germania occidentală şi meridională, comportind un sistem de 
1edevenţe precise, sub forma unor rente feudale în numerar sau produse. 


2, Guttherrschafi, la răsărit de Elba, în Moravia şi Boemia, comportind o concentrare 
specifică de drepturi feudale, cu legături funciare, juridice și, în general, personale, (supunere 
ereditară a unor familii de servitori ai conacului feudal, corvezi, redevenţe în bani, producte etc.). 


Tendinţa nobilimii de a transforma sistemul (1) în sistemul (2) a izbutit acolo unde nobi 
limea s-a putut baza pe sprijinul principelui: in Mecklemburg, Pomerania suedeză, Boemia 
Moravia, Ober-și Nieder-Lausitz, Hoch-Schlesien, starea ţăranilor în aceste regiuni fiind precară 
și supusă unor nenumărate oprelişti. În Mecklemburg și Pomerania suedeză nobilii izbutesc 
chiar, la începutul secolului al XIX-lea, să acapareze întregul pămint al ţăranilor. 

În Prusia și Austria s-a desfășurat în secolul al XVIII-lea un proces contrastiv, dar avind 
iniţial aceeași finalitate : asigurarea satisfacerii intereselor militare și fiscale ale statului, în 
dauna intereselor individuale ale nobilimii ; dar fără a pune în cauză regimul feudal în struc- 
tura lui juridică și economică, ci, dimpotrivă, consolidind-o, prin intabularea redevenţelor și garan- 
tarea de stat a efectelor exploatării ţăranilor. Statul înţelegea astfel să limiteze sfera capacităţii) 
de acţiune a nobililor faţă de ţărani, dar asigura protecţia statului pentru nobili în cadrul limi- 
telor de exploatare fixate de stat. 


8 Le regime féodal en Allemagne qu XVIII-e siècle et sa désagrégation (p. 239—253). 

În Prusia, dinastia de Hohenzollern a urmărit cu stăruință integrarea sistemului feudal 
in aparatul de stat. Nobilii au fost obligaţi să devină ofiţeri sau înalţi funcţionari, exploatarea 
în anumite limite a şerbilor lor fiind garantată şi protejată de stat. 

Josif al II-lea a ajuns să conceapă structura feudală a statelor sale succesorale ca o pie- 
dică în calea planurilor sale de organizare centralizatoare a statului pentru îngăduirea 
progresului economic. De aceea ia în 1781 măsura abolirii servajului, zguduind dependenţa 
țăranilor de sistemul de Gul//herrschaft practicat pină atunci. Adept al concepţiilor fiziocra- 
tice, împăratul tinde să stabilească impozitele exclusiv asupra proprietăţii funciare, 
transtormind toate prestațiile feudale în dări în numerar. 

Revoluţia franceză a intervertit brusc linia de dezvoltare a acţiunii statului în Prusia și 
Austria. Principiile feudale au fost eliminate în Prusia ca reprezentind frinturi de drept public, 
şi integrate în organizaţia unitară de stat. Dimpotrivă, în Austria, consecinţele revoluţiei fran- 
ceze au îngheţat şi sterilizat gindirea politică la virf, producînd un imobilism eminamente biro- 
cratic şi centralizator, pînă la un anume punct favorabil nobilimii. Această reacțiune a impie- 
dicat Austria să beneficieze din plin de urmările economice favorabile ale expansiunii euro- 
pene după 1820, şi a provocat revoluţia din 1848/1849, care a dărimat cea mai substanţială 
parte a regimului seniorial. 

În Boemia, despre care s-a ocupat prof. Kweta Mejdricka? tendinţa sporirii sarcinilor 
feudale asupra ţăranilor se poate urmări incepind din secolul al XVI-lea, dar ea se agravează 
in urma bătăliei de la Muntele Alb și a statornicirii dominației opresive austriace (1620-1918). 
Seniorii feudali, de obicei germani, interzic şerbilor să-și trimită fiii la şcoli sau să înveţe vreo 
meserie, pentru a nu lipsi domeniul de braţe de muncă. Şerbia în Cehia avea caracterul unui 
Leibeigenschaft, şerbii atlindu-se în dependenţă personală faţă de seniori. Pe baza intabulărilor 
cadastrale instituite mai întii de Maria Tereza, apoi delosif al II-lea corvezile — adică partea cea 
mai grea a regimului feudal ceh — au fost ierarhizate în 11 clase, de la 13 zile pe an pină la 
3 zile pe săptămină. Abia în 1781, prin decretul pentru abolirea servajului dat de Iosifal II-lea, 
se îngăduie șerbilor să-și trimită copiii la şcoli sau meserii şi să se căsătorească fără asentimentul 
prealabil al seniorului. În noiembrie 1789, prin Seuer-und-urbarial Patent, se determină în 
sfirşit cuantumul angajamentelor şerbilor faţă de seniori şi faţă de stat. În timpul revoluţiei 
din 1848, legea din 7 septembrie desfiinţează dijma în natură, de altfel destul de rară în Boemia. 
În sfirşit, între 1850—1868, o serie de legi au trecut la stat drepturile feudale în materie de 
administraţie și de justiţie. 

În Ungaria. prof. K.Benda!0 arată că lucrurile s-au petrecut altfel decit in Boemia, 
prin faptul că aici exista o nobilime naţională istorică foarte puternică și destul de numeroasă, 
care exploata țărănimea. Din această țărănime, 70 % o formau iobagii, care în 1765 reprezentau 
448 972 de familii, exploatind 182 452 partae (mici exploatări feudale variind între 16—40 de 
iugăre). Obligaţiile către senior și biserică (nonă, dijmă robotă-— o zi pe săptămînă în 
secolul al XVI-lea, 4—5 zile în secolul al XVIII-lea) şi către stat (domesticalia— impozit fun- 
ciar, contribulio— dare de război, cam 30 de florini de parta) reprezentau, după calculul 
marelui economist de la sfirșitul secolului al XVIII-lea, Berzeviczy, cam 225 de florini 
pentru o parta, venitul ei mediu fiind de numai 180 florini. Deficitul nu putea fi acoperit 
decit prin muncă suplimentară. 

Exploatarea servilă nu se putea transforma în exploatare nobiliară întrucit acestea 
erau scutite de impozite şi statul ar fi pierdut. Dar sistemul se dovedea tot mai puţin econo- 
mic, astfel încît încă din 1770 generalul Hadik, guvernatorul militar al Transilvaniei, propune 
guvernului imperial desființarea iobăgiei. Dar acţiunea spre acest sfirşit a iacobinilor unguri, 
in frunte cu Ignacz Martinovicz, se încheie în 1795 cu judecarea şi condamnarea la spinzură- 
toare a şefilor iacobini, şi cu triumful reacţiunii nobiliare și birocratice. 


9 Le regime féodal et les conditions de sa suppression en Bohème (p. 253—267). 
10 Le regime feodal en Hongrie à la fin du XV[Il-e siècle (p. 268—275). 

Încercînd un studiu comparativ asupra emancipării țăranilor în Ungaria şi în întreaga 
Europă orientală, profesorul E. Niederhauser 1 -arată că trecerea de la regimul feudal la re- 
gimul proprietăţii burgheze îmbracă nesfirşite forme, soluţiile fiind foarte contrastive, 

1. Un caz extrem îl constituie transformarea totalităţii proprietăţii feudale în proprietate 
liberă încredinţată seniorilor, fără nici un fel de compensație pentru țărani. Acest fenomen s-a. 
petrecut în ducatele de Mecklemburg, în Livonia, Estonia și Curlanda, între 1816-1819, ca şi în 
Marele Ducat al Varșoviei, chiar de la întemeierea lui în 1807. În aceste regiuni, nobilimea 
era foarte puternică din punct de vedere social și chiar politic și obținuse sprijinul autorităţii ; 
burghezia era inexistentă sau alogenă, iar țărănimea lipsită de conștiință de clasă și supusă 
influențelor fideiste. 

2. Un alt caz îl constituie acela al Prusiei în 1807, al Rusiei în 1861 și al Principatelor 
Române în 1864. A fost atunci vorba de o încercare de soluţionare a problemei feudale în 
spirit capitalist, prin eliberarea proprietăţii funciare de orice fel de sarcini și împărţirea ei între 
seniori (iunkeri, boieri) și țărani, după anumite criterii în general favorabile nobilimii. Statul 
urmărea astfel să-şi asigure baza economică a dezvoltării, integrind proprietatea funciară în cir- 
cuitul economic capitalist, și lichidînd embrioanele de suveranităţi feudale local care se puteau 
opune centralizării și birocratizării regimului politico-social. 

3. Un al treilea caz se poate urmări în ţinuturile supuse Casei de Habsburg între 1848 — 
1867, în Prusia după 1850 şi în regatul Poloniei după 1864. În toate aceste regiuni a fost vorba 
de o revoluţie, burgheză sau naționalistă, ale cărei urmări trebuiau lichidate pe plan politice 
şi social, În general soluţiile au fost mai favorabile țărănimii decit în primele două cazuri. 

4. În sfirșit, un al patrulea model se poate urmări în Peninsula Balcanică, în urma lichi- 
dării ocupaţiei turcești și a regimului feudal otoman (timar, sipahilik). În Serbia, Bulgaria 
și Grecia (Macedonia), proprietatea țărănească, a fost eliberată, iar proprietăţile feudale ale 
ocupanților vremelnici expropriate fără indemnizaţie, cu excepţia Bosniei și Herțegovinei, unde 
ocupația austriacă a păstrat vechea proprietate de caracter feudal otoman. Pămintul a devenit 
astfel liber în Balcani, dar o serie de alţi factori au frinat integrarea ţărilor balcanice în 
marele curent al economiei europene. 

Țările române, așa cum a arătat magistral colegul nostru Dan Berindei!? au cunoscut 
un proces deosebit de dezagregare a regimului feudal, Acest proces, început de fapt de la 
sfirșitul veacului al XVII-lea, a avut un caracter complex, fiind determinat de interferența 
unor factori externi cu factori interni de ordine socială (rezistenţa dirză a boierimii în Princi- 
pate, a nemeşimii în Transilvania) şi de ordine economică (aspiraţia burgheziei de a constitui 
o piață internă liberă, articulată marelui comerț european). După reformele lui Constantin 
Mavrocordat dintre 1746— 1749, prin care se desființa rumânia și se unificau redevenţele feudale 
şi dările către domnie, pătura luminată revoluţionară începe să fie tot mai mult pătrunsă de 
necesitatea lichidării regimului feudal in vederea creării unei baze sociale și economice pentru 
edificarea unui stat naţional unitar și independent. Asemenea tendinţe se pot constata în Sup- 
plex Libellus Vallachorum, din 1790, în proclamaţiile lui Tudor Vladimirescu în 1821, în frămintă- 
rile revoluţiei din 1848, dar chiar în Convenţia de la Paris, din 1815, act diplomatic şi constituţi- 
onal heteroclit, după pregnanta expresie a istoricului român, dar care, prin art. 46, stabilea 
principiul egalităţii fiscale și egala vocație la ocuparea funcţiilor publice, iar prin art. 23 se 
asigura deplina libertate de comerț și de navigaţie, pe baza premisei fundamentale create în 1829 
prin tratatul de la Adrianopole, prin care se desfiinţa apăsătorul și anacronicul monopol otoman. 

Condiţiile abolirii regimului feudal în Polonia sînt dezbătute de prof. Boguslav Les- 
nedowski 1%, Ca și în Principatele Române, acest proces s-a desfășurat în trei regiuni diferite, 


u L'emancipalion des serfs en Hongrie el en Europe orientale (p. 276—282). 

12 L'atolition de la féodalité en pays roumains (p. 283—295). 

13 Le processus d'abolilion du regime féodal dans les territoires polonais auz XVIll-e 
et XIX-e siècles (p. 296—310). 

supuse vremelnic stăpinirilor străine: rusă, prusiană și austriacă, și a fost influenţat, atit 
de structura socială și politică a fiecăreia dintre cele trei puteri imperialiste spoliatoare, cit 
şi de condiţiile contrastive, sociale şi intelectuale ale populaţiei poloneze din cele trei regiuni. 

Republica nobiliară poloneză se dovedise incapabilă în tot decursul secolului al XVIII-lea 
să prevadă prezentul și să-şi revizuiască structurile politice și sociale anacronice, reedificind 
statul şi societatea poloneză pe ideea-forţă propusă de vizionarul Hugo Kallotaj : emanciparea 
țărănimii de legăturile feudale. 

Problema complexă a lichidării regimului feudal in Rusia a fost tratată de doi istorici, 
unul francez, R. Portal!4 și celălalt sovietic P. Ryndzunski 35, 

Istoricul francez începe prin a defini societatea feudală ca fiind aceea în care producă- 
torii bunurilor materiale depind, prin persoana lor, de o clasă de proprietari funciari care-i 
exploatează. 

Exploatarea feudală în imperiul țarilor nu îngăduia şerbilor să aibe capacitate juri- 
dică şi uneori iniţia chiar transferul forţat al unor șerbi din sectorul agricol în cel industrial, 
constituind astfel o șerbie industrială; Existau însă și ţărani liberi (mai ales în Siberia, unde 
nu se implantase regimul seniorial) și ţărani ai statului (şerbii tezaurului). 


Dezvoltarea rapidă a economiei libere europene a pus imperiului țarist grave probleme 
de structură, care nu au putut fi rezolvate prin simple paleative, cum ar fi fost proiectul de 
reformă al statutului șerbilor vistieriei, iniţiat de Kiselev la 26 decembrie 1837, sau ucazul din 
1842 care îngăduia pomeșnicilor să contracteze liber cu șerbii lor, cărora în acest caz li se 
recunoștea capacitatea juridică. Pină în 1855 s-a constatat că numai 24 000 de ţărani contracta: 
seră cu stăpinii lor (pomeșnicii). i 

Marea problemă a tranziţiei de la economia de subsistență (feudală) la economia de piaţă 
(capitalistă) trebuia însă rezolvată, și a fost, aparent, prin marea reformă din 1861. Dar această 
reformă n-a făcut altceva decit să schimbe caracterul legăturilor materiale dintre țărani şi po- 
meșnici, și să împartă proprietăţile funciare între stăpini și ţărani în condiţii care-i avantajau 
esenţial pe stăpîni. Exploatarea și-a schimbat astfel caracterul, dar nu s-a micșorat. 


Istoricul sovietic consideră și el că ucazul din 1861 a fost predeterminat de un proces 
economic și social îndelungat, și mai ales de concurența nemiloasă pe care economiile evoluate 
ale Europei occidentale și centrale o făceau economiei ţariste. Agravarea exploatării șerbilor, 
între 1800—1860, pentru a face față nevoilor de export masiv de cereale și problemelor puse de 
rapida sporire a populaţiei, a dus la crearea unui climat nesănătos din punct de vedere economic 
şi social. Lipsa de stimulente economice și sociale îndemna treptat țărănimea muncitoare spre 
o stare de tulburare și de deznădejde, ea văzindu-și produsul muncii irosit de pomeșnici şi de 
stat. 


Pentru a împiedica agravarea procesului de autodistrugere a economiei rurale țariste, 
țarul Alexandru al II-lea a găsit, în 1861, soluţia ingenioasă a eliberării țăranilor de șerbie, dar 
şi de pămint. În urma aplicării ucazului de desființare a șerbiei, s-a constatat, după statistica 
din 1877—1878, că un număr de 24 de milioane de familii țărănești stăpineau în total 33,7 mili- 
vane de desiatine, în timp ce 114 700 de familii de nobili stăpineau 73, 2 milioane desiatine. Dintre 
aceste familii nobile, 784 de familii exploatau fiecare peste 1 000 de desiatine, dispunind astfel 
de un total de 23,5 milioane desiatine, iar cele 13 300 de familii nobile (inclusiv primele) care 
exploatau peste 1 000 de desiatine fiecare totalizau 55 de milioane desiatine. 

înmulţirea populaţiei, dezvoltarea agriculturii şi a industriei, îngăduiau acum proprie- 
tarilor să exploateze contractual munca ţărănimii, folosind, atit mentalul colectiv constituit 
în epoca feudală, cit şi noile condiţii economice burghezo-capitaliste. 


14 Le regime féodal en Russie et son abolition (p. 311—316). 
15 Le regime féodal en Russie à la veille de son abolition (p. 317—330). 

Problemele puse de existenţa feudalismului în cele trei regate scandinave au fost anali- 
zate de prof. Kare D. Tonneson 18. Aceste probleme sint contrastive pentru fiecare din cele trei 
regate. 

Astfel, Danemarca a cunoscut un sistem de exploatare feudală agravată în secolul al 
XVIII-lea. Un mic număr de familii nobile, 3-400, stăpinea in 1780 peste 85% din solul danez, 
exploatind în proprietăţile lor (herregård sau hovegărd) munca ţăranilor, mai ales prin corvezi. 
Depresiunea economică europeană, care şi-a produs efectele pină către 1740, a dus la agravarea 
exploatării ţărănimii, care a manifestat tendinţe de nemulţumire din ce în ce mai violente. Atunci 
nobilimea daneză a obţinut în 1733, de la regele Cristian al VI-lea, reinstaurarea miliției recru- 
tate la țară (stavnbănd) lăsîndu-se pe seama seniorului local alcătuirea listei ţăranilor între 
18—36 de ani apți să satisfacă serviciul militar, şi interzicindu-se țăranilor să părăsească do- 
meniul dacă seniorul le da de lucru. Dispoziţia privind recrutarea miliției a fost agravată în 
1735 (virsta minimă fiind coborită la 14 ani) și în 1742, cind seniorului i s-a îngăduit să-i treacă 
pe liste pe toţi ţăranii între 9 şi 40 de ani. Astfel încit de senior atirna dacă ţăranii vor face ser- 
viciul militar (care dura 12 ani și putea fi prelungit disciplinar cu încă 6 ). 


În timp ce se niorii se pregăteau să agraveze regimul de exploatare ,obţinind dreptul de 
a trece pe liste şi fe meile de pe domeniile lor, începe să se dezvolte brusc, sub influenţa gindirii 
fiziocratice franceze și a celei cameraliste germane, un curent de reforme, care ia mare avint 
după apariţia cărţii lui Adam Smith în 1776 asupra Bogăţiei națiunilor, carte tradusă în limba 
daneză chiar din 1779. Atotputernicii miniștri Bernstorf (1712—1772) şi Struensee (1737— 
1772) amindoi de origine germană angajează politica daneză pe liniile despotismului luminat. 
Mai intii sint desfiinţate corvezile senioriale, apoi, între 1786—1792, o mare comisie agrară 
obţine aprobarea unor reforme substanţiale, printre care desfiinţarea sistemului stavnsbănd în 
1788 şi stabilirea precisă a obligaţiilor și drepturilor feudale corelate, pentru a se pune capăt 
arbitrariului. O serie de măsuri legale contribuie la treptata lichidare a proprietăţii senioriale 
şi la constituirea unei clase puternice, ţăranii cu proprietăţi mijlocii, pe activitatea cărora s-a 
constituit repede forţa economică a regatului danez. 

În Suedia, regimul feudal a avut caracteristici diferite, fiind în esenţă un sistem fiscal 
și militar, pe unităţi de impunere şi recrutare ostășească. Țăranii erau de trei categorii : skat- 
(ebănder (fermieri -proprietari, care plăteau impozitul agricol); kronobănder (arendași-avrad- 
pe domeniile coroanei, scutiţi de impozite) și frălsebânder (ţăranii de pe domeniile nobililor, 
supuși la corvezi, dar scutiţi de impozite). Primele două categorii constituiau starea a IV-a și 
ca atare aveau reprezentanţi în dieta suedeză. 

Sistemul feudal suedez se baza în esenţă pe exploatarea muncii ţăranilor de către nobili 
sau de către coroană prin corvezi. Exploatarea s-a agravat în secolul al XVII-lea, cind seniorii, 
imbogăţiţi în urma războaielor din Germania și a folosirii litoralului Mării Baltice devenite un lac 
suedez, încep să-și constituie mari exploatări agricole și să-și zidească puternice castele senioriale, 
mai ales în sud (Scania) și la răsărit de Stockholm. Dezagregarea regimului feudal a cunoscut 
astfel in Suedia patru faze : 


1. Într-o primă fază, în secolul al XVI-lea, coroana, expropriind proprietăţile întinse 
ale bisericii catolice, devine o puternică forţă politică și economică. 


2. În faza a doua (sfirşitul sec. XVI şi sec. XVII), expansiunea mili tară și economică 
suedeză în Marea Baltică şi Germania duce la sporirea proprietăţii nobililor, care trece de la 
15% în 1560 la 60% din solul cultivat în 1655, mai ales prin alienarea de către coroană a fostelor 
bunuri ecleziastice, scutite de impozit. În dietă, burghezia oraşelor se aliază cu reprezentanţii 
stării a IV-a (țărănimea) pentru a stinjeni extinderea proprietăţii nobiliare care, fiind scutită 
de impozite, arunca întreaga sarcină fiscală pe seama stării a III-a șia IV-a. 


19 Problèmes de la féodalité dans les pays scandinaves (p. 331—342). 
ca.To 

3. În faza a III-a, începută în 1680, sub Carol al XI-lea, Riksdagul (dietă suedeză), ini- 
țiază, la propunerea regelui şi cu sprijinul reprezentanților burgheziei și țărănimii, o vastă cam- 
panie de reducțiune a păminturilor regale alienate nobilimii. În acelaşi timp se schițează ten- 
dința emancipării țăranilor, care trec progresiv de la situația de kronobönder la aceea, liberă, de 
skailebinder. Faza își atinge punctul culminant în 1789, cînd Gustav al III-lea, pentru a-şi 
asigura sprijinul ţărănimii în războiul cu Caterina a II-a, lasă liberă achiziţia de către ţărani 
(skalteköp) a proprietăţii nobiliare. 

4. În faza a IV-a, în secolul al XIX-lea, proprietatea ţărănească liberă sporeşte necontenit 
în dauna celei nobiliare şi mai ales a domeniului regal, ajungind să reprezinte în 1850 60 % din 
solul cultivat, faţă de 30% cit reprezenta în 1720, domeniul regal scăzind în aceeași perioadă 
de la 33% la 10%. 

În Norvegia, solul accidentat și condiţiile istorice nu au îngăduit dezvoltarea regimului 
feudal decit în comitatele Larwik şi Jarlsberg și în baronia Rosendal. Țăranii, proprietari in- 
dividuali sau în comun, exploatau mai ales văile riturilor (odetsbonde). Corvezile erau reduse la 
obligaţii de cărăuşie, mai ales a lemnului, pentru coroană sau seniori. Dezvoltarea economiei 
forestiere în secolele XVII şi XVIII a venit în ajutorul ţărănimii libere, care, în anul 1661, 
stăpinea 31% din solul arabil al ţării, în 1814 stăpinea 60%, iar în 1835 a ajuns să stăpinească 
70%. 

Ultima comunicare, a prof. Jean Pierre Wallot1? ne îngăduie să urmărim proiectarea 
regimului feudal european în afara Europei, și condiţiile de conjunctură în care structura ju- 
ridică şi socială a acestui regim a fost silită să se adapteze unor coordonate neeuropene. 

Statele europene care au colonizat Lumea nouă au avut tendinţa firească să implanteze 
pretutindeni structurile sociale ale metropolei, ca o garanţie a menţinerii ordinei şi a stabilităţii, 
prin articularea miinii de lucru indigenă în cadrul feudal (encomienda, tenure). 

În 1627, cind Franţa, din iniţiativa cardinalului de Richelieu și cu concursul companiei 
celor 100 de asociaţi, începe punerea în valoare a Canadei, ea își proiectează dincolo de Atlantic 
viziunea feudală a unei societăţi de ordine, ierarhizate, cu rol precis stabilit pentru fiecare ordin 
și individ, şi principiul „nulle terre sans seigneur”. a 

În Europa însă, regimul seniorial păzea o proprietate puţină, rară, de revendicările unei 
populaţii în plină expansiune demografică. În Canada condiţiile erau inversate : pămîntul se găsea 
în cantităţi nelimitate, iar populaţia era extrem de rară. Sintem deci în sistemul ipotezelor mul- 
tiple, după celebra formulă a istoricului american Frederick Jackson Turner. În consecinţă, 
cadrele feudale implantate în Canada au trebuit să fie suficient de elastice pentru a asigura 
supleţea unui regim avind nevoia mai ales de mobilitate socială prin avuţie și statut social ordo- 
nat în jurul noţiunii de îmbogăţire și consideraţie politică. Stimulentele economice și sociale au 
ajuns astfel să precumpănească și să moditice structura însăşi a regimului feudal canadian, se- 
niorul feudal devenind la aceste latitudini un adevărat antreprenor de demografie, 
însărcinat cu asigurarea populării domeniilor sale. 


Regele infeudase fiecărui senior care consimţea să accepte pămînt în Canada proprietăţi 
feudale variind între 2 şi 6 leghe pătrate. Seniorii înfeudau unor roturieri porţiuni de 100—120 
de pogoane (arpents). Condiţiile de viaţă erau grele, iar singura activitate economică era aceea 
a vinatului animalelor cu blănuri preţioase şi comercializarea acestor blănuri, deci puţine sti- 
mulente pentru creşterea populaţiei. În 1760 astfel, în ajunul cuceririi Canadei de către trupele 
engleze, cei 250 de seniori stăpineau circa 8 milioane de acri (pogoane), din care 75% era pro- 
prietate seniorială laică, iar 25% ecleziastică, dar întreaga populaţie albă a Canadei era de 
65 000 de locuitori (orășeni, clerici, negustori sau proprietari nenobili (roturieri) care cultivau 
porțiunile lor în condiţii foarte grele din punct de vedere tehnic, dar uşoare din punct de vedere 
feudal (rentele plătite nu depășeau 5 — 10% din veniturile obţinute). 


1? Le régime seigneurial et son abolition au Canada (p. 343—371). 

Englezii au menţinut regimul feudal francez și au protejat chiar aristocrația franco- 
canadiană. Dar, în condiţiile creşterii rapide a populației (340 000 în 1820, 650 000 în 1850) 
şi a crizei din 1815 provocate de căderea preţurilor produselor agricole, în urma încheierii păcii 
în Europa și America, regimul feudal se dovedea a fi şi în Canada contrar unui progres social şi 
economic firesc. Din această cauză, el a fost abolit în 1854, cu despăgubirea fortetară a pro- 
prietarilor  senioriali. 

* 


Colocviul de la Toulouse ne îngăduie să avem astfel, pentru prima dată, un tablou com- 
parativ limpede şi documentat al condiţiilor în care regimul feudal a evoluat în faza lui finală 
şi a ajuns să se dezagrege, fie lent, fie prin măsuri revoluţionare sau reformiste. Avem astfel po- 
sibilitatea să pricepem mai bine structura lui şi conjuncturile variate în care a fost lichidat, 
in diferite ţări europene şi în Canada. 


Dan A, Lăzărescu 

SESIUNEA ŞTIINŢIFICĂ A INSTITUTULUI 
DE ISTORIE „NICOLAE IORGA” 


Sesiunea anuală de comunicări a Institutului nostru a avut loc în zilele de 15 și 16 iunie 
1970, axată pe două teme majore: Relaţiile dintre cele trei țări române de-a lungul veacurilor 
și Locul României în istoria universală. 

Din prezidiul sesiunii au făcut parte: profesorul universitar Miron Constantinescu, pre- 
ședintele Academiei de Științe Sociale şi Politice, profesorul universitar Ștefan Ștefănescu, 
directorul Institutului de istorie „N. Iorga”, Dan Berindei și Traian Lungu. Au luat parte la 
această sesiune unele personalităţi ale vieţii științifice românești și străine : profesor E.D.Tappe 
de la Universitatea din Londra, profesor universitar Mihai Berza, director al Institutului de 
studii sud-est europene, profesor universitar Ion Nestor, Dorin Popescu, director adjunct al 
Institutului de arheologie, Augustin Deac, director adjunct al Institutului de studii istorice și 
social-politice de pe lingă C.C. al P.C.R., colonel Eugen Bantea, directorul centrului de cercetări 
și studii de istorie și teorie militară, Val. Al. Georgescu, arheologul Gh. Cantacuzino și alţii. 

Directorul Institutului de istorie, profesor Ştefan Ştefănescu, deschide sesiunea de co- 
municări, saluiind prezenţa distinșilor oaspeţi și insistind asupra însemnătăţii tematicii comu- 
nicărilor, după care dă cuvintul cercetătorului Iancu Bidian, cu o comunicare intitulată, Măr- 
furi din Țara Românească pe piața orașului Sibiu. Bazată pe o conștiincioasă despuicre a regis- 
trelor vicesimale ale acestui puternic centru de comerţ din sud-estul Europei, comunicarea a 
prezentat cu date statistice importanţa comerţului ce lega Țara Româncască cu Sibiul în special 
în secolul al XVI-lea. 

Ludovic Demény a vorbit apoi despre Cartea și tiparul, mesageri ai legăturilor culturale 
dintre țările române în secolul al XVI-lea, în care a sintetizat rezultatele și concluziile unor pre- 
ocupări mai vechi de situare a tiparului chirilic românesc în cadrul gencral răsăritean și central- 
european. Merită reținută constatarea că în cursul secolului al XVI-lea din totalul de 200 de 
cărți chirilice tipărite în toată Europa, 40 au fost opera cărturarilor români. 

A stirnit de asemenea interes comunicarea Georgetei Penelea intitulată Legături 
economice dintre Țara Românească și Transilvania în perioada regulamentară (1829 — 1848) în 
care autoarea a relevat scăderea volumului comerţului dintre cele două ţări ca urmare a schim- 
bărilor survenite în Țara Românrască după tratatul de la Adrianopol și Regulamentul Organic. 

Alexandru I. Gonţa a vorbit apoi despre Mărfuri și negustori moldoveni în Transilvania 
tn secolele XIV—XV. Două pagini de consideraţii abisale asupra temeiurilor indoeuropene ale 
unităţii economice românești au fost urmate de o trecere în revistă a documentelor menţionind 
schimbul de mărfuri între cele două versante ale Carpaţilor Răsăriteni. 

Ideea romanităţii românilor în evul mediu este subiectul unei teze de doctorat a colegului 
Adolf Armbruster care ne-a oferit citeva precizări despre Romanilatea și unitatea românilor 
in gindirea și acțiunea lui Despot Vodă, subliniind că Despot, departe de a fi un „aventurier bi- 
zar”, a avut tactul politic de a-și atrage sufragiul moldovenilor folosind ideea romanităţii lor 
pentru atingerea scopurilor sale. 

Constantin Rezachievici ne-a întreținut cu un fragment din lucrarea sa de doctorat, 
intitulat Relațiile politico-militare dinire Țara Românească și Transilvania in vremea lui Radu 
Șerban și Gabriel Báthory. Comunicarea concisă, evocînd sobru drama de conștiință a lui Radu 
Şerban în faţa atacului principelui Transilvaniei, ne-a dat o imagine deosebită de cea tradiţio- 
nală. Domnul Țării Românești era informat de pregătirile războinice ale vecinului său, însă 
primejdia unei intervenţii turcești l-a silit la o prudentă retragere în Moldova. 

În comunicarea Relații de drept privat între fările române din secolele XIV-XVI 
Alexandru Herlea ne-a purtat pe drumuri nebătătorite în interpretarea unităţii dreptului 
privat interteritorial din ţările române, în relevarea romanităţii dreptului nostru bazat pe testi- 
monialitate, iar nu pe practicarea ordaliilor. 

Emil Lazea a vorbit apoi despre Factorii de unitate și solidaritate în istoria politică a 
țărilor române (sec. XIV—X VI), subiect vast și care merită cercetări în continuare. Unitatea 
de teritoriu, de limbă, de cultură și destin istoric a celor trei țări românești constituie citeva din 
premisele care au dus la actele de la 24 ianuarie 1859 și 1 decembrie 1918. 

Colegul Radu Constantinescu, autorul unui studiu asupra lui Filotei, „primul scriitor 
român”. Izvoarele și răspindirea scrierilor care-i sint atribuite, a negat paternitatea logofătului 
Filos (în călugărie Filotei) asupra „,pripealelor” în cinstea Maicii Domnului, arătind că ele sint 
opera patriarhului Constantinopolului Filotei II Kokkynos. Logofătul lui Mircea cel Bătrin 
(sau un alt Mircea voievod din secolele XV—XVI) ar fi doar traducătorul în slavonește al 
operei patriarhului constantinopolitan omonim. 

Matei Ionescu in comunicarea Etape și linii directoare în politica economică la incepulul 
României moderne 1859— 1874 prezintă în mod critic succesiunea diferitelor etape ale construc- 
iei economice în tinărul stat naţional român și concepţiile pe care ea s-a bazat. Autorul a evi- 
denţiat faptul că această operă de construcţie economică, urmată de realizări atit de remarcabile, 
nu a fost rezultatul acţiunii unui singur grup sau partid politic, ci o operă colectivă, la care au 
conlucrat în diferite momente mai multe grupări politice, unele chiar opuse. 

Înscriindu-se în cadrul aceleiași teme privind relaţiile dintre ţările române, comunicarea 
lui Grigore Chiriţă intitulată Legături economice dintre Principalele Unite și Transilvania in 
timpul domniei lui Al. I. Cuza, arătind cele mai importante aspecte pe care le-au îmbrăcat 
aceste relaţii în epoca de profunde transformări economice și social-politice a domniei lui Cuza, 
ajunge la concluzia că Principatele şi Transilvania se sudaseră de secole într-un teritoriu eco- 
nomic cu interese convergente, a căror dezvoltare și înflorire se condiţionau reciproc. 

Un alt aspect al relaţiilor economice dintre țările române a fost relevat de comunicarea 
Aurorei Ilieș Contribuţii cu privire la exportul de sare din Țara Românească în Transilvania și 
Banat, în care autoarea s-a referit mai ales la aspectele pe care le-a îmbrăcat acest comerţ în 
prima jumătate a secolului al XIX-lea, cînd el era indeosebi practicat pe ascuns de locuitorii 
satelor de graniţă. 


+ 


Un caracter deosebit a avut comunicarea Consideraţii asupra procesului de urbanizare 
In România contemporană susținntă de prof. univ. Miron Constantinescu, care a relevat unele 
aspecte şi concluzii ce s-au putut desprinde din cercetarea acestui proces în ţara noastră, in- 
«cepută în urmă cu cîțiva ani în zona industrială a orașului Slatina. Scoţind în evidenţă efectele 
cele mai însemnate pe care procesul de industrializare, un proces general mondial le produce 
in societatea noastră socialistă, autorul a arătat că acest proces este un proces contradictoriu, 


www.dacoromanica.ro 


3 VIAȚA ȘTIINȚIFICĂ 1013 


contradicția neexcluzind însă întrepătrunderea. Comunicarea a subliniat apoi faptul că proce- 
sul de industrializare trebuie văzut ca un proces de restructurare socială, de apariţie a unor noi 
structuri în societatea contemporană și că el trebuie studiat global, sub toate aspectele sale, în 
toate subprocesele pe care le implică. 

Rodica $oimescu în comunicarea Relaţiile economice dintre România şi Transilvania 
(1867— 1876) demonstrează că şi după încheierea pactului dualist din 1867 relaţiile economice 
dintre cele două ţări s-au intensificat, contribuind astfel la menţinerea unităţii noastre. Un rol 
important în acest proces l-au avut Camerele de comerţ din Braşov şi Cluj, precum și unele 
personalităţi ca: Gheorghe Bariț, Visarion Roman ş.a. 

I. D. Suciu în comunicarea Proiecte de înfăptuire a unităţii poporului român lnire 1830 — 
1906 trece în revistă încercările de acest fel făcute în Banat în vederea realizării unităţii sta- 
tale a poporului român, începind cu acelea mai puţin cunoscute și cercetate ale unor Pálfty 
János sau Nuni dinainte de 1848. Autorul analizează apoi în lumina noii tactici adoptate de 
fruntașii români după 1848 proiectele şi planurile lui Vincențiu Babeș, Vasile Maniu, Aloisiu 
Vlad, care vizau în ultimă instanţă înfăptuirea unităţii politice a poporului român într-un 
stat independent. 


Industria minieră din Transilvania și România la sfirșitul secolului al XIX-lea şi tnceputut 
secolului al XX-lea este titlul comunicării Ecaterinei Cimponeriu. Utilizind numeroase date 
statistice autoarea arată că dezvoltarea industriei miniere din Transilvania era determinată și 
în această perioadă de posibilitatea exportării produselor ei în vechea Românie, posibilitate ac- 
centuată prin încheierea convenției vamale cu Austro-Ungaria din 1 iunie 1876. 


Constantin Bălan şi Alexandru Constantinescu au prezentat apoi două comunicări despre 
diplomaţia lui Mihai Viteazul, urmind metode şi concepţii deosebite. Dacă lucrarea primului, 
Citeva consideraţii tn legătură cu activitatea diplomalică desfășurată de Mihai Viteazul În anul 
1597, este o condensată expunere bazată pe o mare cantitate de material documentar, cu con- 
cluzii noi, cea de-a doua Activitatea diplomatică a lui Mihai Viteazul, se vrea o vedere largă asupra 
politicii „,europene” a domnului român. C. Bălan a reușit să demonstreze că anul 1597, contrar 
a ceea ce se credea pină acum, afost un an deintensă activitate diplomatică a Ţării Românești 
pe planuri multiple, activitate orientată în special spre îndepărtarea pericolului tătărăsc, 


Aurel Decei a ţinut apoi o comunicare privind Relaţiile lui Matei Basarab şi Vasile 
Lupu cu Poarta, oglindile în citeva documente turcești inedite. Creșterea de trei ori a haraciului 
de către Matei Basarab, subtertugiile lui Vasile Lupu pentru a-și mărita fata cu Jan Radzi- 
will, precum și îngrijorarea lui Matei Basarab în faţa intenţiilor vecinului său de a-i ocupa ţara 
transpar din cele trei pitorești documente oferite de autor, pe care le-am dori cit mai curind 
publicate. 

Apostol Stan, în comunicarea Principatele Unite și conferințele telegrafice de la Timi- 
șoara (mai 1860-iunie 1862), analizează pe bază de documente inedite poziţia României la tra- 
tativele internaţionale care s-au angajat în acești ani între Austria, Turcia, Serbia și România 
în vederea reglementării raporturilor telegrafice dintre ele. Încheierea unor convenţii telegrafice 
între Principatele Unite și cele trei ţări în urma acestor tratative — arată autorul — a reprezen- 
tat un eveniment demn de a fi ţinut în seamă din lupta diplomatică a tinărului stat naţional 
român pentru afirmarea sa ca entitate deosebită pe planul raporturilor interstatale, 


Poziția României față de criza balcanică din 1912—1913 a fost titlul comunicării lui 
Anastasie Iordache, în care autorul a făcut mai ales o analiză a atitudinii diferitelor partide și 
personalităţi politice din ţara noastră faţă de războaiele balcanice. 

Venera Teodorescu în comunicarea Aspecte ale relațiilor economice româno-franceze 
1933—1936 analizează convențiile şi aranjamentele economico-financiare încheiate între cele 
două ţări în această perioadă, care au înlănţuit România într-o reţea de raporturi de dependenţă 


economică ce a împiedicat-o să acţioneze liber pe piaţa mondială. 

Ultima comunicare a sesiunii Importanța politico-diplomatică a participării României 
la războiul antihitlerist a aparţinut lui Ion Chiper și Traian Udrea. Comunicarea a relevat încă 
o dată multiplele urmări interne și externe pe plan politic și militar pe care le-au avut actul 
istoric de la 23 August 1944 şi alăturarea României la coaliția antifascistă. 

Comunicările prezentate au suscitat — cum era şi firesc — numeroase întrebări și 
discuţii la care au participat un număr însemnat de cercetători. 

Cele două zile de comunicări ale Institutului „N.Iorga” au arătat un progres al actualei 
sesiuni faţă de anii precedenţi, fapt subliniat în cuvintul de închidere şi de directorul institu- 
tului, prof. univ. Ştefan Ștefănescu. 

Comunicările au referat o multilateralitate de preocupări şi în cea mai mare parte au 
reprezentat contribuţii originale pe baza unor materiale inedite, evidențiind eforturile și reali- 
zările membrilor Institutului de istorie „N.Iorga”. 


Matei Cazacu şi Valeriu Stan 


SESIUNEA DE COMUNICĂRI DE LA LUGOJ 


În cadrul săptămînii culturale lugojene filiala Societăţii de științe istorice și filologice 
împreună cu Muzeul municipal au organizat o sesiune de comunicări care s-a ţinut în ziua de 4 
iunie 1970 în sala Cosiliului Sindical. 

Sesiunea a fost deschisă de prof. Gh.Luchescu, preşedintele comitetului pentru cultură 
şi artă al municipiului Lugoj. 

În ceea ce priveşte tematica sesiunii, prima parte a fost consacrată vieţii și operei revo- 
Iuţionarului democrat Eftimie Murgu care a trăit şi activat în acest oraș și de la moartea căruia 
s-au împlinit 100 de ani. 

I. D. Suciu a prezentat comunicarea „Viața și activitatea revoluționarului bănăţean 
Eftimie Murgu“, Pe baza ultimelor cercetări autorul prezintă activitatea revoluţionară desfă- 
şurată de Eftimie Murgu în Moldova, Țara Românească și Banat. Apogeul acestei activităţi 
este în 1848/49, cind Murgu se postează pe cele mai avansate concepţii susținind improprietă- 
rirea ţăranilor, realizarea unităţii statale a poporului român și alianţa forţelor revoluţionare 
româno-maghiare. 

Prof. Tiberiu Moţ citește comunicarea „Noi informaţii documentare inedite despre 
Eftimie Murgu“. Se prezintă memoriul lui Eftimie Murgu împotriva cancelarului Metternich 
făcut în colaborare cu opoziția liberală maghiară în 1844, precum și citeva rapoarte despre 
acţiunea antiteudală a lui Murgu carea dus la arestarea lui din 1844. Comunicarea a fost 
făcută în colaborare cu I.D.Suciu. 

Lector univ. Mihalache Turtoi în comunicarea „Elemente de filozofia istoriei în gindirea 
lui Eftimie Murgu“ analizează următoarele coordonate ce rezultă din analiza ,,Disertaţiei“ 
lui Murgu : disocierea dintre adevăr și fals în istorie, cunoașterea naţiunii proprii, ca fundament 
al cunoașterii istorice, raportul interpenetrant dintre cultura națională şi conștiința naţio- 
nală și concepţia lui Murgu cu privire la revoluţie şi republica democratică. Cunoscind aceste 
concepţii autorul consideră pe Murgu ca pe unul dintre primii filozofi ai istoriei din gîndirea 


românească, 

În partea a doua a sesiunii au fost prezentate următoarele comunicări : I.Stłralan, direc- 
torul Muzeului municipal : „Contribuţii la cunoașterea hallstatului timpuriu în Banat“. Auto- 
rul prezintă rezultatul săpăturilor de la staţiunea Susani (com. Traian Vuia), unde s-a desco- 
perit un sanctuar tribal cu altare şi depozite de vase de ofrandă (300 de bucăţi) din epoca fieru- 
lui, la început. Al. Porfeanu, cercetător principal la Institutul de istorie „N. Iorga“, ,„,Lugojul 
în memoriile lui Valeriu Braniște“. După ce arată importanţa acestor memorii scrise în închisoarea 
din Seghedin în 1918 și în prezent în curs de apariţie la Editura, ,, Minerva“, autorul înfăţişează 
etapele principale ale vieţii lui Valeriu Branişte cu momentele culminante reprezentate de 
procesul „Memorandului“, activitatea de la ziarul „Drapelul“ și rolul lui în unirea din 1918. 
Lugojul, ca centru de seamă al vieţii sociale, economice, culturale și politice a românilor din 
Banat își găsește o reflectare originală, plină de culoare, de o prospeţime nealterabilă în pagi- 
nile' acestor memorii care prezintă pe lingă un deosebit interes istoric şi unul literar. Mediul 
lugojan a favorizat în mod deosebit afirmarea personalităţii lui Braniște. Comunicarea a fost 
însoțită de prezentarea unor materiale ilustrative din trecutul Lugojului. 

Conf. univ. dr. Tr. Bunescu a susținut comunicarea „Momente ale luptei antifasciste 
a poporului român pentru independenţa ţării“. Autorul relevă starea de spirit antifascistă a 
maselor populare care sub conducerea Partidului Comunist Român au luptat împotriva dicta- 
turii militaro-fasciste şi a războiului antisovietic. Formele de luptă antifascistă s-au manifes- 
tat prin : împotrivirea față de trupele hitleriste din ţară, greve, sabotaje, refuzarea împrumu- 
turilor interne, opunerea la rechiziții, dezertări din armată și de pe front. Lupta antifascistă 
a poporului român a fost încununată prin insurecția antifascistă din august 1944 condusă de 
P.C.R. prin care masele populare au alungat din ţară trupele hitleriste și horthiste. 

Prof. emerit Dan Popescu, prezintă comunicarea ,„,Din istoricul presei lugojene pină 
la primul război mondial“. Se trec în revistă ziarele importante care au apărut în oraș incepind 
cu „Lugoscher Antzeiger“* apărut în 1853, continuind cu ,,Desceptarea“ din 1879 și pînă 
la ziarul „Drapelul“ care începînd cu anul 1900 a susţinut acţiunea de realizare a uni- 
tăţii statale. 

Prof. Liviu Roman prezintă evocarea celor trei figuri proeminente ale literaturii române 
din Banat, cu elemente specifice, caracteristice fiecărui scriitor în parte : Ion Popovici Bănă- 
ţeanul in a cărui proză se reflectă întreaga viaţă a meseriașilor din Lugoj cu toate implicaţiile 
ei; Victor Vlad Delamarina care redă spiritul fin al ironici populare în grai bănăţean prin fil- 
trul unui intelectual rafinat și Casian R.Munteanu în a cărui operă se oglindește viziunea unei 
patrii române unite, pentru care luptă, scrie și se jertieşte. 

Sesiunea a fost încheiată de comunicarea prof. N.Dumitrescu „Aspecte ale mișcării 
muncitorești din Lugoj în perioada 1940—1944“. Se aduc date noi asupra luptei antifasciste 
din oraș în perioada dictaturii militaro-fasciste. Dintre acţiunile mai importante menţionăm : 
editarea și răspindirea de manifeste și lozinci cu caracter patriotic, răspindirea presei ilegale 
comuniste, acțiuni de protest contra autorităţilor, acte de sabotaj a transporturilor și a pro- 
ducției destinate armatei, înfruntarea trupelor hitleriste soldate cu ruperea şi arderea de 
steaguri naziste. Comuniștii lugojeni au asigurat şi o parte din armamentul cu care a fost 
înzestrat grupul de partizani „Mărăşeşti“ care a activat în Munţii Semenicului. Celulele de 
partid din timpul războiului au intensificat munca politică în rindurile unităţilor militare din oraş. 


I. D. Suciu 

CĂLĂTORIE DE INFORMARE ISTORICĂ ÎN TURCIA 


În cadrul acordului cultural româno-ture am făcut între 5 şi 19 iunie 1970 o scurtă 
«călătorie în Turcia, interesul meu științific indreptindu-se în mod firesc, date fiind procupările 
mele, spre istoria şi istoricii acestei țări. N-am făcut, de altfel, în ceea ce priveşte trecutul isto- 
ric al Turciei, decit să adincesc și să verific nişte cunoștințe anterioare. 

Turcia este o republică cu o suprafață de 767 000 km? şi cu o populaţie de 33 000 000 
de locuitori. Pe teritoriul ei civilizația a apărut cu mii de ani în urmă și au avut loc, din cauza 
așezării sale geografice, numeroase schimbări politice. N-am decit să menţionez regatul hittit, 
în secolele XV-XIII f.e.n., regatul frigian, care i-a luat locul, în secolele XII-VII i.e.n., Imperiul, 
persan, din secolele VI-IV f.e.n., dominaţia macedoneană din următoarele două secole, stăpi- 
nirea romană, în sec.I î.e.n.-VI e.n., cea mai lungă pină atunci, Imperiul bizantin, din secolul 
al VI-lea pină în secolele XIV-XV e.n., Imperiul otoman, din secolul al XV-lea pină la 1923 
şi republica turcă, de la această dată pină astăzi. Este o succesiune impresionantă de state și 
de civilizaţii, care dă mult de gindit oricui cercetează mai de aproape trecutul acestui teritoriu. 

Invitat oficial, pentru informarea mea în domeniul istoriei, am primit sprijinul preţios 
al d-lui Ercin, directorul general al Departamentului relațiilor culturale din Ministerul Afaceri- 
lor Externe al Turciei, şi pe acela al d-lui Bincâl, directorul Departamentului relaţiilor externe 
din Ministerul Educaţiei Naţionale, precum și sprijinul citorva remarcabili istorici turci din 
Ankara, între alții d.Halil Inalcik, profesor la Universitatea Hacettepe din capitala republicii 
turce, din acest an și preşedintele Asociaţiei de studii sud est europene, d.Baykal, profesor 
la aceeași Universitate și vicepreşedinte al Societăţii turce de istorie și d. profesor Erzen, 
şeful Departamentului de filozofie, istorie și arheologie din cadrul Institutului de științe 
umaniste al Universităţii Hacettepe. 

Ca vicepreședinte al Societăţii de științe istorice din ţara noastră, am vizitat în dimi- 
neața zilei de 9 iunie Societatea turcă de istorie (Türk Tarih Kurumu), instituție cu caracter 
academic, înființată din iniţiativa lui Atatiirk. Președintele Societăţii turce de istorie este 
d.Şefket Aazis Kansu, arheolog şi antropolog, vicepreședinte este, cum am menţionat, d. Baykal, 
profesor de istoria modernă la Universitate, care a tradus în limba turcă cunoscuta lucrare a 
lui N.Iorga, Geschichte des Osmanischen Reiches, publicind însă numai vol.V, secretar general, 
d.profesor Halil Inalcik şi director, d. profesor Ulug Ig Demir, specializat în istoria modernă 
“și contemporană. Primind indicaţii asupra structurii organizatorice a Societăţii turce de istorie 
am arătat, la rindul meu, conducerii acesteia modul de organizare a Societăţii de ştiinţe isto- 
rice din ţara noastră, atrăgind atenţia asupra caracterului ei larg, precum și asupra publicațiilor 
sale. Cu prilejul primirii mele de conducerea Societăţii turce de istorie s-a convenit să prezint 
miercuri 10 iunie, ora 18, în cadrul acestei instituții o comunicare privind relaţiile româno-turce 
în timpul revoluției din 1848. Am vizitat apoi frumoasa clădire a Societăţii turce de istorie, 
“care cuprinde o bogată bibliotecă de specialitate şi are o sală încăpătoare şi confortabilă de 
conferinţe. Cercetind de aproape biblioteca, am văzut, între alte publicaţii şi colecţiile „Studii 
și articole de istorie” şi „Studia et acta orientalia”” editate de Societatea de ştiinţe istorice şi 
filologice din România. În seara zilei de miercuri, 10 iunie, am expus în cadrul Societăţii turce 
de istorie, comunicarea menţionată, Relațiile româno-turce tn timpul revoluției din 1848, fiind 
prezentat de d. profesor Baykal, ca vicepreşedinte al Societăţii, eu însumi fiind vicepreşedinte 
al Societăţii de ştiinţe istorice din România. Cred că era pentru prima oară cind se trata un 
asemenea subiect în faţa istoricilor turci, care au fost de acord că relațiile prezente şi viitoare 
dintre popoare trebuie să se bazeze pe cunoaşterea exactă şi a relaţiilor lor istorice pentru a 
se ajunge la prietenie și stimă reciprocă. 

Ținind să cunosc organizarea studiului istoriei în învățămintul superior, am vizitat 
în dimineaţa zilei de 10 iunie Institutul de științe umaniste, care are şi un Departament de 
filozofie, istorie și arheologie. Șeful Departamentului, d. profesor Erzen, a avut amabilitatea 
„să-mi facă o expunere detaliată a organizării secţiei de istorie, care dă, în mod firesc, o atenţie 
deosebită istoriei popoarelor din Asia anterioară și în mod special istoriei poporului turc. 

În afară de Universitatea Hacettepe, numită aşa după Colina Salvării, pe care e con- 
struită, există la cîțiva kilometri de Ankara o altă Universitate cu limba de predare engleză, 
pentru studiile de economie aplicată și de tehnică, în care sint primiţi nu numai turci, dar și 
tineri din celelalte ţări ale Orientului Apropiat. 

Cunoscind ia o întiinire pe d. dr. Bozkurt Güvenç, șeful Departamentului de sociologie 
al Universităţii Hacettepe, am fost invitat în după-amiaza aceleiaşi zile să-i cunosc colectivul, 
<u care prilej mi-a oferit și o lucrare a sa, Les Autorités Universitaires el l'État en Turquie. În 
timpul vizitei făcute colectivnlui d-sale, doi tineri colaboratori ai săi au pus în discuţie, cu mult 
interes, și problema caracterului formaţiunii social-economice feudale în Imperiul otoman. 

Pentru a se cunoaște mai concret istoria Turciei este necesar să se viziteze numeroasele 
monumente și muzee istorice, care înfățișează milenara viaţă a societăţii de pe acest teritoriu, 
acțiune întreprinsă chiar din după amiaza primei zile (7 iunie) a sosirii mele ia Ankara, cind, 
însoţit de tov. Mihai Mardare, atașatul cultural al ambasadei române, am cercetat ruinele vechii 
capitale a regatului Frigiei, Gordion, situată la circa 60 km sud-vest de capitala Turciei, unde 
se afla din străvechi timpuri legendarul nod, nedezlegat de nimeni, tăiat insă cu sabia de 
Alexandru cel Mare, ca să arate astfel că lui îi revenea, conform prezicerii vechiului făuritor 
al nodului, cucerirea Asiei. Dacă ruinele vechii capitale a Frigiei, dezgropate de arhcologi după 
al doilea război mondial, prezintă mult interes, impresionant este însă uriașul tumul, la mij- 
locul bazei căruia a fost găsit mausoleul cu sarcofagul semilegendarului rege Midas. Construit 
în forma unei încăperi paralelipipedice dreptunghiulare cu pereţii din trunchiuri groase de pin 
foarte bine conservate, mausoleul a fost acoperit cu o enormă cantitate de pietre şi pămint 
în forma unui con, al cărui diametru depășește la bază 100 m, înălțimea trecind de 50m ! Pe o 
rază de cîțiva kilometri se află și alţi tumuli, ceva mai mici, necercetaţi incă de arheologi. 
La citeva zeci de metri de tumulul lui Midas, un muzeu bine organizat adăpostește o bună parte 
din materialele găsite în originalul mausoleu. 

A doua zi dimineaţa, 8 iunie, am vizitat Mausoleul lui Atatiirk, construit pe o colină ce 
domină Ankara. Impresionanta construcţie din granit și marmură dovedește admiraţia și dra- 
gostea poporului turc pentru omul care l-a îndreptat spre o nouă viaţă. Așa cum a cerut comisia 
care s-a îngrijit, cu trei decenii în urmă, de construirea lui, mausoleul este un loc de pelerinaj, 
prezintă pe Atatürk, ca o mare personalitate, simbolizează națiunea turcă întruchipată de 
Atatiirk, are o mare sală a onoarei și este un muzeu pentru memoria lui Atatiirk. Mausoleul 
este totodată o valoroasă operă arhitectonică. 

În după-amiaza aceleiași zile, am făcut un tur al capitalei Turciei cu automobilul ce mi 
s-a pus la dispoziţie pe tot timpul vizitei mele în această interesantă ţară pină la plecarea mea 
din Istanbul. Ankara este un oraș cu totul modern, cu bulevarde largi, grădini spaţioase, o vie 
activitate urbană și un spirit orientat spre viitor — expresie a Turciei noi create de Atatürk, 
Am remarcat reședința lui Atatürk, clădirile Universităţii Hacettepe, edificiile ministerelor, 
grupate în apropierea acesteia, hidrocentrala din vestul orașului. În completare, a doua zi, 
9 iunie, am vizitat și vechea cetate medievală, ale cărei ziduri groase se mai păstrează încă în 
bună stare şi oferă singure amintirea timpurilor cind Ankara era un oraş de importanţă secun- 
dară în centrul arid al Anatoliei. 

Capitala unei ţări cu enorm de multe vestigii ale unor vechi civilizaţii, Ankara posedă 
muzee deosebit de valoroase .În primul rind am văzut Muzeul etnografic, cu piese privind viaţa 
din trecut și de azi a poporului turc, dar care, avind în vedere rapida modernizare a societăţii 
turcești, devin curind urme ale trecutului. O după-amiază am consacrat Muzeului de arheologie, 

numit în genere Muzeul hittit, pentru că piesele cele mai interesante sînt hittite. Muzeul conţine 
materiale din paleolitic pină în epoca urartiană (secolele IX— VII î.e.n.). Primit cu amabilitate 
de d. Raci Temizer, directorul muzeului, am cercetat cu mult interes bogatele colecţii expuse 
cu multă pricepere într-o vastă clădire, ea însăși o construcţie de valoare arhitectonică datind 
din secolul al XV-lea, compusă din Kurşunlu Han și din Bedestan (Bazarul acoperit), acesta 
din urmă construit de Mahmut Pașa, mare vizir al lui Mahomed al II-lea Fatih (Cuceritorul). 
Prezintă un mare interes ceramica neolitică și frescele murale de peșteră datind din mileniile 
VII-V t.e.n., dovezi ale dezvoltării timpurii a societății omenești din Asia Mică, precum și mate- 
rialele din epoca bronzului (mileniile III-II î.e.n.), dar impresionante sint, prin 
caracterul clar specific, cele hittite (secolele XV-XIII î.e.n.), provenind în bună parte din 
capitala fostului regat hittit, actualul Boghazkây, distrusă de frigieni la 1 200 î.e.n. Vestigiile 
irigiene sînt şi ele interesante, deși regatul frigian nu a ajuns la prosperitatea celui hittit, cu 
toate că el a avut o existenţă destul de lungă, din secolul al XII-lea î.e.n. pînă în secolul al 
VII-lea î.e.n., cind Gordion, capitala lui a fost distrus de cimerienii veniţi din nordul Caucazului. 
Muzeul de arheologie posedă și o prețioasă colecţie de materiale reprezentind civilizația din 
regatul Urartu, întemeiat în secolul al IX-lea î.e.n. în partea de răsărit a Turciei de azi, cu 
centrul în jurul lacului Van, și distrus de sciți și de mezi în secolul al VII-lea f.e.n. Privit în 
ansamblu, se poate afirma cu bună dreptate că Muzeul de arheologie din Ankara este unul 
dintre cele mai interesante muzee din lume. 


+ 


Conform planului întocmit, am plecat în ziua de 11 iunie la Izmir, al treilea oraș ca 
mărime al Turciei, după Istanbul și Ankara situat la circa 680 km de aceasta. Am străbătut 
această distanţă urmind șoseaua asfaltată care trece prin orașele Afyon, Uşak și Torgutlu, 
printr-un teren variat, mai întîi o parte a platoului arid al Anatoliei, apoi o regiune muntoasă 
şi în urmă colinele și cîmpiile fertile din apropierea coastei egeene. Izmir (Smirna) este o fostă 
colonie grecească, a cărei înflorire începe în timpul dominaţiei romane. Prosperitatea ei datează 
insă din secolul al VII-lea cind puternica cetate din sud, Efes, decade datorită în special impot- 
molirii portului ei cu aluviunile depuse de riul Caystros. Sub Imperiul bizantin și sub cel otoman, 
Izmir a devenit cel mai important port al Asiei Mici. 


Două zile întregi am avut la dispoziţie pentru a vizita, succesiv, impunătoarele vestigii 
ale Efesului (la circa 100 km spre sud de Izmir), pe cele nu mai puțin impunătoare ale anticului 
Pergamos (azi Bergama) la circa 120 km spre nord, și pe acelea ale vechii Smirne (azi Izmir)- 
Cercetate în citeva etape de mulţi arheologi, ruinele anticei cetăţi comerciale Efes, în timpul 
dominaţiei romane unul din cele mai bogate centre economice ale imperiului, oferă ochiului, 
păstrate în bună măsură, numeroase şi măreţe monumente, mai toate din timpul înfloririi 
Imperiului roman, Traian şi Hadrian numărindu-se printre constructorii unora dintre ele. Nume- 
roase coloane de portice, uneori portice întregi, agora, temple, teatrul săpat în stincă, terme, 
prăvălii, palate ale bogătașilor, locuri de distracţie etc. sint dezgropate şi mărginesc lung: 
stradă care străbătea cetatea de la un cap la altul, pină în port. Deși templul închinat zeiţei 
Artemis, patroana cetății, Artemision, a dispărut ars de un dement, figura zeiţei se păstrează 
în numeroase statui și statuete, cu toate că efesienii nu par a fi strălucit prin castitate. În apro- 
piere, un muzeu cu piese antice valoroase, în special senlpturi, atrage numeroși vizitatori. Crea- 
ție a epocii helenistice, regalul Pergamosului este totuși rezultatul eforturilor nemărturi- 
site făcute de bogatele cetăţi comerciale ale țărmului egeean al Asiei Mici cu scopul să aibă un 
instrument de apărare a averilor acumulate, dar și a izvoarelor de prosperitate situate pe ferti- 
lul teritoriu asiatic adinc de cîteva sute de kilometri. Opera aceasta a realizat-o un om al bani- 
lor, trezorierul lui Alexandru cel Mare și apoi al lui Lysimah, Philetairos fiul lui Attalos. El 
a ascuns pe acropolea micului oraş, pe atunci, Pergamos cei 9 000 de talanţi încredinţaţi lui spre 

păstrare, pe care i-a folosit pentru a-şi crea o armată de mercenari şi un stat al nord-vestului 
Asiei-Mici. Bogaţi, nu numai datorită tezaurului sustras, dar şi taxelor şi impozitelor percepute, 
stăpinii Pergamului au transformat acropolea orașului într-o reședință fortificată a lor, cu 
mari palate, temple, o bibliotecă vestită, un mare teatru săpat în stincă, agora ş.a., încît 
capitala noului stat a devenit un mare centru de civilizație. La cîțiva kilometri s-a construit 
un templu spital, numit Asklepeion, renumit în tot Orientul roman. Născut din punerea in 
valoare a unui tezaur regal și apărat cu bani, regatul Pergamului a fost lăsat prin testament, 
în anul 133 t.e.n., de ultimul său rege, Attalos al III-lea, republicii romane, care l-a dus, sub 
numele de provincia Asia, la o şi mai mare prosperitate. Acoperită în cea mai mare parte de 
clădirile existente, antica Smirnă nu apare decit prin marea agora, bine păstrată, şi prin ceta- 
tea construită de Alexandru cel Mare, ale cărei groase ziduri au rezistat timpului. 


; + 


Lung de peste 600 km, drumul de la Izmir la Istanbul, cu oprire de două ore la Brusa 
(în turcește Bursa), îl fac pe o şosea asfaltată, şerpuind printre coline şi munţi nu prea înalţi sau 
pe cimpii întinse. Pitoresc şi frumos, situat în parte pe panta unei coline, orașul Brusa păstrează 
mausoleele primilor doi sultani turci, Osman şi Orkhan, precum și pe acela al lui Baiazid I Ilde- 
rim. Vechiul oraș, al cărui nume vine de la anticul rege Prusias, a fost și locul de exil al revoluă 
ţionarilor români de importanţă secundară în urma înă bușirii revoluţiei în Țara Româneasc- 
în septembrie 1848. Către seară, la 14 iunie, trec Bosforul pe ferry-boat, intrind în Istanbul. 
Seara, desfășor în minte cele văzute şi le confrunt cu vechile cunoştinţe. Întreg nord-vestul 
Asiei Mici, pe o lăţime de citeva sute de kilometri şi o lungime de circa 700 km, este o regiune 
deosebit de fertilă, datorită climei subtropicale, umezelii provocate de cele trei mări vecine 
— Egeea, Marmara şi Marea Neagră — și de hărnicia străveche a oamenilor. Ținuturi întinse 
plantate cu măslini, vii şi smochini, dar şi cultivate cu cereale şi legume dau recolte bogate. 
Munţi nu prea înalţi, acoperiţi cu păduri de stejar, frasin şi ulm, oferă lemn de construcţi- 
Parcurgind această fertilă și încîntătoare regiune, de care legam şi nu mai frumoasa Tracie euro 
peană, gindeam că nu numai motive strategice și bogăția Orientului l-au determinat pe Coh- 
stantin cel Mare să mute capitala Imperiului roman de la Roma la Bizanţ, ci şi marile posibi- 
lităţi economice şi frumuseţile acestei întinse regiuni. 


+ 


În cele trei zile (15—16—17 iunie) utilizate pentru cunoașterea Istanbulului, am văzut 
atitea monumente istorice — romane, bizantine, otomane — încît nu le-aşi fi putut reţine, 
dacă n-ași fi fost ajutat de cunoştinţele mele anterioare. Cu o vechime de 2 500 de ani, fostă 
capitală a trei imperii, Istanbulul este un oraş muzeu, dar şi un centru economic şi cultural 
de mare importanţă. Situat pe ţărmul nordic al Bosforului şi pe țărmurile Cornului de aur şi 
întins pe şapte coline, cu numeroasele sale palate muzee, monumente de mari proporţii şi clă- 
diri moderne, el este unul din cele mai interesante şi evocatoare mari oraşe ale lumii. 

Am văzut numai în treacăt Vniversitatea, mai mare şi mult mai veche decit cea din 
Ankara, Institutul de cercetări economice, marile ziduri de apărare din evul mediu şi nume- 
roase alte edificii vechi şi noi, traversind de mai multe ori oraşul în diferite direcţii, dar am 
dat multe ore cercetării marilor monumente istorice, Cunoscută din numeroase descrieri citite, 
Sfinta Sofia (Ayasofia), cu cele 107 coloane de susţinere, cu imensa cupolă şi cu vechile şi frumoa- 
sele mozaicuri, exprimă forţa și priceperea arhitectonică a Imperiului roman în momentul cind 
se transforma pe nesimţite într-un imperiu bizantin. Constructorul imperial al Sfintei Sofii, 
Justinian, a făcut să se construiască în apropiere și imensa cisternă subterană, susținută de 336 
de coloane, menită să asigure populaţiei apa necesară în cazul asedierii capitalei de oştiri străine. 
Am văzut în treacăt ce-a mai rămas din vestitul hipodrom, coloana serpentină, obeliscul lui 

'Theodosiu cel Mare, dar am cercetat cu atenţie moscheea Suleymanye, construită în secolul al 
XVI-lea de arhitectul Sinan din ordinul lui Soliman Magnificul, şi Moscheea Verde, numită și 
Sultanahmet, construită de arhitectul Mehmed Aga din porunca sultanului Ahmed Iin anii 
1601 —1616. Citeva ore am folosit pentru a vizita palatul medieval al sultanilor otomani, Topkapi, 
construit în anii 1465 — 1478 din ordinul lui Mahomed al II-lea Fatih (Cuceritorul) și adăugat ulte- 
rior de alţi sultani, acum un bogat muzeu al civilizaţiei otomane. Nu mai puţin interesant şi impre- 
sionant este palatul muzeu Dolmabahce, construit în deceniul al VI-lea al secolului al 
XIX-lea din iniţiativa sultanului reformator, Abdul Megid, în stil italian modern, dar cu ele- 
mente arhitectonice otomane. Dolmabahce a fost palatul sultanilor turci în a doua jumătate 
a secolului al XIX-lea și în primii 22 de ani ai secolului al XX-lea. Sălile sale sînt imense și 
bogat ornamentate, păstrind, ca și celelalte citeva sute de încăperi, mobilierul existent în ulti- 
mul an al Imperiului otoman — numai vechii oameni legaţi puternic de trecutul, de care nu 
se puteau desprinde, lipsesc. 

În continuare, am urcat în turnul Galata, construit de genovezi în secolul al XIII-lea, 
am vizitat Marele Bazar (Kapalar Carși = Tirgul acoperit) cu numeroasele sale străzi acoperite 
şi cu sutele de prăvălii, în care se găsesc cele mai diferite mărturi, apoi moscheea Rustem Paşa, 
cu pereţii acoperiţi de minunate plăci de faianţă colorată, geamia Kaariye, fosta biserică bizan- 
tină Hora, care păstrează mozaicuri bizantine bine conservate şi de mare valoare artistică, 
Fanarul (Fener), cu patriarhia sa ortodoxă, greacă, dar cu un aspect veritabil de mahala. 

O atenţie deosebită am dat Muzeului operelor turco-islamice, situat într-o clădire con- 
struită în secolul al XVI-lea de arhitectul Sinan în faţa moscheei lui Soliman Magnificul, şi 
incă și mai multă Muzeului arheologic, care cuprinde bogate colecţii, în special de sculptură 
greacă, romană şi bizantină. Presupusul sarcofag al Îui Alexandru cel Mare este o piesă de o 
impresionantă măreție și puritate virilă. 


+ 


De bună seamă, scurta mea vizită de informare privind istoria Turciei nu mi-a dag 
posibilitatea unei cunoașteri aprofundate. Ea a fost însă o luare de contact și un prilej dea refiec- 
ta, în prezenţa vestigiilor lăsate de vechile civilizaţii ale teritoriului Turciei, asupra mersului 
înainte al societăţii omeneşti, al cărui tilc orice istoric trebuie să-l caute, Ce utilitate poate fi 
scoasă din urmele lăsate de cei dinaintea noastră și în ce măsură aceste urme constituie pentru 
cei de azi o povară, — sint întrebări ce se pun din scrutarea uriașelor frămintări și răsturnări 
pe care muzeele și monumentele istorice le relevă celui ce le cercetează cu atenţie. 


Vasile Maciu 


TEZE DE DOCTORAT 


În ziua de 21 aprilie 1970, în faţa Comisiei de doctorat a Facultăţii de limbă și litera- 
tură română a Universităţii Bucureşti, a avut loc susținerea publică a tezei de doctorat Cărțile 
de infelepciune în cultura română, elaborată de Alexandru Duţu. 


Lucrarea cuprinde patru capitole : cap. I, „O categorie de scrieri neglijată“: ; cap. II, 
„Cărțile de comportare: ; cap. III, „Oglinda principilor“ ; cap. IV, „Aspectele unei evoluții: 
3 

precum și două studii complimentare : „Tema translatio studii la umaniștii români“ și ,, Imaginea 
Franţei în ţările române în timpul campaniilor napoleoniene“*, 


Comisia de doctorat a fost formată din: prof. univ. dr. D.Păcurariu, președinte ; prof. 
univ. dr. docent Şerban Cioculescu, conducător ştiinţific; prof univ. dr. docent Al. Dima; 
pref. univ. dr. docent Dan Simonescu, prof. univ. dr. docent Ion Zamfirescu, membri. 

Comisia de doctorat a hotărît să acorde lui Alexandru Duţu titlul de doctor in 
filologie. 


+ 


În ziua de 29 aprilie 1970, în faţa comisiei de doctorat a Facultăţii de istorie a Universi-- 
tăţii din București a avut loc susţinerea publică a tezei de doctorat Gindirea social-politică 
din Principalele Române in epoca luminilor, 1750—1831, elaborată de Vlad Georgescu. 

Lucrarea conţine 3 părţi și 12 capitole: parte 1—,,Criza sistemului feudal“, partea a 
Il-a —,,Cărturarii şi izvoarele gîndirii lor'“, partea a III-a ,„,Gindirea social-politică” şi eşte inso- 
ţită de un volum anexă, Repertoriul memoriilor şi proiectelor de reformă, 1769—1830 cuprin- 
zind în afara repertoriului și textul unor proiecte inedite. 

Comisia de doctorat a fost alcătuită din: prof. univ.dr.docent, D.Berciu, președinte ; 
acad. Andrei Oțetea, conducător științific, prof. univ. dr. docent, Ștefan Pascu, prof. univ. 
ar. docent Mihai Berza, prof. univ. dr. docent V.Al.Georgescu, membri. 

Comisia de doctorat a hotărit să acorde lui Viad Georgescu, titlul de doctor în istorie. 


x 


În ziua de 29 mai 1970-în faţa Comisiei de doctorat a Facultăţii de istorie a Universităţii 
din București a avut loc susţinerea tezei de doctorat Sfatul domnesc și marii dregători din Țara 
Românească şi Moldova, sec, XIV— XVII elaborată de Nicolae Stoicescu, lucrare apă- 
rută în anul 1968 la care autorul a adus o serie de completări şi îmbunătăţiri. 

Lucrarea are două părţi; partea I cuprinde 6 capitole: I Introducere și istoriografie 
(p.3—12); II Terminologia sub care sint cunoscute sfatul, divanul domnesc și membrii lor şi 
evoluţia acestei terminologii (p.13—41); III Apariţia, evoluţia și organizarea sfatului divanului 
domnesc (p.42— 86); IV Relaţiile dintre domn și sfatul domnesc (p.87—100); V Atribuţiile 
sfatului şi divanului domnesc şi ale membrilor lor (p.101—130); VI Veniturile și abuzurile 
dregătorilor (p.131—152). Partea a II-a are două capitole: I Dregătorii cu atribuţii de ordin 
public şi militar (p.153—262) şi II Dregători care îndeplineau diverse atribuţii la curtea dom- 
nească (p.263— 298). Lucrarea se încheie cu concluzii (p.299—301) şi bibliografie (p.303—311). 

Comisia a fost alcătuită din : prof.univ.dr.docent D.Berciu, decanul Facultăţii de isto- 
rie, președinte; prof.univ.dr.docent I. Ionașcu, conducător ştiinţific ; prof.univ.dr.docent M. 
Berza, prof.univ.dr.docent C.C.Giurescu, dr.docent Valentin Georgescu, șef de secție la Inst. 
de studii sud-est europene, membri. 

Comisia de doctorat a hotărit să acorde lui Nicolae Stoicescu titlul de doctor în istorie. 

„ Alianţa clasei muncitoare cu țărănimea muncitoare în România, 


București, Edit. politică, 1969, 545 p. 


Literatura istorică din ţara noastră s-a 
îmbogăţit cu o nouă şi valoroasă lucrare 
Alianța clasei muncitoare cu țărănimea mun- 
citoare În România. Iniţiativa elaborării aces- 
iei lucrări aparține Institutului de studii 
istorice și social-politice de pe lingă C.C. al 
P.C.R. şi este rezultatul colaborării unor 
cunoscuţi și apreciaţi cercetători ai istoriei 
mişcării muncitorești şi ai problemei agrare. 

Cercetarea istoriei mișcării muncitoreşti din 
ţară noastră a fost ilustrată în ultimele două 
decenii prin apariţia unor ample studii și 
lucrări apreciate, la vremea lor, atit sub 
raport informaţional, cit și prin viziunea 
nouă, materialist-istorică, care a condus pe 
autorii lor. La rindul ei, problema agrară s-a 
bucurat în aceeași perioadă de o atenţie spo- 
sită din partea cercetătorilor, ceea ce ne îndrep- 
tăţește să afirmăm că în momentul de faţă 
această importantă problemă a vieţii social- 


* Introducerea culegerii e semnată de I. 
Popescu-Puţuri (responsabil coordonator al 
lucrării) şi de Gh. Matei. Autorii sint urmă- 
torii: D. Hurezeanu, Gh. Matei, A. Egyed, 
FI. Dragne pentru partea I-a; N. Popescu, 
M. Rusenescu, Al. Gh. Savu, T. Georgescu, 
Gh. 1. Ioniţă, V. Topalu, M. Covaci, pentru 
partea a II-a; N. Petrovici, I. Alexandrescu, 
Gh. Țuţui, M. Lungeanu, N. Marcu, pentru 
partea a III-a; A. Simion, C. Bărbulescu, 
I. Berceanu, C. Gruici, Gr. Vilceanu, P. 
Nichita, M. Dulea, Gh. Surpat, M. Popescu 
şi D. Dumitriu, pentru partea a IV-a. 


«STUDII”, tomul 23, ar. 5, p. 1023—1043. 1970. 


31 — 0. 6682 


economice românești este cercetată aproape 
sub toate laturile ei. 


Un aspect fundamental al cunoaşterii 
chestiunii agrare în epoca modernă și gontem- 
porană, legat de apariția şi afirmarea prole- 
tariatului ca clasă pentru sine și ca detaşa- 
ment de avangardă al forţelor progresiste, îl 
constituie studierea alianţei clasei muncitoare 
cu țărănimea muncitoare, forța motrice a 
luptei pentru progres social-politic, pentru 
cucerirea puterii politice şi rezolvarea definitivă 
între alte probleme şi a celei agrare. 


În România, ţară agrar-industrială, în 
care pină în ajunul crizei economice din 
1929—1933 agricultura continuase să joace un 
rol preponderent în crearea venitului naţional 
şi în comerțul exterior, în care nu fuseseră 
lichidate definitiv proprietatea moșierească 
și resturile unor relaţii de producţie de tip 
semifeudal, problema agrară, în general, și 
cea a alianței clasei muncitoare cu ţărăni- 
mea muncitoare, în special, prin particulari- 
tăţile şi implicaţiile lor specifice, au stat 
în atenţia organizaţiilor politice ale clasei 
muncitoare și a istoriografiei noastre marx- 
iste. Crearea P.C.R., care a însemnat victoria 
pe toate planurile a marxism-leninismului 
asupra reformismului, a așezat problema 
alianţei pe un loc de prim ordin în strategia 
și tactica luptei revoluționare, 
ca principala forță motrice în mobilizarea 


apreciind-o 


maselor muncitoare cele mai largi de la oraşe 

şi sate, sub conducerea partidului său de 
avangardă. Îndeosebi după 23 August 1944, 
şi mai ales în ultimii ani, studierea proble- 
mei agrare și a alianţei clasei muncitoare cu 
țărănimea muncitoare a cunoscut atit ca 
volum, cît și sub raport calitativ o puternică 
preocupare. 


Lucrarea la care ne referim se prezintă 
ca o încercare de sinteză a rezultatelor obţi- 
nute pină în prezent de istoriografia marxistă 
in studierea alianţei, de la primele poziţii 
adoptate de cele dintii cercuri muncitorești 
şi revoluţionare pînă în zilele noastre. 


Prima parte a lucrării, intitulată ,,Mișca- 
rea muncitorească și problema agrară în 
România pină la crearea P.C.R.”, în ansam- 
blul ei bine realizată, oferă cititorului un 
tablou general privind poziția mișcării mun- 
citorești faţă de problema agrară și lupta 
ţărănimii pentru pămînt începind cu ultimele 
decenii ale secolului al XIX-lea pină la pri- 
mul război mondial. Reţinem în mod deosebit 
capitolele şi paragrafele care tratează cadrul 
general al dezvoltării mișcării muncitorești 
şi al problemei agrare la sfirșitul secolului 
al XIX-lea, importanţa creării cluburilor 
socialiste la sate, învăţămintele răscoalei 
din 1907 pentru făurirea alianţei muncito- 
rești-ţărănești, poziţia mișcării socialiste față 
de chestiunea agrară, de proiectele de reformă 
elaborate de partidul liberal. Apreciem în 
același timp că nu ar fi fost lipsit de interes 
dacă autorii ar fi zăbovit ceva mai mult 
asupra unei probleme care, după opinia 
noastră, oferă largi posibilităţi de înţelegere 
a evoluţiei concepțiilor cu privire la chestiunea 
Vărănească existente în conducerea partidului 
liberal. Este vorba de influența pe care a 
avut-o prezenţa în rindurile partidului libe- 
ral a așa-numiţilor ,,generoși” în transformarea 
opticii conducerii liberale față de chestiunea 
agrară. Fără să negăm insuficiența legiuirilor 
cu conținut agrar elaborate de partidul libe- 
ral după răscoala din 1907, fără să ignorăm 
caracterul limitat al programului de guver- 
nămint anunţat de acest partid în 1913, 
concretizat în proiectele de reformă agrară 
și electorală din anul următor, nu putem 
să nu semnalăm că abia după intrarea ,,gene- 


RECENZII 2 


roșilor”” în partidul liberal, reprezentant al 
intereselor burgheziei române, acesta încearcă 
în mod serios și sistematic, sub presiunea 
indeosebi a singerosului an 1907, să-și adap- 
teze — așa cum nu o făcuse în suficientă 
măsură înainte de 1900 — programul său 
cerinţelor pe care societatea românească din 
preajma primului război mondial le reclama. 
Tot în legătură cu această parte observăm că 
nu s-a acordat atenţia necesară mișcărilor 
cu conţinut agrar care au avut loc după 
răscoala din 1907 și care — cu o intensitate 
variabilă — s-au înlănţuit într-un șuvoi aproa- 
pe neîntrerupt pină la reforma agrară din 
1921. Cu toate că acest aspect a fost amplu 
urmărit într-o lucrare cu doi ani în urmă!, 
apreciem totuşi că autorii s-ar fi putut opri 
mai pe larg măcar asupra frămintărilor țără- 
nești infuenţa propagandei 
socialiste la sate, îndeosebi în perioada avin- 
tului revoluţionar din anii 1918—1920. O 
precizare care se: impunea a fost adusă în 
ultimul capitol al părții întii. Este vorba de 
distincţia făcută între proiectul de progranr 
agrar prezentat de  Al.Dobrogeanu-Gherea 
şi cel susținut de Eugen Rosvan; acest din 
urmă program, fiind mai apropiat de reali- 
tăţile din ţara noastră, sesiza necesitatea 
parcurgerii înainte de înfăptuirea revoluţiei 
socialiste a unei etape de desăvirșire a revo- 
luţiei burghezo-democratice și în acest scop 
propunea includerea în programul agrar al 
partidului a luptei pentru realizarea unei 
reforme agrare mult mai radicale decit cea pe 
care o pregăteau cercurile conducătoare. 
Mobilizarea ţărănimii sub steagul partidului 
la lupta pentru trecerea pămintului în pro- 
prietatea celor ce-l munceau de secole, pe 
lingă lichidarea moșierimii ca clasă, ar fi 
prezentat o importanţă deosebită și pentru 
înfăptuirea pe scară largă, încă din acea epocă, 
a alianţei clasei muncitoare cu țărănimea. 

Pentru a încheia aprecierile în legătură 
cu prima parte a lucrării, menţionăm cîteva 
mici erori de formulare ale autorilor: în 
1864 nu se poate vorbi de „,impotrivirea 


izbucnite sub 


1 Relaţii agrare și mișcări țărănești în Ro- 
mânia, Edit. politică, București, 1967, 629 p. 

moșierimii conservatoare“, ci de cea a boieri- 
mii (vezi p.7). Măsurile cu conţinut agrar 
adoptate de conducerea liberală între 1907— 
1910 nu pot fi considerate „reforme agrare“, 
ci doar simple „,legiuiri agrare“ (p. 84). 

Partea a doua a lucrării este consacrată 
activităţii desfăşurate de Partidul Comunist 
Român între 1921— 1944 pentru făurirea ali- 
anţei muncitorești-ţărănești. Crearea Partidu- 
lui Comunist Român în mai 1921 deschidea 
largi posibilităţi maselor muncitoare de la 
oraşe și sate să dezvolte lupta pentru libertăţi 
democratice şi progres social. În cadrul acestei 
lupte, care avea să se desfășoare în condiţii 
istorice vitrege, chestiunea agrar-ţărănească 
se înscria ca o problemă capitală de strategie 
și tactică. Partidul Comunist Român avea de 
înfruntat, pe de o parte, teroarea cercurilor 
conducătoare și pe de alta abilitatea prin 
care acestea, servindu-se de o seamă de lozinci 
demagogice, au reușit să-şi apropie mase 
importante ale ţărănimii. 

La realităţile de mai sus avea să se adauge 
un anumit balast de limite și confuzii moște- 
nite de la vechea mișcare socialistă şi însuşirea 
mecanică a unor directive și practici ale Co- 
minternului care adesea ignorau realităţile 
concrete din ţara noastră. Teza trecerii pămin- 
tului în proprietatea statului, a naţionalizării 
sau socializării pămîntului, nu putea fi agreată 
de milioanele de proaspeţi împroprietăriți, 
ale căror iluzii că işi vor putea asigura 
bunăstarea pe micile lor proprietăţi indi- 
viduale nu avuseseră încă timp să fie spul- 
berate de realitățile capitaliste. Condiţiile 
obiective şi subiective amintite au constituit 
piedici în abordarea justă a chestiunii 
agrare, în găsirea celor mai corespunzătoare 
metode pentru atragerea, în totalitatea lor, a 
maselor țărănești alături de clasa muncitoare 
la lupta revoluționară. Merită a fi subliniat 
modul în care au fost prezentate în lucrare 
disputele, pe plan teoretic, referitoare la sta- 
diul de dezvoltare a României postbelice. Pe 
de o parte, ideologii burgheziei române, în 
frunte cu Șt. Zeletin, V. Brătianu sau I.G. 
Duca susțineau punctul de vedere potrivit 
căruia resursele revoluţionare ale burgheziei 
nu erau încă epuizate și militau pentru supre- 
maţia marii finanțe, arătind totodată rolul 

minor, secundar, al ţărănimii, ale cărei inte- 
rese nu puteau fi, după opinia ideologilor 
liberali, decit strîns legate de cele ale burghe- 
ziei. 

Un loc important în disputa pe plan ideo- 
logic purtată în perioada imediat postbelică 
l-a jucat teoria sociologică a ţărăniștilor, apoi 
a naţional-țărăniștilor, care, pornind de la 
faptul că țărănimea reprezenta marea majori- 
tate a populaţiei ţării, a ajuns după cîțiva ani 
la proclamarea teoriei așa-numitului „,stat- 
țărănesc”. La rindul lor, reprezentanţii socio- 
logiei reformiste din rindurile social-democra- 
ţiei prezentau burghezia ca factorul principal 
de progres și susțineau ideea subordonării 
proletariatului şi ţărănimii față de burghezie. 

Analiza amplă a problemei agrare făcută de 
primele congrese ale partidului și mai ales de 
Congresul al V-lea și de plenara C.C. al P.C.R. 
din octombrie 1932 au scos în evidenţă faptul 
că, în ciuda unor puncte de vedere nerealiste, 
preocuparea pentru apropierea maselor ţără- 
neşti și atragerea lor la lupta pentru trans- 
formarea radicală a societăţii, pentru desăvir- 
şirea revoluţiei burghezo-democratice și trece- 
rea la revoluţia socialistă, era prezentă. Un 
loc însemnat a fost acordat în lucrare proble- 
mei agrare și frămintărilor țărănești în peri- 
oada crizei economice, inclusiv în timpul 
eroicelor lupte din 1933. 

După instaurarea în Germania a hitleris- 
mului, cînd pericolul fascist ameninţa tot mai 
mult ființa poporului român, activitatea 
pentru realizarea alianţei se lărgește, prin 
urmărirea paralelă a unui nou obiectiv, a 
cărui pondere devine din ce în ce mai mare: 
crearea unui front larg al forţelor democra- 
tice împotriva cercurilor de orientare fascistă. 
De aceea, în activitatea P.C.R. după 1934 
alianța muncitorească-țărănească este conce- 
pută şi ca o forță de masă pusă în slujba intere- 
selor vitale ale ţării. 

Pornind de la una din tezele fundamentale 
precizate la Congresul al V-lea al P.C.R., că 
România se află în pragul desăvirşirii revolu- 
ţiei burghezo-democratice, s-au adoptat me- 
tode şi lozinci mai apropiate de necesităţile 
imediate, de lupta zilnică a ţărănimii, ceea ce 
a avut ca rezultat pătrunderea mai adincă a 
P.C.R. la sate. Rezoluţiile partidului, adoptate 


www.dacoromanica.ro 


1026 


n această perioadă, subliniau perspectivele 
uptelor muncitorești şi țărănești în direcția 
alianţei lor revoluționare şi necesitatea stăvi- 
lirii ascensiunii fascismului în ţara noastră. 
Instrucţiunile date organizaţiilor de partid 
acordau, la rindul lor, o importanță majoră 
muncii la sate, creării de organizații comuniste 
în lumea satelor. 


Crearea în 1933, a Frontului plugarilor și 
in anul următor a Madosz-ului a facilitat, 
într-o măsură apreciabilă, creșterea influenţei 
partidului la sate, îndeosebi în zonele unde cele 
două organizaţii de masă își desfășurau activi- 
tatea. Din iniţiativa partidului au fost puse 
bazele, în această perioadă, şi ale altor organi- 
zaţii muncitorești-ţărăneşti, din care menţio- 
năm Blocul democratic, care a reuşit, într-un 
timp relativ scurt, să grupeze în jurul său o 
seamă de organizaţii şi grupări politice (Fron- 
tul plugarilor, Partidul Socialist, Partidul 
“Țărănesc, Madosz-ul) și a căror bază de masă o 
formau muncitorii și ţăranii. În lucrare sînt 
prezentate, amplu și documentat, o seamă 
de frămintări și acţiuni țărănești în perioada 
1934— 1937, subliniindu-se rolul pe care-l au 
în organizarea acestora grupările democratice 
sau unele organizaţii locale ale P.C.R. 


Problema alianţei a căpătat noi contururi 
în urma instaurării dictaturii regale. Legătu- 
vile cu masele țărănești au fost adincite, înche- 
indu-se concomitent și unele acorduri cu repre- 
zentanții aripii de stinga a Partidului Radical- 
“Țărănesc. Contribuţia în această direcţie a 
Frontului plugarilor și Madosz-ului sau a 
celorlalte organizaţii de masă care activau 
legal sau semilegal a fost evidentă. Legăturile 
tot mai strinse cu satul și-au arătat roadele 
o dată cu intensificarea acţiunilor țărănești 
din acești ani și mai ales în împrejurările de 
mare încercare pentru poporul român care au 
dus la punerea în aplicare a prevederilor dic- 
tatului de la Viena. 

Într-un capitol special, care încheie partea 
a doua a lucrării, este tratată lupta clasei 
muncitoare și a ţărănimii pentru scuturarea 
jugului fascist, hitlerist, în anii 1940—1941. 

Privită în ansamblul ei, partea a doua a 
lucrării, în care sint abordate un cerc larg de 
probleme, reușește să dea răspuns principa- 

lelor aspecte ale alianţei muncitorești-țărăneşti 
din perioada cuprinsă între cele două răz- 
boaie și chiar din anii celui de-al doilea 
război. Lucrarea trece prea ușor însă peste 
unele probleme care, după opinia noastră, 
reclamau o analiză mai amplă. În această 
ordine de idei se înscrie reforma agrară din 
1921. Multă vreme, legile agrare din 1921, care 
aveau să treacă în proprietatea ţărănească 
suprafeţe în întindere de mai multe milioane 
de hectare de pămint, au fost cercetate 
nai ales sub aspectul insuficienţei sau al 
eludării lor parţiale de o parte a moșieri- 
mii, ignorindu-se faptul că prin reforma 
agrară de la sfirșitul primului război mon- 
dial s-a dat o puternică lovitură proprie- 
tăţii latitundiare. Împroprietărirea unui mare 
număr de ţărani fără pămint sau cu pămint 
insuficient pentru desfăşurarea unei activităţi 
agricole minime constituia una din armele 
de mare eficienţă folosite de cercurile bur- 
gheze conducătoare ‘pentru atragerea în 
orbita lor politică a maselor rurale. De 
aceea considerăm că ar fi fost necesară, 
pentru înțelegerea mai clară a problemei 
alianței, a realităților din satul româ- 
nesc dintre cele două războaie mondiale, o ana~ 
liză temeinică a legiuirilor agrare din 1921 și 
a consecințelor lor multiple. Mai departe, este 
cunoscut faptul că în condițiile dezvoltării 
agriculturii româneşti dintre cele două răz- 
boaie mondiale procesul diferențierii țărănimii 
a cunoscut o accentuare permanentă. Acest 
aspect, de loc neglijabil în ansamblul satului 
românesc, nu trebuie să lipsească dintr-o ana- 
liză ştiinţifică completă. Prezenţa datelor 
statistice în publicaţiile de specialitate ale 
vremii sau în recensămintul din 1941 oferă 
cercetătorului o bază documentară suficientă 
pentru analiza cit mai largă a unei asemenea 
probleme, ceea ce ar servi la desprinderea 
unor încheieri cit mai ample asupra ches- 
tiunii agrare şi implicit asupra alianţei 
muncitorești țărănești (de pildă, ruinarea 
masivă a micii proprietăţi țărănești între 
anii 1930—1941), 

Ultimul capitol al acestei părți nu reu- 
şeşte decît într-o mică măsură, după părerea 
noastră, să ofere într-o viziune cît de cit 
completă și sistematică importanţa pe care o 

prezintă, pentru perioada istorică respectivă, 
alianța muncitorească-ţărănească și rolul aces- 
teia în scoaterea României dintr-un război 
nejust, declanșat împotriva intereselor vitale 
ale poporului român. Nu sînt prezentate 
acţiuni importante, ca manifestaţia din Obor, 
demonstraţia ostilă a țăranilor veniţi la tirg la 
Pitești făcută lui M. Antonescu în iulie 1944, 
care, pentru a scăpa de vociferările mulțimii, 
a ordonat declanşarea sirenelor de alarmă 
aeriană, după care a părăsit în grabă orașul 
său natal etc. Se insistă pe unele exemple de 
acţiuni țărănești în care nu e totdeauna cert 


“că au fost pornite de ţărani la îndemnul direct 


al P.C.R. Se trece în schimb prea repede peste 
faptul că numeroase dintre frămintările şi 
acțiunile de protest, dezertările din sînul 
armatei, aparţineau elementelor țărănești care 
constituiau majoritatea trupei. De fapt, în 
acești ani problema alianţei nu constă atit în 
organizarea unor acţiuni de luptă directe pen- 
tru revendicări limitate și locale, cît mai ales 
îmbracă aspectul unei ample campanii de 
lămurire politică a maselor, de ridicare a con- 
Ştiinţei lor politice (în cazărmi, la tirgurile 
săptăminale, prin intermediul elementelor 
muncitoreşti care aveau gospodării la sate 
etc.). În lupta împotriva fascismului, a dicta- 
turii fascisto-antonesciene, aceasta era de alt- 
fel cea mai corespunzătoare formă de pregă- 
tire a maselor țărănești pentru lupta hotări- 
toare cu asupritorii poporului român și impli- 
cit ai țărănimii. 

Sublimarea tuturor nemulțumirilor, tot 
mai profunde, ale maselor, într-o stare de 
spirit antifascistă conștientă, care a fost 
adusă în pragul incandescenţei, a irumpt 
după 23 August 1944 în puternicul val al 
luptelor revoluţionare purtate de țărănime 
sub conducerea P.C.R. 

Partea a treia a lucrării este consacrată 
procesului de închegare și consolidare, după 
23 August 1944, a alianţei clasei muncitoare 
cu țărănimea, în prima etapă a revoluţiei, 
etapa desăvirșirii sarcinilor revoluţiei burghezo- 
democratice și a pregătirii condiţiilor pentru 
trecerea la revoluţia socialistă. În această 
perioadă are loc procesul de făurire, pe scară 
națională, și apoi întărire a alianţei muncito- 

regimului democrat-popular instaurat la 6 
martie 1945. 


Un capitol deosebit de important prin 
perioada tratată (23 August 1944 — 6 martie 
1945) este capitolul al IX-lea. Este perioada 
făuririi propriu-zise a alianţei clasei munci- 
toare cu masele de bază ale ţărănimii, a luptei 
revoluționare pentru reforma agrară, care s-a 
desfășurat în cadrul luptei generale pentru 
guvern democrat și în condiţiile participării 
României la războiul antihitlerist. Sint redate 
o seamă de aspecte legate de contribuția 
ţărănimii la victoria insurecției, de sprijinirea 
frontului  antihitlerist sub lozinca ,,Totul 
pentru front. Totul pentru victorie”. Este 
prezentată acţiunea de organizare a țărănimii 
în comitete țărănești și apoi în Frontul pluga- 
rilor, ca și aspecte din participarea ţărănimii, 
sub conducerea P.C.R., la lupta pentru demo- 
cratizarea de jos in sus, pe cale revoluţionară, 
a verigilor locale ale aparatului de stat şi apoi 
la lupta pentru guvern F.N.D. 


S-ar putea reproșa autorilor că au neglijat. 
prezentarea primelor acțiuni desfășurate de 
comitetele țărănești la începutul lunii septem- 
brie 1944, acţiuni importante prin aceea că 
atestă faptul că, după victoria insurecției, 
P.C.R. nu a cedat nici un moment inițiativa, 
devansind prin organizarea țărănimii în comi- 
tete țărănești şi, în multe cazuri, neutrali- 
zind acţiunile duse de P.N.Ţ. pentru refacerea 
propriilor organizaţii sătești. Activitatea ţără- 
nimii, aportul acesteia la revoluția populară 
și implicit rolul jucat de ea în făurirea şi gene- 
ralizarea alianţei puteau fi mai substanţial 
prezentate dacă se renunţa la unele eveni- 
mente interesante, dar colaterale (vezi de 
pildă p. 275 sus), și mai ales dacă se apela la 
valorosul fond documentar aflat în arhivele 
fostelor regionale P.C.R. (acestea ar fi permis 
şi o urmărire mai amplă și convingătoare a mo- 
dului concret în care P.C.R a condus lupta 
revoluţionară a țărănimii). 

Apreciem că, dată fiind importanța deose- 
bită a perioadei 23 August 1944 — 6 martie 
1945 pentru făurirea și închegarea pe plan 


naţional a alianţei, ar fi fost, poate, necesară 
acordarea unui spațiu mult sporit acestui capi- 


reşti-țărăneşti, care devine baza politică tol (în prezent constituie mai puţin de 1/10 
WWW dacotoindnică.r6 

din lucrare). Din păcate, în acest capitol s-au 
strecurat și unele inadvertenţe. Dintr-o scă- 
pare, într-o frază cu o formulare în genere 
confuză (p. 267), se afirmă că țărănimea ar fi 
fost o clasă socială, cind este știut că în sinul 
țărănimii erau pături sociale net diferenţiate, 
de la chiaburime pină la proletariatul agricol. 
Se afirmă (la p. 271) că producţia agricolă 
în anul 1944 a fost mult sub nivelul anului 
1939, cind este știut că datorită unor condiţii 
climatice extrem de prielnice, 1944, in ciuda 
lucrării pămintului în împrejurări vitrege, a 
fost totuși un an bun agricol. De asemenea, 
afirmaţia că la unele specii animaliere efectivele 
au scăzut la mai mult de jumătate nu se poate 
aplica decit porcinelor și chiar în acest caz 
afirmaţia e valabilă doar pentru sfirşitul 
anului. 


Capitolele XII, XIII și XIV sint consa- 
crate legiferării și aplicării reformei agrare și 
întăririi pe această bază a alianţei clasei 
muncitoare cu țărănimea. Aspecte parţial 
inedite reprezintă expunerea confruntărilor de 
poziții înăuntrul și în afara guvernului în 
preajma apariţiei decretului de reformă agrară 
și apoi pe parcursul aplicării sale și de asemenea 
a politicii generale a guvernului dr. Petru 
Groza de sprijinire a noilor împroprietăriți, a 
ajutorului dat de clasa muncitoare ţărănimii 
muncitoare pentru depășirea lipsurilor cauzate 
de secetă şi de urmările economice grele ale 
războiului (cap. XII). 

În capitolul al XIII-lea se face o trecere în 
revistă a însemnătăţii Conferinţei Naţionale 
P.C.R. din octombrie 1945 pentru întărirea 
alianței muncitoreşti-ţărăneşti, sint prezen- 
tate date privind generalizarea în toate satele 
a organizaţiilor Frontului plugarilor, care 
ajung să cuprindă sute de mii de membri şi 
care sint antrenate, sub îndrumarea P.C.R., 
la acțiunea de gospodărire a satelor. Din 
analiza atentă a activităţii Frontului pluga- 
rilor se desprinde concluzia că aceste organi- 
zaţii, care după împărțirea pămîntului își 
reduseseră în multe locuri activitatea, sînt din 
nou impulsionate cu sprijinul direct al organi- 


zaţiilor locale ale P.C.R., în legătură cu cam- 
pania electorală şi cu pregătirea victoriei în 
alegerile din 1946. 

Autorii aduc un material documentar 
variat şi convingător în sprijinul concluziei 
că „triumful forţelor demociatice în alegerile 
de la 19 noiembrie 1946 a fost urmarea firească 
a inchegării şi consolidării alianţei muncito- 
reşti-țărănești, a luptei P.C.R. pentru cîștigarea 
maselor de bază ale țărănimii” (p. 366). 

Capitolul al XIV-lea analizează alianţa 
muncitorească-țărănească în perioada de timp 
care s-a scurs de la victoria în alegeri a B.N.D. 
din noiembrie 1946, pină la 30 decembrie 
1947, dată care a marcat proclamarea repu- 
blicii şi momentul trecerii la realizarea sarci- 
nilor revoluţiei socialiste. Perioada amintită 
este o perioadă de apărare şi consolidare a 
micilor gospodării ţărăneşti în faţa elemente- 
lor chiabureşti, tentate a folosi dificultăţile 
existente pentru a acapara o parle din bunu- 
rile ţărănimii muncitoare. Se arată cum P.C.R. 
și celelalte organizații democratice, pe de o 
parte, guvernul și parlamentul democratic, 
pe de altă parte, au sprijinit menţinerea via- 
bilităţii micilor gospodării țărănești. Bătălia 
pentru refacerea și redresarea economică a 
ţării a luat în anii 1946—1947 aspectul unei 
bătălii cu caracter şi consecințe net politice. 
Victoria în această bătălie grea a reprezentat 
un succes hotăritor al forțelor progresiste 
împotriva sabotajului economic al reacţiunii. 


Pentru înţelegerea procesului evolutiv pe 
care-l cunoaște alianţa, sint importante momen- 
tele trecerii la curățirea organizațiilor Fron- 
tului plugarilor de toate elementele reacţio- 
nare (ceea ce a atras şi o îmbunătăţire a com- 
poziţiei de clasă a membrilor comitetelor co- 
munale și a conducerii cooperativelor sătești), 
precum şi acţiunea de generalizare a organi- 
zării proletariatului agricol în sindicate de 
salariaţi agricoli. 

În cursul anului 1947, alianţa muncito- 
rească-țărănească, și-a schimbat treptat con- : 
ţinutul, transformindu-se dintr-o forţă inițial 
antimoşierească, într-o forță predominant 
anticapitalistă. Capitolul ar fi cîștigat mult 
sub aspectul interpretării, dacă această teză, 
pusă în circulaţie de mai mulţi ani în istorio- 
grafia noastră şi afirmată în lucrare (p. 408), 


ar fi fost urmărită, analizată și demonstrată 


efi al întregului capitol. 

Ultima parte a lucrării este consacrată 
politicii P.C.R. de dezvoltare a alianţei clasei 
muncitoare cu țărănimea muncitoare în anii 
construcției socialismului, oprindu-se în timp 
la momentul încheierii procesului de coopera- 
tivizare pe baze socialiste a țărănimii. După 
un tablou de ansamblu al situaţiei agriculturii 
la începutul revoluţiei socialiste, în capitolul 
al XV-lea sînt prezentate pe larg tezele plena- 
rei din 3—5 martie 1949 care au stat la baza 
întregului program de transformare socialistă 
a agriculturii. 

Capitolul al XVI-lea este consacrat însem- 
natelor succese obţinute în primele două cinci- 
naluri de construire a socialismului, contribuției 
muncitorimii și ţărănimii la obţinerea acestor 
succese. În sfirșit, ultimul capitol tratează pro- 
cesul incheierii cooperativizării agriculturii, pro- 
ces început în 1949, dar care a cunoscut un ritm 
accelerat de trecere în masă a țărănimii la 
socialism în anii 1961—1962. Acest capitol, ca 
şi cel anterior (cînd se referă la cooperativi- 
zarea socialistă), ar fi cîștigat în substanță 
dacă ar fi prezentat mai amplu şi mai concret 
uriașa muncă politică și organizatorică desfă- 
şurată de întregul partid, mobilizarea tuturor 
cadrelor, a întregului aparat de agitaţie și 

propagandă pentru ducerea la bun sfirşit, 
într-un timp relativ scurt, a sarcinilor trans- 
formării socialiste a agriculturii. 


Așa cum am subliniat mai sus, lucrarea 
Alianța clasei muncitoare cu țărănimea munci- 
toare in România, dincolo de unele probleme 
insuficient abordate, semnalate de-a lungul 
prezentării noastre, constituie o valoroasă 
realizare a istoriografiei noastre marxiste, un 
pas inainte în cercetarea unei probleme de 
importanţa acesteia. Datorită cercului larg de 
probleme abordate — principalele etape ale 
dezvoltării mișcării muncitoreşti, chestiunea 
agrară în toată complexitatea ei, inclusiv 
mișcările cu conținut social din lumea satelor, 
aspecte ale vieţii politice — lucrarea poate fi 
considerată ca un aport preţios la cunoaște- 
rea generală a transformărilor social-politice 
petrecute în ultimul secol de istorie a popo- 
rului român. De aceea o recomandăm în egală 
măsură specialiștilor, cadrelor didactice și stu- 
denţilor, tuturor celor interesaţi să cunoască 
momentele hotăritoare ale făuririi alianţei 
muncitoreşti-țărănești. 


Traian Lungu şi Traian Udrea 


MIRCEA MALIȚA, Diplomaţia. coli și înstituții, 
Edit. didactică și pedagogică, București, 1970, 376 p. 


Diplomalia, ampla monografie publicată 
de Mircea Malița, abordează pentru prima 


oară în literatura noastră marxistă de spe- 
cialitate complexele și subtilele probleme ri- 
dicate de ştiinţa şi arta diplomației. 

Pentru a ajunge la deosebit de importan- 
tele sale generalizări despre rolul, locul și 
semnificaţia diplomaţiei în cadrul relaţiilor 
internaţionale actuale, autorul à examinat 
paralel, cu multă minuţiozitate, atit școlile 
istorice, cit și instituţiile juridice. 

Ceea ce izbește de la bun început pe ci- 
numai 


titor nu este riguroasa, 


economie ! claritatea expunerii, 
permanentul fir roșu călăuzitor, ci mai ales 
bogăția şi originalitatea ideilor. Fiecare 
capitol oferă lui Mircea Malița prilejul de 
a-și expune opiniile, de a aprecia critic părerile 


a lucrării, 


1 Diplomaţia conţine un capitol pri- 
vină conceptele de bază; patru capitole in- 
cluzind cuprinsul propriu-zis: Diplomaţia, 
Diplomaţii, Evoluţia, Instituţii și metode 
și un capitol special referitor la Diplomaţia 
românească. La sfirşitul volumului, între 
p. 457—574, sint publicate opt anexe, in- 
cluzind, între altele, şi trei documente privind 
Regulamentul de la Viena din 1815 şi Con- 
venţiile de la Viena din 1961 şi 1963 referi- 


exemplar toare la codificarea relaţiilor diplomatice. 

unor specialiști, de a arăta contribuţia lor 
intr-o problemă dată sau de a scoate la iveală 
carențele unor lucrări, a unor teorii de lar- 
gă circulaţie. Această continuă confruntare, 
această continuă dezbatere şi examinare sub 
toate aspectele, sub toate unghiurile de ve- 
dere ale unor probleme internaţionale capi- 
tale, creează un climat, o atmosferă deosebită, 
determinind interesul pentru lucrare nu nu- 
mai al specialiștilor, ci şi al unui larg public, 
din cele mai variate domenii de activitate, 

Expunind concepţiile fundamentale ale 
monografiei sale, autorul face concomitent 
şi un tablou sintetic al relaţiilor internaţionale 
in etapa actuală, cînd, în mod indubitabil, 
singura bază raţională a raporturilor inter- 
statale nu poate fi decit coexistența pașnică 
a unor ţări cu orinduiri social-politice deosebite 
(p.12). Viaţa internaţională contemporană, 
ca și consecinţele multilaterale ale evoluţiei 
tehnico-știinţifice determină caracterul glo- 
bal al războiului şi al păcii şi, în consecinţă, 
al responsabilității generale faţă de aceste două 
mari probleme vitale ale omenirii (p. 17). 
Pe de altă parte, comunitatea interna- 
ţională este obligată să dea răspuns celor 
mai diverse, celor mai variate chestiuni, 
asigurindu-le soluţionarea prin mijloace paș- 
nice. În acest cadru, atît de complex, atît de 
vast, subliniază M. Malița, diplomaţia și 
mijloacele ei pașnice de reglementare a di- 
ferendelor promovează relaţii bazate pe por- 
mele de drept, ea constituind astfel princi- 
palul instrument al politicii externe de pace 
şi de colaborare între state (p. 13). 

Dat fiind universalitatea actuală a 
relaţiilor internaţionale, dat fiind că numărul 
partenerilor, ca și numărul subiectelor a cres- 
cut considerabil, dat fiind că statele mici și 
mijlocii participă din ce în ce mai mult la 
desfășurarea vieţii internaţionale, interesul 
pentru stabilirea pe plan mondial a normelor 
de justiţie şi etică a crescut mult (p. 12). Astfel, 
arată autorul, s-au creat în mod obiectiv în 
statele iubitoare de pace noi condiţii, care au 
avut drept efect deplasarea pe loc central a 
acelor mijloace care asigură soluţionarea li- 
tigiilor prin mijloace pașnice (p. 13). În acest 
sens, ideea că diplomaţia este cel mai adec- 


pe arena internaţională, cu atit mai mult cu 
cît statele socialiste promovează cu fermi- 
tate o diplomaţie științifică, deschisă, care 
acționează în conformitate cu progresul is- 
toric și utilizează în scopul păcii și al securi- 
tăţii tratativele diplomatice directe, ca și 
metoda compromisurilor raţionale (p. 16). 

De pe aceste poziţii, bine determinate, 
Mircea Malița se ridică împotriva acelor 
teorii destinate să umbrească eforturile ce 
se depun pentru salvgardarea păcii și a se- 
curităţii. În acest sens, el condamnă tezele 
lui H. Morgenthau (p. 19), care vrea să suba 
stituie normelor de drept pe cele de forță. În 
aceeași ordine de idei, autorul dezvăluie lip- 
sa de realism a teoriilor care tind la eroziunea 
conceptului de stat, făcînd apologia orga- 
nizaţiilor suprastatale (p. 20). Strict legată de 
această chestiune este şi tendinţa de a nega 
rolul statelor mici în. activitatea diplomatică 
sau primejdioasa „idee de a desființa diplo- 
maţia clasică bilaterală și a o înlocui to- 
tal prin diplomaţia multilaterală (p. 22). 

Navigind cu mare competenţă în noianul 
de lucrări diplomatice care în ultimă instanţă 
urmăresc sub diferite forme desfiinţarea sta- 
tului, autorul arată sterilitatea, irealismul 
acestor tendinţe (p.23, p. 33 ș.a.). 

El conchide, observind că diplomaţia are 
un caracter viu, că ea este o știință în plină 
evoluţie, care se încadrează în marile curente 
ale științei contemporane (p. 23). Concreti- 
zînd acest punct de vedere, în capitolul ab 
treilea autorul fundamentează teza sa despre 
caracterul ştiinţific al diplomaţiei, referindun 
se îndeosebi la negocieri, nucleul de bază at 
activității diplomatice. Ca subramură a teo- 
riei jocurilor, teoria negocierilor exprimă în 
limbaj matematic regulile ce constituie baza 
negocierilor. Aceasta, afirmă M. Malița, ac- 
centuează caracterul de știință al diplomaţiei 
(p. 43). În orice caz, analizind funcţiile diplo- 
maţiei : reprezentarea, aplicarea politicii ex- 
terne, apărarea intereselor statului, el arată 
că se poate ajunge la ideea că diplomaţia con- 
stituie o disciplină aparte, posedind o to- 
talitate de cunoştinţe, principii și norme 
(p. 42). Pe de altă parte, în contradicţie cu 
unii autori, ca Charles D. Martens, de pildă, 


vat instrument a cucerit un loc important M. Malița precizează că nu se poate pune sem- 
dâcoromanica.ro 

nul egalităţii între diplomaţie și relaţiile in- 
ternaţionale, căci diplomaţia, susține el, asi- 
gură doar buna funcţionare a acestor relaţii, 
concretizate prin raporturi de la stat la stat, 
în cele mai variate domenii (p. 36, 37). De 
aceea, afirmă autorul nici activitatea diploma- 
tului nu trebuie asimilată cu aceea a omului 
de stat, care hotărăște asupra acţiunilor şi 
relaţiilor cu alte state (p. 47). 


Capitolul ,,Diplomaţii”, consacrat, în 
genere, profilului moral şi profesional al di- 
plomatului, relevă o dată mai mult marile 
exigenţe, marile răspunderi legate de exer- 
citarea unei atare funcţii. Înaltele trăsături 
etice ale unui nedezminţit patriotism, o 
multilaterală pregătire profesională, un adinc 
respect pentru adevăr, calm, tact, răbdare şi 
perseverenţă, iată doar citeva din trăsăturile 
diplomatului format în orînduirea socialistă 
(p. 48—61). 

Punind accentul pe metodele și pe insti- 
tuţiile diplomatice în dezvoltarea lor, capi- 
tolul „,„Evoluţia” este consacrat şcolilor di- 
plomatice celor mai importante ca și influ- 
enţei acestor școli asupra diplomaţiei române. 


Reţinind din școala greacă elementele 
noi, cu caracter diplomatic (declaraţia de 
război, arbitrajul, neutralitatea), autorul sub- 
liniază specificul alianțelor ce funcționau în 
jurul Spartei sau Atenei, caracterizindu-le ca 
o reacţie împotriva tendinţelor de hegemonie 
ale marilor puteri (p. 75). Totodată, el scoate 
în evidenţă elementele de etică din practica 
diplomatică a școlii greceşti, relevind con- 
damnarea atacului prin surprindere sau atro- 
cităţilor împotriva răniților (p. 76). 

Analizind în continuare şi alte şcoli di- 
plomatice, ca cea romană, M. Malița observă 
că dreptul internaţiomal îşi găsește originea 
în cadrul acestei şcoli. Autorul trece apoi în 
revistă principalele aspecte ale şcolii bizantine, 
şcoală de înalt prestigiu, care a utilizat o for- 
mă, o tehnică deosebit de nuanţată pentru 
a reuși să menţină integritatea imperiului 
(p. 88—96). 

Ocupindu-se de şcoala italiană, autorul 
precizează că ea a dat naştere încă în secolul 
al XV-lea importantei idei a echilibrului de 
forţe, că în cadrul ei au apărut figuri de mari 

diplomaţi, ca aceea a lui Niccolo Machiavelli, 
pe care, în contradicţie cu alte aprecieri M. 
Malița îl consideră un patriot luptind pentru 
o Italie unitară şi puternică (p. 98-99). 
Elogiind școala italiană, admirind subtilitatea 
şcolii franceze, ce a avut un rol efectiv în 
apariţia primelor instituţii cu caracter in- 
ternaţional , autorul acordă o deosebită a- 
tenţie diplomaţiei Imperiului otoman, care, 
în secolele XVII—XX, a fost tributară di- 
plomaţiei bizantine, utilizind mijloace simi- 
lare, în scopul salvării imperiului (115—117). 

Ca pretutindeni în lucrarea sa, autorul 
face mereu legătura și în acest capitol între 
diferite şcoli diplomatice şi școala română. 
De aceea, atunci cînd prezintă școala rusă, 
care, în genere, a servit ţelurile politice ale 
accesului Rusiei la M. Baltică și M. Neagră, 
ca și dreptul de navigaţie prin strimtori 
(p. 131—132), el prezintă, concomitent și 
contactele diplomatice dintre ţările române 
şi Rusia. În aceeași manieră este tratată și 
diplomaţia Imperiului habsburgic, autorul 
scoţind în relief principalele trăsături ale 
acestei școli, care în secolul al XVIII-lea este 
dominată de prudentul și subtilul Kaunitz, 
iar în secolul următor de Metternich (p. 
137—138). 

Deosebit de sugestive sint aprecierile cri- 
tice, generalizatoare, despre caracterul di- 
plomaţiei în secolul al XIX-lea. Scrutind 
intregul tablou istoric relevind fapte esențiale, 
caracteristice, autorul ajunge la trasarea unor 
jaloane care, indiscutabil, servesc în mod re- 
marcabil nu numai la definirea trăsăturilor 
diplomației, ci și la definirea, în mare, a re- 
lațiilor internaționale. 

Desigur, nu împărtăşim ideea susținută 
de autor că diplomația poate menține sau 
încetini mersul unui proces istoric (p. 107), 
dar sintem convinşi că ea deţine un loc 
importantîn acest proces. Considerăm 
Însă ca remarcabilă ideea potrivit căreia 
în istoria relațiilor internaționale apare la 
un moment dat un eveniment hotăritor, 
care însă nu produce consecințe imediate, 
vechea politică dăinuind încă multă vreme 
(p. 106). În acest sens, ni se pare deosebit de 
importantă observația că la Congresul de la 
Viena din 1815, nu s-a înțeles semnificația. 

reală a aspirațiilor naţionale (p. 139), ca 
apoi evoluţia acestor aspirații să se desfă- 
șoare într-un atare ritm în această direcţie, 
încit una dintre trăsăturile majore ale diplo- 
maţiei secolului al XIX-lea este strîns legată 
de ideea naţiunii suverane : instituţiile diplo- 
matice regale suferă în acest secol o mare muta- 
ţie, devenind instituţii naţionale (p. 144— 1145). 

Pe de altă parte, relevind că diplomaţia 
acestui secol, dominat de marile puteri, 
este determinată de rivalităţile ireconciliabile 
dintre ele (p. 149), autorul apreciază că meto- 
dele diplomatice se unifică și se sistemati- 
zează. Reprezentind statul, diplomaţia mari- 
lor puteri substituie însă tot mai mult forța 
brutală dreptului internaţional (p. 153—156). 

În secolul al XX-lea, problemele politice 
capătă, arată autorul, o importanţă globală 
«p. 157). Pacea, dezarmarea, securitatea 
devin probleme de interes general. După 
apariţia sistemului socialist mondial, statele 
socialiste, promovind marile principii de 
drept internațional (independenţa și suve- 
ranitatea naţională, egalitate în drepturi, 
mneimixtiunea în treburile interne, avantajul 


reciproc), utilizează diplomaţia în scopul 
asigurării păcii şi colaborării, înriurind 
întreaga diplomaţie mondială (p. 158). 
Diplomaţia socialistă este în esență o 


diplomaţie a negocierilor, a soluţiilor reci- 
proc avantajoase, promovind principiul le- 
ninist al coexistenţei pașnice (p. 159). Sus- 
tinind ideea de securitate şi îndeosebi aceea 
a securităţii statelor mici, autorul apreciază, 
pe drept cuvint, că diplomaţia blocurilor 
este infirmată de realităţile vieţii (p. 163) şi 
în consecinţă, colaborarea pașnică se impune 
ca unică alternativă. În structura internaţio- 
nală s-au produs atare modificări, încit acum 
este necesar pentru salvgardarea păcii res- 
ponsabilitatea egală a tuturor statelor, nari 
și mici. Referindu-se la metodele diplomatice, 
specifice secolului al XX-lea, autorul arată 
că, alături de principala metodă a negocie- 
rilor bilaterale, se utilizează şi aceea a nego- 
cierilor multilaterale, mai ales în cadrul organi- 
zaţiilor internaţionale, unde cuvintul statelor 
mici şi mijlocii se face simţit din ce în ce mai 
mult (p. 165, 166). În acest sens, o idee care 

lului al XX-lea este aceea că rolul unui stat 
în viaţa internaţională este considerat acum 
în funcţie de contribuţia sa la apărarea 
normelor de justiţie internaţională (p. 166). 

Capitolul ,, Instituții și metode” este, 
fără îndoială, unul dintre cele mai interesante 
capitole ale acestei lucrări. Autorul pornește 
de la ideea că viaţa internaţională nu există 
şi nu se poate concepe în afară sau peste vo- 
inţa suverană a statelor (p. 173). În conse- 
cinţă, relaţiile diplomatice se pot statornici 
numai în acest sens, în lumina existenţei 
unei pluralităţi de state suverane, a nece- 
sităţii unor raporturi stabile, a recunoașterii 
unei funcţii generale de reprezentare și a 
desemnării organelor care să exercite această 
funcţie (p. 173). Privite dintr-un atare punct 
de vedere sint expuse de autor paragrafele 
privind misiunile diplomatice și consulare 
(171 — 232), ca și problema atit de complexă 
a imunităţilor și privilegiilor diplomatice. 

Un deosebit interes oferă subcapitolul 
„„Negocierile”, asupra căruia, este evident, 
autorul a stăruit cu deosebită simpatie. 
O studiere minuțioasă, logică, a acestui 
proces laborios, înfățișat în fazele sale evo- 
lutive (p. 281) (prenegocierea, negocierea, 
acordul, aplicarea acordului), dă prilejul 
lui M. Malița să-și exprime opiniile în jurul 
diverselor teorii elaborate în jurul negocie- 
rilor. El este convins că orice teorie poate 
arunca doar o lumină parţială asupra 
fenomen, dar că acesta nu poate fi desprins 
de realitatea istorică (p. 282). În acest sens, 
modelele, indubitabil, pot fi utile, dacă nu tre- 
buie, arată el, să se ajungă la absolutizarea 
lor. Relevind de pe această poziţie impor- 
tanţa modelelor matematice (p. 282 — 284), 
metoda simulării (p. 285—286), ca și alte 
aspecte legate de problema negocierilor, 
autorul conchide că studiul negocierilor 
poate duce la aplicaţii practice însemnate, 
utile păcii și progresului (p. 290). 


unui 


Studiind în continuare instituţiile și meto- 
dele diplomatice ale secolului al XX-lea, 
M. Malița se opreşte asupra misiunilor ad- 
hoc, asupra diplomaţiei exercitate în cadrul 
conferințelor internaţionale, stăruind îndeo- 
sebi asupra importanţei Organizaţiei Naţi- 


-domină toate aprecierile autorului ip seco- _ unilos Unite (326), a activităţii acestui for 

și a instituţiilor sale specializate, 
menţinerea păcii (p. 328—336). 
În genere, toate observaţiile, toate apre- 
cierile asupra diplomaţiei multilaterale sint, 
ca în toate capitolele precedente, de altfel, 
strins legate de remarcabila activitate diploma- 


pentru 


tică a României socialiste (p. 336—344, 
361 — 363). 
Capitolul ,,Diplomaţia românească” re- 


levă pe deplin originalitatea ideilor sihtetice 
generalizatoare ale autorului, conferind mo- 
nografiei un merit deosebit. Acest capitol, 
care relevă tradiţiile remarcabile ale diplo- 
maţiei române, constituie, totodată, o contri- 
buţie importantă la cunoașterea istoriei poli- 
tico-diplomatice a României din cele mai 
vechi timpuri şi pină astăzi. De aceea con- 
siderăm că lipsa unui paragraf privind pe- 
rioada dintre cele două războaie mondiale 

constituie o evidentă carență a acestui ca- 
pitol atit de interesant şi, mai ales, atit de 
original. 


Monografia Diplomaţia bizuindu-se pe 
un foarte bogat şi variat material bibliogra- 
fic, oferă, indubitabil, un mare interes pentru 
specialişti atit din cauza ştirilor noi, cît mai 
ales din cauza aprecierilor critice ale auto- 
rului referitoare la cele mai noi teorii care 
circulă în domeniul acestei discipline. 

Erudita lucrare a lui Mircea Malița se 
înscrie ca o remarcabilă și fundamentală 
contribuţie în domeniul atit de multilateral, 
atît de complex al diplomaţiei ca ştiinţă și 


artă. 


Eliza Campus 


„*, Radu Logofătul Greceanu, Istoria domniei lui Constantin Basarab Brîn- 
-coveanu Voievod (1688—1714), studiu introductiv și ediţie critică întocmite 


de Aurora Ilieş, 
Edit. Academiei, Bucureşti, 1970. 279 p. 


Cunoscuta colecţie „Cronicile medievale 
ale Romdniei”” s-a îmbogăţit de curind cu 
un al VIII-lea volum conţinind reeditarea atît 
de interesantei cronici de curte a logofătului 
Radu Greceanu dedicată domniei lui Con- 
stantin Brincoveanu. După meritoriile incer- 
cări ale lui N. Bălcescu și G. Ioanid, după 
utila, dar discutabila ediţie a lui Șt. D. Gre- 
cianu și aceea mai recentă, dar nu îndeajuns 
de satisfăcătoare a lui M. Gregorian, textul 
cronicii logofătului Greceanu—izvor narativ 
de prim ordin pentru reconstituirea istoriei 
frămintatului principat al Ţării Româneşti 
la sfirșitul secolului al XVII-lea și începutul 
celui următor— vede în sfirşit lumina tipa- 
rului într-o ediţie critică datorită eforturilor 
„cercetătoarei Aurora Ilieş. 

Într-un amplu studiu introductiv, edi- 
toarea analizează nu numai biografia și 
“opera autorului, dar judecă valoarea cronicii 

indică izvoarele ei, urmăreşte filiația manu- 
scriselor, discută valoarea edițiilor precedente 
şi expune metodele propriei sale reeditări. 


După :cum arată Aurora Ilieş, Constan- 
tin Brincoveanu, adevărat ,,domn autonom 
în fara lui ... înconjurat cu prestigiul superi- 
or al cesarilor constantinopolitani” în întreg 
Orientul ortodox !, a dorit să i se consemneze 
faptele domniei într-o cronică deosebită 
de aceea a letopisețului ţării, în care să-i fie 
justificate acţiunile, lăudate realizările, cri- 
ticaţi şi înfieraţi inamicii. Alegerea lui pentru 
a scrie o asemenea cronică s-a oprit la unul 
din cărturarii de vază ai curţii sale, anume 
la logotătul Radu Greceanu, verificat printr-o 
bogată activitate de editor, traducător şi 


1 N. Iorga, Valoarea politică a lui Con- 
stantin  Brincoveanu, Vălenii de Munte, 
1914, p. 52 

versificator și a cărui contribuţie — împre- 
ună cu fratele său Șerban — la tipărirea 
monumentalei Biblii de la București, din 
1688, a fost deosebit de apreciată. După 
cum arată editoarea, care îndreaptă erorile 
genealogice ale lui Șt. D. Grecianu și I. C. 
Filitti, pe baza descoperirilor lui I. Ionașcu, 
cronicarul Radu Greceanu (c. 1655/60—după 
1714), fiu al unui modest boiernaș, din 
Greci-Vlașca (azi în jud. Dimboviţa, în 
apropiere de Găești), n-a ocupat niciodată 
dregătorii mai însemnate în sfatul domnesc 
și nici n-a jucat un rol cunoscut în viața 
politică a Ţării Românești, răminind toată 
viața lui la treapta de al doilea logofăt. 
Căsătorit pe la 1691 cu Ecaterina, fiica lui 
Ionașcu Băleanu, el lasă trei copii, stinși 
din viaţă, se pare, fără descendență. Averea 
cronicarului, anume casele din mahalaua Sf. 
Dumitru din București și o parte a moșiei 
Greci, au ajuns prin diata fiicei sale Maria 
în stăpinirea bisericii Stavropoleos în al trei- 
lea deceniu al secolului al XVIII-lca. După 
toate probabilitățile, Aurora Ilieș susține că 
Radu Greceanu a împărtășit trista soartă a 
boierilor credincioși Brincovenilor, după mazi- 
lirea și crunta execuţie a familiei lui Con- 
stantin vodă la Constantinopol, pierind și 
el, probabil, în surghiun prin străinătăți. 


În ceea ce priveşte data începerii scrierii 
cronicii, editoarea este de părere că ea poate 
îi fixată în 1693, o dată cu consolidarea 
domniei lui Brincoveanu, după infringerea 
intervenţiei militare austriece din 1689—1690 
și reprimarea complotului boieresc inițiat 
de paharnicul Staico Merișanul şi părtașii 
săi. Această primă etapă a alcătuirii cronicii 
se încheie în 1699, atunci cind Radu Gre- 
ceanu alcătuiește o predoslovie pentru cele 
43 de capitole scrise în acest răstimp și care 
coincide cu numirea lui Brincoveanu pe 
viaţă ca domn al Țării Românești. Edi- 
toarea arată apoi că logofătul cărturar a 
continuat scrierea cronicii sale fără intre- 
ruperi pînă în 1707, dată la care izbucnește 
conflictul între Constantin vodă și influentele 
sale rude, Cantacuzineștii. La această dată, 
după părerea Aurorei ]lieș, domnul a poruncit 
redactorului cronicii să reformuleze nararea 

socotită a fi în versiunea iniţială prea îngă- 
duitoare pentru inamicii domnului; urma 
astfel să se reliefeze mai pregnant punctul 
de vedere propriu al lui Brincoveanu, diferit, 
într-o anumită măsură, de acel al unchilor 
și principalilor săi sfetnici, stolnicul Cons- 
tantin şi spătarul Mihai Cantacuzino. În 
felul acesta cronica lui Radu Greceanu 
pentru epoca sus-amintită, prezintă două 
versiuni distincte: prima, conciliantă, din 
interese politice, a doua, mai vehementă, 
înfierind cu hotărire acțiunile adversarilor 
domnului, dar păstrind totuşi o oarecare 
reținere față de Cantacuzinești, socotiți, a 
constitui o partidă foarte puternică, susținută 
și de ţarul Rusiei, Petru cel Mare. 

Ultima parte a cronicii dedicată sfirși- 
tului domniei lui Brincoveanu între 1708— 
1714, exprimă mai direct resentimentele 
lui Constantin vodă față de familia stol- 
nicului, mai ales după 'defecţiunea lui Toma 
spătarul din tabăra de la Urlaţi şi trecerea 
sa necondiționată de partea rușilor, acţiune 
pripită care a expus pe domn unor mari 
primejdii din partea Porții, bănuindu-l de 
complicitate. Pină la sfirșit rivalitatea dintre 
Cantacuzinești și Brincoveni s-a încheiat în, 
mod siîngeros, continuile intrigi de la Con- 
stantinopol ducind la mazilirea și executarea 
lui Brincoveanu și a fiilor săi, evenimente 
de care Radu Greceanu n-a mai avul răgazul 
să se ocupe, cronica sa fiind întreruptă cu 
citeva săptămini înainte de surghiunirea 
domnului, împărtăşind apoi trista soartă a 
protectorului său. 


Într-un paragraf mai redus ca întindere, 
editoarea analizează, în continuare, izvoarele 
cronicii logofătului Greceanu, limitate, după 
părerea sa, la unele mărturii oficiale extrase 
din corespondenţa politică a cancelariei 
domnești, la rapoartele kapukehaielelor de 
la Poartă sau ale altor emisari ai lui Brinco- 
veanu și în sfirşit la propriile amintiri ale 
autorului, în calitate de martor ocular 
al evenimentelor înfățișate. Ni se pare totuși 
că în depistarea surselor care au stat la baza 
cronicii lui Greceanu, Aurora llieş face 
abstracţie, însă, de consultarea oricărui 
izvor extern de către logofătul brincovenesc, 


evenimentelor din intervalul _ 169 7 e credem a corespunde realităţii; 
Wow .ăatOfomăiiică To i 

în cronica amintită figurează unele ştiri 
de detaliu privind desfășurarea operaţiilor 
militare pe teatrele de război din Ungaria 
și Banat, între imperiali şi turci, în anii 
1695—1696 (p. 108—109, 114—115, 118—119) 
şi asupra victoriei principelui Eugeniu de 
Savoia la Zenta (1697) (p. 120—121), ce 
presupunem că au fost cunoscute de Grecea- 
nu din cuprinsul unor broşuri sau ”fogli di 
avvisi” tipărite fie în Austria fie la Veneţia 
şi din rindul cărora se găseau exemplare şi 
în biblioteca stolnicului Constantin Canta- 
cuzino 2, 

În ceea ce priveşte soarta cronicii, edi- 
toarea demonstrează că părţile a II-a şi a 
III-a ale operei lui Greceanu, adică istoria 
anilor 1699—1707, 1708—1714 n-au cunos- 
cut nici o difuzare prin copii, circulaţia lor 
fiind oprită în vremea domniilor lui Ştefan 
Cantacuzino şi Nicolae Mavrocordat; de- 
abia între 1730—1740, scrierea în întregimea 
ei, inclusiv a doua variantă pentru intervalul 
1699—1707, a fost copiată de către un nepot 
de frate al cronicarului, serdarul Grigore 
Greceanu, în vreme ce alte fragmente fuse- 
seră transcrise cu puţină vreme mai înainte 
pentru ginerele. lui  Brincoveanu, marele 
postelnic Iordache Creţulescu, iar o tradu- 
cere în germană a 80 de capitole se datora lui 
Johann Filstich, rectorul gimnaziului evan- 
ghelic din Braşov, la 1727. Numai partea în- 
tiia a cronicii brincovenești pentru perioada 
1688—1699 a fost tolerată de succesorii lui 


Brincoveanu, fiind introdusă chiar în com- 
pilaţia alcătuită în 1729 de logofeţelul Radu 


Lupescu din porunca lui Nicolae Mavro- 


cordat și cunoscind o oarecare răspindire 


și în Moldova. 


2 Corneliu Dima-Drăgan, Biblioteca unui 
umanist român : Constantin Cantacuzino 
stolnicul, București, 1967, p. 248, nr. 344 
şi 345 ; p. 253—255, nr. 357. Totodată într-un 
raport din 13 octombrie 1692 ambasadorul 
olandez la Poartă, Iacob Colyer, aminteşte 
că primea printr-un bun prieten din Țara 
Românească < adică stolnicul = n.n. >, 
„felurite ziare... tipărite în Viena”, f. N. 
Iorga, Studii şi documente cu privire la 
istoria românilor, vol. XXIII, Bucureşti, 
1913, p. 268, nr. CCCXLVII. 

Analizind, mai departe, ideile politice 
şi sociale ale cronicii oficiale brincovenești, 
editoarea relevă sensul general moralizator- 
politic al scrierii, destinată a scoate în reliei 
calităţile lui Brincoveanu ca bun gospodar 
şi chibzuit om politic. Concepţia despre 
lume a cronicarului reflectă încă menta- 
litatea  metafizico-religioasă predominantă 
la începutul secolului al XVIII-lea după 
care soarta domnitorilor şi a popoarelor erau 
predestinate de arbitrarul voinţei divine. 
Aurora Ilieş, subliniază, apoi, aprecierile 
foarte prudente ale cronicarului Greceanu 
în materie de politică externă, ce nu a relevat 
de fel legăturile lui Brincoveanu cu cancelarii 
Rusiei, Golovin şi Golovkin şi ţarul Petru 
cel Mare? și a ezitat să condamne pe impe- 
riali, deși aceştia nu au întreţinut întotdea- 
una raporturi cordiale cu domnul Ţării 
Româneşti. Pline de interes, sint în schimb, 
după cum arată și editoarea, informaţiile pri- 
vitoare la organizarea internă a principatului 
muntean, la regimul obligaţiilor faţă de 
Poartă, la opera edilitară a domnului, 
considerat unul din cei mai de seamă ctitori 
de așezăminte civile şi religioase din Țara 
Românească. 

Redactată într-o limbă eliberată de sla- 
vonisme și păstrind topica frazei latine, 
cronica, pare, a fi fost, în parte, revizuită, 
cel puţin pentru primii zece ani ai domniei, 
de învățatul stolnic Cantacuzino, care, după 
cum arată editoarea, era unul din ,,indirep- 
tătorii“* istoriei oficiale brincoveneşti ; stilul 
lui Greceanu, în genere tern și incolor, cu 
fraze succedindu-se într-un ritm monoton, 
devine mai viu, mai pătimaș în pasajele în 
care condamnă cu asprime pe vrăjmaşii lui 
Brincoveanu, înfăţişaţi sub aspectul cel mai 
negativ. Prima parte a cronicii a suferit chiar 
şi o prelucrare populară, circulind în copii 
posedate de unii dregători apropiaţi dom- 
nului, cum ar fi Cornea Brăiloiu mare ban 
şi Asan cămărașul. 


3 Pentru care editoarea ar fi putut găsi 
unele informaţii şi în studiul meu Bucarest, 
Importani centre polilique de sud-est européen 
à la fin du XVI” siècle el au commencement 
du XVIII în ,,Revue des études sud-est 
européennes”, IV (1966), nr. 1—2, p. 147— 
167. 


wWww.dacoromanica.ro 


1036 


Un capitol de mare erudiție al studiului 
introductiv îl constituie însă, fără îndoială, 
acel dedicat de editoare descrierii şi filiaţiei 
manuscriselor cronicii. După cum arată Au- 
rora Ilieş cronica domniei lui Brincoveanu s-a 
păstrat în 22 de copii manuscrise, dintre care 
15 în fondurile Bibliotecii Academiei, una 
la Biblioteca Centrală de Stat din Bucureşti, 
iar 6 în diferite colecţii de la Braşov, Cluj şi 
Craiova. În toate manuscrisele cunoscute pină 
în prezent, cronica de curte a lui Brincoveanu 
urmează Istoriei Țării Românești sau Leto- 
piselului  Cantacuzinesc, cu excepţia unui 
singur manuscris, de care am mai amintit, ce 
cuprinde întreaga domnie povestită în 110 
capitole de la 1688 pină către sfirşitul ei în 
1714. Editoarea examinează apoi cu multă 
competență fiecare manuscris în parte ce a 
conservat textul cronicii lui Greceanu, con- 
semnind copiștii respectivi şi stabilind stema 
manuscriselor, derivind dintr-un prototip, con- 
servat în întregime doar în copia serdarului 
Grigore Greceanu (ms. 548 din Biblioteca 
Academiei). 

Ultimul capitol al studiului introductiv 
este dedicat modului de editare al cronicii lo- 
gofătului Greceanu, tipărită pentru prima 
dată numai parţial de către N. Bălcescu în 
„Magazin istoric pentru Dacia”, vol II, Bu- 
curești, 1846, după un manuscris al compila- 
tiei mavrocordăteşti ; urmează apoi editarea, 
tot incompletă, după același izvor, datorată 
librarului George Ioanid în culegerea ls- 
toria  Moldo-României, vol. II, Bucureşti, 
1859; unicul manuscris complet al cronicii a 
stat la baza ediţiei lui Şt. D. Grecianu din 

1906, pretins scoboritor al cronicarului $, care 
l-a amendat însă în mod arbitrar făcind adaose 
şi îndreptări în text, după un presupus ori- 
ginal, fără nici o justificare plauzibilă. Ultima 
retipărire a textului lui Greceanu de către 
M. Gregorian (1961) utilizează manuscrisul 
în 80 de capitole, copiat la 1731 pentru Ior- 
dache Creţulescu, completat cu manuscrisul 
întreg, nr. 548. 

La alcătuirea ediţiei de față, Aurora Ilieş 
a ales ca text de bază mss. 112 din Biblilo- 
teca Filialei din Cluj a Academiei (fondul 
Blaj), conţinind 48 de capitole, deoarece este 
cel mai vechi, fiind pecetluit pe fiecare filă cu 
sigiliul domnului Ştefan Cantacuzino, iar 
de la cap. 49 pînă la sfirşit a urmărit naraţia 
din ms. 548 al Bibliotecii Academiei ce include 
şi redacţia remaniată (aşa-zisă „de taină”) a 
perioadei 1699—1707; pentru control şi va- 
riante au mai fost utilizate încă trei manu- 
scrise (ms. 180, 465 şi 1350 ale Academiei), iar 
tabla de materii (pinax)) — alcătuită de Stan 
logofătul — a fost copiată după ms. 5 163 din 
același fond. Indicele onomastic a fost inloc- 
mit cu acurateţă de Venera Tuliu și Bea- 
trice Marinescu. 

Reeditată cu toată scrupulozitatea știin- 
ţifică de către Aurora Ilieş, cronica domniei 
lui Constantin Brincoveanu datorată logo- 
fătului Radu Greceanu se află astăzi din nou 
pusă la indemina cercetătorilor, care vor 
putea folosi astfel, cu toată încrederea, unul 
din izvoarele cele mai însemnate ale istorio- 
grafiei muntene. 


Paul Cernovodeanu 


+ * x Deutschland im ersten Weltkrieg. 1, Vorbereitung, Enifesselung und 
Verlauf des Krieges bis Ende 1914, von einem Autorenkollektiv 
unter Leitung von Fritz Klein, Akademie Verlag, Berlin, 1968, 514 p. 


La împlinirea unei jumătăți de veac de 
la încheierea primului război mondial, pe 
care Lenin l-a considerat, încă de la izbuc- 
nirea lui, drept „inceputul unei noi epoci”, 


„ 2V. I. Lenin, Opere complete, ed. a 2-a, 
vol. 26, Bucureşti, Edit. politică, 1964, p. 101. 


Institutul de istorie al Academiei Germane 
de Ştiinţe din Berlin a adus prin publicarea 


4 De fapt editoarea a arătat (p. 10) că 
Șt. D. Grecianu nu făcea parte din familia 
Grecenilor din Vlașca, ci a Grecenilor din 
Ilfov. 

compactei monografii în trei volume, Deut- 
schland im ersten Weltkrieg, o valoroasă 
contribuţie la cercetarea marii conflagrații 
internaţionale din anii 1914—1918. 


'Ținind seama de faptul că, pe de o parte, 
primul război mondial este rezultatul unui 
proces îndelungat de acumulare a unor con- 
tradicții economice şi politice pe scena inter- 
naţională, inerente imperialismului şi deter- 
minate de dezvoltarea inegală a capitalismului 
monopolist, iar pe de alta că poziţia specifică 
a Germaniei pe arena internaţională din 
acea vreme este o consecință a dezvoltării 
sale istorice din ultimul veac, primul volum 
al lucrării Deutschland im ersten Weltkrieg, 
apărut sub redacţia lui Fritz Klein, este 
consacrat aproape în întregime premiselor 
marii conflagrații internaţionale. 

După o introducere în care conducătorul 
colectivului de autori face o detaliată analiză 
a perioadei antebelice, scoţind în evidență 
contradicţiile care au dus în cele din urmă 
la deznodămintul din vara anului 1914, dr. 
Fritz Klein consacră un întreg capitol isto- 
riografiei problemei, căutind ca din cele 
peste zece mii de volume apărute să desprindă 
căile principale pe care autorii acestora au 
mers, Același autor a mai scris și capitolele 
Die Vorbereitung der deutschen  Imperialisten 
und Militaristen auf den Krieg şi Die Entfes- 
selung des Krieges in der Julikrise 1914, în 
care analizează politica externă a Germaniei, 
legată de expansiunea economică a acesteia 
în ultimul sfert de veac premergător războ- 
iului, pentru a stabili locul pe care capita- 
monopolist german l-a ocupat în 
dezvoltarea sistemului general al imperialis- 
mului și în provocarea primului război mondial. 
Mai multe capitole şi paragrafe ale primului 
volum al monografiei sint consacrate luptei 
antirăzboinice şi mişcării muncitorești, avind 
ca autori pe dr. Helmut Kral, dr. Fritz 
Klein, dr. Dieter Baudis, Karl Köstler și 
Erwin Giilzow. 

În capitolul Die Antikriegskrăfte im deut- 
schen Volk vor 1914, dr. Helmut Kral dezbate 
în mod amănunţit poziţia social-democraţiei 
germane față de militarism şi război în funcţie 
de etapa istorică respectivă şi în comparaţie 
cu mișcările pacifiste utopice de tipul celei 

inițiate de scriitoarea austriacă Bertha von 
Suttner. Astfel, pină prin anii 90 ai secolului 
al XIX-lea, deci pină cînd capitalismul 
german a intrat în faza imperialismului, 
social-democraţia germană era adepta susţi- 
nerii guvernului german în cazul în care 
acesta ar duce un război de apărare împotriva 
Rusiei sau a Franţei, căci, după cum arată 
Lenin, un război dus de Franţa în anul 1891 
„ar fi fost un război reacţionar (un război 
pornit cu scopul de a întoarce înapoi dezvol- 
tarea Germaniei, de a readuce Germania de 
la unitate naţională la dezmembrare)” 2. 
Poziţia socialiștilor s-a schimbat o dată cu 
apariţia imperialismului german, o dată cu 
trecerea la „Weltpolitik şi cu intensificarea 
rapidă a mililarismului, opunindu-se politicii 
de înarmare şi cuceriri coloniale, respingind 
creditele militare şi subliniind pericolul cres- 
cînd al unui război mondial. Dr.Helnut Kral 
urmărește în capitolul amintit rolul social- 
democraţiei germane în lupta antirăzboinică 
atit în cadrul Internaționalei a Il-a, cu 
ocazia diferitelor congrese, cit și pe plan 
intern, subliniind activitatea revoluţionară 
a ,,marxiştilor de stinga** în opoziţie cu 
revizionismul care acapara treptat conducerea 
partidului, transformindu-l într-o organizaţie 
politică reformistă. 

Analiza în continuare a poziţiei social- 
democraţiei germane după declanşarea 
războiului în august 1914 aparține autorilor, 
dr. Dieter Baudis, dr. Fritz Klein, Karl 
Kösller și Erwin Gülzow. Ei cercetează în 
ultimul capitol al volumului efectele războ- 
asupra situației economice şi sociale 
a oamenilor muncii din Germania, evoluția 
oporlunismului, lupta antirăzboinică revolu- 
tionară a fracțiunii de stinga şi scot în evidență 
influența  crescindă a  leninismului asupra 
proletariatului german. ” 


iului 


Primul volum al monografiei Deutschlan® 
im ersten Weltkrieg fiind consacrat doar eve- 
nimentelor pină la sfirșitul anului 1914, si- 
tuaţia militară, cît și cea politică a Germaniei 


2 V.I. Lenin, Opere complete, ed. a 2-a, 


vol. 49, Bucureşti, Edit. politică, 1968, 
p. 378—379. 
ca.To 

după izbucnirea războiului este prezentată 
doar În două capitole de către dr. Karl Schmie- 
dei, dr. Willibald Gutsche, dr. Johanna Schel- 
lenberg şi dr. Alfred Schröter. În afara ana- 
dizei planurilor Marelui Cartier General al 
armatei germane şi a felului în care acestea nu 
au dat rezultatele scontate în ansamblul opera- 
ţiunilor militare din vara şi toamna anului 
1914, demne de reţinut sint și planurile po- 
litice şi economice ale guvernului de la Berlin 
în scopul dezmembrării Europei şi a acapa- 
ării de colonii, întocmite în lumina intereselor 
marilor monopoluri şi concretizate în primul 
yind în programul redactat de Bethmann- 
Hollweg la 9 septembrie 1914. Acest program, 
publicat pentru prima dată parţial de Fritz 
Fischer în Historische Zeitschrift’, stă la baza 
cunoscutului Milleleuropaplan al lui Walter 
Rathenau, analizat de către Willibald Gutsche 
şi Johanna Schellenberg în subcapitolulintitulat 
Die Kriegsziele und die Aussenpolitik des deut- 
schen Imperialismus vom Beginn des Krieges 
bis zur Jahreswende 1914]1915. Autorii în- 
fățişează pe lingă planul lui Rathenau și alte 
memorii, adresate guvernanţilor de la Berlin 
de către diferite personalități ale vieții econo- 
mice şi politice germane referitoare la dez- 
membrarea Rusiei, răpirea unor teritorii fran- 
<ceze, acapararea de colonii în Africa, care 
demonstrează din plin ‘caracterul războiului 
dus de Germania wilhelmiană. 


Tezele autorilor asupra politicii germane 
de la începutul secolului al XX-lea, cit și 
asupra războiului mondial sint în general 
cunoscute, atit din lucrările clasicilor marxism- 
leninismului și ai fruntașilor mișcării munci- 
torești de la începutul secolului, cit şi din 
istoriografia marxistă în general. Meritul lor 
este însă acela de a fi prezentat în primul 
rind Germania în primul război mondial sub 
toate aspectele și de a veni cu diferite detalii, 
precizări şi dovezi care confirmă teoria marxist- 
leninistă asupra imperialismului german, Pe 
de altă parte, în analiza amănunţită a unui 


3 F., Fischer, Deutsche Kriegsziele, Revolu- 
dionierung und Separalfrieden im Osten 1914— 
1918, în ,,Historische Zeitschrift”, 188, 1959, 
p. 259—310. 

fenomen istoric, chiar dacă există deja o te- 
orie general admisă, sint nuanţe proprii fi- 
ecărei cercetări, pe care le observăm și la autorii 
primului volum al monografiei şi faţă de care 
ne permitem să facem unele observaţii critice 
sau să venim cu unele completări cu referire 
specială la istoria relaţiilor internaţionale. 


Politica externă a Germaniei și cauzele 
primului război mondial sint dezbătute, după 
cum am mai arătat, în capitolele semnate de 
redactorul responsabil al întregului volum, 
dr. Fritz Klein. Acesta, printr-o prezentare a 
politicii germane în cadrul relaţiilor internaţio- 
nale de la sfirşitul veacului trecut și de la 
inceputul secolului nostru, a urmărit, după 
cum o arată el însuşi, să definească „poziția 
specifică a Germaniei în dezvoltarea siste- 
mului general al imperialismului” şi în an- 
samblul contradicţiilor fundamentale, proprii 
epocii monopolurilor şi a capitalului finan- 
ciar, ce au avut drept consecinţă declanșarea 
marii conflagrații internaționale din vara 
anului 1914. Pornind de la teza lui Marx că 
prin anexarea Alsaciei şi Lorenei Germania 
nu a stabilit în Europa decit un armistițiu 
pină ce Franţa refăcută își va revendica te- 
ritoriile pierdute, autorul urmărește evoluţia 
militarismului german în cadrul dezvoltării 
vertiginoase a forțelor de producţie din ultimul 
sfert al secolului trecut. Autorul caută să de- 
monstreze caracterul agresiv al politicii externe 
germane încă de pe vremea lui Bismarck, cunos- 
cuta,, Weltpolitik” de mai tirziu nefiind conside- 
rată decit o adaptare a acesteia la situaţia inter- 
ţională de la începutul secolului nostru, ca- 
racterizată prin Încheierea procesului de îm-- 
părțire a lumii între marile puteri și prin a- 
pariţia crizelor internaţionale și a războaielor 
pentru o nouă repartiție a coloniilor şi a zo- 
nelor de influență. Autorul face în continuare 
o trecere în revistă a expansiunii germane din 
Extremul Orient, Orientul Apropiat, din Africa 
şi Europa centrală sau sud-orientală, pină în 
momentul în care atentatul de la Sarajevo a 
aruncat scinteia războiului mondial. Fritz 
Klein nu se limitează la o cercetare a politicii 


externe germane în cadrul relaţiilor strict 


diplomatice, ci face o cercetare mai profundă 


a intereselor marii finanțe și industrii din 

Germania în politica promovată la Wilhelm- 
strasse. Astfel, sînt amintite sumar interesele 
marilor firme Disconto-Gesellschaft și Krupp 
în China, ale aceluiași concern de armament, 
cit și ale grupului financiar de sub conducerea 
lui Georg von Siemens în Asia Mică sau a in- 
dustriei miniere germane în Maroc, la care 
s-ar mai fi putut adăuga interesele noului ca- 
pital german în Africa de sud, detaliat ana- 
lizate de A.S. Ierussalimski sau George Hal- 
lgarten în două lucrări 
imperialismuluii. 

“Ținind seama că autorul cercetează istoria 
Germaniei și nu relaţiile internaționale de ia 
sfîrşitul secolului trecut în ansamblul lor, este 
firesc să fie amintite numai evenimentele esen- 
tiale. Totuși considerăm că într-o prezentare 
cît de sumară a politicii externe a Germaniei 
aceasta trebuie studiată în interdependenţa 
relaţiilor care au caracterizat perioada amin- 
tită, ceea ce considerăm că a fost doar parţial 
realizat. 

Sintem întru totul de acord cu felul în care 
este prezentată politica Germaniei în Orientul 
Apropiat, cu toate implicaţiile internaţionale 
pe care aceasta le-a avut. Într-adevăr, noua 
orientare a guvernului de la Berlin, la înce- 
putul secolului al XX-lea, faţă de politica din 
Balcani a Austro-Ungariei este legată de creș- 
terea intereselor economice germane în Asia 
Mică, ceea ce a și determinat poziţia dură a 
Berlinului în favoarea Vienei din 1908 — 1909 
sau din iulie 1914. Expansiunea noului capital 
german spre Goliul Persic sub forma liniei 
ferate Bagdad, pe care istoricul vest-german 
Golo Mann o consideră din punct de vedere 
al imperialismului „mai plină de sens” decit 
goana după colonii din Africa și Pacifică, a 
ascuţit, după cum arată și autorul la p. 85, 
contradicţiile germano-engleze şi germano- 


masive consacrate 


4 A. S. Ierussalimski, Der deutsche Impe- 
rialismus. Geschichte und Gegenwart, Dietz 
Verlag, Berlin, 1968, p. 90—128; G. W. 
Hallgarten, Imperialismus vor 1914, Mün- 
chen, 1951, Bd. 1, p. 316—337, 360—371; 
vezi și W. L. Langer, The Diplomacy of Im- 
perialism, 1899—1902, vol. I, New York, 
1935, p. 219. 

5 Golo Mann, Deutsche Geschichte des neun- 
zehnten und zwanzigsten Jahrhunderis, Frauk- 
furt am Maiu, G. Fischer, 1962, p. 508. 

ruse, ducind, am adăuga noi, la o apropiere 
mai mare între viitoarele puteri ale Antantei’. 

Avem în schimb unele rezerve în ceea ce 
privește prezentarea de către autor a situa- 
ţiei din Extremul Orient. Expansiunea ger- 
mană în China, deși de mai mică anvergură 
și în special mai puţin sonoră în comparaţie 
cu cea din Orientul Apropiat, are de fapt o 
deosebită însemnătate in istoria raportului 
de forţe din jurul anului 1900 şi în cristalizarea 
celor două coaliții imperialiste ce se vor în- 
frunta cu 14 ani mai tirziu. 

Politica Berlinului faţă de Extremul Orient 
are o importanţă deosebită în ansamblul rela- 
ţiilor internaţionale nu atit în ceea ce privește 
poziţia celorlalte mari puteri față de Germania, 
ci mai ales în privinţa poziţiei adoptate de 
guvernul german fıță de Rusia și în primul 
rind faţă de guvernul de la Londra. Eșecul 
tratativelor anglo-germane din anii 1898 —1901 
nu poate fi explicat doar prin lipsa de încredere 
a lui Holstein în „,perfidul Albion” după cum a- 
rată E.Fischer în „Holsteins grosses Nein”? și 
nici printr-o simplă supraapreciere nejusti- 
ficabilă a politicii ,,miinii libere” promovată 
de Biilow, care, după cum serie Golo Mann, 
"a împins imperiul german spre o splendidă 
izolare în acelaşi moment în care Anglia, din 
motive temeinice, a renunţat la ea”8. Această 
poziţie a guvernului de la Berlin, care constituie 
o nouă etapă spre războiul mondial, trebuie 
căutată pe de o parte în rivalitatea economică 
anglo-germană în China?, iar pe de alta în 
opinia împărtășită la Wilhelmstrasse asupra 
inevitabilităţii unui conflict dintre Anglia și 
Rusia. Acest al doilea motiv al respingerii de 
către guvernul de la Berlin a ofertelor engleze 
este amintit de autor, fără însă a face o analiză 
a politicii ţariste în Extremul Orient, sprijinită 


6 Vezi și Lothar Rathmann, Berlin- Bagdad. 
Die imperialistische Nahostenpolitik des kaiser- 
lichen Deutschlands, Dietz Verlag, 1962, p. 43. 

7 E. Fischer, Holsteins grosses Nein. Die 
deutsch-englischen  Biindnisverhandlungen von 
1898—1901, Berlin, 1925. 

8 Op. cit., p. 512. 

9 Subliniat de altfel de dr. F. Klein în 
Deutschland von 1597 985 bis 1917, Berlin, 
1963, p. 60; vezi şi H. Stoecher, Deutschland 
und China im 19. Jahrhundert, Berlin, 1958, 
p. 175—234, 255—264. 


ca.To 


1040 


de altfel de Germania, din care cauză expli- 
carea poziţiei acesteia din urmă faţă de ofer- 
tele engleze pare neconcludentă. Pe de altă 
parte, era necesar să fie amintita de autor și 
rivalitatea anglo-germana pe înseși pieţele 
interne respective, alarma fiind dată în An- 
glia de economistul Williams printr-o carte 
de succes apurută în 1896 și intitulată ,,Made 
in Germany'"10. 


După cum am mai aratat, unul din 
meritele autorului este f ptul de a fi ccr- 
cetat ctapcle politicii externe a Germaniei 
în preajma declanșarii războiului mondial, 
fucind o :naliză a cauzelor economice ce 
au determinat-o. Mult discutata Weltpolitik 
nu cste de igur decit o expresie a trasă- 
turilor fundamentale ale imperialismului 
adaptată la eJocn și condiţiile în care s-a 
dezvoltat capitalismul monopolist german. 
Nici criza marocană nu face o excepţie pe 
plan general. Totuși, în provocarea acesteia 
de către guvernul de la Berlin, politicul a 
predominat. Fritz Klein, ca și A. S. lerussa- 
limshul, pornind de la diferite declaraţii sau 
instrucţiuni date de Bülow reprezentanţilor 
săi în strainatate, acordă, după părerea 
noastră, o prea mare însemnătate inte- 
resclor economice ale Germaniei în Maroc, 
considerindu-le drept o cauză la fel de 
importantă ca şi încercarea diplomaţiei 
germane, şi în primul rînd a lui Holstein, 
de a torpila antanta anglo franceză. Credem 
că Pierre Renouvin are dreptate cînd afirmă 
că problema Marocului în sine este o chesti- 
une secundară pentru guvernul german, care 
urmărea prin aceasta un scop mult mai ge- 
nerali?, Apărarea „intereselor economice ade- 


10 J.B. Duroselle, L'Europe de 1815 à nos 
jours, Presses Universitaires de France, Paris, 
1967, p. 138; vezi și Gabriel Hanotaux, La 
politique de Péquilibre, 1907— 1911, Librai- 
rie Plon, Paris, 1968, p. 254. 

n Op. cit., p. 174; vezi şi Günter Heidorn, 
Ein Weltkrieg wird vorbereitet, Zur deutschen 
imperialistischen Aussenpolitik während der 
Marokkokrisen 1905—1911, Berlin, 1962; 
idem, Monopole— Presse— Krieg und die Rolle 
der Presse bei der Vorbereitung des ersten 
Weltkrieges, Berlin, 1960, p. 148—154. 

11 P, Renouvin, E. Préclin et Georges 
Hardy, L'époque contemporaine, II, La paix 
armée el la grande guerre (1871—1919), 

vărate sau dorite ale Germaniei în prima 
criză marocană arată, cel puțin la Holstein 
şi Schlieffen, încercarea acestora de a scoate 
cu forța Franța din Antantă”, scrie, pe de 
altă parte, Fritz Fischer!?. 

Analiza politicii externe a Germanici după 
tnjghebarea Triplei Antante prin tratatul 
anglo-rus din 1907 este dupi parerea noastră 
reușit amplasată de autor în cadrul comple- 
xului de relaţii internaţionale. 
privește criza bosniacă sîntem întru totul de 
acord cu autorul, care scoate în evidenţă 
interesele crescinde ale capit lismului mono- 
polist ger nan în Balcani şi le lcagă, în același 
timp, cu cele din Orientul Aproviat, neconsi- 
dorind poziţia Germaniei din ani 1908—1909 
doar ca o noui încercare a lui Bülow de a 
rupe cercul alianțelor antigerina 1e, așa cum o 
definește Pierre Renouvin 1, şi nici cı o 
acțiune forte, îndreptată împotriva izbuc- 
nirii unui război în Balcani, dupa cum sustine 
Wilhelm Mommsen 15 sau Erich Zollner 18, 

Atit criza bosniacă cu urmările ei, a doua 
criză marocană, razboaiele balcanice și convor- 
birile germano-ruse din 1910—1911 sau ger- 
mano-engleze din 1912 1914 sint tratate de 
autor urinărind contradicţiile mereu crescinde 
dintre imperialismul german, în alianţă cu 
monarhia habsburgică, și puterile Antantei. 
În ceea ce priveste raporturile anglo-germane, 
merită relevată justa apreciere pe care o dă 
Fritz Klein planurilor așa-numitei „expan- 
siuni pașnice”, printr-o înţ -legere cu Marca 
Britanie, ale unei parți a cercurilor conducă- 
toare din Germania, ai căror exponenți au 
fost în acea vreme Richard von Kiihlhnann și 


În ceea ce 


Presses Univ. de France, Paris, 1939, p. 501; 
vezi și P. Renouvin, La crise européenne et la 
grande guerre (1904—1918). Paris, Librairie 
Felix Alcan, 1934, p. 69—77. 

13 F. Fischer, Griff nach der Weltmacht, 
Die HKriegszi łpolitik des kaiserlichen Deutsch- 
lands 1914 18, Dusscldori, 1961, p. 29. 

14 P. Renouvin, Histoire des Relations 
Internationales, Hachette, Paris, 1955, vol. 
VI, p. 232. 

15 W. Mommsen, Politische Geschichte von 
Bismarck zur Gegenwart, 1850—1933, Frank- 
furt am Main, 1935, p. 148. 

16 Erich Zöllner, Geschichte Österreichs von 
den Anfängen bis zur Gegenwart, Viena, 1961, 
p. 438, 

Walther Rathenau, dar care, după cum arată 
şi Fischer, cuprind toate punctele esenţiale 
din ,,Weltpolitik” 17, 

Tot Fritz Klein este şi autorul capitolului 
referitor la criza din iulie 1914, în care, făcînd 
o analiză a evenimentelor ce au avut loc între 
atentatul din 28 iunie şi începerea ostilită- 
ilor de la începutul lui august, ajunge la con- 
cluzia că principala răspundere a marii con- 
flagrații internaţionale o poartă conducă- 
torii politici și militari ai Germaniei din acea 
vreme. După cum arată istoricul sovietic 
TI. P. Poletika, „faptul că războiul este rezul- 
tatul logic al capitalismului nu minimalizează 
însemnătatea problemei de a stabili care 
dintre grupările capitaliste au fost la un 
moment dat interesate să-l organizeze” 18, 
Această cercetare o întreprinde, după cum 
am văzut, Fritz Klein, ajungind la concluziile 
amintite și pe care le împărtășesc, de altfel, 
nuanțat majoritatea istoricilor, cu excepţia 
celor care urmăresc în mod evident să scuze 
şi să apere cercurile imperialiste germane. 


În ceea ce privește :unele amănunte ale 
susținutei activităţi diplomatice din luna 
iulie 1914, am adăuga în primul rînd că, față 
de tatonările efectuate la începutul crizei de 
către guvernul de la Viena pe lingă cel german, 
nu numai ambasadorul Tschirschky a avut o 
atitudine rezervată față de măsurile de mină 
forte împotriva Serbiei, dorite la Ballhaus- 
platz, ci şi subsecretarul de stat la externe, 
Zimmermann, în convorbirea avută la Berlin 
cu ambasadorul vienez 18. 


În schimb, înclinăm spre teza lui Klein 
referitoare la atitudinea guvernului de la 
Berlin din ultimele zile ale crizei din iulie. 
Spre deosebire de Renouvin, care consideră 
faptul că Bethmann a devenit aparent adeptul 
tratativelor încă din noaptea de 27 spre 28 


Y F, Fischer, op. cil., p. 36. 

18 N, P. Poletika, Vozniknovenie mirovoi 
voint, Moscova-Leningrad, 1964, p. 19. 

19 Vezi Luigi Albertini, The Origins of the 
War of 1914, t. II, The Crisis of July 1914, 
Londra — New York — Toronto, 1953, p. 
137; F. Fischer, op. cil., p. 61; vezi şi P. 
Renouvin, Les origines immédiates de la guerre 
428 Juin — 4 Aoû: 1914), II° ed., Paris, A. 


Costes, 1927, p. 37. 

iulie drept o modificare radicală a poziției 
guvernului german față de eventuala izbucnire 
a războiului european %, istoricul german 
califică atitudinea cancelarului drept o ma- 
nevră politică pentru a încerca să arunce vina 
izbucnirii conflictului în spatele Rusiei. Lu- 
crurile sînt, de altfel, foarte clare, cancelarul 
german făcind el însuşi asemenea observații 
în instrucțiunile trimise lui Tschirschky la 
28 iulie 21, amintite de altfel și de Klein. O 
adevărată schimbare de poziție a guvernului 
de la Berlin față de problema declanşării 
războiului european a avut loc abia la 29 
iulie, cînd la Wilhelmstrasse, în urma unui alt 
raport diplomatic de la Londra, s-a ajuns la 
concluzia că Germania nu poate conta pe 
neutralitatea Marii Britanii. Aceasta este o 
părere actualmente împărtăşită de aproape 
majoritatea istoricilor, cărora li se alătură și 
autorul. Faţă de poziţia diplomației britanice, 
care prin atitudinea sa ambiguă a împins în 
mod incontestabil Germania la război, autorul 
este mai puţin sever decit Ierussalimski, care 
consideră că sir Eduard Grey, prin jocul său 
dublu, urmărea aţiţarea marilor puteri euro- 
pene şi izbucnirea războiului %2. Ambii autori, 
pentru a defini caracterul imperialist al diplo- 
maţiei engleze, se folosesc de un document 
concludent, și anume de observaţiile făcute de 
subsecretarul de stat de la Foreign Office, 
Crowe, pe marginea unui raport al ambasa- 
dorului Marii Britanii la Petersburg 22, 

În ceea ce priveşte poziția internațională a 
României în perioada antebelică și după in- 
ceputul războiului, atit Fritz Klein, în capi- 
tolele amintite, cit și Willibald Gutsche şi 
Johanna  Schellemberg, în capitolul Die 
Aussen- Wirtschafis-und Innenpolitik des deut- 
schen Imperialismus in den ersten Monaten 


20 P, Renouvin, Les Origines ..., p. 112— 
121. 
21 Die deutschen Dokumente zum Kriegs- 
ausbruch 1914. Zusammengestellt von Karl 
Kautsky, hg. von Max Graf von Montgelas 
u. Walter Schücking (în continuare D.D.), 
Bd. 2, nr. 323. 

22 A. S. Ierussalimski, op. cil., p. 218. 

23 British Documents on the Origins of 
the War, 1898—1914, sub îngrijirea lui G. P, 
Gooch şi Herold Temperley, London, 1926, 
vol. XI, nr. 101. 

des Krieges, au scos în evidenţă, cu tot tra- 
tatul de alianţă din 1883, datorate politicii 
de asuprire naţională dusă de guvernul de la 
Budapesta impotriva românilor din Transil- 
vania, ascuţirea relaţiilor dintre București și 
Viena în timpul și după încheierea războaielor 
balcanice, relaţiile româno-ruse în lumina vi- 
zitei ţarului şi a lui Sazonov în România, cit 
și atitudinea guvernului român din vara și 
toamna anului 1914 față de puterile centrale 
și cele ale Antantei. 


Poziţia României, în special după pacea 
de la Bucureşti, a constituit atit pentru dubla 
monarhie, cît și pentru diplomaţia berlineză, 
o problemă de mare importanță mai ales în 
timpul crizei din iulie 1914. Din această 
cauză considerăm că autorii amintiţi ar fi tre- 
buit totuși să insiste mai mult asupra aces- 
tui aspect. Astfel, în cadrul întrevederilor se- 
crete ce au avut loc la mijlocul lunii iunie 
1914 între Franz Ferdinand și Wilhelm al 
II-lea la Konopiště, politica guvernului de la 
București, pe de o parte, cit și persecutarea 
românilor din Transilvania, pe de alta %, au 
ocupat un loc de seamă, pe care Fritz Klein 
nu l-a semnalat. Socotim, de asemenea, că 
ar fi fost necesar ca, în afara convorbirilor 
dintre Conrad von Hötzendorf şi Berchtold 
din 29 iunie, în cadrul cărora, printre altele, 
a fost discutată cu îngrijorare îndepărtarea 
României de Tripla Alianţă, cît şi poziţia pri- 
mului ministru Tisza în Gemeinsamer Mini- 
sterrat din 7 iulie, autorul să fi amintit şi de 
memoriul adresat de Conrad ministrului de 
externe al dublei monarhii în ziua de 2 iulie, 
în care se arată că „situaţia generală a Austro- 
Ungariei s-ar fi înrăutățit în mod hotăritor 
în cadrul neutralității României și ar deveni 
catastrofală în cazul trecerii acesteia de partea 
adversă” 3%, 


24 Die grosse Politik der europäischen 
Kabinetie, 1871—1914, Sammlung der diplo- 
matischen Akten des Auswertigen Amtes, 
Berlin, 1924, f.f., Bd. 39, nr. 15 736. 

25 Österreich-Ungarns Aussenpolitik von 
der Bosnischen Krise 1908 bis zum Kriegs- 
ausbruch 1914. Diplomalische Aktenstücke des 
Österreichisch-Ungarischen Ministeriums des 
Äussern, Wien-Leipzig, 1930 (în continuare 
0. D.), Bd. 8, nr. 9 995, p. 268. 

Autorii ar fi trebuit să insiste, după părerea 
noastră, într-o măsură mai mare asupra po- 
ziţiei României în cadrul presiunilor efectu- 
ate de diplomaţia ambelor coaliţii pentru 
atragerea acesteia în război. Autorul se referă 
la două documente, și anume: la telegrama 
lui Bethmann-Hollweg din 2 august 1914, 
prin care acesta dădea dispoziţie ministrului 
Germaniei la Bucureşti să ceară regelui Carol 
şi guvernului român imediata mobilizare a 
armatei şi o intervenţie împotriva Rusiei, și 
la răspunsul lui Waldhausen din 3 august în 
urma convorbirilor avute la Sinaia. Primul 
din cele două documente este, după opinia 
noastră, insuficient pentru a demonstra ac- 
ţiunea diplomatică a puterilor centrale în ve- 
derea antrenării României în război, deoarece, 
în atara demersurilor repetate ale diploma- 
ţilor germani şi austro-ungari, înșiși monarhii 
celor două imperii s-au adresat regelui Caro! 
la 28 iulie (Franz Joseph), 31 iulie și 4 sep- 
tembrie (Wilhelm al II-lea) 26. Al doilea do- 
cument este cu totul neconcludent. În con- 
vorbirea pe care regele și Brătianu au avut-o 
cu Waldhausen, amintindu-se de nepregă- 
tirea armată a României și de o eventuală 
aminare a intrării acesteia în război, s-a 
urmărit doar evitarea uni răspuns precis pînă 
la consiliul de coroană, care, de altfel, nu 
este amintit de autor 27. Guvernul de la Bu- 
curești şi-a precizat poziţia faţă de puterile 
centrale doar în urma acestui consiliu (3 august 
1914), care a hotărit păstrarea neutralității 
şi a respins oficial cererea puterilor centrale 
cu privire la intrarea României în război, de- 
oarece nu existau condiţiile unui casus foe- 
deris. Aceste hotărîri au fost comunicate în 
ziua de 4 august de Waldhausen la Wilhelm- 
strasse 25. Considerăm, de asemenea, că ar fi 


26 Ö. D., vol. 8, nr. 10 873, p. 830; D.D., 
vol. 2, nr. 472, p. 191; Wilhelm al II-lea că- 
tre Carol I, 4 septembrie 1914, Arh. st. Bucu- 
rești, Casa regală, dos. 58 1914. 

27 Cu privire la consiliul de coroană, vezi: 
G. Fotino: Une séance historique du conseit 
de la couronne, în ,,„Revue des deux mondes”, 
1 aug. 1930, p. 539; N. Iorga, Histoire des 
Roumains et de ia Romanité Orientale, 
București, 1945, vol X, p. 407—410. 


2 D.D., Bd. 4, nr. 811. 

fost necesar să fie amintită şi via activitate a 
diplomaţiei berlineze la București şi Viena 
din lunile august-noiembrie, făcind presiuni 
în capitala României, întovărășite de oferte 
teritoriale în vederea antrenără acesteia în 
război, și demersuri în capitala dublei mo- 
narhii pentru a obţine unele concesii din 
partea guvernului maghiar în favoarea ro- 
mânilor din Transilvania în scopul atenuării 
tensiunii dintre România şi monarhia habs- 
burgică 2%. 


29? N, Iorga, op. cit., p. 410—414; R. 
W. Seton— Watson, A History of the Rou- 
manians, Cambridge, at the Univers'ty Press, 
1934, p. 475 ş.u.; Glenn Torrey, Irredentism 
and Diplomacy. The Central Powers and Ruma- 
nia, Augusit— November 1914, în Südost— 
Forschungen, XXY, 1966, p. 285—332 ; pentru 
unele precizări, vezi și Şerban Rădulescu- 
Zoner, Imperiul habsburgic și diplomația 
românească la începutul primului război mon- 
dial. Pe marginea unui studiu, în ,,Revista 
română de studii internaţionale”, 3—4, 1968, 
p. 157—160. 


1043 


În incheiere este necesară încă o precizare. 
Orientarea guvernului român spre puterile 
Antantei încă de la începutul războiului, ce 
şi-a găsit expresia și în declaraţia guvernului 
rus, de la 1 octombrie 1914, corespundea nu 
numai opiniei publice din vechea Românie, 
ci şi a celei din Transilvania, întreg poporul 
român urmărind ca în conjunctura inter- 
naţională ivită prin izbucnirea războiului 
să-și desăvirșească unitatea de stat. 

Cu precizările formulate, care 
mai mult la unele aspecte ale vieții interna- 
tionale şila poziţia României de la începutul 
războiului din 1914, considerăm că volumul 
Vorbereitung. Entfesselung und Verlauf des 
Krieges bis Ende 1914, din cadrul monografiei 
Deutschland im ersten Weltkrieg, constituie o 
certă contribuție la istoria primului război 
mondial şi a imperialismului german, atit de 
discutat în istoriografia contemporană. 


se referă 


Șerban Rădulescu-Zoner 

ISTORIA ROMÂNIEI 


M. Chirițescu-Arva, Omul. Opera. Epoca, 
ediţie  Ingrijită și studiu introductiv 
de Marin Stancu și Eugen Mewes, 
Edit. Academici, București, 1969, 299 p. 


Școala românească de agronomie a avut 
reprezentanţi de seamă, personalităţi știin- 
ţifice ale căror nume au depăşit de mult gra- 
niţele ţării. Ion Fonescu de la Brad, P. S. 
Aurelian, Gh. Maior, M. Popovici, D. Ștefă- 
nescu, C. Sandu-Aldea, Gh. Ionescu-Șişești 
şi alţii prin activitatea lor au contribuit la 
dezvoltarea şcolii românești de agronomie. 
Alături de aceștia poate fi așezat şi numele 
lui M. Chiriţescu-Arva, eminent profesor și 
cercetător, un profund cunoscător al proble- 
melor social-agrare româneşti. 

Este meritul lui M. Stancu și E. Mewes, 
că în lucrarea pe care o prezentăm au reușit 
să evoce în mod cuprinzător figura prodigio- 
sului îndrăzneală şi ori- 
ginalitate a continuat pe o treaptă superioară 
valoroasele tradiții ale școlii româneşti agri- 


cărturar, care cu 


cole, Îndemnul de a prezenta lucrarea constă 
în faptul că ea trezește un interes deosebit 
nu numai pentru agronomi, ci și pentru cei 
care au în preocupările lor istoria agriculturii. 


„STUDIL”, tomul 23, nr. 5, p. 1045—1058, 1970. 


Bine intenţionaţi, pentru a pune la fn- 
demina cititorului cit mai multe date despre 
viaţa şi activitatea lui Chiriţescu-Arva, au- 
torii au inclus în lucrare și o parte din scri- 
erile sale economice. Priina parte a lucrării, 
intitulată „Un luptător pentru progresul 
agriculturii românești”, cuprinde 8 capitole. 
Autorii, prin comentarii foarte ample, cu 
date semnificative, au oglindit fidel figura şi 
multilaterala sa activitate ştiinţifică, Cititorul 
poate găsi date cu privire la biografia sa și 
la studiile pe care le-a făcut. O contribuţie 
valoroasă au adus autorii în capitolul în care 
îl prezintă pe Chiriţescu-Arva ca un susțină- 
tor hotărit al învăţămîntului agronomic. 
Învăţămintul agronomic, după părerea sa, 
trebuie să pregătească cadre care să fie în 
stare să răspundă tendinţelor agriculturii 
moderne ; pe de o parte să fie bune cunoscă- 
toare ale practicii şi pe de altă parte să fie 
specializate într-un anumit domeniu. 

Marin Chiriţescu-Arva a fost un militant 
al ştiinţei puse în slujba practicii. Autorii 
ni-l înfăţişează ca pe un cercetător care a făcut 
un pas mai departe faţă de trecut în domeniul 
organizării ştiinţifice a producţiei agricole. 
În capitolul al IV-lea, cititorul, pe lingă ob- 
servaţii în legătură cu inisiunea agronomului, 
poate găsi numeroase date cu privire la una 

din instituţiile de care se legaseră multe nă- 
dejdi pentru dezvoltarea agriculturii, şi anume 
Camerele de agricultură înfiinţate prin legea 
din 13 aprilie 1925. 

Continuind pe o treaptă superioară cele 
mai valoroase tradiţii ale școlii românești de 
economie agrară, Chiriţescu-Arva s-a dis- 
tins și în acest domeniu. Cu scrupulozitate 
ştiinţifică, autorii îl înfăţişează ca pe un emi- 
nent economist, cu preocupări pentru trans- 
formările mari petrecute în agricultura româ- 
nească mai ales in primele trei decenii ale 
secolului nostru. Er observă repartizarea ne- 
firească a „principalului factor natural de 
producţie—pămintul'', care făcuse ca mult 
timp producţia agricolă să fie în miinile marii 
proprietăţi. Cu privire la reforma agrară din 
1921, Chiriţescu-Arva, arătind că ea a fost re- 
alizată pe cale revoluţionară și impusă ca o 
necesitate de neinlăturat, susținea totodată 
că din punct de vedere social n-a fost decit un 
paleativ. El avea dreptate să afirme că criza 
agrară n-a fost rezolvată prin reforma agrară, 
așa cum sperau unii economiști agrari sau 
politicieni. Se găsesc în lucrare date intere- 
sante şi observaţii atente pe marginea cerce- 
tărilor sale referitoare la criza economică din 
anii 1929 — 1933 care cuprinsese și agricultura. 
Redresarea agriculturii el o vedea prin în- 
făptuirea a trei feluri de raţionalizări, și 
anume: geografică, economică și tehnică. 
Judecind părerile sale în perspectiva istorică, 
autorii ajung la o,,asemănare a ideilor sale 
cu ceea ce noi denumim astăzi zonarea pro- 
ducţiei agricole și introducerea sistemelor 
zonale raţionale de cultivare a plantelor și 
creșterea animalelor, fapt care-l situează ca 
precursor înaintat al gîndirii progresiste în 
cadrul frămintărilor agrare din ţara noastră” 
(p. 116). Concluzia economistului Arva era că 
se impunea  raţionalizarea totală a agricul- 
turii româneşti pe baza unui plan unitar şi 
salvarea proprietății mici prin organizarea 
fermelor — cooperative țărănești. 

Abordind problema cooperaţiei în agri- 
cultură, autorii înfățișează unele teorii ex- 
primate cu privire la problema agrară şi mai 
ales pe cea a lui Virgil Madgearu, ideologul 
ţărănismului. M. Chiriţescu-Arva, după cum 
subliniază autorii, fără să atace direct și în 

dețalii „statul țărănesc”, preconizat de Mad- 
gearu, făcînd o singură dată aluzie la incon- 
sistența teoriei respective, a dezvoltat totuși 
propriile sale concepţii, care însă reprezintă 
o critică indirectă, dar incisivă a „statului 
țărănesc” (p. 123). Incursiunea în trecutul 
cooperaţiei din România, făcută de autori, 
ajută pe cititor în înţelegerea justă a concep- 
ţiei lui Arva asupra cooperaţiei. El preconiza 
cooperativizarea agriculturii româneşti ca o 
formă de rezistenţă a acesteia faţă de concu- 
rența produselor agricole de pe piaţa mondială. 
Recomandind forma colectivă, în special la 
cimpie,  cooperativizarea agriculturii, după 
el, ar fi împăcat interesul conservării micii 
proprietăţi ţărăneşti cu necesitatea lărgirii 
întreprinderilor agricole pentru a se putea me- 
caniza, intensifica și raţionaliza producţia. 
Ţinînd seama de ataşamentul ţăranului pen- 
tru mica lui proprietate de pămint, Arva 
opina, în favoarea menţinerii acesteia, dar 
dacă într-un sat locuitorii în majoritatea lor 
aveau să hotărască organizarea de ferme-coope- 
rative, minoritatea trebuia să se supună. 
Este înfățișat apoi felul cum se constituie 
ferma-cooperativă, cum se vor desfiinţa ho- 
tarele dintre proprietăţile ce rămineau în folo- 
sință săteanului, prețuirea zilei de muncă, 
împărţirea producției şi a veniturilor etc. 
După părerea autorilor, el fusese influențat 
puternic de modul de organizare a agricul- 
turii din Uniunea Sovietică. 

Autorii s-au oprit și asupra călătoriilor 
făcute în numeroase ţări europene, ca Germa- 
nia, Anglia, Cehoslovacia etc., evidențiind mai 
ales pe cea efectuată în U.R.S.S. în 1930, 
cu ocazia celui de-al II-lea Congres interna- 
ional pentru știința solului și care a avut o 
influență deosebită asupra concepţiei sale. 
Întors în ţară, a acceptat să ţină trei conferinţe, 
cu o mare afluenţă de public și care i-au atras 
ura unor politicieni. 

Scrierile și activitatea lui Marin Chiri- 
ţescu-Arva au trezit numeroase ecouri. De 
aceea autorii au ţinut să insereze în lucrare 
părerile exprimate asupra operei sale de către 
unii politicieni, profesori etc. Sewmnalăm pe 
cea din lucrarea U.R.S.S. după 15 ani, editată 
din iniţiativa P.C.R. sub semnătura lui B. 
Zaharescu şi dr. Vasile Savetov, din care s-a 

păstrat numai exemplarul lui Lucrețiu Pătrăș- 
canu la Biblioteca Academiei ; „Al II-lea Con- 
gres internaţional pentru știința solului”, unde 
se spune: „Dl. Kiriţescu-Arva, delegat al 
guvernului român la Congresul pentru știința 
solului din Moscova și Leningrad, din anul 
1930, ne aduce mărturii foarte prețioase des- 
pre situaţia actuală din U.R.S.S. Vom folosi 
adesea datele D-sale” (p. 158). 

Selecţia de studii economice cuprinse în 
partea a doua a volumului ne pune la înde- 
mină cele mai reprezentative texte care sin- 
tetizează gindirea economică a lui M. Kiri- 
ţescu-Arva. Istoricii, ca și alți cititori intere- 
saţi, găsesc date foarte instructive cu privire 
la rolul agronomilor în agricultura ţării, co- 
laborarea ţărilor balcanice în domeniul știin- 
elor agricole, criza agricolă și reorganizarea 
producţiei țărănești, organizarea producţiei 
agricole în cadrul „statului țărănesc”, coope- 
rativa de producţie factor dinamic al salvării 
agriculturii etc, 

Subliniem încă o dată, scrupulozitatea, 
obiectivitatea, cit și competenţa autorilor, 
în evocarea figurii lui Marin Chiriţescu-Arva. 


Mihail Rusenescu 


i ai x Studii de istorie a Banatului, Universi- 
tatea din Timişoara, Timişoara, 1969, 
200 p. 


Ne bucură apariția acestei 
lecții de studii istorice privitoare la 
Banat, care desigur, urmată de altele, 
va căuta să înlăture decalajul dintre cunoaș- 
terea trecutului acestui colț al patriei noas- 
tre și celelalte provincii româneşti. De aceea 
sintem cu totul de acord cu cele spuse de 
rectorul Universităţii, profesorul Ion Curea 
în „Cuvint înainte“: fără a exacerba regi- 
onalismul, e bine a se aprofunda specificul 
istoriei bănăţene și prin integrarea ei în 
istoria poporului român a se lărgi orizontul, 
a se îmbogăţi trecutul cu fapte necunoscute 
și în acest fel a se ajunge la justa cunoaștere 
a aportului adus de poporul român din 


prime co- 

Banat la desfășurarea  gloriosului nostru 
trecut. Din bogatul cuprins menţionăm 


interesanta contribuţie a lui Marius Bizerea 
şi Constantin Rudeanu, Considerațiuni islo- 
rico-geografice asupra districtului autonom 
al Caransebeşului in evul mediu (p.7—23). 
Autorii urmăresc rolul jucat de acest dis- 
trict în luptele antiotomane, cind se remarcă 
numeroși conducători de oști care ajută și 
la apărarea Belgradului și Cuvinului în 
1432. Sub loan de Hunedoara şi ceilalţi 
regi ai Ungariei această formaţiune politică 
românească își menţine importanța pină la 
căderea Transilvaniei sub turci, cind, la 1658, 
Barcsay Akos o cedează turcilor. Pe lingă 
rolul militar, districtul a avut și un important 
rol economic și cultural. 

Theodor N.Trâpcea aduce contribuţii inte- 
resante în articolul Despre unele cetăți medi- 
evale din Banat  (p.23—82). Examinind 
datele documentare, autorul reface rolul 
jucat, precum și perioada de înflorire a 
cetăților bănățene. Sint descrise; Cetățile 
din Banalul de Severin (Cetatea Severinului, 
Grădeţul, Cetatea din Insula Banului, Ada- 
Kale); Cetățile de apărare la vadurile Dunării 
(Orșova, Peci, Treicule, Drencova, Sf. Ladis- 
lau); Cetățile pe căile interioare ale Banatu- 
lui (Mehadia, Almăj, Turnu-Ruieni, Jdioara, 
Ilidia, Carașova, Bocșa, Ciacova, Lipova, 
Șoimuș, Timișoara). La unele cetăţi se dă 
și schița (Carașova, Şoimoş), precum şi 
stampe contemporane. Este o contribuție 
prețioasă și un punct de pornire pentru 
viitoarele cercetări. 

Pe baza materialului arhivistic din Arhi- 
vele din Viena (Hofkammerarchiv), prof. 
Aurel Țintă în studiul Situația Banatului 
lu cucerirea lui de către Habsburgi (p. 83—114), 
ajunge la concluzii noi, prin care dovedește 
că la ocuparea provinciei de austrieci aceasta 
nu era pustie și cepopulată. Din analiza 
sarcinilor contribuţionale, precum şi a impo- 
zitului personal, autorul trage concluzia că 
la ocuparea Banatului de austrieci „se aflua 
peste 75 312 contribuabili ceea ce ar da un 
număr de peste 301 248 de locuitori“ la care 
trebuie adăugat numărul celor fugiți. Studiul 
lui Aurel Ţintă ne dovedește cît de importantă 
este pentru cunoașterea istoriei Banatului 

renunțarea la compilațiile de la istoricii 
dinainte de 1918 şi efectuarea de cercetări 
arhivistice care ne aduc rezultate extrem 
de interesante. Din istoria şcolilor grănice- 
reşli bănățene se intitulează articolul semnat 
de Viorica Goian. Studiul nu folosește toate 
materialele documentare existente. De exem- 
plu pentru școlile de pe teritoriile regimentelor 
grănicerești o statistică importantă cu numă- 
rul școlilor și numele învăţătorilor o dă 
Handbuch der  Wojwodschafi Serbien und 
des Temeser Banals sammi der Militärgränze 
für das Jahr 1854. De asemenea nu se scoate 
în evidență influența și în 
ceea ce priveşte organizarea lor nu se arată 
rolul diferiților directori ca Nicolae Stoica 
de Haţeg, Ioan Tomici, Petru Lupulov etc. 
În protocoalele de circulare ale bisericilor de 
pe teritoriul regimentelor de graniță se află 
mult material inedit care ar fi putut consti- 
tui un izvor preţios pentru autoare. Studiul 
nu aduce nici informaţia nouă necesară și 
nu respectă nici exigenţa științifică care 
s-ar impune (mă întreb ce legătură există 
între istoria școlilor grănicerești și evocările 


iluminismului 


lui Moise Groza, loan Dragalina, Eftimie 
Murgu de la p.129). 
Gh.I.Oancea aduce și contribuții arhi- 


vistice în Lupta țărănimii muncitoare din 
Banal pentru reforma agrară din 1921 (p.131- 
146). Sub influența  avintului revoluţionar 
al maselor din România și îndeosebi după 
înființarea Partidului Comunist Român, lupta 
țăranilor bănățeni pentru aplicarea corectă 
și integrală a reformei agrare din 1921 se 
intensifică. Se dau și cazuri ca la Sintana, 
Pecica unde ţăranii au fost ajutaţi de munci- 
. tori în lupta pentru aplicarea reformei agrare. 

Multiplele aspecte ale exploatării munci- 
torilor din industria extractivă a Banatului 
le aflăm în articolul Aspecte din viafa și 
lupta minerilor din Banat între anii 1934— 
1938 de I. Munteanu (p. 146—158). Se dau 
date interesante, comparative între cişti- 
gurile minerilor și creşterea preţurilor 
(p. 151—152). Se analizează lupta pentru 
încheierea contractelor colective. Autorul aduce 
mult material inedit pentru care-i felicităm. 

Traian  D.Bunescu și Gh.I.Oancea în 
articolul Din lupta muncilorimii bănățene 

impotriva exploatării burghezo-moșierești 
(1938—1940) publică același material ca și în 
Studii și articole de istorie, XIII (1969), p. 
229—239. Ne-am mai ridicat în coloanele 
acestei reviste împotriva modului de a publica 
același material sub diferite forme. De aceea 
și cu această ocazie ţinem să ne exprimăm 
regretul pentru metoda folosită de autori 
și să atragem atenţia colectivului de condu- 
cere de la cele două reviste. 


Seria articolelor se încheie cu Contribu- 
fii la bibliografia istorică a Banatului semnat 
de Al. Rusu (p.173—196). Autorul precizează 
că, pe lingă studiile istorice, „sînt prezentate 
şi lucrări cu conținut din istoria culturală, 
geografia, etnografia, turistica și economia 
Banatului“. Desigur că o bibliografie orien- 
tativă asupra istoriei Banatului este oricind 
bine venită. Dar aş recomanda autorului 
să adopte un procedeu mai științific 
de clasificare. Era mult mai uşor dacă 
s-ar fi întocmit o bibliografie pe specialități 
sau epoci și era extrem de folositor dacă nu 
s-ar fi luat diferite articole sporadice apărute 
în periodicele respective, ci s-ar fi urmărit 
toate articolele dintr-un periodic sau ziar. 
În acest fel, cercetătorul ar fi avut în faţă 
tot ce s-a scris în legătură cu trecutul provin- 
ciei în „Analele Banatului“ sau în „Revista 
Institutului Banat-Crişana“* 
» Vestul. 


De asemenea era indicat dacă în cărţile 


social sau în 


scrise în limbi străine și mai puţin accesibile 
s-ar fi dat și titlurile capitolelor în legătură 
cu bibliografia anunţată. 

Mi-aş permite să propun Comitetului de 
conducere ca, pe lingă studiile de interpre- 
tare, să-și programeze și publicarea de mate- 
riale arhivistice inedite. Ar fi o măsură bine- 
venită întrucît avem aşa de puţine documente 
publicate în legătură cu trecutul Banatului. 
Arhivele din Timișoara, Lugoj, Caransebeș, 
Arad conţin adevărate comori pentru cunoaş- 
trecutului 


terea bănăţean care merită să 


vadă lumina tiparului. 


]. D. Suciu 

ISTORIA UNIVERSALĂ 


MAURICIUS, Arta militară, ediţie critică, 
traducere şi introducere de H. Mihăescu, 
Edit. Acad., Bucureşti, 1970, 420 p. (Scrip- 
tores Byzan-tini VI) 


Profesorul Haralambie Mihăescu a dăruit 
prin această ediţie critică a Strategiconului 
lui Mauricius (text grec şi traducere) lumii 
științifice un izvor de mina întti pentru 
istoria frămintată a secolului al VII-lea 
bizantin şi est-european. Cunoscut, sau aproa- 
pe necunoscut într-o singură ediție, cea a 
lui Ioannes Scheffer de la Uppsala din 1664, 
tratatul de strategie şi tactică al lui „Mauri- 
cius care s-a născut în timpul împăratului 
Mauricius”? (582—602), Mavrichie din Hrono- 
graful lui Mihail Moxa, este icoana armatei 
şi, în parte, a societăţii bizantine în faţa 
marilor realităţi ale secolelor VI-VII: slavă, 
avară, persană, francă şi longobardă. Nepo- 
menirea arabilor, care intră în istoria bizan- 
tină la 632, este un element Sigur de datare. 
Istoricii militari au, evident, prioritate în 
exploatarea bogatei substanțe a lucrării. 
Cum însă Bizanțul se afla în plină expan- 
siune în această vreme, analiza modului de 
viaţă al popoarelor vecine își găsește un lce 
însemnat în opera lui Mauricius, care interesea- 
ză istoria românească în cel mai înalt grad, 


Materia dominantă a acestui tratat de 
strategie o formează, după spusele editoru- 
lui, „O expunere de bază, relativ unitară, 
compilată din lucrări mai vechi’, care ,de- 
scrie în mod amănunţit tactica şi strategia 
cavaleriei : ea s-a ivit din necesitatea de a 
opune «barbarilor» călăreţi o armată romană 
ecvestră organizată după metodele cele mai 
bune” (p.8). Restul sint fragmente mai reduse, 
a căror importanţă este minoră. 

Modelul urmat de bizantini în reorgani- 
zarea cavaleriei lor este cel avaric, deci gene- 
ral mongol. Se pomenesc astfel sulițe purtate 
de călăreţi, „cu curele la mijloc şi cu flamuri, 
după obiceiul avarilor”, săbii și „briie rotunde 
în jurul gitului, după cum poartă avarii, cu 
ciucuri de in pe dinafară şi pe dinăuntru de 
lină” (1,2,2); caii vor fi protejaţi după moda 
avară (1,2,6), ca şi corturile (1,2,10). Atacul va 


fi dat de stoluri de cavalerie (pote Xiitaexta) 
în fruntea cărora va sta cite un dux (8055) 
ca la aceiași călăreți asiatici (1,4,2, şi 11,1,6). 
Această operă de reorganizare a armatei bizan- 
tine își va arăta roadele la scurtă vreme după 
scrierea cărții: distrugerea statului pers de 
către Heraclius la 626. Experienţa războaie- 
lor lui Iustinian este rezumată în paragrafele 
despre modul de luptă al airicanilor (VI,4), 
al francilor și longobarzilor, așa-numitele 
„„popoare bălaie” (XI,3) şi „a celor din Italia”? 
(V1,5). Nu lipsesc nici alanii, prezenți şi ei 
pe teritoriul ţării noastre mai bine de un 
mileniu (VI,3). 

Esenţiale rămin însă relatările despre 
perși (XI,1), sciți (avari, turci şi „celelalte 
neamuri hunice”, X1,2) şi slavi (X1,4). În cele 
ce urmează vom prezenta numai elementele 
de interes major din modul de viaţă și de luptă 
al ultimelor două grupări de neamuri. 

Sciţii, denumire arhaizantă sub care 
scriitorii bizantini denumesc popoarele în 
majoritate de călăreţi nomazi din stepele 
nord-pontice şi Dobrogea, corespund pentru 
vremea scrierii Strategiconului cu confede- 
raţia avarilor. Definiţi în mod clar ca ,adu- 
nătură de multe seminţii”” şi „neamuri de 
păstori”, ci ni se înfăţişează gălăgioși şi 
pitoreşti, foarte asemănători cu hunii de- 
scriși de Ammianus Marcellinus: „Se inar- 
mează cu zale, săbii, arcuri şi sulițe, iar în 
luptă mulţi dintre ei au două rînduri de arne. 
Poartă suliţele pe umeri şi ţin arcurile în 
miini, dar se folosesc de amindouă, după 
nevoie şi cum le vine la îndemină. Nu numai 
ei au arme, ci şi caii căpitanilor de seamă 
sînt ocrotiţi în părţile din faţă cu fier și pături 
de pislă. Deprind cu grijă și săgetarea de pe 
cal. Sînt însoţiţi de o mare mulţime de ani- 
male, bărbătești şi femeiești, attt pentru 
hrană, cît şi pentru a li se vedea mulţimea. 
Tăbărăsc sub corturi, nu în tabăra cu şan- 
turi, ca perşii și romanii; ci, pînă în ziua 
războiului, sînt împrăștiați pe ginți şi triburi 
și îşi pasc mereu caii, vara şi iarna. Apoi 
prind caii mai de trebuinţă, îi împiedică 
lingă corturi şi-i păzesc pină în clipa rîndu- 
irii pentru luptă, pe care o încep către seară... 
Îi stinghereşte lipsa de pășuni din pricina 

mulţimii de animale pe care 
«dinșii”” (X1,2,6—10,18). 

Dominația lor asupra Pannoniei şi a 
regiunilor vestice ale Transilvaniei a fost 
minuţios studiată, în special pe baza desco- 
peririlor arheologice. Mai puţin au fost reţi- 
nute concluziile istoricilor, ca cele ale lui 
Nicolae Iorga, care sublinia că acestor nea- 
muri le era străină nu numai ideea de stat, 
i și cea de stăpinire teritorială, unica lor 
preocupare fiind păşunarea vitelor pe care 
le duceau cu ei și jaful ocazional. 

Însă marea problemă sint slavii. Lor li 
se dedică un număr impresionant de pagini 
în economia lucrării (p. 277—291), iar ştirile 
despre ei sint bogate şi revelatoare. Campa- 
niile lui Mauricius împotriva lor au furnizat 
date abundente şi încă proaspete asupra 
modului lor de viaţă. Întrucit se comple- 
tează cu cele spuse de Procopiu din Caesarea 
(Războiul cu goții) şi au fost supuse unor 
analize amănunțite! — fiind la noi relevate 
pentru prima oară de către P.P.Panaitescu 
(Obștea ţărănească din Tara Românească și 
Moldova. Orinduirea feudală, Edit. Academi- 
ei, Bucureşti, 1964, p.24—27) — „vom dis- 
cuta aici numai citeva aspecte, după părerea 
noastră insuficient clarificate pină astăzi. 

Situaţia lor geografică este clară. Slavii 
şi anţii, amintiţi astfel de autor, locuiesc în 
nordul Dunării (XI,4,22 şi 32), în special 
în răsăritul cîmpiei muntene și sudul Mol- 
dovei, unde sint surprinşi de ostașii împă- 
ratului Mauricius la sfirşitul secolului al 
VI-lea. Avem deci de-a face cu situaţia dina- 
inte de anul 602, de cind datează ruperea 
liniei Dunării şi instalarea triburilor slave 
în Bulgaria, Serbia şi Grecia. Credem că o 
premisă importantă pentru înţelegerea tex- 
tului şi justa lui interpretare este următoarea : 
în răsăritul României, unde apar slavii la 
sfirşitul secolului al VI-lea s-a menţinut în 
tot cursul mileniului întîi al erei noastre o 
puternică populaţie daco-romană, care a 
devenit românească spre sfirşitul acestei 
perioade. Articulată pe un fond neolitic de 
«culturi ce s-au succedat uniform pină în epoca 


le poartă cu 


1 Vezi bibliografia în studiul introductiv, 
p. 14—15, nota 49. 

fierului, uniunea de triburi dace condusă de 
Dromichete se întindea în această regiune, 
pe care Gamillscheg o denumea, pentru 
epoca mai tirzie, un ,„,„Kerngebiet” al for- 
mării limbii române. Acelaşi savant con- 
sidera că ţinutul de pe ambele părţi ale 
Dunării de la Giurgiu pină la Cernavoda 
„a păstrat fără intrerupere tradiţia latină” 2, 
constituind apoi miezul temei  Paristrion 
sau Paradunavon?. Dacă luăm în considerare 
şi noua ipoteză a localizării cetăţii Tur- 
ris, cedată de Iustinian slavilor, nu la 
Turnu-Măgurele cum s-a crezut, ci la Tyrast, 
avem cea mai mare parte a datelor 
problemei : credem deci că o parte măcar din 
caracteristicile vieţii politice şi economice 
„Slave? (mai puțin organizarea militară) 
descrise de Mauriciu sînt de atribuit autoh- 
tonilor daco-romani sau slrăromâni, care au 
asimilat apoi pe slavi. 

Bordeiul descris ge Mauricius (XI1,4,7) 
se întilneşte la noi încă din neolitic, iar ter- 
menul este fără îndoială dacic. Cultivarea 
cerealelor şi creşterea vitelor în număr mare 
sint o caracteristică a regiunii răsăritene a 
Munteniei şi a sudului Moldovei. Marea 
cantitate de grine a slavilor presupune o 
agricultură înaintată, pe care, după avizul 
specialiştilor — citez aici doar pe Henryk 
Lowmianski — slavii au întilnit-o la popoarele 
mai civilizate din sud şi vest cu care au 
intrat în contact. Așezările erau pe malurile 
riurilor şi lingă bălți (termenul e traco-illiric 
la noi, independent de slavul blato), păduri 


2 Ernst Gamillscheg, Westliche und 
östliche Romanität, în ,,Revue Historique du 
Sud-Est Européen”, XX, 1943, p. 32. 

3 N. Bănescu, Les duchés byzantins de 
Paristrion (Paradounavon) et de Bulgarie, Bu- 
curești, 1946. 

4 A.A. Bolşacov-Ghimpu, în ,,Revue des 
Etudes Sud-Est Européennes”, VII, 1969, 
nr. 4. 

5 Le problème du tournant dans ia culture 
du sol chez les . Slaves à lépoque du haut 
Moyen Âge, în L'histoire de l'agriculture et 
de la vie rurale en Pologne, Ergon, vol. IV, 
Varşovia, 1964, p. 499—507, fasciculă su- 
plimentară la „Kwartalnik Historii Kultury 
Materialnej”, XII, 1964, nr. 3. 

(din lat. padula — mlaştină6. Bărcile mono- 
xile sint menţionate încă de Arrian pentru 
secolul al IV-lea t.e.n. în aceste regiuni. 

În sfirșit, iată şi pasajul direct relativ 
la daco-romanii din nordul Dunării: „De 
așa-zișii fugari (fEpovyo), trimiși să ne arate 
drumurile și să ne descopere pe cineva, 
trebuie să ne păzim cu strășnicie: măcar 
că sînt romani, cu vremea ei au căpătat 
alte deprinderi, au uitat de-ai lor și sint cu 
mai multă tragere de inimă faţă de dușmani“ 
(XI,4,31). În afară de abuzul denumirii 
— fugari — , mi se pare ilogic ca singurele 
şi probabil cele mai bune călăuze în nordul 
Dunării să fie bieţi refugiaţi de răul fiscului 
imperial. Un astfel de curent a existat, fără 
îndoială, dar romanii pomeniţi de Mauriciu 
sint urmaşi ai Romei „uitaţi”! aici de imperiu, 
ca acei ţărani dunăreni ce mustră pe cutare 
împărat bizantin din secolul al XII-lea că 
i-a părăsit pe mina barbarilor. E aici o 
viaţă românească botezată slavă de Mauricius, 
Şi, mai adăugăm noi, mai semnificative 
decit detaliile în sine ni se par a fi înseşi 
expedițiile împăratului Mauricius şi interesul 
autorului Sirategiconului pentru aceste regi- 
uni. N-ar fi imposibil ca ele să fi tins la o 
zestaurare bizantină în nordul Dunării ase- 
mănătoare celei  constantiniene, sau cel 
puţin prin capetele de pod refăcute de Iusti- 
nian. Iar cauza trebuie să fi fost romanitatea 
acestor locuitori, orientaţi economic în mod 
hotărit spre Bizanţ şi legaţi prin nenumărate 
fire de sudul Dunării’. 


Matei Cazacu 


€ I.I. Russu, Limba ftraco-dacilor, ed. a 
2-a, Edit. ştiinţifică, București, 1967, şi idem, 
Elemente autohtone în limba română. Substra- 
iul comun româno-albanez, Edit. Academiei, 
București, 1970, p. 136—7. 

? Vezi recent Radu Vulpe, I. Barrea, 
Din istoria Dobrogei, II, Romanii la Dunirea 
de jos, Edit. Academiei, București, 1968, şi 
Șt. Olteanu, Comerțul pe teritoriul Moldovei 
și al Țării Românești în secolele X—XIV, in 
„„Studii”, tom. 22, 1969, nr. 5, p. 849—874. 

APOST. E. VACALOPOULOS, “Ioropla 77 
MaxeSoviac, 1354—1833 (Istoria Mace- 


doniei, 1354—1833), Thessaloniki, 1969, 
XX + 717 p. 


După monumentala operă în trei volume, 
intitulată Istoria modernă a Greciei, apărută 
în 1964—1968, profesorul de la Universi- 
tatea din Salonic a dat la lumină valoroasa 
lucrare despre istoria Macedoniei, pe care 
vrem s-o prezentăm mai jos. 

Noua operă de sinteză se întinde pe 
aproape cinci secole și cuprinde istoria între- 
gii Macedonii din timpul turcocraţiei, după 
cum arată şi harta publicată la p.2. Autorul 
se bazează pe o bogată bibliografie, greacă 
şi străină, fiind citați și unii autori români. 

Din tabla de materii cercetătorii îşi pot 
da seama de bogatul cuprins al operei, în 
rîndurile ce urmează ne vom mărgini la o 
scurtă prezentare. 


Autorul se ocupă la început de pătrunde- 
rea turcilor în Macedonia, de rezistenţa 
grecilor şi de stabilirea dominaţiei otomane 
în această parte a Peninsulei Balcanice. O 
atenţie deosebită se acordă emigrărilor, 
colonizărilor şi răscoalelor ce au avut loc pe 
pămintul Macedoniei în secolul alX V-lea. 
Un capitol, din cele 18 capitole mari, este 
consacrat strămutărilor unor populaţii gre- 
ceşti şi de alte naţionalităţi în interiorul 
Macedoniei. Autorul insistă asupra rolului 
pe care l-a jucat Muntele Athos (care a fost 
mult ajutat de domnitorii români) în pri- 
mele două secole ale turcocraţiei, precum și 
asupra luptei pe care a dus-o împotriva 
încercărilor făcute de Propaganda Fide de 
a pătrunde aici. Două capitole sînt rezer- 
vate istoriei Macedoniei din secolele AVI 
şi XVII. În capitolul XVII autorul se ocupă 
îndeaproape de evenimentele politice ce au 
avut loc în Seres, Muntele Athos și în regi- 
unea Ohridei, arătind totodată rolul jucat 
de clefţi şi haiduci în Macedonia. După pacea 
de la Carlowitz (1699) şi de la Pasarowitz 
(1718), locuitorii Macedoniei au început să 
se afirme în relaţiile comerciale cu Europa 
centrală și autorul arată care a fost exportul 
şi importul în această epocă. Vacalopoulos 

se oprește și asupra influenţei pe care au 
avut-o războaiele ruso-turce asupra popu- 
laţiei creştine din Macedonia. Prezenţa arma- 
telor rusești în insula Thassos și în alte părţi 
a provocat în Macedonia răscoale serioase îm- 
potriva dominaţiei otomane. Autorul se ocupă 
şi de ridicarea culturală a populaţiei din Mace- 
donia, insistîind asupra şcolii din Muntele 
Athos. Ocupindu-se de emigrările unui însem- 
nat număr de locuitori, Vacalopoulos rezervă 
un paragraf special grecilor şi românilor din 
Macedonia care au emigrat în părţile nor- 
dice ale Peninsulei Balcanice, în Ţara 
Românească, Moldova şi Austro-Ungaria. 
Autorul arată de asemenea dezvoltarea de 
care s-a bucurat comerţul între Răsărit şi 
Apus şi stabilește drumurile care erau stră- 
bătute de caravanele din Macedonia; ele 


porneau mai ales din Siatista, Castoria, 
Moshopolis, Seres, Salonic şi transportau 
mărfuri indigene sau aduse din Orientul 


apropiat spre Europa centrală, Vacalopou- 
los însoțește textul său cu o hartă, unde 
se văd foarte bine drumurile de care se ser- 
veau de obicei caravanele, iar într-o altă 
hartă sint arătate oraşele din Austro-Unga- 
ria unde erau puternice comunităţi formate 
mai ales din negustori originari din Mace- 
donia, care au reușit, cu toată împotrivirea 
localnicilor, să înființeze companii privi- 
legiate de comerţ. Îmbogăţirea emigranților 
din Macedonia a contribuit mult şi la deş- 
teptarea naţională a compatrioţilor lor de 
sub stăpinirea turcească, de care autorul se 
ocupă în capitolele XII şi XIII. Vacalo- 
poulos a urmărit îndeaproape activitatea 
şi rolul pe care l-au jucat grecii din Macedo- 
nia în timpul revoluţiei grecești din 1821 
şi aduce noi elemente cu privire la activitatea 
unor eterişti originari din această parte a 
Peninsulei Balcanice. 

Opera profesorului de la Universitatea 
din Salonic este cea mai remarcabilă sinteză 
ce a fost scrisă pînă acum despre istoria 
Macedoniei. Desigur, opera lui Vacalopoulos 
va fi de mare folos nu numai grecilor, ci şi 
celorlalte popoare balcanice, care sînt strins 
legate de această regiune a Peninsulei Bal- 
canice. Cercetătorii români, care se intere- 


sează de relaţiile comerciale și culturale 

între Principatele Române şi Macedonia 
în secolul al XVIII-lea şi începutul celui 
următor, vor găsi în această lucrare un 
bogat şi interesant material. 


În încheiere vrem să atragem atenţia 
autorului că în textul său s-au strecurat 
două mici inadvertenţe, care pot fi îndrep- 
tate la o eventuală nouă ediţie. La p. 222, 
autorul, vorbind de ajutorul dat de domni- 
torii Principatelor Române mănăstirilor din 
Muntele Athos, afirmă că Scarlat Callimachi 
a fost ultimul domnitor fanariot al Moldovei. 
Se ştie însă că Scarlat Callimachi a domnit 
între anii 1812—1819 şi că la 12 iunie 1819 
i-a urmat în scaunul domnesc al Moldovei 
Mihai Șuţu, acela care a jucat un important 
rol în timpul Eteriei şi a fost nevoit să fugă 
din ţară după insuccesul Eteriei în Principa- 
tele Române. La p. 367 autorul afirmă că 
„La Libin în Boemia a existat în 1656, 
potrivit arhivei Râkoczy, o companie greacă 
(Compania Grecia Libiniensis)* şi trimite la 
un studiu al nostru: L'organisation et Pacti- 
vité culturelle de la compagnie des marchands 
grecs de Sibiu, publicat în revista Balcania, 
VI (1949). Noi însă, la paginile la care tri- 
mite Vacalopoulos, amintim de Compania 
greacă de la Sibiu, care a obținut privilegii 
din partea lui Gheorghe Rákoczy în 1636, 
şi deci nu ne ocupăm de compania greacă 
de Libin, din Boemia, care probabil nici 
n-a existat. 


Nestor Camariano 


JACQUES BOUSSARD, Charlemagne et son 
temps, Paris, Hachette, 1968, 256 p. 


Autorul, profesor la Facultatea de litere şi 
ştiinţe umane a Universității din Poitiers, își 
propune ca, pe baza vastei documentaţii şi 
bibliografii privind perioada carolingiană, să 
pună în lumină unele din aspectele mai sem- 
nificative ale acestei perioade. 

Limitele cronologice ale cărții corespund 
„ascensiunii, apogeului și declinului” dinas- 
tiei carolingiene; cu alte cuvinte, ele sînt 
cuprinse între momentul apariţiei lui Carol 
Martel pe scena istoriei și anii de la început 
âi secolului al X-lea, care au marcat înlătu- 
rarea de la putere a urmașilor lui Carol cel 
Mare. După J. Boussard deceniile de la finele 
secolului al IX-lea şi începutul secolului al 
X-lea au văzut apariţia unui nou mod de viaţă 
în apusul Europei: civilizaţia feudală înlocu- 
iește civilizaţia carolingiană. Reţinem deci 
că autorul separă perioada carolingiană de 
perioada feudală propriu-zisă ; cu alte cuvinte, 
perioada carolingiană pare a nu fi aceca a 
unui feudalism începător, ci o perioadă de 
sine stătătoare, plasată între epoca mero- 
vingiană și epoca feudală. În acest sens, în 
caracterizarea generală pe care o face dinas- 
tiei carolingiene, autorul susţine că, cu toată 
domnia ei relativ scurtă, această dinastie a 
avut un rol istoric de primul ordin ; în timpul 
ei a apărut şi s-a dezvoltat o civilizaţie ori- 
ginală, care a adus o contribuţie importantă 
la apariţia lumii moderne. 

Referindu-se la instituţiile politice ale 
perioadei carolingiene, J. Boussard scrie că 
inovațiile în acest domeniu au fost puţine. Au 
fost mai mult eforturi de organizare, carac- 
terizate prin căutări de reglementare a funcți- 
onării unor instiluţii de guvernare 1noște- 
nite de la Merovingieni, instituţii derivind din 
împletirea vechilor obiceiuri germane cu con- 
cepţiile romane de drept, peste toate supra- 
punîndu-se influența atotputernică a bisericii. 
Autorul este apoi de părere că în statul caro- 
lingian monarhul avea o putere limitată, el 
nedispunind de acea întinsă auctoritas sau 
Potestas a împăratului roman. Regele sau 
împăratul carolingian a fost nevoit să accepte 
controlul exercitat de marea aristocrație și de 
biserică ; încercarea lui Carol cel Mare de a 
instaura un guvern central puternic a eșuat, 
În final a triumfat curentul aristocratic, care 
s-a substituit puterii monarhice. După J. 
Boussard, lupta dintre regalitate şi marea 
aristocrație, făţişă la început, cu timpul a 
devenit din ce în ce mai surdă, durind însă 
înă în ajunul revoluţiei franceze. 

Ocupindu-se de societatea epocii carolin- 
giene, autorul atrage atenţia asupra a două 
fapte de mare însemnătate pentru secolele 
următoare: pe de o parte, plasarea nobilimii 
franceze în fruntea societăţii ; pe de altă parte, 
fuziunea în Regnum Francorum a unor popu- 
lații deosebite: franci, aquitani, bavarezi, 
alamani, saxoni etc. ; fuziunea s-a efectuat în 
pofida unor particularisme foarte vii şi ea a 
stat la baza formării națiunilor moderne. 
Această societate — arată mai departe pro- 
îesorul Boussard — se distinge prin aceea că 
era o societate tipic rurală, avind ca centru 
biserica sătească și ca şef pe stăpinul marelui 
domeniu. Legată de marele domeniu și încu- 
rajată de monarhie a apărut o nouă aristocra- 
ţie, care a promovat extinderea legăturilor de 
dependenţă, a creat centre locale supuse unui 
stăpin, altul decit regele, centre care au devenit 
în scurt timp seniorii. Șefii sau stăpînii locali, 
emancipați de sub autoritatea regală, s-au 
substituit organizării administrative patro- 
nată de aceasta. Ei au accentuat și mai mult 
„protecția”” instituită mai de mult asupra 
oamenilor lor şi au construit o reţea de cas- 
tele, întărindu-și în felul acesta autoritatea 
asupra întregii populaţii. Occidentul întrega 
trecut, datorită acestui proces, de la regimul 
regal şi domenial la regimul seniorial, consi- 
derat de J. Boussard ca un paliativ împotriva 
dezordinii într-o lume cu o ordine extrem de 
precară. În acest sens, perioada carolingiană 
apare ca o fază de tranziţie spre o societate 
în care legăturile personale şi tenura înlocu- 
iesc conceptele romane de stat, de proprietate, 
de datorie civică. În raport cu anarhia mero- 
vingiană, apreciază autorul, această fază de 
tranziţie reprezintă totuşi un progres, ea în- 
semnind un pas important spre instituirea 
unei noi ordini sociale. . 


Ocupîndu-se de factorul cultură în peri” 
oada carolingiană, profesorul Boussard arată 
că atît în domeniul ştiinţific, cît şi în cel lite- 
rar, cultura era în primul rînd în apanajul 
clerului. În acest sens se poate constata o 
renovare a limbii şi a literaturii latine, precum 
și încercări destul de stăruitoare de reîntoar- 
cere la marile surse de idei ale gin dirii critice, 

Cit priveşte arta propriu-zisă, perioada 
carolingiană n-a produs opere de o valoare 

deosebită, care să se fi impus printr-o puter- 
nică originalitate. Totuși trebuie semnalat că 
în arhitectură se fac constatate reapariţiile 
și perifecţionările a o serie de tehnici fără de 
care n-ar fi fost posibilă arta romanică de 
mai tirziu. De asemenea, merită a fi subli- 
niate pictura şi decorarea manuscriselor, do- 
menii de manifestare artistică originale, carac- 
teristice perioadei și care s-au impus în toată 
Europa. 

În incheiere ni se spune că perioada carolin- 
giană a reprezentat un foarte important moment 
din istoria Europei, dar nu atit prin realizările 
sale imediate, ci prin consecinţele asupra 
evoluţiei ei istorice ulterioare. 


S. Columbeanu 


GIAN GIACOMO MUSSO, Fonti documenta- 
rie per la storia di Chio dei genovesi (Iz- 
voare documentare privind istoria insulei 
Chio sub stăpinirea genovezilor), extras 
din „La Berio”, Bollettino Bibliografico 
Quadrimestrale, Genova, anno VIII, nr. 
3, sept.— dec. 1968, p. 5—30 


Înfeudată în 1304 de bazileul Andronic 
al II-lea Paleologul genovezului Benedetto 
Zaccaria, insula Chio a fost definitiv ocupată 
de Genova în 1346 şi a rămas în stăpînirea 
acesteia pină cind a fost ocupată de turci în 
1566. În aceste peste două secole de stăpinire, 
Genova a aplicat o politică de diarhie, podes- 
taţii genovezi, care administrau insula, fiind 
desemnaţi de Maona (sau Mahona), o societate 
pe acţiuni (constituită iniţial de armatorii şi 
căpitanii escadrei şi care cucerise insula în 
1346), care deţinea poziţiile economice în 
insulă, 


Chio a constituit o importantă bază stra- 
tegică, economică şi financiară, prelungind 
pină în secolul al XVI-lea raporturile Genovei 
cu diferitele regiuni ale Orientului, într-o 
arie foarte întinsă întinzindu-se din Egipt şi 
Cipru pină la voievodatele Țării Româneşti şi 

Moldovei şi la statul iagellonian polono-lituan 
Prosperitatea economică a insulei a încurajat 
stabilirea aici a numeroşi străini (florentini, 
anconetani, catalani, greci, turci, evrei). Pen- 
tru studiul raporturilor politice și economice 
ale insulei cu diferite regiuni, documentele 
mai importante rămin : Codex Berianus chien- 
sis, Libro degli interessi della Maona di Chio, 
seria Staliarum Gabelle (importantă pentru 
seria magistraţilor), diverse culegeri de acte 
notariale (mai ales din epoca lui Lorenzo Villa) 
etc. Toate aceste documente ne dau preţioase 
informaţii asupra unor probleme fundamentale 
ale istoriei Orientului medieval; între altele, 
asupra expediției în Orient a mareșalului 
francez Boucicault în 1403, asupra raporturi- 
lor genovezilor cu turcii, asupra noului rol 
atribuit de Genova insulei Chio după căderea 
Caffei în miinile turcilor în 1475, în sfirșit, 
asupra politicii maritime și comerciale a Im- 
periului otoman între 1453—1569 și asupra 
rolului  Genovei și Veneţiei în Mediterana 
orientală, 


Dan A. Lăzărescu 


GEOFFREY BARRACLOUGH, The Medi- 
eval Papacy, New York, Harcourt, Brace 
& World, 1968, 216 p. + il. 


Într-o interesantă sinteză dedicată uneia 
din cele mai importante instituții ale 
evului mediu occidental, profesorul universi= 
tar Geofirey Barraclough, editorul apreciatei 
colecţii „Istoria civilizaţiei europene” tra- 
tează papalitatea ca un fenomen istoric 
complex ce a luat naștere și a evoluat în 
funcție de circumstanţele specifice ivite în 
urma propagării doctrinei creştine în spaţiul 
mediteranean. Autorul caută să demonstreze 
cum pontifii de la Roma — spre deosebire de 
alte căpetenii religioase din Orient — au reu- 
şit să-și bazeze autoritatea de necontestat în. 
stat 


Occidentul latin datorită creerii unui 

dotat cu o administraţie foarte bine organi- 
zată și dispunind de însemnate surse de veni- 
turi prin colecte, dijme, donaţii ş.a., ce a deviat 
însă biserica catolică de la menirea inițială, 
strict religioasă, de a renova societatea în 
spiritul eticii creştine. Dispunind de un puter- 
nic aparat de conducere — ca orice monarhie 
Jaică din evul mediu —, căpeteniile bisericii 
catolice şi întreaga ierarhic ecleziastică subor- 
donată lor au dat naștere, prin abuzurile 
comise, la o rezistenţă din partea maselor de 
credincioşi, întruchipată pe plan spiritual prin 
așa-zisele mișcări „eretice”, ce au culminat o 
dată cu apariția Reformei. 


Istoria suveranilor pontifi este înfățișată 
de G. Barraclough în principalele ei faze de 
evoluție de la modestele începuturi ale epis- 
copilor de Roma, căpetenii ale micii comuni- 
tăţi creştine persecutate în Imperiul roman, 
pînă la recunoaşterea lor drept căpetenii ale 
bisericii din Apus, în urma proclamării creş- 
tinismului ca religie de stat în vremea ultimi- 
lor cezari. Decăderii din ce în ce mai pronun- 
ţate a instituției imperiale îi corespunde auto- 
ritatea crescindă a papilor de la Roma, care, 
după desfiinţarea Imperiului roman de apus la 
476 e.n., rămîn conducătorii spirituali, de 
necontestat, ai lumii latine. Crearea statului 
papal a asigurat, în același timp, pontifilor 
romani posibilitatea afirmării lor și pe plan 
politic, dispunind, pentru atingerea obiecti- 
velor urmărite, și de o armată proprie. După 
restaurarea imperiului în occident de către 
Carol cel Mare, curind începe perioada de 
luptă pentru hegemonie între papi şi împărații 
romano-germani, care se termină în secolul 
al XII-lea prin consacrarea autorităţii ponti- 
ficale asupra celei mai mari părți a continen- 
tului european, cu excepția răsăritului orto- 
dox, de care suveranii pontifi se rupseseră prin 
schisma din 1054. Cruciadele reprezintă peri- 
oada de apogeu a papalității, pentru ca sub 
Inocenţiu al III-lea (1198—1216) biserica 
catolică să domine aproape întreaga lume creş- 
tină. Începuturile emancipării marilor mo- 
narhii occidentale și în primul rînd a Franţei 
dau o lovitură grea aspirațiilor de dominație 
universală ale suveranilor pontifi, pentru 
care mutarea temporară a scaunului papal 


în secolul al XIV-lea la Avignon (1309) în- 

seamnă debutul declinului, prin apariţia 
„marii schisme”. Concomitent cu tendinţele 
monarhiilor vest-europene de a se elibera de 
sub dominaţia papală, întreaga biserică a 
Romei este atinsă de criza de structură, ce 
provoacă intensificarea mișcărilor „eretice”' 
conduse de John Wycliffe, Jân Huss ș.a., 
culminind cu Reforma iniţiată de Luther, 
eveniment cu care autorul își încheie expu- 
nerea. 

Sugestiv ilustrată cu stampe şi miniaturi 
de epocă în culori și alb-negru și prevăzută cu 
o bibliografie de orientare foarte utilă, sinteza 
lui Geoffrey Barraclough, apreciat istoric al 
instituţiei papalității medievale, cu interpre- 
tări judicioase bazate pe o documentaţie adec- 
vată, reprezintă o interesantă contribuţie 
într-o problemă din cele mai însemnate ale 
istoriei universale. 


Paul Cernovodeanu 


BERNARDO GARCIA MARTINEZ, Et 
Marquesado del Valle. Tres siglos de régi- 
men señorial en Nueva España (México), 
1969, XIV + 175 p. + 2h. 


Lucrarea analizează implantarea senio- 
riei jurisdicționale spaniole în America. Pe 
baza unor ample cercetări de arhivă, autorul 
face importante constatări cu privire la modul 
cum s-a transplantat și dezvoltat dominium 
eminens în Nueva Espana (vechea denumire 
a Mexicului colonial). Volumul cuprinde trei 
părţi, împărţite la rindul lor în opt capitole. 
El este precedat de o prefaţă și la sfirşit are un. 
apendice cu diferite liste și date explicative, 
inclusiv o bibliografie. În cuprinsul lucrării 
mai există şi un număr de hărţi. 


Partea I, Ideea și praclica sistemului senio- 
rial în America Spaniolă, începe cu o descri- 
ere a feudalismului spaniol, care, în condiţiile 
Reconchistei (Reconquista), s-a dezvoltat sub 
semnul centralizării instituţiei regale. Noile 
teritorii eliberate în Spania de sub jugul 

maurilor au fost împărţite vasalilor săi (re- 
partimiento) de către rege, care avea dreptul 
suprem de stăpinire asupra acestui pămînt, 
denumit dominium eminens (el dominio emi- 
nente). După terminarea reconchistei, Spania, 
care dispunea de un potențial uman suficient, 
după descoperirea Americii, a permis con- 
chistadorilor să cucerească diferite teritorii, 
fără ca statul să remunereze aceste expediții 
cu rezultate uneori fantastice. Autorul susține 
că la acea epocă în Spania exista regimul 
feudal ca şi cel seniorial. Pe baza capitulaţii- 
lor acordate conchistadorilor, regele punea 
noile teritorii cucerite sub protecţia sa, care, 
la rindul său, a întărit stăpinirea particulară 
în aceste întinse teritorii sub formă de lati- 
fundii (encomiendas). 

În aceste teritorii din America, atit de 
îndepărtate de controlul regelui Spaniei, s-a 
creat un feudalism ale cărui modalităţi de 
forme senioriale au fost implantate pentru a 
remunera atit pe soldaţi, cît şi pe căpitani. 
La rîndul său, coroana şi-a rezervat dreptul 
de tutelă asupra populaţiei. Excepţie de la 
această implantare a feudalismului în colo- 
niile spaniole din America a constituit-o mar- 
chizatul lui Hernán Cortes (El Marquesado 
del Valle). Acest nou dominium eminens a fost 
creat în condiții speciale, drept răsplată lui 
Cortes pentru serviciile aduse coroanei prin 
„cucerirea Mexicului. Autorul completează cu 
noi elemente tabelul senioriei hispano-ame- 
ricane. El arată că marchizatul a fost un ade- 
vărat stat înăuntrul Noii Spanii, care seniorie 
a avut caracteristici proprii. Pe cind enco- 
mienda constituia o seniorie imperfectă, 
marchizatul constituia o seniorie jurisdicţio- 
nală, ale cărei drepturi decurgeau din capitu- 
laţiile acordate în anul 1529 lui Hernán Cortes, 
pa răsplată pentru serviciile aduse coroanei şi 
pentru viitoarele cxplorări ce urma să le 
facă în Oceanul Pacific (Mar del Sur). Acest 
fel de capitulaţii nu au fost acordate decit în 
număr foarte limitat. De exemplu, descen- 
.denţilor lui Cristofor Columb (Cristóbal Colón), 
„cărora li s-a acordat ducatul de Vergara ; apoi 
direct  conchistadorilor: Pizarro, Almagro, 
Alvaro şi Mendoza. Din lipsă de descendenţi, 
toate senioriile create au dispărut, cu excepţia 
celui acordat lui Cortes, care a durat trei secole. 

În cea de-a II-a parte a lucrării, intitulată 
Dezvoltarea istorică a marchizatului del Valle, 
autorul analizează pe larg conjunctura poli- 
tică şi geniul conchistadorului Cortés, care, 
în anul 1519, a început cucerirea Mexicului 
prin înfiinţarea la Vera Cruz a unui „,Cabildo” 
(consiliu comunal orășenesc, în coloniile spa- 
niole), ce l-a numit guvernator și căpitan 
general. Pe baza acestei împuterniciri, în 
așteptarea confirmării regale, Cortes şi-a fun- 
damentat opera sa de guvernare a noului 
teritoriu cucerit, prin acordarea de latifundii 
(encomiendas) subalternilor săi, care aveau 
dreptul numai la vasali indieni. Domeniile 
personale ale lui Cortes au fost stabilite de 
dinsul pe principala rută de expansiune spre 
Oceanul Pacific. În timpul explorărilor sale 
spre Honduras, inamicii lui Cortés au început 
să submineze noul domeniu feudal, fapt ce 
l-a determinat să se ducă în Spania, 
unde, în anul 1529,: Carol al V-lea i-a 
conferit titlul de marchiz del Valle (cu o 
donaţie de 23 000 de vasali) şi cel de căpitan 
general al Noii Spanii. Principalele sale lati- 
fundii feudale se aflau în jurul localităţilor 
Cuernavaca și Coyoacân, situate la sud de 
Ciudad de Mexico (vechiul Tenochtitlan), 
precum Şi în jurul altor localităţi, cu o supra- 
faţă totală de 11550 km2. Autorul face o 
comparaţie între noul marchizat din Mexic şi 
modernele seniorii de vasali din Castilla, ana- 
lizînd următorii factori: 1) marea extindere 
geografică ; 2) dualitatea populaţiei: spanioli 
şi indieni; 3) lipsa tradiţiei senioriale în acest 
mediu. Mai departe se arată lupta între Cor- 
tes şi „„Audiencia” (instanța regală de judecată, 
independentă de vicerege) din Noua Spanie, 
care l-a şicanat și i-a făcut multe greutăţi cu 
ocazia intrării în posesie a marchizatului, ce 
îi fusese acordat prin capitulaţia din 1529. Utili- 
zînd această licenţă acordată de rege, peste șase 
ani, în 1535, Corteserijă în „mayorazgo” (avere 
inalienabilă, împreună cu titlul de nobleţe, în 
favoarea primului născut), toate bunurile, pose- 
siunile şi titlurile, inclusiv marchizatul (p. 69— 
70). Fiul său Martin, care participase la răz- 
boaiele europene, a reușit să stabilească rezol- 
varea în favoarea sa a litigiilor cu reprezentanţii 
regali ; însă el, fiind implicat într-o conjurație, i 
s-a „,sechestrat”” senioria între anii 1567—1593. 

Epoca sechestrului se împarte în două: 
prima fază (1567—1574) de sechestru total şi 
cea de-a doua fază (1574—1593), în care 
sechestrul s-a limitat numai la jurisdicția 
civilă și criminală, în care epocă Martin Cortes 
s-a bucurat de privilegiile marchizatului său 
ca şi cum ar fi fost o,,eucomienda”, fără să fie 
socotit seniorul său natural. Celui de-al tre- 
ilea marchiz, Fernando, primul născut al lui 
Martin, i s-au acordat toate drepturile senio- 
riale de către Filip al II-lea, care a autorizat 
pe marchiz să numească proprii săi „alcaedes” 
(primari sau judecători comunali de primă 
instanță, care aveau și atribuţii de primari), 
și „coiregidores”” (înalți magistrați în vechea 
Spanie), în locul celor egali. După anul 1629, 
din lipsă de moștenitori, marchizatul, prin 
căsătorii, a intrat în miinile ducilor de Terra- 
nova și apoi Pignatelli din Neapole. Datorită 
vicisitudinilor politicii europene, marchizatul 
a fost confiscat de coroana regală în două 
rînduri : 1) ca urmare a războiului de succe- 
siune (1707—1726) şi 2) în urma stabilirii lui 
Iosif Bonaparte ca rege (1809—1813), În cele 
din urmă, după obţinerea independenţei Mexi- 
cului, marchizatul a devenit proprietate par- 
ticulară, 

Cea de-a III-a parte şi ultima, Anatomia 
marchizană, analizează aspectul juridic al 
acestei dominium eminens, precum şi dreptul 

său la jurisdicţia civilă și criminală, Autorul 
trece apoi la problema cedării terenurilor 
libere de către primul marchiz, fără amestecul 
viceregilor din Noua Spanie în regiunea 
Cuernavaca. Autorul demonstrează că con- 
chistadorul Hernán Cortes, în testamentul 
său, a recomandat ca marchizii să recunoască 
că nu le aparține proprietatea teritorială a 
statului şi să respecte bunurile terțelor per- 
soane spanioli și indieni; iar în schimb că 
vor exercita stăpinirea seniorială sau domi- 
nium eminens şi că vor dispune repartizarea 
terenurilor libere, după aceleași procedee ca 
şi regele cu teritoriile aparținind Coroanei 
Regale (p. 99). Acest fenomen este caracterizat 
de autor ca dualitate seniorială, a cărui idee 
coincide cu sistemul seniorial aplicat în Spania 
şi în America. În lucrare se mai analizează 
imunităţile marchizatului, limitele jurisdic- 
ţiei senioriale şi descrierea administraţiei mar- 
chizatului. Lucrarea se încheie cu o amplă 
analiză a .particularităţilor economice şi soci- 
ale ale acestui dominium eminens. 

Apariţia volumului constituie o contribu- 
ţie serioasă cu privire la cercetarea transplan- 
tului instituţiilor senioriale europene în Ame- 
rica. Această lucrare completează o lacună 
în istoriografia mexicană, 


Ioan F., Neacşu 

